
Előszó. 



Közbejött akadályok és félreértések miatt csak 
most jelenhet meg a s.-szentgyörgyi államilag segé- 
lyezett ev. ref. Székely Mikó-kollegium alapítása 
történetének folytatása, maga a tulaj donképeni tör- 
ténet. f 

Nem a szokásofe főgimnáziumi történet ez : fel- 
sorolása rendeleteknek, életrajzoknak s talán e tekin- 
tetben hiányos is. Pe ettől a megszokott formától 
valami belső érzet v kényszeritett eltérnem, a mint 
mélyebben és mélyebben ismerkedtem meg a tör- 
ténettel. A közönségestől annyira elütő és azok fölé 
emelkedő érdek, szenvedély, a jellemek oly sok- 
félesége tárult fel, hogy azok kellő bemutatásához 
nem is volt elég erőm. 

A székely jellemvonások oly gazdag tárháza 
nyílt meg, de ép oly kevéssé tudtam, érzem, kidom- 
borítani azokat, mint a mily gazdag a Székelyföld 
a természet áldásaiban s a mily kevéssé ismerik 
azokat. 

Kérem a szíves olvasót, vegye tekintetbe e 
nehézségeket e kis munka olvasásánál, mely leg- 
fölebb úttörői érdemre ha számot tart. 

Bevezetés. 



A Székely Mikó-kollegium tulajdonképeni tör- 
ténete 1859-ben kezdődik. Harmincz év telt el, mig 
az alapítók az eredetileg kitűzött czélt legalább 
fele részben elérhették. Az eredeti terv szerint reál 
vagy ipariskolával kapcsolatosnak kellett volna az 
intézetnek lennie, de a lefolyt három és fél évtized 
alatt is csak a gimnáziumot lehetett megvalósítani. 
Hogy megvalósul-e valamikor, hogy a kollégiumban 
a gimnázium mellett reál vagy ipariskola is legyen, 
nagyon is kérdéses. Tanügyi politikánk most más 
irányban halad, mint az ötvenes években, mikor az 
„Entwurf" volt az irányadó. Az „Entwurf"-nak tulaj- 
donítható a reáliskolával kapcsolatos gimnázium esz- 
méje is. „Wo die Brrichtung eines vollst'andigen 
Gymnasiums wegen Mangels an Mitteln nicht mög- 
lich, oder wo das Obergymnasium nicht nothwendig 
ist, weil die Mehrzahl der Schiller den Orts- oder 
Landesverhaltnissen gemEss aus dem Untergymna- 
sium unmittelbar in Berufsgeschafte übertritt, dórt 
kann das Untergymnasium auch ohne ein Ober- 
gymnasium bestehen ; ein solches kann auch mit 
einer Bürger- oder Unter-Realschule verbunden wer- 
den.* Hogy milyen szervezete lenne ennek az alreál- 

* Entwurf der Organisation der Gyranasien und Realschulon in 
Oestorreich. Wien 1849. 15. 1. 7. §. 

iskolával összekötött algimnáziumnak, azt az „Ent- 
wurf" sem fejti ki, de maguk az alapítók sem vol- 
tak tisztában avval a kérdéssel ; igy történik aztán, 
hogy bár jelszónak — különösen a praktikus irányt 
sürgető felsőbb hatóságokkal szemben — ezután is 
fenmarad a reáliskolával kapcsolatos gimnázium, 
de a fejlődés alatt a reáliskola eszméje mindinkább 
halványul s végre is csak a gimnázium valósul meg. 

Sok küzdelem után lehet csak a gimnázium 
ügyét is diadalra vezetni. Harmincz év telik el. az 
első alapítók nagyrészben elhalnak, mig elkövetke- 
zik az idő, midőn Háromszék fiainak nem kell messze 
vidékekre menniök, ha teljes középoktatásban akar- 
nak részesülni. 

Három főkérdés megoldása veszi igénybe az 
alapítók tevékenységét e három évtized alatt, u. m. 
az új iskola czéljaihoz szükséges telek megszerzése ; 
az iskolaépület felépítése, és az államsegély meg- 
nyerése ; mind a három kérdés megoldása, egyen- 
ként tíz évet vesz igénybe, igen kevés különbséggel. 
Ezen kérdések miként megoldásától és a megoldás 
alatt folytatott küzdelmektől függ az intézet min- 
den más ügye is. Önként kínálkozik tehát a törté- 
nelem legtermészetesebb felosztása három, illetve 
négy korszakra ; a negyedik korszakot képezi 1892- 
től kezdve a teljes főgimnázium története. 

Első korszak. 

- 1859—1869. — 

ELSŐ RÉSZ. 

— A kormányzat. Telek vásárlása. Anyagi ügyek. — 

Felekezetünk középiskoláinak kormányzata 
meglehetősen bonyodalmas. Nemcsak az egymás 
fölé emelkedő felekezeti hatóságoknak, de a világi 
kormánynak is megvan a maga hatásköre. Ugyan- 
ilyen volt középiskoláink kormányzata az ötvenes 
években is, avval a nagy különbséggel azonban, 
hogy míg most alkotmányos magyar nemzeti kor- 
mányunk van, melytől csak jót remélhetünk, addig 
az ötvenes években egy ellenséges szellemű abso- 
lut kormánynyal kellett számolni. A fiatal taninté- 
zet szerencséje volt, hogy az absolut kormány 
1859-ben, VillaPrankánál, már megkapta az első 
intést ; a későbbi Schmerling-Nádasdy kormány 
sokkal inkább el volt foglalva, sem hogy ilyen 
keletkező tanintézetre nagyobb gondot fordíthatott 
volna. Nem is foly be ténylegesen az absolut kor- 
mány az intézet sorsára, sem jó, sem rossz irány- 
ban. Benn, a felekezet törvényei keretén belül dől 
el a kérdés : miképpen kormányoztassék az új 
tanintézet ? 

A kormányzat megállapítása nehéz volt a kom- 
munitás miatt. A már meglevő kollégiumok előljá- 

róságai fölött közvetlenül az egyházi főtanács 
(consistorium) állott; a kommunitás régi kiváltsá- 
gaira és alapítói működésére hivatkozva az új inté- 
zettel szemben a maga számára szintén bizonyos 
jogokat akar biztosítani. 

Az alapítás ideje alatt az B. P. T. közvetlenül 
a kommunitással érintkezett ; de az igazgató választ- 
mány felállítása után ez a testület is érintkezik 
közvetlenül az B. P. T.-al, jóllehet minden tettéről 
a kommunitásnak beszámol, más ügyeket meg a 
kommunitás utasítása szerint igazít. B szerint a 
kezdet szerint, ha az igazgató választmány helyére 
a rendes gondnoki kar lép is, a kommunitásnak 
helye a két hatóság között csak ugy lehetne, ha 
mindkettő jogaiból egyet-mást neki átengedni. Bz 
áltál azonban az új intézet kormányzata olyan lenne, 
a milyenhez hasonló eset még nem volt s a mi 
az egyházkerület különben sem nagymérvű egysé- 
gére jó hatással alig lehetett volna, épen abban az 
időben, midőn az egységre nagyobb szükség volt, 
mint bármikor. 

A helyzet különösségét érzi a kommunitás ; 
érzi, hogy őt megilletik az általa alapított intézet- 
tel szemben bizonyos jogok; az egyházi főtanács 
is belátja, hogy a kommunitást teljesen mellőzni 
nem lehet. 

Foglalkoztatja e kérdés az igazgató-választ- 
mányt is. Az iskolai év ünnepélyes megnyitása 
alkalmával tartott ülésen mindjárt az első pont alatt 
fölvetik: „hogy minő szabályok alapján legyen a 
mai nap életbe lépett gimnázium és a fennállott 
elemi iskola igazgatása s minő viszonyban a kom- 
munitás irányában?" A kérdést egy bizottsághoz 
teszik át javaslat készítés végett, mely bizottság 
tagjai : Gyárfás Imre, Dónáth József, Brősdi Mihály 
és Demeter Sámuel. Mielőtt a bizottság munkálatá- 
val elkészült volna, megérkezik az B. P. T. 506— 

1859. sz. leirata, melyben felszólítja a kommunitást, 
hogy miután már a S. -Szentgyörgyön felállított tan- 
intézet életbe lépett, gondnoki kar állítása tekinte- 
téből, fő- és algondnoki állomásokra közbizalmat 
biró világi egyéneket ajánljon fel, megerősítés 
végett Az igazgató-választmány most ismét az előbbi 
bizottságot küldi ki, hogy a már hozott elvi meg- 
állapodások* alapján készítsen munkálatot, hogy a 
választmány a fontos tárgyban alapos javaslatot 
terjeszthessen az egyházközönségi közgyűlés (kom- 
munitás) elé. A bizottság a november 30-iki ülés 
elébe öt pontból álló javaslatot terjeszt, mely 
javaslatot aztán a deczember 20-án tartott kommu- 
nitás, némi stiláris módosításokkal el is fogad és 
megerősítés végett fölterjeszt az E. P. T.-hoz. B 
javaslat a következő. 

1. Választassék 3 főgondnok az egész erdélyi 
anyaszentegyház hitbuzgó férfiai közül és négy 
algondnok, a négy egyházszékből, mindenikből egy- 
egy. 2. Ha a kormányszék S.-Szentgyörgy város 24 
ezer p. forint adományát megerősítendette : az ala- 
pítványi oklevélbon tett feltétel értelmében ezen 
város részéről is választatni fog egyházközönségi 
gyűlésünk által, algymnasiumunk részére egy algond- 
nok. 3. Minthogy tanintézetünk jelen alakuló álla- 
potában a gondnoki karra temérdek teendő vár, 
addig, mig tanintézetünk kinőhetne magát, teljes 
professoratusu lehetne, két papi egyén is válasz- 
tassék egyházközségi gyűlésünk által, kik a gond- 
noki gyűlésekben s tanintézetünk kormányzásában 
részt vegyenek. 4. A tanintézetünk részéről üres- 
ségbe jött gondnoki állomás, mindig egyházközönsé- 
günk közgyűlése által választott egyén által be- 
töltendő, a fennebbi szabályok értelmében. 5. A 

* Ez elvi megállapodások csak szóbeliek lehettek; jegyzőkönyv- 
ben nem találtam nyomukat. Az irányelvek azonban a javaslatból 
kivehetők. 

gondnokság tanintézetünket a már fennálló tanodái 
törvények szerint igazgatandja, a mélt. egyházi 
főtanács főfelügyelete alatt. Azonban, minthogy egy- 
házközségünk által alapított tanintézetünk tovább 
fejlődése és emelkedése csak ugy remélhető, ha egy- 
házközségünk buzgósága, tanodánk ügyeinek isme- 
rete s ellenőrizhetése által, szüntelen ébren tartatik 
és élesztetik : annálfogva algymnasiumunk pénztár- 
noki számadása, miután az a gondnokság vizsgá- 
latán átment, az egyházközönségi gyűlés előtt, tudo- 
másvétel s a lehető visszaéléseknek, a mélt egyh. 
főtanács útjáni orvosolhatása tekintetéből, pontról- 
pontra felolvasandó. Úgyszintén minden más fontos, 
tanintézetünk életgyökerére ható intézkedések is. 
minők pl. a nagyobb mérvben tervbe vett s egy- 
házközségünk segélyezését nagy mértékben igénylő 
építkezések, avagy csak a közsegélyezés sikeresebb 
eszközölhetése tekintetéből is, egyházközönségi gyű- 
lésünk elébe terjesztendők. Valamint azt is megvárja 
egyházközönségünk, hogy a gondnokság az általa, a 
fennálló tanodái törvények értelmében, tanintéze- 
tünk rendes tanári állomásaira történendő s a mélt. 
egyházi főtanács elébe terjesztendő kijelentéseket 
is, tudomás végett, elébe terjeszti. 

A kommunitás ugyanezen gyűlésben, a kimon- 
dott határozat értelmében meg is választja a gond- 
nokokat. 

A gondnok választásra szavazatjoggal birt 
minden jelenlevő alapító vagy tényleges adomá- 
nyozó ; egyházak és községek meghatalmazott által 
gyakorolták, egy testület csakis egy szavazatot 
adhatván. 

A szavazás megkezdése előtt a tanintézet 
főgondnokaivá gróf Mikó Imre, idősb gróf Teleki 
Domokos és az egyházközönség főgondnoka Gyár- 
fás Miklós a közgyűlés kitörő lelkesedése és élénk 
éljenzések között egyhangúlag felkiáltattak. 

Az algondnokságra, titkos szavazás útján kapott 
a sepsi egyházmegyéből Székely Gergely . 164 

Forró Ferencz . . 7 
Antos Perencz . . 3 

orbaiból Dónáth József 171 

Gál Elek 1 

kézdiből Lázár Mihály 148 

Antos Perencz 12 

Barabás Farkas 6 

Farkas Pál ...... . 3 

Veres Péter 1 

erdő vidék Zatureczki István 133 

Cserei Elek 27 

Bora Sándor 5 

A gondnoki gyűlésbe rendes részvevő tagokul 
a s.-szentgyörgyi lelkész s egyh. közönségi elnök, 
Gödri Ferencz és az ilyefalvi lelkész és sepsiszéki 
jegyző, Erősdi Mihály kiáltattak ki. 

A megejtett választásról az E. F. T.-hoz jelen- 
tést tesznek s kérik a választás megerősítését. 

Feliratot intéznek gróf Mikó Imréhez, mely- 
ben előadva a választások lefolyását, igy irnak : 
„Hivatali tisztünkből folyólag bátrak vagyunk 
alázatos tisztelettel felkérni Exczellencziádat, mél- 
tóztassék e székely népünk osztatlan őszinteséggel 
nyilatkozott közóhajtását kegyesen, a maga rendin 
elfogadni. 

Az ügy, mint korunk kívánalma, szent higgadt 
megfontolás és szilárd közakarat kifolyása. De 
csakis ugy koronázandja siker a legszentebb nem- 
zeti ügyet is, ha a nemzet köztiszteletét megnyert 
jeles és bölcs férfiak állnak az ügy élén. Ezek 
képezik a köz- és korszellemet. Reájuk néz szün- 
telen, mint valami felsőbb lényekre, a sokaság. 
Mert, kik megérdemlik tiszteletünket, hódolatunkat, 
méltók is a követésünkre. 

Exczellencziádban a szellemi élet és nemzeti- 

ségílnk főtényezőjét tiszteli a jelenkor ; s időnk 
történeteivel összeszövődve az utókor előtt is mél- 
tán áldásban marad emléke. 

Itt egy kevés, de kegyeletszülte kitéréssel — 
Bxczellencziád dicső emlékű édes atyja, gróf Mikó 
György ő nsgának, ki 12 év alatt 1808—1820. 
főgondnoka volt Rikán belőli egyházszékeinknek, 
felejthetlen emléke s avval kapcsolatban egyházi 
rendünk közjava előmozdítására irányzott nagylelkű 
működései, kezdeményei újulnak fel keblünkben* 

Bxczellencziádra, ki nagylelkűségben is örö- 
köse dicsőült atyjának, maradt egyházi és iskolai 
ügyeink felvirágoztatását illetőleg a dicső szerep. 

Buzgón esdünk a Mindenhatóhoz, védje, nyújtsa, 
Exczell. becses életét, hogy mint szellemi haladá- 
sunk s illetőleg zsenge tanintézetünk nemtője, soká 
élvezze azon öntudat örömét, hogy tanodánk bölcs 
felügyelete alatt virágzott fel." 

Mikó Imre gróf a főgondnokságot elfogadta, 
mit az 1860. január 20-án tartott kommunitási 
ülésben kitörő éljenzéssel vettek tudomásul ; ugyan- 
ezen ülésben olvasták fel azt a válaszát is, melyet 
az igazgató választmány adakozásra felhívó leve- 
lére irt. A levél igy hangzik. 

Tiszteletes Esperes Ur ! 

Tisztelt iskolaigazgató választmány ! 

A s.-szentgyörgyi ipariskolával egybekötve tervezett 
és jóvá hagyott négy osztályú algyninasium alaptőkéje 
gyarapítására felhívó, september 12-én kelt becses meg- 
keresésökre, részint a közelebbi három hónap alatt sok 
közdolgokkal elhalmozottságöm, részint a felhívásnak iro- 
mányaim között eltévedése s csak épen e napokban elő- 

* Papi özogy-árvai nyugdíjat akart létesíteni, de közbejött ha- 
lála és a papság részvétlensége miatt a szép eszme csak később va- 
lósult meg. 

kerülése miatt, máig nem válaszolhattam : most azonban 
mindkét akadály el levén hárítva, sietek válaszomat meg- 
tenni. 

Azon tény, hogy háromszéki hitrokonink az ottani 
közszükségérzetnek kifejezést adtak, s a minden szépre 
és jóra fogékony és jó sorsra érdemes székely nemzet 
keblében a szellemi erők kifejlődésének és sokszorozásá- 
nak egy merőben uj eszközét léptették életbe s ez által 
nemcsak a székely, de az összes magyar nemzet erkölcsi 
mérlegébe egy kis súlyt vetettek, mely idővel nagygyá, 
sőt eiéfordulható esetekben tán döntő is lehet, oly vigasz- 
taló, oly örvendetes, hogy nzon a haza sorsát szivén hor- 
dozó embernek nem örvendeni, azt nem helyeselni és 
tehetsége szerint nem gyámolítani, nem lehet. 

Én ez intézetet a közelebbi szomorú idők által elő- 
idézett gyakorlati irányú hazafiúi felbuzdulások egyik neme- 
sebb és szebb művének tekintem. Attól — helyesen és 
bölcsen vezetve — a székely nemzet kebelében a közér- 
telmesedés elterjedésére nézve sok jót várok s mint ilyen 
iránt rokonszenvemet az idezárt 2000 kétezer pengő forin- 
ról szóló urbérváltsági kötelezvénynek, mint alapítványi 
tőkének elküldésével kívánom bebizonyítani. Küldenék két 
annyit, küldenék tiz annyit is, ha lelkem óhajtását követ- 
hetném, s ha holnap, holnapután s majd mindennap nem 
jelentkeznék a szükség: szép és hasznos, vallásos és 
nemzeti intézetek részére anyagi gyámolítással járulnom. 

Csekély adományomhoz feltételeket nem kötök. Csak 
annyit látok jónak kimondani, hogy az önelszigetelés, 
önmagára szerfölött támaszkodás, . minden tartósb léteire 
törekvő s hatásra számító intézetnél káros levén : bölcsen 
tesz az igazgatóság, ha többi tanintézeteinktől, központibb 
tanodáink tanári karától s különösen az egyházi főtanács 
irányadó befolyásától el nem zárja magát ; hanem az 
elsőbbekkel nemesen versenyzőleg lehető sürüen érintke- 
zik, saját szellemét amazok netalán magasabb kinyomatú 
szellemével felfrissíteni igyekszik, szóval folytonos egybe- 
köttetésben lesz. 

• A mi egyéb mondani valóm van, az: kérés a Min- 
denhatóhoz, hogy a magot, mely a legjobb földbe van 
vetve és zsenge, de szép hajtásából ítélve, ugy látszik, 
hű kezek gondja - alatt áll, védelmezze meg minden, az 
emberek túlhevétől, félreértésből ugy, valamint az idők 
romlottságából jövő bajoktól ; erősítve a kisded szellemi 
növény vékony gyökereit, növelje sudarát s árnyával és 
gyümölcsével éltesse egykor mannaként ama szép föld 
szabadságszerető s nemes hajlamokban gazdag lelkű népét. 
Éljen, erősödjék folyvást a s.-szentgyörgyi uj algymna- 
sium s terjedjen élete annyira, mint az én jó kívánságom 
azon derék nemzet iránt, mely szellemi gyarapodására, 
saját maga áldozatai által ily intézetet birt alkotni ! 

Megkülönböztetett tisztelettel s elhalhatatlan rokon- 
szenvvel vagyok a tiszteletes esperes úr és tisztelt iskola- 
igazgató választmány 

Kolozsvártt, deczember 28. 1859. 

alázatos hazafi szolgája: 

6?. Miké Imre s. k. 

Kitörő lelkesedéssel fogadta a gyűlés Mikó 
gróf levelét ; a feliratban, melyben a nagy ember 
pártfogását megköszönik, nem találtak szót örömük 
és hálájuk kifejezésére : „Exczellencziádban a gond- 
viselés jósága tündöklött ki hazánk irányában. 
Bxczellencziád ott van mindenütt, mint egy védszel- 
lem, hol nemzetünk anyagi érdeke, ott van min- 
denütt, hol szellemi érdeke pártolásért esd. Bxczel- 
lencziád ott van és lesz nemzetünk szivében, míg 
csak nemzetünk létez. " Az eredeti levelet a gyűlés 
határozata értelmében az egyházközönség levéltá- 
rába tették, lemásolva pedig a kebli esperességek 
levéltárába „mint nemzeti klenodiumot, hogy légyen 
az az utókor előtt mint egy szent ereklye, mely a 
honszeretet és nemzetiség netalán hamvadó tüzét 
mindannyiszor feléleszsze. u 

A gondnokok választását az B. P. T. is hely- 
benhagyta 23 — 1860. sz. leiratával, de avval a 
felhívással, hogy jövőre a gondnoki s tanári vá- 
lasztások is a többi tanodánál szokásos módon 
történjenek. A kommunitási gyűlés 1860. márczius 
hónap 20-án, midőn ez a leirat felolvastatott, a 
megerősítést, a felhívással együtt egyszerűen ked- 
ves tudomásul vette. 

A gondnoki kar ki levén nevezve, Gödri es- 
peres az ig. választmány nevében lemond, mely 
lemondás elfogadtatván, a gondnoki kar felkéretik 
hivatala átvételére. A jelenlévő gondnokok közül 
Székely Gergely és Dónáth József lendületes be- 
széd kíséretében foglalják el széküket ; Lázár. 
Mihály a maga és neje nevében 1500 frt 6%-os 
alapítványt tesz az algymnasium javára. 

A gondnoki kar haladék nélkül meg is kezdi 
működését. Még az nap délután, mikor a kommu- 
nitás felhívta hivatala átvételére, megtartja első 
ülését. Felkéri a főgondnokokat, hogy állásaikat 
foglalják el ; intézkedik, hogy az alapítás törté- 
nete a jegyzőkönyvben e czélra üresen hagyott 
helyre írassék be* ; S.-Szentgyörgy városát — a 
kommunitás utasítása értelmében — felkéri, hogy 
a tett ígérete szerint az algimnázium részére tel- 
ket adjon, végül intézkedik a pénztárnoki száma- 
dások rendezése iránt. 

A gondnokok között csakhamar hézagok támad- 
nak. Teleki Domokos gróf, hajlott korára, távol laká- 
sára és másnemű elfoglaltatásaira hivatkozva, nem 
fogadja el a főgondnokságot ; a megtisztelés viszon- 
zásául azonban az algimnáziumnak adja nagybecsű 
könyvtárát, kivéve azokat a műveket, melyek az 
Erdélyi Múzeum könyvtárában nincsenek meg. Alig 
néhány hét múlva Gyárfás Miklóst a halál ragadja 

* Közbejött akadályok miatt ez a hely máig is üresen van. 

el. Az igy megürült helyekre az elöljáróság 1860. 
július hónap 30-án Mikó Imre gróf elnöklete alatt 
tartott ülésben teszi meg a jelöléseket az B. P. T. 
23 — 1860. sz. lqirata értelmében. Az egyik főgond- 
noki állásra jelölik Székely Gergely algondnokot, 
Béldi Istvánt és Daczó Jánost, a másikra Lázár 
Mihály, Dónáth József algondnokokat és Gyárfás 
Imrét, Az B. F. T. Székely Gergelyt és Gyárfás 
Imrét nevezi ki. Gyárfás Imre a kinevezést nem 
fogadja el, de lemondása valami véletlen esetből 
nem jut tudomására az B. F. T-nak s ez a hely 
is sokáig, mint betöltetlen szerepel, a Székely 
Gergely kinevezése által megürült algondnoki. állá- 
son kivül. 

A kommunitás nem nagy örömmel vesz tudo- 
mást a főgondnoki állásoknak az ö kikerülésével 
történt betöltéséről ; de hevesebb kitörésre nem 
kerül a dolog, csak bizottságot küldenek ki, hogy 
javaslatot készítsen a közte és a gymnasium közti 
viszony szabályozásáról. 

Ezen kérdés tisztázása szükséges volt azért 
is, mert a sepsi-szentgyörgyi városi tanács 878. sz. 
a. átírt, mely szerint a városi tanács a már életbe 
lépett altanoda számára, a város részéről tett ala- 
pítványi ajánlatokról az alapítványi levelet átszol- 
gáltatandó, hogy a városi közönség előtt a tárgy 
tárgyaltathassék, s az alapítványi levél mintája 
megvizsgáltatván, helyben hagyattassék : felvilá- 
gosítást kér egyházközönségi gyűléstől a követke- 
zendőkről : 

a) Minő viszonyban van a t. egyházközönsóg 
a helybeli tanoda igazgatósága irányában? 

b) Van-e az iskolaigazgatóságnak a t. egy- 
házközönségtől függőleges állása ? S ha van, minő 
arányban ? 

c) Kik az egyházközönség rendes tagjai, szo- 
ros értelemben? 

Megjegyzi azt is a városi tanács, hogy az 
alapítványlevél szigorúan az átadott községi hatá- 
rozatra fog fektettetni, s csupán azon határozat 
egyes pontjainak tágasabb kifejtése tekintetéből 
kéri a fennebbi pontokra a felvilágosítást. 

A kommunitás tartózkodásának részint az a 
tisztelet lehetett oka, melylyel a Mikó Imre gr. 
és Székely Gergely személye iránt viseltettek, 
részint, egy más főgondnok választási ügy, mely a 
kommunitást közelebb érdekelte. Gyárfás Miklós 
halálával ugyanis akommunitási főgondnoki állás 
is megüresedett. Nagy küzdelem folyt a választás 
alkalmával Székely Gergely, Lázár Mihály, Dónáth 
József és Gyárfás Imre között, úgy, hogy a másod- 
szori szavazás alkalmával is Székely Gergely és 
Lázár Mihály egyenlően 21 — 21 szavazatot kaptak. 
Tekintetbe véve a választók kívánságának ily 
egyenlően nyilvánulását, abban állapodtak meg, 
hogy legyenek mindketten, Székely Gergely is, 
Lázár Mihály is főgondnokok s ily értelemben tet- 
ték meg fölterjesztésüket az E. F. T.-hoz. Az E. 
P. T. hivatkozva a régi gyakorlatra, mely szerint 
mindig egy főgondnok volt, csak Székely Ger- 
gelyt nevezte ki. A kommunitás ebben jogsérelmet 
látott s hosszasabb felterjesztésben indokolta a 
kettős főgondnokság szükségességét. Az E. P. T. 
később csakugyan bele is egyezett a kettős fő- 
gondnokságba ; de ekkor meg Székely Gergely 
mondott le, veszedelmes praecedenst látva a régi 
gyakorlat ilyen megbontásában, mely nézete, tekin- 
tettel az akkori viszonyokra, nem is volt teljesen 
alaptalan. Végre is az E. P. T. ugjí intézte el a 
a dolgot, hogy Lázár Mihály mintegy helyettes 
főgondnok legyen ; ebben aztán mindnyájan meg- 
nyugodtak. 

Mindkét főgondnoksági kérdés ugyanegy gyű- 
lésen, 1860. november hónap 20-án tárgyaltatott; 

de míg a kommunitási főgondnokság kérdését béké- 
sen el lehetett intézni, az algimnáziumi főgondnok- 
ság kérdése jóval tovább húzódott és csak a körül- 
mények és viszonyok alapos változásai után lett 
megoldható. 

Az algimnázium elöljárósága és a kommunitás 
között különben jó volt a viszony. Az elöljáróság 
tagjai ugyanazok voltak, kik a kommunitásban is 
a vezérszerepet vitték s jobban ismerve a helyi 
viszonyokat, mint a távol levő B. P. T., minden 
alkalommal kimutatták, hogy tisztelettel vannak a 
kommunitás alapítói érdemei iránt. így még a szep- 
temberi ülésben hosszabb jelentéssel számolnak be 
eddigi működésükről. A kommunitás is bizalommal 
van az elöljárósághoz s még azon a gyűlésen is, 
melyből a viszony szabályozására bizottságot kül- 
denek ki, jegyzőkönyvbe igtatják : „Egyébiránt egy- 
házközönségi közgyűlésünk teljes meggyőződéssel 
és bizalommal van az iránt, hogy a gondnoki kar 
iskolaügyünk előmozdítására ezután is teljes erő- 
vel törekedend." 

A kölcsönös bizalom és támogatás nélkülöz- 
hetetlen is volt, mert a fiatal algimnáziumnak még 
sokra volt szüksége. 

A tanítás czéljaira az ev. ref. templom körül 
levő épületeket rendezték be, az úgynevezett par- 
ticulát vagy rektoriát ; de • ez a hely még tanításra 
is szűk volt ; együttlakásra gondolni sem lehetett, 
holott a református kollégiumok rendszerében egyik 
legfőbb tényező az együttlakás volt és az jelenleg 
is. Ebben a rendszerben nőttek fel, talán kivétel 
nélkül, az alapítók is és mi sem természetesebb, 
minthogy ezt a rendszert akarják életbe léptetni 
az új algimnáziumnál. Még az 1860. márczius 20-án 
tartott kommunitási gyűlés határozza : tekintettel 
arra, hogy a tanodái növendékek szerteszét, a 
város minden részében elzilált lakása mind szel- 

lemi, mind erkölcsi tekintetben csak káros lehet, 
s a tanszobák szaporítása is, az újabb gimnáziumi 
osztályok életbe léptetésével nélkülözhetetlenné lett : 
szükséges egy egész alapjából új tanodái épület 
építtetése iránti gondoskodás. Ehhez képest felké- 
rik a tanodái gondnokságot, hogy Sepsi-Szentgyörgy 
városával együtt egy alkalmas épülethelyet jelöljön 
ki s aztán a maga rendes útján az építés részletes 
kivitele, építésmód, tervek s az egész építésügy 
iránt bölcs belátása szerint intézkedjék. A közgyű- 
lés maga felhívja, az esperességek útján, az illető 
egyházi és községi testületeket s főbb birtokoso- 
kat, hogy épületszereket, napszámot, s egyéb kel- 
lékeket, metyek az építési költségeket kevesbít- 
hetik, lehetőleg megajánlani szíveskedjenek. 

Az elöljáróság ez utasítás alapján kéri a városi 
tanácsot a telekadományozásra tett Ígérete bevál- 
tására. A tanács pár nap múlva válaszol a meg- 
keresésre, fölkérve az elöljáróságot, hogy a ren- 
delkezésre álló s a város tulajdonát képező telkek 
közül válaszsza, a melyiket legalkalmasabbnak 
találja. A választás gyorsan megtörténik, még 
ugyanabban a hónapban ; választják a régi város- 
ház, az akkori csendőrőrtanya telkét és az evvel 
majdnem derékszögben érintkező, az új városház 
és Béldi-telek közt levő telket. A tanács a válasz- 
tás ellen nem emel kifogást, sőt azonnal megtette 
a lépéseket a felsőbbségi engedély megnyeréséért. 

Ez a két telek képezte magvát a kollégium jelen- 
legi telkének. Ha a jelenlegi viszonyok között vesz- 
szük bírálat alá: a telekválasztást nem tarthatjuk 
a legszerencsésebbnek sem tanügyi, sem gazdasági 
szempontból. A kollégium délről és nyugatról sza- 
badon áll ugyan, de a nyugati oldalon a piacz terül 
el, a déli oldalon pedig a piaczba torkoló, megle- 
hetős zajos utcza vonul végig; északról a városház 
telke mintegy ötven méter hosszúságban, azontúl 

és keletről magánosok telkei határolják, úgy hogy 
terjeszkedni csak keleti irányban lehet, de a tel- 
keknek a piaczhoz közelsége miatt csak igen is 
drága áron. Az akkori viszonyokból érthető csakis, 
hogy ezt a telket választották, holott sokkal szaba- 
dabb és nyíltabb fekvésű helyet is választhattak 
volna. Az ötvenes és hatvanas évek óta S.-Szent- 
györgy is sokat fejlődött. Abban az időben a kollé- 
giumtól délre nagy kiterjedésű puszta tér volt, 
kincstári birtok, mely régebben a határőrezred tulaj- 
donát képezte. Az elöljáróságnak alapos reménye 
lehetett, hogy ezen puszta telek egy részét leg- 
alább meg fogja kapni a kormánytól iskolai czé- 
lokra. Ezen kivül számíthatott arra is, hogy a két 
városi telek által képezett derékszögben fekvő 
Béldi-telket is olcsón megszerezheti. 

A Béldi-telek megszerzésére még 1860. májusi 
ülésből megteszi az elöljáróság az első lépést, 
megbízva Dónáth József gondnokot, hogy a telket 
6000 forintért vegye meg, A telekvásárnál akadályt 
képezett, hogy ez a telek per alatt volt; Zeyk 
Jánosné szül. Béldi Johanna és Béldi Albert perle- 
kedtek fölötte s igy az első kísérlet nem sikerült. 
Pár hónappal később Zeyk Jánosné, ki intra domí- 
nium volt, ajánlatot tesz, hogy a telket eladja 6000 
forintért, mely összeg 6°/ -os kamat mellett a tanodá- 
nál maradhat, míg a per eldől, a telken levő épülete- 
ket pedig 2800 forintért, mely összegből aztán 800 
forint alapítványt tesz. A feltételeket az elöljáróság 
tudomásul veszi és a vásár lehető előnyös megköté- 
sére biztosokat nevez ki. 

Azalatt, míg a Béldi-telek ügye eldőlt, a város 
által adományozott egyik telek, a régi városház, az 
elöljáróság tényleges birtokába jut. A tanács 735 — 
1860. sz. a. kelt átiratára november 5-én történik 
meg az átvétel. A telken levő épület öt szobából 
állott ; ezek közül két szobát az első és a szeptem- 

ber hónapban már megnyitott második gimn. osztály 
tanterméül, kettőt a második gimn. osztály számára 
lakószobául rendeznek be ; az ötödik kisebb szobát 
további rendelkezésre hagyják fenn. 

A régi városház alig volt néhány hónapig az 
algimnázium birtokában, midőn Császár Bálint, a 
városi főbíró 1861. májusban cserét ajánl. Az 
akkori szék- a mostani megyeház háta mögött volt 
a városnak egy nagy kiterjedésű kertje, melyet a 
szék használt, viszont a széknek is volt a szék- 
háztól délre, egész az Bhédi-házig terjedőleg egy 
49 Döl szóles puszta telke ; a város lépéseket tett 
a széknél, hogy azt a két telket cseréljék el, úgy- 
szintén az elöljárósághoz is ajánlatot tett, hogy a 
fennebbi csere létrejövetele esetében az elöljáró- 
ság cserélje el a régi városházat a székháztól az 
Bhédi-házig 'terjedő 49 öl széles puszta telekért, 
avval a feltétellel, hogy a míg oda építeni lehet, 
használja a gimnázium a régi városházat. Az elöl- 
járóság az ajánlatra azt határozza, hogy annak ide- 
jén figyelembe fog vétetni, mert üdvösnek találta- 
tik. A csere mindenesetre üdvös lett volna, ugy az 
algimnáziumra, mint a városra nézve ; de míg a 
város és a székház között a csere létre jött, a 
város és a gimnázium között nem valósult meg, 
noha még abban az évben folytak tárgyalások e 
csere fölött. 

Ugyancsak ebben az évben ismét fölszínre kerül 
a normaliskola kérdése.* Az E. P. T. 241. számú 
leiratában egyik korábbi fölterjesztés alapján, föl- 
hívja az elöljáróságot, nézzen utána, hogy a k. -vá- 
sárhelyi és s.-szentgyörgyi határőrvonali iskolák 
átadására vonatkozólag vannak-e rendeletek a kerü- 
leti hivatal jegyzőkönyveiben s nézzen utána annak 
is, hogy mi akadályozta eddig is azok átadását. Az 

* L. az alapítás története 42—45. 11. 

elöljáróság augusztus hónapban eleget tesz a föl- 
hívásnak és öt darab jegyzőkönyvi kivonatot küld 
fel az B. F. T.-hoz.* 

Jóllehet a telekszerzések és más folyó ügyek 
egy ideig fontosabbaknak látszanak, mint a kor- 
mányzat kérdése, de azért elaludni ezt a kérdést 
sem engedik ; majd mindenik kommunitási gyűlésen 
sürgetik a bizottságot, hogy adja be már munkála- 
tát. Ugy látszik, hogy a kérdés megoldásának 
mikéntje felett magában a bizottságban is véle- 
ményeltérések voltak. A bizottság működését kés- 
leltette az is, hogy elnöke időközben visszalépett 
s helyettes elnök alatt kellett tanácskozásait foly- 
tatnia. Végre 1862. márczius 10-én tartott kommu- 
nitási ülésen napi rendre kerül ez a kérdés is. 

Minthogy a bizottmány a meghívás hiánya, 
vagyis a meghívó elnöki levél megakadása miatt 
rendesen nem gyűlhetett össze : két vélemény ada- 
tott be. Miután mindkét vélemény felolvastatott — 
a felmerült mellett — és ellenvitatkozások folytán 
ugy látta az egyházközönség „teljes meggyőződésig", 
mikép egyfelől, mint patrónus, mint alkotó és alapító 
testület, a s.-szentgyörgyi tanodához oly viszonyban 
áll, mely elébe némely teljesítendő kötelességeket 
szab ; a kötelességek pedig jogokat feltételeznek. 

Jelesen : kötelessége az egyházközönségnek, 
mint alapító testületnek, átalában az intézet anyagi 
jóllétéről gondoskodni, a szükséges tanodái épüle- 
teket megszerezni és fenntartani. Vannak tehát az 
intézet irányában alapítósági, úgynevezett patrona- 
tusi jogai is, melyek szerint méltányosan igényel- 
heti, hogy azon személyzetnek, mely alapítványát 
kezeli, választására közvetlen befolyhasson, igé- 
nyelheti, hogy alapítványa miképi kezeléséről időn- 
ként tudomást vehessen. 

* B jegyzőkönyvi kivonatokat sem a kollégiumi, sem az egy- 
hazker. levéltárban nem kaptam meg. 

Átlátja az Ehk. másfelől azt is, mikép a sepsi- 
szentgyörgyi tanoda nemcsak az önalapítás joga, 
de a Rikánbelőli egyházszerkezet s körülmények 
tekintetbe vételével is, sajátszerű igazgatást, a többi, 
már teljesleg megalakult hitfelekezeti főtanodáink 
igazgatási módjától, több tekintetben eltérőt — időn- 
kénti felvirágoztatásának nélkülözhetetlen feltételeit 
— igényel. 

Mihezképest az egyházközönség, a nélkül, hogy 
a s.-szentgyörgyi tanodát a fennálló tanodái törvé- 
nyek alól merőben szabadalmaztatni, a többi hitfe- 
lekezeti tanintézeteinktől elszigetelni, szóval az E. 
F. T. felügyeleti jogát korlátozni kívánná : az ezen 
tanintézethezi viszonyából folyó patronatusi jogához 
ragaszkodni köteles feladatának ismeri s azt ezen- 
nel határozatilag kimondja, jogsérelmének tekint- 
vén azt is, hogy a tanodái gondnoki kar, már egy 
alkalommal, az egyházközönség teljes mellőzésével, 
önmaga magát kiegészítette. 

Egyébiránt minthogy két, egymástól némikép 
elvileg eltérő s nem épen teljesen kimerítő vélemény 
adatott be — a kinevezett bizottmányt visszauta- 
sítva, újonnan megbízza, készítsen egy részletesebb, 
az egyházközönségnek a s.-szentgyörgyi tanoda és 
tanoda-igazgatósághozi viszonyát s a tanoda fentar- 
tása iránti kötelezettségét kimerítőbb szervezeti 
javaslatot, melyet az alapító egyetemes gyűlés hely- 
benhagyása után, az E. F. T.-hoz megerősítés végett 
fel fognak terjeszteni. Minthogy pedig a bizottmány 
volt elnöke t. Szini János kezdi h. esperes nincs 
jelen : a bizottmány Nagy Ferencz elnöklete alatt 
tartandja ülését. Tagjai : Lázár Mihály, Dón áth József, 
Antal Zsigmond, Császár Bálint; egyházi rendből: 
Bartha Lajos, Péter Antal, Csákány József, Erősdi 
Mihály, Demeter Sámuel, Csiszér Gábor, Nagy Sándor, 
Biró András, Benedek Áron. 

Még a múlt novemberi ülésben felmerült, hogy 

két tanodái gondnoki hely megürült, egyik: Gyárfás 
Miklós halálával fő-, és másik : Székely Gergely 
előléptetésével algondnokság s minthogy a gond- 
noki személyzet kiegészítését a tanodái teendők 
halmaza halaszthatatlanul szükségessé teszi, annyi- 
val is inkább, minthogy gr. Mikó Imre távolléte, 
Erősdi 'Mihály terhes betegsége s az egyházvidéki 
gondnokok távollakásuk s egyéb lehető elfoglalta- 
tásuk miatt, a tanodaügy kezelése olykor rövidsé- 
get szenvedhet: az egyh. közönség felkérte volt 
az elnököt, hívna össze, azon gondnoki állások betöl- 
tését kitűzve, alapítói egyetemes gyűlést. 

Minek következtében a mostani közgyűlésben 
főgondnoknak Dónáth József, az ő helyére pávai 
Pünkösti József és a Székely Gergely helyére sepsi- 
szentgyörgyi Daczó János algondnokoknak megvá- 
lasztatnak. 

A jegyző pedig megbizatik : fogalmazzon a már 
felolvasott munkálatok alapján s a fentebbi tár- 
gyalások folyamán felmerült indokolások tekintetbe 
vételével, egy a s.-szentgyörgyi tanoda irányában 
a kommunitás patronatusi jogait felfejtő s védő 
alapos felterjesztést az Egyh. P. T.-hoz, közölvén 
azt lehető észrevételei megtétele végett Dónáth 
József, tanodái gondnokkal is (ez a következő ülés- 
ben töröltetett, mint az egyházköz. tekintélyével 
össze nem férő) s egyszersmind avval kapcsolat- 
ban a szokott eljárás mellett az egyházközönség 
nevében kérje a megválasztott tanodái gondnokok 
megerősítését is (a következő novemberi ülésben 
módosíttatott: „nem megerősítés, hanem csak tuda- 
tás végett terjesztetett fel.") 

A felterjesztés szövege kivonatosan a követ- 
kező : 

Mélt. E. F. T.! 

Rikán belőli helvét hitvallású egyházközönségünk, 
sőt, mondhatni, minden hitfelekezeti különbség nélkül, 
háromszéki székely népünk ernyedetlen buzgalma a sepsi- 
szentgyörgyi altanodát, csak rövid idő alatt, lankadatla- 
nul küzdve a nemzetiségünk felvirulását gátló válságos 
korszak akadályaival, saját erején megalapította; és a 
még zsenge intézetet jövőben is, mint anya kedvelt szü- 
löttét, gyöngéd szeretettel ápolni s kiskorúságából önál- 
lásra fejleszteni, tüzetes feladatának ismeri. 

Hálás köszönettel bevalljuk ugyan, mikép a mélt. 
E. F. T. a nemzetiség és korszükség igényelte szándékunk 
kiviteléi erélyes pártolása s irányadó befolyásával gyá- 
molította, hatályosan előmozdította. Mert méltóztatott nem- 
csak tanintézetünk belterjes életének bölcs intézkedései 
által — igazgató tanár kinevezésével — tényleg lendületet 
adni, hanem még a felett az 1859—506. sz. leirata folytán 
— melyben , meghagy atik, hogy már életbe lépett tano- 
dánk mellé, mint a több tanodánknál, a fő- és algonnnoki 
állomásokra közbizalmat biró egyéneket ajánljunk fel kine- 
vezés végett u — általunk megválasztott gondnoki kart is, 
1860-ban 23. sz. a. leiratában kinevezni méltóztatott. 

De, — meg kell vallanunk, — a tisztelt leíratnak 
ezen szavai : „Jövendőre nézve pedig mind az intézet 
ügyei vezetésére, mind gondnokai kinevezésére és tanárai 
választására nézve, azon átalánosan megállított gyakorlat 
mellett kivan maradni, mely a többi tanintézetekre nézve 
fennáll" — aggodalmat, mondhatni némi jogf éltest kel- 
tettek fel alapító egyetemes gyűlésünkben. Aggodalmak 
mert e szerint, ha nem is éppen egyenesen, de csakugyan 
könynyen érthetőleg tagadó választ kaptunk az ugyan- 
akkor tett azon felterjesztésünkre, mely szerint tisztelet- 
tel elismerve a mélt. egyházi F. T. főfelügyeleti jogát, a 
s.-szentgyörgyi tanoda ügyeibe némi befolyásunk megerő- 
sítését, nevezetesen : „hogy ürességbe jött gondnoki állo- 

mások mindig egyházközönsógünk közgyűlésében válasz- 
tott egyének által töltessenek be; hogy a pénztárnoki 
számadás, miután a gondnokság vizsgálatán átment, egy- 
házközönségünk közgyűlése előtt, tudomásul vétel végett 
felolvastassák; s hogy az egyházközönségünk segélyezé- 
sét nagyobb mértékben igénylő építkezések s azoknak 
tervei egyházköz. közgyűlésünk elébe terjesztessenek stb." 
megerősítését, mint alapítók, patronatusi jogunknál fogva, 
kértük. 

Ide járul, mikép egyházközönségünknek némi jog- 
sérelmet okozott azon körülmény is, miszerint gr. id. 
Teleki Domokos ő nsga a tanodái főgondnoksági egyik 
állomást nem vállalván el, a gondnoki kar egyházközön- 
ségünk teljes mellőzésével önmaga magát egészítette ki. 

Egyházközönségünk a tanodaügy melletti lelkesültség 
mutatkozó lehangolódását megelőzendő, 1860-ban október 
20-án tartott egyetemes gyűlésében ezen kérdést tűzve 
ki: „Minő viszonyban lehet s kell, hogy legyen Rikán- 
belőli egyházközönségünk a s.-szentgyörgyi tanoda s annak 
igazgatóságához, hogy azon viszony által mind a tanoda 
érdeke előmozdíttassék, mind pedig egyházközönségünk- 
nek, mint alkotó és alapító testületnek jogszerű befolyása 
tekintetbe vétessék?" — megoldására kebléből bizott- 
mányt nevezett vala ki. (Ismerteti a bizottságok vélemé- 
nyére hozott határozatot.) 

Üdvösnek tartja ugyan egyházközönségünk a m. E. 
F. T. hitfelekezeti tanodánkat központosító rendszerét, 
mint a mely nemzeti irányt s szellemi lendületet ad tanin- 
tézeteinknek. Nincs is szándékában, hogy s.-szentgyörgyi 
tanodánkat azon összpontosító rendszer áldásaitól meg- 
fossza, a fennálló tanodái törvények alól szabadalmaz- 
taszsa, vagy hogy a mélt E. P. T. főfelügyeleti jogát kor- 
látozni kívánja. De mégis, a m. E. F. T. főfelügyeleti 
joga tiszteletben tartása mellett is, vannak egyházközön- 
ségünknek, az általa alapított s.-szentgyörgyi tanodát ille- 
tőleg oly, főleg az intézet anyagi életére vonatkozó jog- 
viszonyai, melyeket tőle nem lehet elvitatni. Mert mint 

alapító testületnek, tudomásának kell lennie arról, hogy 
az intézet vagyona mikép kezeltetik s azon egyéneknek, 
kik azt kezelik, hogy bizalmát teljesleg bírhassák, általa 
kell választatniok. 

Egyébiránt is csak a helység (helyzet ?) szempontjából 
kiindulva, — a gondnokok és pénztárnok választását ille- 
tőleg — mi ismerhetjük körünkben legjobban az egyhá- 
ziasságban kitűnőbb és szellemileg képesebb egyéniségeket. 

A m. E. F. T., közelebbről tartott népes gyűlésében 
az anyaszentegyházunk egyházai kebli igazgatótestületei- 
nek újjászervezésére megállapított alapszabályokban, meg- 
határozá a patronusok és patronatusi jogok togalmát. 
Miszerint patronusnak anyaszentegyházunk oly buzgó 
tagja neveztetik, ki valamely egyházat alapít s annak 
fentartásába oly nagy mértékben foly be, miszerint ezen 
segélyezés nélkül azon egyház rendeltetéséhez képest fenn 
nem állhatna. A patronusi jogra nézve pedig ugyanazon 
szabályzatban ezen példa hozatik fel: „ha valaki egy 
egyházat alapít, azt fentartja és fennállását halála utánra 
is biztosítja, — a pap és mester választás joga az ala- 
pítót s illetőleg örököseit illeti". 

A patrónus és patronatusi jogok ezen, a mélt. E. F. 
T. által megállapított fogalmát is már elvileg a fenforgó 
iskolaügyre alkalmazva : Egyházközönségünk, mint erkölcsi 
testület a s. -szentgyörgyi tanintézetre nézve a patrónus, 
az alapító. Tehát a patronatusi jog is, hogy t. i. a tanodái 
igazgatóságot válaszsza, ezen testületet illeti. 

Egyébiránt egyházközségünk a kinevezve volt bizott- 
mányt visszautasítva, újonnan megbízta, készítsen egy 
részletesebb, egyházközönségünknek a sepsi-szentgyörgyi 
tanoda igazgatóságáhozi viszonyát s a tanoda fentartása 
iránti kötelezettségét kimerítőbb szervezeti javaslatot, az 
alapító egyetemes gyűlés helyben hagyása után, a m. E. 
F. T.-hoz megerősítés végett f eltérj esztendőt. 

Azonban, (a gondnok választást adja elő.) 

Mélt. E. F. T. I Meg vagyunk teljesleg győződve, 

hogy csakis az alapítók tanodaügybeni némi közvetlen 
részvetők lehet még csak a fejlődés küszöbén * álló tanin- 
tézetünk éltető szelleme ; különben egy részvétlen közöny 
álland be, mely a kellető kitartást s tevékeny befolyást 
időnként ellankasztandja. A csecsemő éhen hal, ha önsor- 
sára bizatik, ha az anyai emlők kiapadnak. 

Mire nézve könyörgünk s tartozó fiúi tisztelettel fel- 
kérjük a ra. E. F. T.-ot, méltóztassék, tekintetbe véve 
felsorolt okainkat s alapítósági jogunkat, azon általunk, 
az alapító egyetemes gyűlés által megválasztott tanodái 
gondnok urakat lehető sietséggel kinevezni, megerősíteni. 

Alázatos tisztelettel. 

A kinevezett bizottság már a novemberi ülésre 
elkészítette javaslatát. Minthogy azonban az egy- 
házközönségi gyűlés patronatusi jogával élve, már 
a gondnokok választásában tettleg fellépett és a 
közelebbi gyűlésben curatorokat is választott, de az 
E. F. T. e tárgyban még semmi intézkedést nem 
tett, az egyházközönség megmarad a közelebbi gyű- 
lésben hozott határozata mellett s erre vonatkozó- 
lag sürgető feliratot küld az E. P. T.-hoz. 

A bizottmány javasolta, hogy a Rikán-belőli 
egyházak főgondnoka a s.-szentgyörgyi iskolának is 
főgondnoka legyen. A javaslatot az egyházközönség 
elfogadja s hogy az E. F. T. is úgy tekintse, ez 
iránt tisztelettel megkéretni elhatározza. 

A bizottmánynak egy másik javaslata volt, 
hogy a curaturatuson kivűl egy iskolai igazgató 
tanács állíttassék, mely minden egyes egyházme- 
gyéből az Ehk. gyűlésében 6 — 6 szabadon válasz- 
tandó egyénből álland, teendője pedig lenne : „az 
oskola bel- és küléletét figyelemmel kisérni, anyagi 
s szellemi f elvi ragozását ernyedetlentil munkálni ; 
az oskola ügyei iránt a nép érdekeltségét fentar- 
tani, buzgóságán, áldozati készségén ápolni és igy 
egyfelől az oskola, másfelől az alapító közönség 

között idves közegül szolgálni ; mi czélból ezen 
igazgató tanácsnak legyen mindig szabad bemene- 
tele s tanácskozási joga az elölj árósági gyűlések- 
ben, hol az egyetemes közönség, sőt egyesek helyes 
és méltányos kívánalmát, óhajtásait előterjeszthesse, 
felsőbb helyen való kieszközlését a gondnoki kar 
által szorgalmazhassa és minden, az oskola sorsára 
nevezetesebb befolyással biró ügyeket, mozzanato- 
kat figyelemmel kisérve, a maga saját gyűlésében, 
melyet a körülményekhez képest mindig az Ehk. 
elnöklete alatt tartand s ha a körülmények igény- 
lendik, az alapító egyházköz. közgyűlés elé ter- 
jeszthesse." Egy ily hatáskörű oskolai igazgató- 
tanács felállítása is meghatároztatik. Azonban, mivel 
a bizottmány életbe léptetése az Ehk.-nek márczius 
10-iki gyűléséből az E. F. T.-hoz intézett feliratára 
teendő határozattól függ, míg az említett feliratra 
az E. F. T. határozata leérkezik, addig az iskola- 
igazgatótanács megválasztása elhalasztatik. 

Ezen határozatról az egyházi főtanácshoz felter- 
jesztést tesznek. A felterjesztésben hangsúlyozzák: 

„Távol még csak a gondolatától is annak, 
mintha egyházközönségünk a m. E. P. T.-nak a 
s.-szentgyörgyi iskolára nézve főfelügyeleti jogát 
elismerni nem akarná, sőt annak fogantatása per- 
czétőli bölcs tanácsaiért s atyai gondoskodásáért 
hálás köszönetét fejezve ki, üdvös intézkedéseit 
továbbra is tisztelettel kéri." 

Az E. P. T. úgy a márcziusi, mint az utóbbi, 
novemberi felterjesztésekre egyszerűen nem vála- 
szolt ; de nem azért, mintha érdemesnek nem tartotta 
volna figyelmére méltatni, hanem azért, mert nagyon 
is érzékenyen esett a kommunitás ezen két rend- 
beli felterjesztése s a hallgatás által épen nehez- 
telését akarta kifejezni. Neheztelhetett az E. F. T., 
hogy határozottan kijelentett akarata daczára is a 

kommunitás állhatatosan ragaszkodott a gondnok- 
választáshoz, sőt ezzel meg nem elégedve a gond- 
noki kar mellé még — mintegy ellenőrző közegül 
— egyedül a kommunitásnak felelős igazgatótanácsot 
akart felállítani ; neheztelhetett a forma miatt is, a 
miként a kommunitás ezen határozatait az B. P. 
T. tudomására juttatta, de legnagyobb befolyással 
volt, hogy az E. P. T. a kommunitás által terve- 
zett igazgatótanács lényegét félreértette s aligha 
hiányoztak, a kik azt a félreértést még táplálták. 

Kétségtelen, hogy voltak Háromszéken és az 
egyházkerületben is olyanok, kik egy meg más 
tekintetekből nem nézték jó szemmel a fiatal tan- 
intézetet, sőt a háromszékiek egy uagy része is, 
nem ellenséges ugyan — de nem is nagyon meleg 
érzelemmel volt ez ügy iránt. Néhány év múlva 
igen is feltűnően fog ez mutatkozni; most elég 
csak Erdő vidékre hivatkozni, mely egyházmegye 
közelebb érzi magához az udvarhelyi kollégiumot 
s a maga érdekében szükségesebbnek látja ezt 
támogatni; még közelebbi: a kezdi egyházmegye 
is csak langymelegen érdeklődik, mert még nem 
tudta elfeledni, hogy az algimnázium székhelye 
S.-Szentgyörgy és nem Kezdi- Vásárhely lett ; bizo- 
nyítja ezen langymelegséget, hogy a székhely eldön- 
tése előtt kézdiből tett meglehetős nagy ajánlatok, 
a székhely eldöntése után csak kis részben folytak 
be az iskola javára. 

De nézeteltérések voltak, magában a kommu- 
nitásban, sőt az elöljáróság tagjai között is. A 
kommunitás tekintélyes része az igazgatótanácsot 
nem úgy értelmezte, mint az a jegyzőkönyvben kife- 
jezésre jutott, sőt még a czímet is másképen, egy- 
szerűen választmánynak akarta nevezni s nem az 
elöljáróság mintegy ellenőrzésével bízni meg, hanem 
csak az elöljáróság és kommunitás által társadalmi 
úton megindítandó mozgalmak támogatásával. Az 

elöljáróság tagjai közt felmerült egyenetlenségek a 
kommimitásban 1862. és 1863-ban kétszer is inter- 
pelláczió tárgyát képezték. Ez interpellácziókra 
Dónáth József gondnok felelt, tapintatosan, úgy 
hogy az ügy nyilvános tárgyalásának elejét lehe- 
tett venni. 

Nem maradtak hatás nélkül ezek a viszályko- 
dások a fiatal intézet sorsára, de még sem voltak 
képesek arra, hogy a fejlődés helyes útjáról félre- 
tereljék. Az alkotmányos sérelmi viták között is, 
a derék, lelkiismeretes gondnoki kar minden lehető 
eszközt felhasznál az iskola igazi reális érdekeinek 
előmozdítására, mert tudja, hogy csakis ezek kellő 
fejlesztése után várható a kellő eredmény szellemi 
téren is. 

A Béldi-telek ügye a lefolyt évek alatt tisztá- 
zódott, a mennyiben a perlekedő felektől Steriu 
Constantin birtokába került, meglehetős potom áron.* 
Az uj birtokos, brassói pénzváltó, a telkét eladóvá 
tette s most az elöljáróság ismét megragadja az 
alkalmat, hogy az iskolára ez oly nélkülözhetetlen 
telek másodszor is ki ne sikuljon kezei közül. A 
gondnoki kar kezdeményezésére a kommunitás 1863. 
január hónap 10-én tartott gyűlésén az elnök elő- 
terjesztést tesz, mily égető szükség legyen mind az 
együttlakás, mind a könnyebb felügyelhetés tekin- 
tetéből állandó helyiség és tanodái épületre s fel- 
hozza, hogy kedvező alkalom adódott a város által 
ajándékozott telkek tőszomszédságában levő Béldi- 
telek örökáron megvásárlására, s már a gondnoki 
kar annak megvételére némi lépéseket tett is, de 
a tulajdonos, Steriu Constantin 8200 frton alul nem 
akar szerződni ; kéri a közgyűlést, hogy mint alapító, 
adjon véleményt e tárgyban. 

A közgyűlés helyeselvén a telek illendő áron 

* Mint magán utón értesültem, körülbelül 6000 frtórt. 

megvételét, a gondnoki kart a lépések megtételé- 
vel megbizza s a szerződéskötésre is felhatalmazza. 
A gondnoki kar mellé segédbiztosokat is nevez ki. 

Ugyané gyűlésen merül fel a kérdés, hogy 
miből fedeztessék aztán a vételár ? Három módozat 
állapíttatik meg. A hátralékos kamatok a pénztár- 
noki utasítás értelmében a legszigorúbb eljárással 
pénztárnok által hajtassanak fel. Vétessék újólag 
igénybe Rikán-belőli székely népünk áldozatkész- 
sége. E végre neveztessenek ki gyűjtő biztosok, 
kik találják meg s lelkesítsék hitsorsosainkat s más 
nemeskeblű véreinket, kik eddig is tanodaügyünket 
lelkes buzgalommal felkarolták, e nemzetiségi érdekű 
czél előmozdítására. Hogyha így is a vételár fede- 
zésére megkívántató összeg beszerzése nem sike- 
rülne, a hiány kölcsönvétel által pótlandó. Az ada- 
kozás mindjárt a gyűlés folyama alatt megkezdődik ; 
Csulak Zsigmond 10 frtot és Pálfi János 5 frtot 
adnak a vételár fedezésére ; Nagy Sándor lelkész 
pedig a hídvégi ref. egyház pénztárából 1000 frt 
kölcsönt ajánl fel. 

A tanodái elöljáróság, támogatva több az iskola 
ügyéért buzgó egyesek által, a kérdésben forgó 
telket brassói pénzváltó, Steriu Constantintól 1863. 
január 15-én 8200 o. é. forinton megalkudta s kész- 
pénz hiányában a vételárt, miután abból eladó tulaj- 
donos 200 frtot, mint saját nevére ezímzett kegy- 
alapítványt a tanodának rendesen kiállított alapító 
levél mellett visszaengedett, a vásárló biztosok, 
tanodái gondnok, Dónáth József, Sylvester Dávid, 
Joó Imre, T. Benedek Ignácz, T. Nagy Sándor urak 
nevére írt váltókkal ki is fizette, olyformán, hogy 
a váltókkal biztosított 8000 frt s ennek várás fejé- 
ben kikötött 450 frt kamatja letörlesztése az 1863-ik 
év folytában eső három egyenközű időre kötelez- 
tetett t. i. 2000 frt és ennek 10% kamata, január 
1-től, összesen 2050 frt, április l-re ; 2000 frt s 

s ennek jan. 1-től 10% kamata, 2100 frt, július 
l-re, végre 4000 frt s ennek jan. 1-től 10% kamata, 
4300 frt október hó l-re. 

Ezen 8450 frt vételári összeg kiszerezhetése 
czéljából a tanodái elöljáróság a Rikán-belőli egy- 
házmegyékben 38 gyűjtő bizottságot jelelvén ki, 
azokat az ügy állását tájékozó s részvétre buzdító 
felszólítása által ugyanazon év január 26-ról atyafi- 
ságosan megtalálta, kérve, hogy a megkívántató 
összeg önkéntes adakozás útján kiállítására minden 
lehetőt kövessenek el. 

Később t i. azon évi június 15-én a mélt. B. 
P. T. kérdést tevő leiratára, ezen vásári esemény 
felől a tanodái elöljáróság a szükségelt tudósítást 
indokolt felterjesztése mellett megtette s az alapító 
testület intézkedése folytán létesített vásárlásra 
helyeslő és segédeim ező pártfogását kérte. 

Az önkéntes adakozások, főleg kezdetben, any- 
nyira meglepőleg nyilvánultak, hogy a felhivó leve- 
lek kiküldése után alig másfél hóval t. i. márczius 
10-én már 2724 frt 86 kr, április 25-én pedig 6329 
frt 58 kr adomány és ajánlat vala kimutatható. 

De mivel ezen, nagyobbrészt ígéreten alapult 
összegből az első fizetési határidőre t. i. április l-re 
fizetésre alkalmazható készpénz még csak 1246 frt 
22 kr jött be, az április l-re kiállított 2050 frtos 
váltó letörlesztése csak úgy eszközöltethetett, hogy 
a hiány kiegészítésére, visszapótlás feltétele alatt, 
803 frt 78 krig a tanodái közpénztár segedelme 
vétetett igénybe s ennek folytán az első rész, 2050 
frt, letörlesztetett. 

Az ezután begyűlögetett készpénz egész ösz- 
szege július végéig sem menvén többre 808 frt 09 
krnál, a július l-re kötelezett 2100 frt adományok- 
ból letörlesztése már teljes lehetetlen volt. De hogy 
a váltótulajdonos békétlenkedése némileg korlátol- 
tassék, mint előbb, úgy most is, visszapótlás feltétele 

alatt fizető pénztárnoknak a tanodái közpénztárból 
előlegezés engedtetett s ez úton július 4-én újból 
törlesztetett 870 frt 73 kr, maradván fizetendő e 
szerint az érintett július 1-sei 2100 frtos váltóból 
még 1229 frt 27 kr. 

A két első fizetési részlet törlesztése körül 
felmerült nehézségeket a tanodái elöljáróság jól 
figyelemre véve, s a közeledő október l-re eső 
fizetéskór még nagyobbaktól tartva, hogy mind a 
tanodáért jótálló váltóaláírókat a bepereltetés kel- 
lemetlenségeitől megkímélje, mind a váltótulajdo- 
nos mintegy 25°/ -ra . rúgtatni szándékozott* kamat- 
követeléseitől megmeneküljön, a még hátra levő 
s kezelési költségeken kívül 5529 frt 27 kr váltó- 
tartozás fedezhetése végett legczélirányosabbnak 
találta vagy a m. B. P. T., vagy valamelyik testvér- 
tanoda pénztárából 6% kamat mellett pénzkölcsönt 
venni fel. 

Ezen szándék megvalósíthatása tekintetéből 
a tanodái elöljáróság 1863. szept. 10-ről tisztelet- 
teljes felirattal találta meg a tanoda nagyérdemű 
főgondnokát, Mikó Imre grófot, bizalommal kérve, 
hogy akár az B. P. T., akár valamelyik testvér- 
tanoda pénztár alapjából mintegy 6000 frtra menő 
összeg kikölcsönözhetését kitűnő befolyásánál fogva 
eszközölni kegyeskedjék. 

Mikó gróf a hídvégi, árapataki, peteki, szeder- 
jesi ev. ref. egyházak dézmakárpótlási előlegeire 
figyelmeztetett, — reményét fejezvén ki az iránt, 
hogy ezen előlegek kikölcsönzésébe az E. P. T. 
is bele fog egyezni. A nevezett egyházak közül 
Hidvég, Árapatak és Petek gróf Mikónak párban 
megküldött ajánlatának látására azonnal legszíve- 
sebb készséggel engedek át ekkor még az B. F. 

* Jellemző az akkori pénzügyi viszonyokra, hogy Sepsi-Szont- 
györgy város egy nagyobb építkezéshez csak úgy kaphatott kölcsönt 
váltóra, hogy a váltót Schwarzenberg herczeg forgatmány ózta 

T.-nál lefő dézmaelőlegeiket 6%-os kamat s kellő 
biztosíték mellett, egy évi időre. Ennek következ- 
tében az újonnan vásárolt Béldi-telek biztosítékul 
ajánltatván s miután a rendesen kiállított kötieve- 
lek B. P. T.-ilag helyben hagyattak, a szétküldött 
adósságos kötvényekért cserében 1863. decz. 13-ról 
napolva az említett három egyház illetéke, t. i. a 
hídvégi egyház illetékében 2210 frt 68 kr ; az 
árapataki részében 385 frt 92 kr; a peteki egy- 
ház részében pedig 1337 frt 12 kr; összesen 3933 
frt 72 kr o. é. az B. P. T.-tól a tanodái elöljáró- 
sághoz egyenesen leküldetett. Az ily módon ren- 
delkezés alá vett 3933 frt 72 kr a tanodái köz- 
pénztárból 4415 frt 90 krra egészíttetvén, pénztárnok 
által 1864. január 7-én az októberi, mint legnagyobb 
összegű váltó letörlesztésére fizettetett, oly formán, 
hogy abból 4300 frt magára a váltóra, 115 frt 90 
kr pedig a lejárt váltó 1863. október 1-től 1864. 
évi január 7-ig számított lOvos kamat fedezésére 
fordíttatott. B szerint most már csak a július 1-sői 
váltóból fenmaradt s előbb is említett 1229 frt 27 
kr s ennek ugyan július 1-től követelt lOvos ka- 
mata lett volna megfizetetten, mely összegnek men- 
től hamarább előszerzésére s illetőleg letörlesztésére 
a tanodái elöljáróság erejétől telhetőleg minden 
szükséges intézkedést megtett. 

Felemlítendő itt még az is, hogy miután a tett 
Ígéretek együttesen 7820 frt 53 krra menő összege 
s eddigelé beküldött készpénzadományok, úgy a 
vásárolt telekkel járó javalmak által a vételár 
teljesen fedezettnek tekinthető, a mennyiben a fel- 
ajánlott összegből 2055 frt rendesen kamatozó tőke, 
továbbá a benlakó tanítványok ágyhely díja, nem 
különben a kérdéses helyen szállásoló osztálytaní- 
tók évenkénti 20 — 20 frt megtakarított szállás- 
pénze, hasonlólag Gál Károly és Petrás kereskedők 
50 frt 45 krra menő évenkénti haszonbére egye- 

nesen a tanodái közpénztár számára jövedelmeznek 
s e mellett még jelenleg is 3 szoba köztanítási 
czélra használtatik, ez oknál fogva tanodái elöljá- 
róság azon eszmével foglalkozik, hogy a Béldi- 
telek megszerzésére tett ajánlatok közalaphozi csa- 
tolhatására, másfelől ezen vásár fedezésére meg- 
kívántató minden kiadások tanodái pénztárból 
fedezhetésére az B. F. T. engedélyét kieszközölje, 
annyival is inkább, mivel a külön pénzkezelés már 
csak az elébb felsorolt körülményeknél fogva is 
gyakorlatilag teljes lehetetlen. 

Sikerült végre az új intézet számára megfe- 
lelő telket összeszedni. 

De e nagyobb mérvű pénzügyi müvelet mellett 
a kisebbek sem kerülték el az elöljáróság figyel- 
mét. Így 1863. márcziusi üléséből megbízza a pénz- 
tárnokot és Janó Perencz ügyvédet, hogy tegyenek 
lépéseket a fourage-cassa és revindicalt havasok* 
jövedelmének a tanoda részére megszerzése iránt. 
A fourage-cassa ügyében a sz.-ajtai részleges zsinat 
is felír gróf Mikó Imréhez. 

A volt székely határőrvonali katonatiszti lakok 
és katonai épületek ügyében is kedvező fordulat áll 
be, mennyiben az E. P. T. 4 — 1863. sz. a. megkül- 
dötte acs. magas minisztérium 1862. nov. 13-án kelt 
19589. sz. jegyzékét, mely szerint a minisztérium nem 
idegen attól, hogy ez épületek egyházi vagy iskolai 
czélra átengedtessenek, ha azok katonai közigazga- 
tási vagy pénzügyi czélokra nem használhatók. Az 
elöljáróság kérelmezte is, nem ugyan az épületek át 
engedését, hanem csak, hogy a telkek kertje engedtes- 
sék át, de a főkirálybiró 708—1864. sz. a. értesítette 
az elöljáróságot, hogy a telkek nem engedhetők át- 

Az E. F. T. is 1865. jan. 22-én 6. sz. a. érte- 
sítést küld le, hogy a katonatiszti lakások megett 

* A székely határőr-ezredek lótartási pénztára és a Moldva és 
Oláhországtól visszavett határszéli havasok. 

3* 

levő kert nem adható át, mert az országos főhadi 
parancsnokság nyilatkozata szerint katonai czélra 
feltétlenül szükséges. 

A kír. főkormányszékhez ugyanily értelem- 
ben folyamodnak pártolásért. Szükség esetén még 
bizonyos dijat is ígérnek érette. 

Az emberi természet tulajdonsága, hogy min- 
den, bármily nagy küzdelmek kőzött is, kivívott siker 
újabb és újabb vállalkozásokra lelkesít. Alig szerzi 
meg a tanoda elöljárósága és a kommunitás az alkal- 
mas telket, már újabb terveket készít és némileg 
merész terveket. Az 1864. február hónap 1-én tar- 
tott kommunitási gyűlésben határozott indítványt tesz- 
nek az ötödik és hatodik gimn. osztályok felállítására 
és a megszerzett telkeken épület emelésére, mely 
főkép az együttlakás czéljaira használtatnék. A gyű- 
lés bizottságot küldött ki e kérdések tanulmányo- 
zására és kellő előkészítésére. Május hónap 2-án 
kerül tárgyalás alá a bizottság beterjesztett javas- 
lata, A bizottság az ötödik és hatodik gimn. osztályok 
felállítását a megfelelő real.-osztályokkal kapcsola- 
tosan ajánlja. Az építésre vonatkozólag ajánlja, hogy 
az 1866. év tavaszán fogjanak hozzá, addig is ren- 
dezzenek országos gyűjtést, gr. Mikó Imre közbe- 
jövetelével ; szólítsák fel a Rikán-belőli községeket 
és egyházakat újabb adakozásra ; rendeztessenek 
„női művek kisorsolásával összekötött zeneestélyek, 
színi, szavalati előadások s tánczvigalmak." Jelenti 
a bizottság, hogy május 1-éh már rendezett is „egy 
zene és szavalati versenynyel összekötött színi elő- 
adást", mely szépen jövedelmezett* A bizottság 
javaslatát elfogadják s az E. P. T.-hoz teendő fel- 
terjesztéssel, valamint a további lépések tételével 
ezutánra is megbízzák. 

A mily tiszteletre méltó és elismerésre késztető 

* 379 frt volt a tiszta jövedelem, mely az űj építkezés alapját 
képezte. 

az a buzgalom, lelkesedés, melylyel Háromszék e 
fiai működnek a közoktatás ügyének előmozdításán, 
épen oly különös és majdnem érthetetlen azok eljá- 
rása, kik útj okban akadályokat igyekeznek gördíteni 
s hogy ezt tehessék, nem riadnak vissza oly lépé- 
sektől sem, melyet minden jó érzelmű embernek el 
kell ítélnie. 

A kommunitás, mint iskola-alapító testület és 
az B. F. T., mint felsőbb hatóság között, láttuk, 
már is volt némi félreértés a jogok tekintetében. 
Ez a félreértés az elmúlt pár év alatt mindinkább 
kiélesedett, majdnem nyilt szakadássá vált. A gond- 
nokok választásán kivűl más az elhidegülést növelő 
mozzanat volt az 1862. nov. komm. ülésből afc 
elöljáróság mellé felállított választmány, mély a 
komm. jegyzőkönyvben is egy ideig, mint „igazgató- 
tanács" említtetik s e néven fordul elő az B. F. 
T.-hoz intézett f eltérj eaztésben is. Az B. P. T, 
ennek a „választmányinak, a névből kiindulva, 
egészen más szerepet tulajdonított, mint a mi tény- 
leg volt és ez által tekintélyét mélyen sértve érezte. 
Hogy neheztelését a kommunitással éreztesse, ennék 
a gondnokok választása és az „ igazgató-tanács " 
ügyében tett felterjesztését évekig hallgatással 
mellőzte. Az B. F. T. ezen rideg hallgatása viszont 
a kommunitás hevesebb tagjait ingerelte annyira, 
hogy hevesebb kifakadások is történhettek. Ehhez 
járult, hogy az őszinte érintkezés hiányában mind- 
két fél csak kósza, bizonytalan híreket hallott, 
melyek közül az B. F. T.-ot legmélyebben sérthette 
az, hogy a Rikán-belőliek külön püspökséggé akar* 
. nak szervezkedni. B hir különben nem is volt 
minden alap nélkül. Az 1864. október 6-iki ülésen 
határozatba iktatja a kommunitás : „Egyébiránt jo- 
gát tartja fenn az iránt, hogy ha netalán az E. F. 
T. mostani szervezete változnék, a presbyteri 
képviselet életbeléptével, azon esetben jo- 

gát a kor kívánalma szerint érvényesíthesse, be- 
folyását jogosan gyakorolhassa/ Hogy ez mit jelent- 
hetett, bővebben fejtegetni fölösleges. 

A fennebbi határozatra alkalmat az E. P. T. 
két leirata szolgáltatott. A 261 — 864. sz. leiratban 
egyszerűen értesíti a kommunitást, hogy a gondnokok 
és tanárok választását illetőleg a más intézeteknél 
eddig is szokásban volt gyakorlattól a sepsiszent- 
györgyi tanintézetnél sem akar eltérni. A kommu- 
nitás tisztelettel méltányolva az E. F. T.-nak 
iskolaügyük fejlesztésére irányzott befolyását, a 
leiratot e részben tudomásul veszi s az iskolai 
elöljáróságot felkéri az iskola ügyének fejlesztésére. 
A leíratnak azonban a második része volt a lénye- 
gesebb, melyben az E. P. T. kijelenti, hogy iskola- 
ügyben ezután csak is az iskolai elöljárósággal 
érintkezik. Erre a részre vonatkozik a fennebbi 
élesebb határozat, melyet még jobban megvilágosít 
a következő tétel : * Mindazáltal elvárja a (kommu- 
nitás), hogy a tisztelt tanodái elöljáróság ezután is 
időnként tudósítsa az iskola szellemi és anyagi 
állásáról. " 

A második leírat az ötödik és hatodik osztály 
felállításával és az építkezéssel foglalkozik. 

Az E. P. T. a felsorolt érveket szigorú bírálat 
alá véve, úgy találta, hogy egyházközönség azon 
főczéljához, hogy a tanoda egy reáliskolával vegyes 
erős középtanodává fejlesztessék, téves utat vá- 
lasztott, mert ha az 5-ik 6-ik gimná2iális, sőt még 
a bölcseimi osztályok beállíttatnának is, nem lenne 
elérve azon czél, hogy az alapítók óhajtása szerint 
a tanoda reáliskolával összekötött tanintézet legyen. 

Indokai : mert ez a tanoda is az újonnan beál- 
lított tanrendszer szerint van szervezve s bár ha 
e szerint az öt alsóbb gimn. osztályokban a reáliák 
nagyobb mérvben taníttatnak, mint azelőtt, de az 
ötödik osztályon felül a reáliákból csakis a szám- 

tan van képviselve és így a szüléknek gyermekei- 
ket, hogy a gyakorlati téren szükséges ismeretei- 
ket megszerezhessék, még azután rendszeresen 
szervezett intézetekbe kellene küldeniők. Másod- 
szor : a tanoda pénzalapja nem elegendő arra, hogy 
ki tudja állítani azon tanerőt és azon szükséges 
taneszközöket, melyek a hat osztályú gimnázium 
és evvel egybekötött reálintézethez kívántatnak, 
midőn jelenlegi pénzerején még azon reáltaneszkö- 
zöket sem birta megszerezni, melyek a négy gimn. 
osztály számára szükségeltetnek. 

Mely okokból az B. P. T. nem hagyja hely- 
ben, hogy s.-szentgyörgyi tanoda reálintézettel kap- 
csolatban szerveztessék, nem akarván, mint nyil- 
vánossággal biró intézetnek hitelét koczkáztatni. 

Nem találja elfogadható indoknak azt sem, 
hogy az 5. és 6. osztályosok magántanítókul alkal- 
maztassanak, mert gimn. oszt. növendékek mellé 
szintén gimn. osztályosokat adni rendes korrepeti- 
torokúi, sem lehetőnek, sem czélirányosnak nem 
tartja, az újonnan életbe léptetett tanrendszer sze- 
rint beosztott tantárgyakkal minden osztáybeli nö- 
vendék teljesleg el lévén foglalva. 

A tanoda pénzerejét illetőleg felterjesztett ki- 
mutatásra hivatkozást, — minthogy azon kimuta- 
tásban össze van számítva mindennemű tőke, az 
évenként kiosztandó alapítványok tőkéje is, melynek 
külön, rendeltetése van s a hátralék kamatok is, s 
ezekből van összeállítva a rendelkezésre álló pénz- 
erő, mint szintén a név és számokban ki nem mu- 
tatott újabb alapítványokra, mely nem biztos alap, 
hivatkozást is tévedésen alapultnak látja az B. P. T. 

Felhozza az B. P. T. azt is, hogy a tanodában 
már meglevő tanerő sem elégséges a tanterv sze- 
rint kívánt eredményhez jutásra. 

Azért is a 4-ik gymn. osztály beállításakor a 
tanodái elöljáróságot felhívta vala, hogy az addig 

beállított osztályokhoz még egy rendes tanári állo- 
más alapjáról gondoskodjék, annál több tanerő kíván- 
tatik az 5. és 6-ik osztályokban, melyekben a 
többi tanodáknál jól képzett segéd és rendes taná- 
rok tanítanak. 

Végül az együttlakásra megjegyzi, hogy a 
milyen üdvös hatásúnak tartja a kollegiális rend- 
szert, illő beosztással és kellő felügyelet mellett, 
épen oly káros hatású az, mind erkölcsi, mind 
fegyelmi szempontból, ott hol a kellő közvetlen 
felügyelés hiányzik, valamint azt sem látja helyes- 
nek, hogy az alapítók áldozatkészsége tanodái épü- 
let felállítására vétessék igénybe, most midőn a 
volt határőrvonali normális iskolai épület és alapja 
átadása dolga a kir. főkormányszéktől vett értesí- 
tés szerint az eldöntés végpontjához közelít. 

B leiratra felelet és terv készítésére az előbbi 
bizottságot kiküldi a kommunitás. 

Az E. F. T. fennebbi rendeleteivel kapcsola 
tosan intézkedett arról is, hogy a tanodánál ürese- 
désben levő gondnoki állások betöltessenek. Üre- 
sedésben volt egy főgondnoki, Gyárfás Imre 
lemondása által, egy algondnoki promovealás és 
e gy P a PÍ gondnoki állás, elhalálozás következté- 
ben. Az elöljáróság 1864. október 17-iki üléséből 
teszi meg a jelölést, a főgondnoki állásra azonban 
nem jelöl, mig értesítést nem kap, hogy Gyárfás 
Imre lemondása elfogadtatott-e. Az E. F. T. 648. 
sz. a. válaszol, hogy Gyárfás Imre lemondása oda 
nem érkezett meg s most felszólította, hogy állását 
foglalja el : az algondnoki állásra a jelöltek közül 
Forró Ferenczet és Révay Lajos ilyefalvi papot 
nevezi ki. 

Ez alatt a kommunttás által kiküldött bizottság 
is elkészült felirati javaslatával. E javaslatot a 
deczember 16-iki ülésben fogadják el s fel is ter- 
jesztik az E. F. T.-hoz. Tartalma a következő : 



Digitized by 



Google 



41 

Mélt. E. F. T. 

Kikán belőli egyházi szt. közönségünk (communitas) 
1862. márczius 10-iki, 1862. nov. 26-iki, 1863. február 1-ei 
8 közelebbről idei május 2-ról a 8. -szentgyörgyi tanoda 
ügyében tett felterjesztéseire a ra. E. F. T.-nak idei 315. 
és 261—864. sz. a. válaszoló leveleit tisztelettel, de 
egyszersmind fájdalommal is vette. 

Fájt Rikánb. egyhk.-nek, még mielőtt a fentisztelt 
leíratok leérkeztek volna, hogy évek etótti felterjesztéseire 
oly sokáig nem nyerhetett választ ; fájt egyhk.-nek, hogy 
a m. E. F. T. 261—864. sz. leirata szerint azon gond- 
nokválasztási jogától, melylyel egyhk. gyűlésünk a sepsi- 
szentgyörgyi tanodánál mint alapító birt, — ismételten 
tett felterjesztéseinek ellenére is leszoríttatott, de legin- 
kább fájt az, hogy iskolánk tovább fejlesztését s az épí- 
tést illető elöintézkedései és kérései nem méltányoltatva, 
visszautasíttatva, még a sepsi-szentgyörgyi tanoda ügyé- 
ben a m. E. F. T.-al 8 év óta minden ellenmondás nélkül 
folytatott hivatalos érintkezéstől is elzáratott. 

Nem volt ugyan váratlan egyhk.-ünk előtt a leiratok 
ezen szelleme, mert már azon tény, hogy több rendbeli 
felterjesztéseire két év alatt sem érkezett válasz, rossz 
előjelnek látszott : de, hogy több rendbeli felterjesztéseire 
merőben visszautasító választ nyerjen, sőt az iskolai 
ügyében a m. E. F. T\-al való hivatalos érintkezéstől is 
elzárassék, Egyhk.-ünk képzelni se tudta. 

Azonban Egyhk.-nek egyfelől sokkal mélyebb jog- 
érzete s a sepsi-szentgyörgyi tanoda iránti ügyszeretete, 
mint hogy annak érdekében, ott hol szólni kell, hallgatni 
s hol tettre van szükség, félrevonulni bűnnek ne tartaná ; 
másfelől sokkal szilárdabb bizodalma a m. E. F. T., mint 
az egyházi s iskolai önkormányzat legfőbb őre iránt, 
mint hogy elhihetné, miszerint épen a m. E. F. T., az 
önkormányzat alapján, törvény és fejedelmi kiváltságle- 
velek korlátain belől, anyasztegyházunk s iskoláink ügyei- 
től, annyival inkább a s.-szentgyörgyi tanodát illető ügyek- 

tol elzárni akarná egyhk. -et, egy oly testületet, mely ha 
különben nem birt volna is, — avagy csak említett iskola 
alapításával, legalább annak ügyeibe való szólásjogát ter- 
mészetszerűen, jog- és törvényszerűen kivívta. 

Ezen meggyőződés folytán a m. E. F. T.-nak fenn- 
tisztelt leirataira az alábbiakban teszszük meg őszinte 
alázatos felterjesztésünket. 

1. A mi a m. E. F. T. 261-864. sz. a. rendeletét 
illeti, melyben tudatja Egyhk. -el, miszerint a sepsiszent- 
györgyi tanodára nézve is, — a gondnokok választását 
illetőleg — nem távozhat el többi iskoláinknál divatozó 
gyakorlattól, s hogy egyszersmind egyidejűleg megren- 
delte említett tanoda gondnoki karának, miszerint az 
ajánljon fel a megürült egy fő és egy algondnoki állomásra 
egyéneket : Rikánb. egyhk., habár azon százados joggya- 
korlatnak analógiáján, miszerint mindeddig minden egyházi 
fő és algondnokait szabadon választotta s ezen jogát a 
sepsi-szentgyörgyi tanodánál, mint alapító, annyival érvé- 
nyesíthetőbbnek látván, már gyakorlatba is vette; mind- 
azáltal egyhk. tekintve a mostani viszonyokat s a m. E. F. 
T.-nek már elfoglalt álláspontját, jelenleg megnyugszik 
érintett rendeletén, azon jog fenhagyással, hogy majd egy 
jobb jövőben, a képviseleti rendszer életbe léptetése alkal- 
mával, vagy talán, mitől Isten óvjon ! iskoláink jelen alakú, 
független (autonóm) önkormányzatát veszélylyel fenyegető 
körülmények között, gondnokválasztási jogát érvényesít- 
hesse, gyakorlatba vehesse. 

2. A mi a m. E. F. T.-nak 313—864. sz. a. leira- 
tát illeti : 

a) Elfogulatlanul megfontolva a m. E. F. T. idei 
május 2-ról a s.-szentgyörgyi tanoda tovább fejlesztését 
s a szükséges tanodái épület építését tárgy azó felterjesz- 
tésünkre tett birálő válaszát : Egyhk. gyűlésünk ugy látja, 
miszerint a m. E. F. T. a tovább fejlesztést — hivatkozva 
az alapítók állítólagos óhajtására — határozottan reál- 
irányban akarná folytattatni, s épen ez a főbb ok, melyért 
az 5. és 6. gymn. osztályok felállítását helyben nem 

hagyja. Egyh. gyűlésünk nem mond le az alapítók ala- 
pítvány leveleiben is nyíltan kifejezett s ez által ér- 
vényesült eredeti programrajáról, hogy a s.-szentgyörgyi 
iskola reáliskolával egybekötött gymnasium (ma már 
„középtanoda") legyen s távol sincs ellenszenvvel a reál- 
irányra nézve, de azon meggyőződésben él, hogy ha kellő 
pénzerővel és helyiséggel birna is, a reálirány bárminő 
üdvös is elméletben, ez idő szerint a gyakorlatban any- 
nyira nincs előkészítve, miszerint a teljes reálirányt épen 
itt nálunk, egy még az alapulás nehézségeivel küzdő 
intézetnél életbe léptetni nem lehetne. 

Ellenkezőleg az 5. és 6. gymn. o. felállítását a 
„szervezeti javaslat szerint" is annyira üdvösnek nyilvání- 
tott magántanítói rendszer megállapítása érdekéből any- 
nyira életfeltételnek, az alapító szülök óhajtásaival s az 
„osk. szervezeti javaslat" kívánalmaival is annyira össz- 
hangzónak tekintjük, mikép mi azoknak felállítása nélkül 
oskolánknak nem csak tovább fejlesztését, de jelen állás- 
ban fenmaradását is veszélyeztetve látjuk, s épen ez 
okból, mihelyt a pénzerő annyira gyarapodik, a gymn. 5. 
és 6. osztály felállítását elutasíthatlan teendőnek tekint- 
jük. Azonban addig is, mig a realtér előkészíttetnék a 
reáltudományoknak nagyobb mérvben való- taníttatása 
tekintetéből, még egy, főleg a realtudományokban szak- 
avatott rendes tanárnak legközelebbről való beállítását 
egyhk. most is, mint idei május 2-iki felterjesztésében 
halaszthatatlannak tekinti. 

Nem tehetjük, hogy ez alkalommal a m. E. F. T.- 
nak az 5. és 6. osztályok felállítása ellen a pénzalapra 
vonatkozó ellenvetésére s azon megjegyzésére, mintha 
egyhk. a felküldött pénztári kimutatásban kegy- és más 
különös czélokra adományozott alapítványokat, annyival 
kevésbbé hátrálékkamatokat, rendes alaptőkének számítva, 
az évi kiadásokat ezekre kívánta volna fektetni — tisz- 
telettel meg ne jegyezzük, hogy mi azon nagy tévedést 
el nem ismerhetjük. Mindazonáltal igenis belátva iskolai 
pénztárunk korlátoltságát, hogy a legközelebbről beálli- 

tandó tanár fizetéseié, úgyszintén az általa előadandó 
tudományok taneszközeire szükségelt kiadások fedezve 
legyenek, s nehogy a lehető, mostaninál is kedvezőtlenebb 
pénzviszonyok között a meglevő osztályok rövidséget 
szenvedjenek, ez alkalommal megnyugszik egyhk. közgy. 
az 5. és 6. osztályok felállításának elhalasztásában addig, 
mig iskolai pénztárunk annyira gyarapodik, hogy az által 
említett osztályok rendre egymásutáni berendezése lehe- 
tővé tétethetik. 

b) A mi a tervezett tanodái építkezést s illetőleg arra 
előkészítő intézkedéseinket illeti: 

A m. E. F. T. midőn méltányló elismeréssel említi 
fel az alapító közönségnek a legnyomasztóbb körülmények 
között tanúsított áldozatkészségét, nem látja helyesnek, 
hogy az alapítók áldozatkészsége tanodái épület felállítá- 
sára t vétessék igénybe most, midőn a határőrvonali nor- 
mális iskolaépület és alapja átadása dolga a m. kir. 
Főkormányszéktől vett értesítés szerint az elhatározás 
végpontjához közelít, úgyszintén építést sürgető egyik és 
legfőbb indokunkra az együttlakás és magántanítási rend- 
szerre vonatkozólag megjegyezni méltóztat, hogy a mily 
üdvös hatásúnak tartja a kollegiális rendszert illő beosz- 
tás és kellő felügyelet mellett, épen oly káros hatásúnak, 
mind erkölcsi, mind fegyelem fentartási szempontból ott, 
hol a kellő közvetlen felügyelet hiányzik." 

Legyen szabad erre alázatos felvilágosító megjegy- 
zéseinket megtenni. A határőrvonali normális épület kilá- 
tásban levő átadása teljességgel nem teszi szükségfelettivé 
a tervezett építkezést, mert a kérdésben levő normális 
intézet egy földszinti négyszobás épületből áll, a mely 
keskenyen beékelve van a r. kath. papilak és az aerariá- 
lis, jelenleg katonai laktanyának használt épületek közé, 
s legfennebb egy pár tanár lakásául, vagy egy gymn. 
osztály elhelyezkedéséül szolgálhatna és így a halaszthat- 
lan együttlakás létesítésére csak kis mértékben folyna 
be, a nélkül hogy szükségfelettivé tenné az építésrőli 
gondoskodást; a mit, mint mindig, ugy most is emiitett 

tanoda életkérdésének s oly halaszthatlan szükségnek 
tekint egyhk., mit naponta mind inkább inkább sürget- 
nek az alább elősorolandó kedvezőtlen körülmények. 

Ugyanis tanodánk egyetlen rendes és ig. tanára is, 
alkalmas szállás hiánya miatt, mind az elemi, mely a ref. 
templom kerítésében van, mind a gymn. osztályok helyi- 
ségétől, mely a piaczon, az úgynevezett Béldi-telken van. 
jó messze van elszállásolva, azon felül 3 gymn. tanító, 
növendékeinek csak kevés részével a Béldi-telken, a 4-ik 
gymn. úgyszintén 3 elemi a rajz s szépírás tanító privát, 
nem elég alkalmas házaknál vannak kevés tanítványaik- 
kal beszállásolva, a növendékek nagyobb része pedig 
szerteszét a városon, többnyire az iskolától s tanítóktól is 
távol — nem lévén a közelben szállás — sáros távoli 
utczákban, privát, szűk, egészségtelen szállásokon egy- 
egy szobába zsúfoltan vannak elszállásolva, testi, lelki 
betegség s erkölcsi romlottság veszélyeinek martalékul 
kitétetve. 

Látni való m. E; F. T., hogy ily körülmények között 
a szükséges épület s együttlakás s az ez úton üdvössé 
válandott collegiális rendszer hiánya miatt sem szellemi, 
sem erkölcs-fegyelmi óhajtott eredményt előidézni még 
egyszer annyi tanítóerő sem képes, a mit évről-évre, sőt 
napról-napra mindinkább éreznek a tanítók, tapasztalnak 
a szülők, késő, megsirathat! an kárukra. 

Azért nem lehet csudálkozni, ha ezt tapasztalva a 
szülők és alapítók — egy lépést vélvén tehetni ez által 
az üdvös együttlakásra — a gondnoki kar lelkes ajánla- 
tára, a Béldi-telek megvásárlását is annyira sürgették s 
arra a szűk idők daczára is oly tetemesen áldozán%k ; 
valamint oly kevéssé lehet csodálkozni, ha most Három- 
szék népének átalános óhajtása, akarata e szavakban 
nyilvánul : „ építeni, mindenáron iskolaépületet kell építeni, 
hol a növendékek együtt lakhassanak, s az erkölcsi rom- 
lástól megoltalmaztassanak, különben semmivé válik sepsi- 
szentgyörgyi iskolánk, anyaszentegyházunk, nemzetünk s 
az általános műveltség kibeszélhetetlen kárára/ 

A felemlített körülmények folytán a szülök és ala- 
pítók emez átalános óhajtása eléggé indokolja jelen év 
május hónap 2-án tett alázatos felterjesztésünkben jelen- 
tett építési előintézkedéseinket s az építésre szükségelt 
nagyobb mérvű adakozásra buzdításul szolgálható 5. és 
6. osztályok felállítását illető kérésünket is. 

Háromszék népének ezen általános óhajtása, egy- 
hangú közvéleménye s változhatlan szilárd akarata ösztö- 
nöz, sürget most is, mikép tisztelettel kinyilatkoztassuk, 
miszerint mi az oskolaépület építését a s.-szentgyörgyi 
oskola életkérdésének tekintjük s az épület szükségessége 
iránti meggyőződésünk oly szilárd, hogy abban minket 
semmi meg nem ingathat ; miért is elhatároztuk az épí- 
tésre szükségelt előkészítő intézkedéseinket folytatni, épí- 
tési alapot és anyagot gyűjteni, a nélkül, hogy a m. E. 
F. T. mélyen tisztelt jogkörébe vágnánk, vagy a köz- 
vetlen iskolai elölj, ügykezelését zsibbasztanék, vagy a 
meglevő alaptőkének egyetlen fillérét is igénybe vennők, 
s miután ez építkezési tárgyat kellően elökészítendettük, 
azt a m. E. F. T.-nak a maga rendes útján bejelenteni 
s illetőleg helybenhagyását s pártfogását kérni nem fogjuk 
elmulasztani. 

Mielőtt jelen felterjesztésünket bezárnók, egy sok 
balhiedelmekre okot szolgáltatott félreértést s illetőleg 
súlyos vádat, mely mint sötét fátyol a m. E. F. T. és 
egyhk. között lebeg, felderíteni és egyhk.-ről elhárítani 
annyival sürgetőbb teendőnknek tartjuk, mivel fájdalom ! 
többen vannak még a társadalomban nagy tekintélyű 
egyének is, kik eléggé kimélytelenek egyhk.-et vádolni, 
piintha megfeledkezve törvényes állásáról, törvény-, rend-, 
fegyelmet nem ismerő separatistieus irányzattal eltelt 
nyers népgyűléssé aljasulva, nem akarná tisztelni azon 
viszonyt, mely neki felsőbb egyházi testületei irányában 
illő tiszteletet és függést rendel. Erre vonatkozó nyilat- 
kozatokat hallánk és olvasánk, fájdalom! a m. E. F. T. 
idei jan. 6-án tartatott gyűlésében, ezt tapasztalok kisebb- 
nagyobb körökben, sőt a hírlapokban is. És már ez azon 

sajnos félreértés, azon súlyos vád, melyet felderíteni, 
magáról elhárítani, visszautasítani, a Rikánb. egyhk. köte- 
lességének tartja. 

Tudva van ugyanis a m. E. F. T. előtt, miszerint 
egyhk. az előtt szinte 10 évvel mily buzgalommal karolta 
vala íel a s.-szentgyörgyi tanoda eszméjét, de csakhamar 
átlátni kényszerült, hogy azon testület, mely eddigi gya- 
korlat szerint csak papokból s egy pár gondnokból állott, 
egy ily nagy áldozatot igénylő ügyben óhajtott eredményt 
ki nem eszközölhet különösen, akkor, midőn a társadalmi 
téren két va*y három egyénnek is eszmét váltani gyanút 
gerjesztő, sőt vészthozó vala. Annálfogva egyhk. az üd- 
vös czél elérése szempontjából nem zárolva el magát, 
megnyitá gyűléstermének ajtóit s a tanácskozásaiban 
résztvenni megjelent világi elemet testvéri karokkal fo- 
gadá, s ezen tette által megveté a s.-szentgyörgyi tano- 
dának alapját s szervezé a világi értelmiséggel egyetem- 
ben a m. E. F. T. védpajzsa és főfelügyelete alatt emlí- 
tett tanodát, mint alapító egyházközönség gyűlés, anélkül, 
hogy egy perczig is elfeledte volna törvényes állását s 
értelmetlen népgyűlóssé változott volna, vagy megfordítva, 
az alapítók érdekét háttérbe tolva, azoknak óhajtásait 
kijátszotta volna. 

Mélyen meg vagyunk most is győződve, hogy vala- 
mint az alapítókkal kezet fogva lehetett csak az eddigi 
eredményt kivívni: úgy ezután is említett tanodának 
virágzó továbbfejlesztését csak úgy eszközölhetni, ha az 
alapítóknak iskolaügyünk iránti érdekeltsége, adakozási 
szelleme és készsége továbbra is fentartatik. Erre pedig 
legtermészetesebb, legczélszerúbb s legjogosabb közeg- 
nek tartjuk az egyhk. gyűlést, melytől az iskolaügyet 
egészen elvonni annyit tenne, mint az iskpla lehető tovább 
fejlesztésének útját örökre bevágni. 

Mely atyafiságos őszinte felterjesztésünk után stb. 

A kommunitás e felterjesztése, úgy látszik 
nem volt alkalmas az E. P. T.-ot más véleményre 



Digitized by 



Google 



48 



bírni. Ha sikerült is meggyőzni arról, hogy sepa- 
ratistikus törekvések nem léteznek, azt még sem 
érhette el, hogy az E. P. T. a tanoda kormányzata 
tekintetében elfoglalt állásától csak egy lépést is 
engedjen. A nyilt és bátor felszólalásnak azonban 
mégis megvolt annyi haszna, hogy az E. F. T. 
tisztán látta a helyzetet s alaposan tájékozva lett 
Háromszék irányadó többségének kívánságai felől. 

A következő 1865-ik évben szünetelnek a 
küzdelmek s lassú, de alapos munkálkodás közben 
érlelődik mindinkább az új épület emelésének kér- 
dése. Mint a megelőző években, úgy ez évben is 
mind több szomorú jelenség merül fel, melyek 
hangosan sürgetik az új épület építését, hol a 
tanúlók kellő felügyelet alatt legyenek tarthatók. 

Az elöljáróság 1866. január 29-iki ülésében 
foglalkozik ismét evvel a kérdéssel. Gyűjtési enge- 
délyért folyamodnak az B. F. T.-hoz. Az B. F. T. 
89. sz. a. kelt leiratában az engedélyt az erdélyi 
részekben megengedi s értesíti az elöljáróságot, 
hogy a magyarországi kerületekben gyűjtési enge- 
délyért a kir. főkormányszékhez folyamodott. 

Ez évek hazánk történetében a legnevezete- 
sebb évek közé sorolhatók ; az alkotmányos élet 
kezdődik újra, oly hosszú gyászos szünet után. 
Ezek a mozgalmak, eszmék uralkodnak most min- 
denütt, s egyidőre legalább visszaszorítanak minden 
más kérdést. Ézezte ezek hatását Háromszék és a 
háromszéki fiatal iskola is. Fájdalom, hogy mindjárt 
kezdetben a jó helyett rossz hatásokat kellett 
éreznie. Az 1866. mározius 29-iki előljárósági ülés- 
ben Dónáth József gondnok említi fel, miszerint a 
nemes szék kebelében főkirálybiró, gróf Kánoki 
Dénes védszárnyai alatt egy bizottmány alakult oly 
czélból, hogy a kézdi-vásárhelyi institut-féle épület- 
ben egy reál-iskola beállítását eszközölje. Ezen 
bizottmány az egyes fiók-székek szerint albizott- 

ságokra oszolva, gyűléseit már megkezdette s fel- 
adatul tűzte nemcsak a Rikán belől, hanem azon 
kívül lakó erdélyi és magyarhoni hazánkfiainál a 
segély gyűjtést eszközölni, sőt e czélból még a 
jelen országgyűlés tekintélyesebb tagjait is szemé- 
lyesen megtalálni, ezenkívül a volt székelyhuszár- 
ság fourage pénzalapját is ez iskola számára kinyerni, 
a mi pedig e pénzalaphoz igényt tartó székely csa- 
ládok nagyobb része által pár évvel ezelőtt már 
tanodánk javára átengedtetett. Hallomás szerint 
ezen reáliskola- megalaptíására némely tehetősebb 
katholikus urak által már jelentékeny pénzajánlatok 
is tétettek. (Gr. Haller Perencz 10,000 frt, gr. Nemes 
Ábrahám 5 ezer, gr. Káinoki Dénezs 1 ezer, Kézdi- 
Vásárhely város 20,000 frt.) 

A kezdi kéregető bizottság élén épen egyik 
tanodái gondnok, Lázár Mihály áll s mint észre- 
vehető, oly kiváló tevékenységet fejt ki ez ügyben, 
melyet némelyek e tanoda iránti legellenségesebb 
indulatra hajlandók magyarázni. A kéregető bizott- 
ság tagjai közt ref. papok is vannak beírva, sőt 
maga Dónáth József neve is ott látható, a nélkül 
azonban, hogy eddigelé a bizottsági tanácskozások- 
ban részvételre s megbizatása elvállalására legke- 
vesebb értesítést vagy bárminemű felhívást kapott 
volna. Egy szóval ez ügy mellett buzgólkodók tano- 
dánkkal szemben már is nyilvánosságra hozott ellen- 
séges magatartása tanintézetünk fejlődési érdekeire 
nézt sokkal jelentékenyebb hatást látszik gyako- 
rolni, hogy sem annak kellő figyelembe vétele 
feleslegesnek tekintethetnék. 

Az elöljáróság tekintetbe vévé egyfelől azt, 
hogy ezen reáliskolai mozgalom ép oly időben lép 
előtérbe, midőn az elöljáróság egy költséges köz- 
épület felállításához előkészületeket tesz, még pedig 
a reális irányú képzés lehetségessé tétele érdeké- 
ben, másfelől azt, hogy ezen reáliskolaügy vezér- 

szereplői között többnyire mind oly egyének lát- 
hatók, kik a lefolyt háromszéki követválasztások 
alkalmával a választókerületek felállítása mellett 
buzgólkodtak: jóllehet a czélt a maga helyén és 
idejében teljesleg méltányolja, mindamellett a jelen- 
legi körülmények között párttorzsalkodásnál egyéb- 
nek nem tekintheti, annyival is inkább, mivel az 
egész eljárást bizonyos titokszerüség leplezi, mely 
miatt eddigelé határozottan még azt sem lehetett 
kitanulni, hogy ezen új iskola miféle vallásszíne- 
zetű s következőleg minő kormányzási felügyelet 
alatt leend. Mely okoknál fogva alapos gyanúja is 
van az elöljáróságnak, hogy itt nem annyira a három- 
széki székelység köznevelése égető szüksége, mint 
inkább egy kedélyeket felzaklató riválitási viszony 
előidézése szándékoltatik, melynek előreláthatólag 
egyik szomorú eredménye az leend, hogy mind 
amaz új, mind a mi virágzásnak indult intézetünk 
a czélnak megfelelő életképességet sokkal nehe- 
zebben fogja elérhetni, mint különben, a helye- 
sebb egymásután kellő szemelőtt tartásával. Pelhíva 
érzi tehát magát az elöljáróság ezen mozgalmat 
lehető figyelemmel kisérni s egyszersmind jelenleg 
képviselői minőségben a pesti orsz. . gyűlésen időző 
főgondnok gr. Mikó Imre ő exczellencziáját és Szé- 
kely Gergely főgondnokot is hivatalosan értesíteni 
s felkérni, hogy a zsenge tanoda fenyegetett érde- 
keit védelmezni szíveskedjenek. 

A reáliskolai párt föllépése újabb tevékeny- 
ségre sarkalja az elöljáróságot. Az E. F. T.-hoz 
feliratot intéznek a fourage-cassa ügyében, Nagy 
Elekkel, egykori törzs számvevő tiszttel megegyez- 
nek, hogy a fourage-pénzből a kollégiumot illető 
részt 5°/o jutalék mellett megszerezze. Az építési 
alapra a gyűjtést tovább folytatják, az iskola ügye 
mellett lelkesítenek, buzdítanak, s már a tervrajz 
elkészítésére is küldenek ki bizottságot. 

A politikai küzdelmek hatásának lehet tulaj- 
donítani azt a zavart is, melyet Sepsi-Szentgyőrgy 
város képviselőtestülete idézett elő. 1867. október- 
ben Daczó János főbíró 129. sz. átiratával értesíti 
az elöljáróságot, hogy a város képviselőtestülete 
a 24000 írtról alapító levelet nem ad s a kamato- 
kat sem fizeti, míg az iskola igazgatótestületében 
a város képviselve nem lesz. Az elöljáróság visszaír, 
hogy e tárgyban az B. P. T.-hoz kell felterjesztést 
tenni s kéri a várost, hogy a kamatok fizetését 
addig is ne szüntesse meg, mert a pénzre nagy 
szükség van. A képviselőtestület azonban nem enged, 
145 — 867. sz. a. Császár Bálint tanácsos aláírásá- 
val kelt átiratban nemcsak az előbbieket tartja 
fenn, de azt is kívánja, hogy főgondnoknak válasz- 
tassak meg Daczó János főbíró s még rajta kivül, 
ugyancsak a város részéről egy algondnok. Az elöl- 
járóság e kényes és különös helyzetben sürgős fel- 
terjesztést tesz az B. F. T.-hoz. Az E. F. T. 
619 — 867. sz. a. leiratában a kommunitástól kér 
ez ügyben felvilágosítást és véleményt. A kommu- 
nitás 1868. április hónap 27-én tárgyalja ez ügyet 
és teszi a következő nyilatkozatot. 

Sepsi- Szentgyörgy város alapító leveléből kitet- 
szik, hogy feltételül van tűzve, hogy azon város a 
gondnoki karban aránylag képviseltessék. 

Azonban 1859. márcz. 23-án, mikor a gond- 
noki kar beállíttatott, azon alapítólevél jogérvényes 
nem lévén, az alapító egyh. közönségi közgyűlés 
azt határozta, hogy a mint azon alapítvány levél 
az illető felsőbb hatóságtól törvényesen megerősít- 
tetik, S.-Szentgyörgy városa részére is, mint az 
egyes egyházvidékek részére, egy algondnokot fog 
választani. 

Az alapítványlevél megerősítése később bekö- 
vetkezett, de a gondnok választás elmaradt, egyfelől 
azon okból, mert az alapított összeg 1862 — 1865-ig 

részletenként lévén kamatozandó, az alapítvány tény- 
leg csak 1865-ben ment teljesedésbe ; másfelől, mert 
midőn 1865-ön innen épen az iskolai elöljáróság egyes 
tagjai által az alapító város tagjai figyelmeztettek a 
gondnok beállítására, ők maguk a város akkori viszo- 
nyait nem találván kedvezőknek az ügyre nézve, a 
beállítást nem követelték, különben is a sepsiszent- 
györgyi ev. ref. lelkész, Gödri Ferencz, esperes 
tagja lévén az isk. elöljáróságnak; mindezekért a 
gondnoki beállítás elmaradt. Ugyanazért nagyon 
óhajtandó lett volna, hogy most rendes úton, nem 
pedig a létező alapon jöjjön felszínre az ügy, de 
miután már előzmények vannak, az adott körül- 
mények között, és minden érdekek tekintetbe véte- 
lével kivan az egyhk. az ügy elintézéséhez járulni. 

Beismeri az egyhk. közgy., hogy Sepsiszent- 
györgy városának joga van alapítványlevele értel- 
mében kebléből egy gondnok beállítását követelni. 

Áz 1859. évi jkvi kivonatból megtetszik, hogy 
ezen beállítást az egyhk. magának tartotta fenn. 

Nyilatkozatukat tehát bezárhatnák ama kérés- 
sel: méltóztassék eme beállítást elrendelni. 

De hogy az eljárás rövidebb legyen, első izben 
jelölési jogánál fogva ezen állásra meg is válasz- 
tották Daczó Jánost és kérik megerősítését. 

S.-Szentgyörgy város azon kívánságának elbí- 
rálását : hogy ez ne al-, hanem főgondnoki állomás 
legyen, továbbá, hogy a s.-szentgyörgyi ref. első 
pap mindig algondnok legyen, — az egyházközön- 
ség az E. F. T.-ra bizza. 

Az B. F. T. 618—1868. sz. a. értesíti az elöl- 
járóságot, hogy S.-Szentgyörgy város kívánságai- 
ban irányadóul az 1860. január 22-én 23. sz. a. 
hozott határozatát veszi s ennélfogva csakis azt 
fogadja el, hogy a város részéről, hármas jelölés 
alapján, egy algondnok választassék. A jelölést az 
elöljáróság tegye is meg. Ugyancsak fennebbi sz. 

a. épen igy értesíti a kommunitást is. Az egyház- 
közönség ebben jogsérelmet látva, felterjesztést 
tesz az E. P. T.-hoz. Az elöljáróság 1869. aug. 
16-án foglal határozott állást e kérdésben. 

Ez alkalommal az ügyre vonatkozó iratok fel- 
olvastatván, miután az elöljáróság azon meggyő- 
ződésre jutott, hogy a jelen viszonyok közt a tano- 
dára nézve előnyösebb lenne, ha a város részéről 
ez első esetben betöltendő algondnokság kérdése 
a Rikán belőii tanodaalapító egyházközönségnek 
már két ízben s Daczó János városi főbírót ajánló 
felterjesztése alapján oldatnék meg; még pedig egy- 
felől azért, mivel e tanodánál a gondnoki állomá- 
soknak első esetben az alapító egyházközönség 
ajánlata folytán betöltése, az alapítók iránti méltá- 
nyosságból az E. P. T. által már egyszer alkalma- 
zásba volt véve, de másfelől azon okból is, mivel 
az elöljáróság e gondnokság betöltéséhez igényt 
tartó egyházi közönség önérzetét a megrendelt hár- 
mas ajánlat megtételével könnyen megsérthetné, a 
mi a tanoda iránti részvétre és áldozatkészségre 
rossz hatással volna. Ezeket megfontolva helyesnek 
találták az E. P. T.-ot tisztelettel megkérni, hogy 
az elöljáróságot, ha lehetséges, a megrendelt hár- 
mas ajánlat megtétele alól mentse fel s a város 
közönsége, mint egyik fő alapítványozó részéről 
beállítandó algondnokságra a kommunitás által már 
két ízben is felterjesztett Daczó Jánost kinevezni 
méltóztassék, annyival is inkább, mivel ez állomásra 
jelenleg a sepsi-szentgyörgyi református hívek közül 
a tanoda érdekében alkalmasabb egyént az elöljá- 
róság sem ajánlhat fel ; de továbbá azért is, mivel 
a kinevezés a városi polgárság közkívánatának is 
legmegfelelőbb lévén, egyik igen biztos tényezőül 
szolgálhat arra nézve, hogy a czélba vett építke- 
zésnél a várostól segélyt kaphassanak. 

Az E. P. T. 128—870. sz. leiratában végre 

kinevezi Daczó Jánost algondnoknak, de megjegyzi, 
hogy ez utolsó eset a kivételes eljárásra s ez is 
csak tekintettel a kivételes körülményekre. 

Ez a nehézség is szerencsésen elháríttatott, d e 
nem minden zavar nélkül, mit a kamatok vissza- 
tartása idézett leginkább elö. A város közönsége 
részéről ez ügy, a mint látszik, túlságba tereltetett. 
Hogy ez a hangulat az iskola iránt nem természe- 
tes, hanem mesterségesen előidézett volt, bizonyítja 
a többek kőzött a következő epizód is. 1867. év 
elején Császár Bálint és Király József, a város tár- 
sadalmában akkor főszereplők, vádlevelet adtak be 
Vájna Sándor igazgató és Gyárfás Sámuel tanító 
ellen, hogy amaz mindenütt feltolva magát, zavart 
csinál, emez pedig őket mindenütt rágalmazza. 
Tanúul hivatkoztak Molnár Sándor kántorra. Mol- 
nár kihallgattatva azt vallotta, hogy a mit hallott, 
azt Kolcza Lajos és Soós Farkas tanítóktól hallotta 
s nem is mondta el másnak, — csak a feleségé- 
nek. Kolcza és Soós azonban az egész dolgot 
tagadták. 

Ez erőszakosan felidézett kellemetlen ügy zavaró 
hatását sokban enyhítették más, kedvező események. 

A kommunitás az építkezéshez ragaszkodott, a 
szükséges anyagok gyűjtésére és segélyforrások 
keresésére bizottságot nevez ki, melynek elnöke 
Gödri Perencz, esperes és a kommunitás elnöke, 
alelnöke Dónáth József gondnok, tagjai az egyház- 
megyék fő és algondnokai és igazgatója. Ezeken 
kivül mindenik egyházmegyéből választanak még 
10 — 10 tagot. A bizottság működése lassanként mind 
több eredményt mutat fel, ámbár igen sok akadály- 
lyal kell küzdeniök, mint a rivális reáliskolai párt 
élén álló hatalmas férfiak, az anyagi helyzet szűkös 
volta.- Az ellentétek lassú kiegyenlítődése azonban 
mégis csak bekövetkezik. Az alap 1869-ben már 
akkora, hogy a kommunitásnak május 2-án tartott 

ülésében komolyabban tárgyalnak az építés meg- 
kezdéséről ; három évet irányoznak elő, mely alatt 
befejezhetik a nagy munkát. 

Az alap növelése czéljából az eddigi gyűjtési 
rendszertől eltérőleg részvényeket bocsátanak ki, 
melynek tervezetét a kommunitás július 5-iki ülé- 
sében tárgyalja és hagyja helyben.* 

Újabb remény mutatkozik ez év folyamán a 
katonai épületek megnyerésére is. Báró Eötvös József 
szeptember 28-án d. e. 9 — 10. óra között az ifjú 
intézetet is meglátogatta. Az igazgató, Vájna Sándor, 
felbátorítva a nagy miniszter kedvjezö nyilatkozata 
által, a 10 éves intézet fejlődését illetőleg, felem- 
lítette, hogy milyen nagy szükség lenne az aerarialis 
kertekre. A miniszter kedvezőleg nyilatkozott a kér- 
désről s felszólította, hogy írásban is adják be kéré- 
süket, mellékelve a szükséges tervrajzokat. A kérést 
be is adták, de eredménye most sem lett. 

Az iskola területét is növelik. 1869. végén meg- 
vásárolja az elöljáróság a szomszédos u. n. Ehédi- 
féle telket 5500 írtért, mely vásárral a telekszer- 
zés hosszú időre véget ér. 

A kommunitás októberi ülésében, tekintettel, 
hogy a részvényeket meglehetősen vásárolják s 
önkéntes adományok is szépen gyűlnek, megbízza 
Dónáth Józsefet, hogy ezeket vegye számba s készít- 
sen róluk pontos kimutatást. 

Az építtető bizottságot utasítják, hogy szakér- 
tők által készíttessen épülettervet. 

Az építés vezetésére és felügyelésére S.-Szent- 
györgyön székelő rendes bizottmány neveztetik ki : 
Dónáth József gondnok, Vájna Sándor ig. tanár, 
Antal Zsigmond pénztárnok és Gyárfás Sámuel tanító 
személyében. 

A deczemberi ülésben már jelenti az építtető 

* L. Függelék. 

bizottmány, hogy az eddig begyült építési segély 
8443 frt 41 kr, az építési anyagok biztosítva van- 
nak s az épület tervének elkészítésére is megtétet- 
tek a szükséges lépések. 

1870. febr. 26-án tartott ülésben az építési alap 
már 19000 frtra növekedését jelentik. 

Ugyanez a gyűlés kéri gróf Mikó Imrét, hogy 
az új épület számára tervet készíttessen. A kérés- 
hez mellékelik az adakozási í elhívás egy példányát 
is a következő észrevételek kíséretében. 

„Az idezárt „felhívás" építést illető részének 
5-ik pontjára pedig, melyben az mondatik, hogy 
„mind a részvények, mind az építés, mind végre a 
begyülendő pénzalap feletti intézkedést az alapító 
közgyűlés magának tartja fenn", — meg kell jegyez- 
nünk, hogy a pont csak azon czélbói vezettetett 
be, hogy az építésre buzdítandó alapító közönség 
részvéte annál inkább fokoztassék. S hogy ezen 
jogfentartási kifejezés által rendes tanodái hatósá- 
gaink kikerülése vagy mellőzése távolról sem czé- 
loítatott. Világosan kitűnik az alapító testület azon 
későbbi intézkedéséből, hogy a tanodái elöljárósá- 
got nemcsak a „felhivás u -ban jelzett ellenőrködés- 
sel, hanem egyszersmind az építés tényleges veze- 
tésével is megbízta, mennyiben az építés vezetésére 
és felügyelésére kiküldeni szándékolt három tagú 
bizottság teendőinek végzésére közgyűlési megálla- 
podás folytán a tanodái elöljáróság helyben lakó 
tagjai, névszerint Dónáth József gondnok, Vájna 
Sándor igazgató kérettek fel Gyárfás Sámuel tano- 
dái tanár és osztálytanítóval együtt. 

Gróf Mikó Imre, nemes jellemének legszebb 
részét képező buzgósággal és áldozatkészséggel azon- 
nal intézkedik a terv elkészíttetése iránt, Zofahl 
Gusztáv építész mérnököt kérve fel erre s már 
márczius hónap 31-én kelt levele kíséretében a kész 
tervet küldi az elöljáróságnak. 

Tek. tanodái Elöljáróság ! 

Szives volt a tek. elöljáróság f. é. február 26-án kelt 
12. sz. a. levelével engem azon intézkedésekről értesíteni, 
melyek újabb időben a s.-szentgyörgyi ref. tanoda ügyé- 
ben tétettek. Fogadja becses megemlékezéséért őszinte 
köszönetemet. Nagy érdekeltséggel értesültem a tanoda 
ügyének előmozdítása körül tanúsított buzgalomról s szi- 
vemből örvendek, hogy a tek. Elöljáróság nekem is szol- 
gáltatott alkalmat e részben közreműködhetni. Ez okból 
egész készséggel teljesítem az épület terveinek kidolgoz- 
tatása iránt nyilvánított óhajtását s szerencsés vagyok a 
kész terveket idemellékelve átküldeni. 

Ki egyébiránt kiváló tiszteletem nyilvánítása mellett 
maradok 

elkötelezett szolgája 

G. Mi kő Imre, s. k. 

A tervrajzok megérkeztével elhatározza az elöl- 
járóság, hogy az építkezést minél előbb megkezdi. 
Május 29-én d. u. 2 órára tűzik ki az árlejtést. Az 
alapkő ünnepélyes letételre meghívják gróf Mikó 
Imrét s mindezekről értesítik az B. P. T.-ot, kérve 
jóváhagyását és az utólagos engedélykérést a körül- 
ményekkel indokolják. Az E. P. T. 254. sz. leira- 
tában, bár az eljárást nem helyesli, de, tekintettel 
a körülményekre, az építkezésre tett intézkedése- 
ket helybenhagyja. Az B. P. T. 151. sz. leiratban 
arról is értesíti az elöljáróságot, hogy az építésre 
az államsegélyből öt éven át évi négyszáz forint 
segélyt fog adni, mely a folyó évre ki is utaltatott. 

Mielőtt az építéshez hozzá foghattak volna, még 
egy kis nehézséget kellett elhárítani. A város által 
adományozott terület piaczi részén, hova az új épü- 
let volt tervezve, Nagy Elek, nyugalmazott kapi- 

tánynak egy deszkabódéja volt, melynek bérleti 
ideje csak 1875-ben telt volna le. Nagy Elek csak 
úgy volt hajlandó jogáról lemondani, ha megfelelő 
kedvező helyen az elöljáróság ismét felépíti üzlet- 
helyiségét. Az elöljáróság Daczó János gondnokot 
kérte fel, hogy a várostól eszközöljön ki megfelelő 
helyet. Daczó közvetítésének volt is sikere : a város 
ingyen adott a kisebbik sétatér végén helyet ; de 
az üzlethelyiség átköltöztetése az iskolának mint- 
egy 1000 forintjába került. Daczó János befolyásá- 
nak még más kedvező eredményei is voltak. A 
város 4000 frt árú tanodarészvényt vett volt át ; 
ebből kész volt 1000 forintot még ez évben kifi- 
zetni, sőt hajlandó volt, ha körülményei engedik, 
24000 frtos alapítványának kamataiból is előlegezni. 
Az alapkő ünnepélyes letételének idejét 1870. 
június 27-én d. e. 11 órára tűzik ki, a következő 
sorrenddel. 

1. Zene : „Isten áldd meg a magyart 4 * a hely- 
beli zenészek által. 

2. Ének : a tanodái müénekkar által. 

3. Könyörgés nt. Gödri Perencz előljárósági 
tag által. 

4. A tanoda rövid történetének felolvasása Vájna 
Sándor igazgató által. 

5. Ének és zene felváltva, mely alatt az alapkő 
letétetik a tanodái elöljáróság, egyháziak, tanítók, 
az egyes tanosztályok képviselői, városi tanács, czéh- 
mesterek s más résztvenni kívánók közbejöttével. 

6. Berekesztő beszéd és ima, tiszt. Révay Lajos 
elöljárósági tag által. 

7. Ének és zene. 

E műsorozat a helybeli autographon több pél- 
dányban kinyomatván, kiosztandó lesz. 

Az ünnepély lefolyását az augusztus 5-én felvett 
előljárósági jegyzőkönyv a következőleg adja elő. 

A június 27-iki ünnepély d. e. 11 — 12 óra 

között a megállapított sorrendben folyt le. A 2 7* 
láb hosszú, 2 láb széles és PA láb fokos alapkő, 
melynek kivágott belüregébe rejtettek be egy czi- 
linder alakú pléh szelenczébe a tanoda 1855. nov. 
26. napjától 1870. június 27-ig terjedő történetének 
rövid kézírati vázlata, továbbá a tanító és tanuló 
személyzetnek több tanévről kimutatása és az ünne- 
pély alkalmával ajándékozott több pénzdarab — az 
építendő háznak északnyugati szegletébe rakatott 
be Cseh István és Binder Márton kőmives pallérok 
által a föld szinétől mintegy félölnyi mélységre köz- 
vetlen szomszédságában a városi tanácsház épüle- 
tének. Az innepély folyama: alatt 150 frt készpénz, 
11 drb # és egy 105 frtos úrbéri kötvény adattak 
össze egyesek és testületek részéről az épület költ- 
ségei fedezésére. A lakoma alkalmával Réthy tan- 
felügyelő 100 frtot, Orbán Ferencz 10 frtot és 
Sálati András 10000 téglát ajánlottak. Az innepély 
napja hétfőre esett, s ezért is vidékiek sokan vol- 
tak jelen ; az idő borongós volt, de az innepély 
lefolyását nem zavarta. 

Le volt végre téve az alapkő, nemcsak jelké- 
pesen, de a maga valóságában is, kézzel fogható- 
lag, szemmel láthatólag, mely fölött emelkedni fog 
a hatalmas épület, hogy évszázadokon át hirdesse 
egy maroknyi népnek áldozatkészségét; büszke 
emlékköve legyen azoknak a vezéreknek, kik hívei- 
ket buzgóan, önfeláldozóan szállva szembe nem min- 
dennapi nehézségekkel, vezették az egyedül helyes, 
a lelki és szellemi mivelődés igazi útján. Emlékükre 
ezer és ezer ajk mondott áldást és fog mondani, 
míg az épület fennáll s híven teljesíti rendeltetését. 

II. RÉSZ. 

Belügyek. Tanerők, tanulók, pénzügyek. 



Sok nehézséget kellett legyőzniök az iskola 
vezéreinek a külügyi téren; de nem kevesebb nehéz- 
ség tornyosult előttük a belügyek terén is. A mai 
sokkal fejlettebb viszonyok között is az adminis- 
trationális tehetség erős próbaköve : egy közép- 
iskolát beállítani, még akkor is, ha minden segéd- 
eszköz s főkép a pénz kellő mennyiségben áll ren- 
delkezésre ; képzeljük most el a hatvanas évek 
viszonyait, a társadalom fejletlenségét, az eszközök, 
az épület, berendezés hiányait, a tanerők kezdetle- 
ges voltát s mindezekhez a szűkös pénzviszonyokat. 

Szánakozó mosolygással tekinthetünk most 
azokra az eszközökre, melyek segélyével akkori 
elődeink a tanítás és nevelés szép, de nehéz fel- 
adatának megoldására vállalkoztak; de a szánako- 
zás helyére az elismerésnek kell lépnie, ha végig 
tekintünk az igy is elért eredményeken. Ennek a 
fiatal intézetnek tanítványai most már nemcsak 
Háromszék társadalmában foglalnak el előkelő helyet, 
hanem igen sokan széles Magyarországban végeznek 
csak tanult, munkás és főleg lelkiismeretes férfiak- 
hoz illő munkát. S bizony; sokan vannak közöttük, 
kik e kezdetleges iskola nélkül el lettek volna 
zárva szép pályafutásuktól. 

Az iskola elöljárósága, mely testület az előbbi 

igazgató választmánytól csak névben külömbözik, 
de sem tagjaiban, sem szellemében, nagy buzga- 
lommal vezeti az ügyeket. Még mint igazgató választ- 
mány intézkedik a beiratkozott tanulók elhelyezé- 
séről, úgy a mint a körülmények engedik. Osztályokul 
a templom körüli épületeket rendezik be ; gondos- 
kodnak a tanítók és tanulók elszállásolásáról, figyelve, 
hogy az egy tanító alá tartozó tanulók lehetőleg 
ennek közelében legyenek. Az első köz vizsgálatot 
I869. január 13. s következő napjain tartják meg, 
melyen részt vesznek az ig. választmány tagjai is. 

Midőn az E. F. T. 23—1860. sz. leirata követ- 
keztében megalakul a rendes elöljáróság, mindjárt 
a második ülésen, az igazgató előterjesztése alap- 
ján, tárgyalják és megállapítják az iskola ideiglenes 
szervezeti szabályzatát, u. m. az elölj árósági és 
tanítókari gyűlés hatáskörét, az igazgató és az 
ideiglenes tanítók kötelességeit, továbbá a tanulók 
és a szállásadó gazdák kötelességeit és jogait. Ezen 
szervezeti szabályzatnál, a mennyire a körülmények 
engedték, követték a régebbi ev. ref. intézeteknél 
divó szokásokat és fennálló törvényeket. Felhasz- 
nálják az évközben szerzett tapasztalatokat és már 
az év végén több irányban módosítanak ; igy az 
osztálynaplók vezetésénél, de leglényegesebben a 
tantárgyak beosztásánál. 

Az első évben a szakszerű beosztással tesznek kí- 
sérletet, de már az év végén meggyőződnek, hogy jobb 
lesz, ha kiki egy osztályt tanít minden tárgyra s ezt 
állapítják meg a jövő évre követendő rendszernek. 

A követendő tantervre vonatkozólag az E. F. T. 
megadta ugyan már az első évre is az utasítást, 
valamint figyelemmel kisérte a későbbi években 
követett tanterveket is, de az iskola helyi körül- 
ményei miatt úgy az E. F. T. utasításaitól, vala- 
mint az 1861-ben megállapított szervezeti javaslat- 
tól némileg el kellett térni. 

Nagyobb eltérés volt a németnyelv tanításá- 
nál. Ennek oka a még mindig fennálló u. n. 
normális iskola volt. Itt, a régi rendszernek meg- 
felelően a németnyelv tanítását már a 3-ik elemi 
osztályban megkezdették. A németnyelvet Három- 
széken nemcsak mint az absolut kormány részé- 
ről igen is óhajtott tárgyat, de még mint a régi 
határőri világból fennmaradt félig-meddig már meg- 
szokott, az előmenetelre nélkülözhetetlen tárgyat 
tekintették. Kénytelen volt tehát az ifjú intézet 
a normális iskolával e téren is felvenni a ver- 
senyt, ha nem akarta koczkáztatni, hogy a szülők, 
a németnyelv miatt gyermekeiket a normális isko- 
lába vigyék s igy, különben szép számú tanítványai 
lényegesen elapadjanak. A németnyelv tanítását, a 
körülmények kényszerítő hatása alatt, be kellett 
illeszteni a tantervbe. 

A németnyelv beiktatása azonban újabb zava- 
rokat okozott, mert az erre szükséges órákat más 
tárgyaktól kellett elvenni. Ez természetesen ismét 
újabb zavarokat okozott, melyeket csak nagy baj- 
jal, az E. P. T.-val több ízben folytatott eszmecsere 
után, lehetett elenyésztetni, annyira, a mennyire. 

Eltekintve e zavaroktól, a tanítás eredménye 
már az első években is kielégítőnek mondható ; az 
E. P. T. leirataiban többször ad kifejezést elisme- 
résének. 

Újabb zavart, sőt az elöljáróság és igazgató 
között összeütközést is idézett elő az 1861-iki szer- 
vezeti javaslat. A javaslat az egyes osztályok részére, 
némi tekintetben, kevesebb anyagot jelölt ki, mint 
a mennyit az eddigi tantervek szerint tanítottak. 

Előállott az a helyzet, hogy a 2-ik osztály már 
a harmadik osztály tananyagát, részben, tudta. Az 
osztálytanítók úgy véltek ezen segíthetni, hogy az 
illető osztályok előbb vitessenek, a harmadik negye- 
diknek, a második harmadiknak s igy tovább. E 

javaslathoz az elöljáróság több. tagja is csatlakozott, 
de az igazgató ellenezte s legfölebb csak a har- 
madik osztálynál vélte ezt az eszmét terhesebb 
következmények nélkül megvalósíthatónak. Noha az 
ilyetén megoldást az B. P. T. sem helyeselte, az 
előléptetés — részben — mégis megtörtént, s mint 
az eredmény később bebizonyította, kevés kárral. 

Ez időtől kezdve a tanítás zavartalanul foly, 
leszámítva némi kisebb nehézségeket, melyek a 
kezdetleges szervezés miatt kikerülhetetlenek voltak. 

így pl. 1861. júniusi ülésen, melyen gr. Mikó 
Imre elnökölt, felmerült a kérdés, hogy a jövő 
évben felállítandó III. gimn. osztály helyett ne állít- 
tassék-e egy reális osztály? Bővebb megfontolás 
után azonban úgy találták, hogy jobb lesz a Ill-ik 
gimn. osztályt állítani fel, tekintettel arra, hogy a 
kellő taneszközök beszerzésére nincs pénz, másfelől 
a közönségben rósz hatást szülne, ha a gimnáziumi 
tanítás egyszerre félbeszakíttatnék. 

Zavarokat okozott még a megfelelő tanerők 
hiánya is, úgy hogy 1862 ben az E. P. T; is figyel- 
mezteti az elöljáróságot, hogy a tanítók kellő idő- 
ben beállításáról gondoskodjék s hogy azok ne 
legyenek más állásban lekötve, mint az iskolánál. 
A bajok apásztása szempontjából ajánlja a második 
rendes tanári szék betöltését. B hiányokon az elöl- 
járóság a mennyire lehetett, igyekezett segíteni, 
de a második rendes tanári állás betöltésére még 
sokáig kellett várakozni, mert úgy az elöljáróság, 
mint a kommunitás szükségesebbnek látta a kellő 
telkeket és épületeket megszerezni. 

Az. iskola czéljaihoz szükséges telkeket csak 
1863-ban lehetett összeszedni. 1863. augusztusban 
az elöljáróság el is készíti a tervet, hogy az eddig 
szétszórt, részint a templom körüli, részint a város 
által adott telken levő épületekben elhelyezett ta- 
nulók központosítva legyenek, a Béldi-telekkel ki- 

bővített, jelenlegi telken levő lakásokban. De a 
szeptemberben megnyíló új iskolai évben annyi 
tanuló iratkozott be, hogy a központosítás még most 
sem volt kivihető ; a tanulók egy részét ismét a 
templom körüli épületekben kellett elhelyezni, egye- 
lőre. A szüreti szünidő alatt aztán a Béldi-telken 
levő szekérszínből, istálóból két használható szobát 
csináltattak s csak akkor lehetett a gimnáziumi osz- 
tályok mellé leköltöztetni a három felsőbb elemi 
osztályt, de az első elemi osztály még most is a 
templom körüli épületekben maradt. 

Ugyancsak az első években vetik meg az 
iskolai könyvtárak alapjait. A nagy könyvtár alap- 
ját Teleki Domokos könyvtára képezi, melyhez 
járultak még a josefstadti foglyok könyvei és 
egyes adományozók. Az ifjúsági könyvtár alapját 
Szakács Mózes tanító teszi le, mintegy negyven 
darab könyvet adván erre a czélra. Nemsokára az 
ifjúsági könyvtár használatának szabályait is meg- 
állapítják. A szaporítás azonban sok akadályba ütkö- 
zik. A tanítótestület kérte még 1864. októberben, 
hogy az ifjúsági könyvtár szaporítására a tanulók- 
tól évi 40 krajczár vétessék, de az elöljáróság, 
tekintettel arra, hogy a szülők a jelenlegi tandíja- 
kat is nehezményezik, a 40 kr szedését hivatalosan 
el nem rendeli, de megengedi, hogy a kik önként 
akarják, fizethetik. Ezen az ülésen halasztják jobb 
időre a tanári kézikönyvtár felállítását is, melyet 
a tanítótestület kért volt: „a kérés jogosnak talál- 
tatik s mihelyt a pénzerő engedi, be is állíttatik." 

A pénzhiány miatt utasítják el az igazgató ja- 
vaslatát is, természettani segédeszközök beszerzésére 
vonatkozólag. B miatt bocsátják el és nem fogadnak 
egy ideig iskolaszolgát sem, hanem úgy intézkednek, 
hogy a szükséges takarításokat végezzék a díjmen- 
tes tanulók. 

A pénzhiány okozza a legtöbb bajt, Nemcsak 

az alapítók nem fizetik rendesen az esedékes ka- 
matokat, úgy hogy a kamathátralék rendesen felül 
van ezer forinton, de még a tandíjakat sem, mely 
miatt az igazgató többször panaszkodik is. 

A nyomott viszonyok daczára sem szűnik meg 
azonban a rendezkedés. 1864. márcziusi ülésben 
véglegesen megállapítják a gazda utasítását, mely 
állást Gyárfás Sámuel tanító tölt be. Az utasítás a 
következő. 

Iskolai gazda utasítása : 

1. Az iskolagazda felügyel a tanoda bármi név- 
vel nevezendő középületeire, közterületére, a tör- 
ténhető szándékos vagy természetes romlásokat a 
tanoda igazgatójához azonnal felelősség terhe alatt 
bejelenti s vett utasítás szerint kiigazíttatja. A lak- 
szobák kéményeinek télidején tisztán tartását gon- 
dozza. Nyári szünet alatt, vagy ha a szükség úgy 
kívánja máskor is a tanodái épületek kimeszeltetését 
s az apróbb építkezéseket, javításokat előljárósági 
s illetőleg igazgatói megrendelés szerint végrehajtja. 

2. Gondját viseli a tanodái kórház felszerelte- 
téséhez tartozó minden bútoroknak; a beteg tanít- 
ványok ápoló szobába átszállítását az illető tanítóval 
egyetértőleg eszközli s a rendes ápoláshoz megkí- 
vántató egyéb szükségletek felett is veendő utasítás 
szerint közvetlenül intézkedik, e tekintetben mindig 
egy kórházi szolga állván szabad rendelkezésére. 

3. Gondját viseli továbbá a kezelése alá bízott 
minden más tanodái bútoroknak is. A tanszobákat 
az illető köztanítóknak úgy a benlakásra használt 
szobákat is az illető szobafőnököknek leltár mellett 
tanév kezdetén átadja, s a tanév végén hasonlóan 
átveszi, figyelemmel lévén mindig arra, hogy az 
észrevett szándékos romlások az illetők költségén 
az átvételkor haladék nélkül kijavíttassanak, vagy 

legalább kárpótoltassanak. Ezen kivttl időközben 
is folytonosan felügyel, hogy a szobák és azokban 
levő iskolai bútorok gondatlanság vagy szándékos 
pajkosság s helytelen használatból származó rongá- 
lásoknak, bepiszkolásoknak kitéve ne legyenek. 

4. A tanszobák fűtésére megkivántató tűzifa 
lehető olcsó áron bevásárlása, felvágatása, zár alatt 
tartása s naponként rendes adagokban kiszolgálta- 
tása felett az e végre felhasználandó tanodái szolga 
segédkezése mellett intézkedik. 

5. A tanodái épületek s azok környékének 
tisztántartása felett őrködik, e végre a tanoda 
udvarait a rendelkezése alá bízott díjmentes tanu- 
lókkal, iskolai szolgákkal időnként megseperteti, 
— az árnyékszékeket annak idejében afféle fog- 
lalkozású fogadott egyénekkel kitakaríttatja. A 
szeméttartókba gyűlt szemetet valamikor a szük- 
ség úgy kívánja, kihordatja, s egyszersmind a kül- 
szín és tisztaság ellen szándékosan hibázókat a 
fennálló szabályok szerint érdemlett büntetéssel 
fenyítteti. 

6. Köteles az iskolagazda hatáskörébe tartozó 
kiadások fedezése végett megkivántató összeget a 
tanodái közpénztárból elölj árósági s illetőleg igaz- 
gatói utalványozás mellett előlegeztetni s az ily 
előlegezéseket bevétel czím alatt kiadásaival együtt 
rendes naplókönyvbe beírni s naplóját oly gondo- 
san vezetni, hogy számadása bármely nap estvéjén 
is bevégzettnek s következőleg vizsgálat alá vehe- 
tőnek találtassék. 

7. Köteles kiadásait rendes nyugtákkal illető- 
leg saldirozott árjegyzékekkel igazolni ; írástudatla- 
nokkal dolgoztatás vagy azoktól vásárlás esetében 
pedig a tanúsítványt valamelyik tanár, vagy taíntó 
által is aláíratni. 

8. Polgári év végével köteles addig vezetett 
naplóját felelősség terhe alatt legtovább 14 nap 

alatt a tanodái elöljárósághoz beadni, a netalán 
felülmaradott pénzösszeggel együtt, valamint a kebli 
számvevőség által kitett nehézségekre haladéktala- 
nul felvilágosítást tenni s ha valami pénzhiány vagy 
helytelen kiadás fedeztetnék fel, a kimutatott kár- 
pótlást sajátjából rögtön teljesíteni. 



Az utasítás eddigi késésének a gyakorlathiány 
volt oka, emliti meg a jegyzőkönyv, mintegy ment- 
ségül. 

A gyakorlat és a tapasztalás kényszeríti az 
elöljáróságot más intézkedésekre is. Az 1863/4-ik 
iskolai évben az osztályokat, az első elemi osztály 
kivételével központosították ugyan az új telken, 
de a tanulók lakásban még most is a ' városon 
voltak szerteszét elhelyezve. A tanulók közt igen 
sok volt az idősebb, 15 — 18 éves is, a kik a 
városon lakást különböző rendetlenségek elköve- 
tésére használták fel. A rendetlenkedés hatása érez- 
hető volt az egész intézetben. Ezt a bajt orvosolni 
kellett s az elöljáróság egyedüli szernek találta 
a benlakás lehetőségig való szervezését. Ismét ketté 
kellett szakítani az intézetet; 1864/5 isk. év elején 
az elemi osztályokat visszaviszik a templom körüli 
épületekbe s az új telken levő épületeket úgy ren- 
dezik be, hogy a négy gimnaziális osztály tanter- 
mein kivül minél több tanulót tudjanak befogadni 
benlakásra. 

1865. elején valami ragadós szembetegség üt 
ki a tanulók között, melynek okául a megyei főor- 
vos az egészségtelen, nedves lakásokat véli. Az 
elöljáróság intézkedik, hogy a tanulók jövőre csak 
oly lakásba helyeztessenek, melyet előbb orvosilag 
megvizsgáltak és jónak találtak. 

Ugyanez az 1864/5-ik iskolai év tanügyi tekin- 
tetben is érdekes. Mindjárt 1865. elején leérkezik 

az E. P. T. 39. sz. leirata a tantervre vonatkozó- 
lag. Erre a német nyelv szolgáltatott alkalmat leg- 
inkább. 

Az E. P. T. ezeket irja: 

„A német nyelvnek e tanodában már a 3. e. 
o.-ban kezdődő tanítása oly kikötéssel volt megen- 
gedve, hogy a gyermekek e miatt túlterhelve ne 
legyenek és a többi tantárgyak ne szenvedjenek. 
Azonban az elöljáróság ezt illető eljárásában a kö- 
zépút nincsen eltalálva, mivel a 3. e. o.-ban 10, a 
4. e. o.-ban 12 tárgyat kell tanulniok a 8 — 10 éves 
gyermekeknek, ezen segíteni csak úgy lehet, ha 
némely egész éven át tanított tárgyak valamivel 
több órán egy félévre szoríttatnak p. o. a földrajz és 
történet egész éven át taníttatnak heti 3 órán; le- 
hetne az egyiket az első, a másikat a második 
félévre tenni heti 4 órával." 

Továbbá a közép tanoda 4-ik osztályában 10 
tantárgy van beosztva hetenként 31 órával, mely- 
ből ének-, irás- és rajzra együtt 3 óra, tehát komoly 
tárgyakra 28 óra esik. Ez igen sok ; itt a német 
óráit kell apasztani, mely úgyis 4 évvel előbb kez- 
detik, mint más tanodában. u 

Igazgató a következő felvilágosításokat adja. 

1. A 3. és 4-ik e. osztályt illetőleg: a) a jelen 
évi conduitlisták kimutatása szerint a 3-ik e. o.-ban 
91 tanuló között egy van 10 éves, a többi mind 
idősebb egész 15 évig. 

A 4-ik elemi o.-ban pedig 10 évnél mindenik 
idősebb egész 16 évig. 

b) Nevezett osztályokban a németnyelv csakis 
a helybeli cs. k. aerarialis iskola ellensúlyozása 
tekintetéből taníttatik hetenként két rendes délutáni 
privata órán, oly utasítás mellett, hogy se a többi 
tárgyaknak hátrányára ne szolgáljon, se a növen- 
dékeket erejökön túl ne terhelje, mely okból a 
németből való pensum terjedelmének megszabása 

is merőben az illető osztály s egyszersmind privát 
tanító józan belátására van bízva. 

c) A földrajz és történelem tanítására a szer- 
vezeti javaslatban megállapított 6 rendes tanórának 
négyre redukálása a megfelelő pensumok arányla- 
gos megkevesbítése nélkül aligha czélravezető lenne 
még oly tanodáknál is, melyeknél a köztanítók szá- 
mos privát tanítók által segélyeztetnek, annyival 
kevésbbé a s.- szentgyörgyi ev. ref. tanodánál, hol 
a legnépesebb osztályoknál is úgy a köz-, mint 
magán tanító ugyanazon egy személyből telvén ki, 
közbejöhető hátramaradás esetében, legtermészete- 
sebb mentséget találhatna azon 72 rendes tanóra 
hiányában melyek tőle a földrajz és történelem taín- 
tásában a tanév folyta alatt a többi tanodáktól élté- 
rőleg, elvétettek. 

d) A földrajz • és történelem tanárainak egy- 
házftilag ajánlott megkevesbítésével a 3. és 4-ik 
elemi osztályoknak hetenként oly két szabad óra 
engedtetnék, melyek alatt többi növendéktársaik 
köztanításon szoktak lenni. Miből folyólag azon 
intézkedés csak újabb anyagot szolgáltatna még az 
eddigi berendezés mellett is gyakorta felmerült 
azon panaszokra, hogy ezen tanodánál a növendé- 
kek nincsenek eléggé elfoglalva s a csatangolásra 
igen sok idő engedtetik. 

2-szor. A középtanoda 4-ik osztályát illetőleg: 
valamint más tanodáknál, úgy itt is a 4-ik közép 
osztályban komoly tantárgyakra csak 26 rendes 
tanóra fordíttatik, minthogy azon latin órai tanítás, 
mely szervezeti javaslatban kiszabott hetenkénti 5 
rendes órához ez évre kivételesen pótoltatott, a 
köztanító által a tanteremben különben is megtar- 
tatni szokott két délutáni privát órára van beren- 
dezve, még pedig azon okból, mivel ezen osztály 
részint felfogási gyengeség, részint ezelőtti mulasz- 
tások következtében a latin nyelvben annyira hátra- 

maradott, hogy még a fennebbi tanóra szaporítás 
mellett is csak kiváló szorgalom felmutatása után 
fogja megüthetni a kellő mértéket Leszámítva tehát 
ezen két latin órát, nemkülönben egy szépírás ta- 
nítást, mély hasonlólag egyik délutáni s mindenütt szo- 
kásos privát órára van berendezve, — a rendes 
köztanórák száma e tanodánál sem lesz több, mint 
akármelyik testvér tanodánál. Miből folyólag a né- 
met nyelv rendes tanóráinak megkevesbbítése sem 
látszik múlhatatlanul szükségesnek, egyfelől azért, 
mivel ez osztály növendékei 15 — 22 évesek lévén, 
még több helytüléstis kibírnának ; másfelől : ha szintén 
korábban is kezdették a német nyelvet, mint egye- 
bütt szokás, mégis elég tanulni valójuk van ezen 
tantárgyból is, ha nem vétetnék is tekintetbe, hogy 
a mennyire a németben előhaladnának, ugyanany- 
nyival a természettudományokban hátra maradnának 
a taneszközök hiánya -miatt. 

Ily értelemben fölterjesztés tétetik az E. F. T.-hoz. 

Az E. P. T. e felterjesztésre az 1863/4. évi* 
zártudósításra tett észrevételeivel kapcsolatosan vá- 
laszol, a következőkben. 

a) Kedvetlenül értesült, hogy természettudo- 
mányi taneszköz nincs és iskolai könyvtárra a fenn- 
állás óta egy krajczár sem fordíttatott. 

b) A jelentésből azt gyanítja, hogy a tanulók 
közül egy-egy ágyban ketten is hálnak ; ez morális 
szempontból azonnal eltiltandó. 

c) A 2. és 3-ik középosztály gyengeségének 
okairól alapos jelentést kér. 

d) Az elölj, teljes igyekezettel munkáljon oda, 
hogy még egy tanár, különösen a term. tudomá- 
nyokra állíttassék be ; mert egy nem képes végezni 
a sok szellemi és anyagi munkát. 

Az elöljáróság megjegyzi : 
ad 1. A folyó iskolai évben taneszközök és a 
könyvtár is gyarapíttatott. 

ad. 2. A tanodái épületben csak a testvérek 
hálhatnak együtt; de a városon lakók nem ellen- 
őrizhetők. 

ad. 3. A 3-ik osztály általános elmebeli gyen- 
gékből áll ; a 2-ik osztály tanítója, Zayzon Farkas, 
pappá választatván, e miatt szenvedett a tanítás. 

ad. 4. A szükséget az elöljáróság is belátja s 
igyekezni fog a szükséges pénzalapot létrehozni. 

Maga az elöljáróság is érzi azonban, hogy a 
meglevő viszonyok között is lehetne jobb ered- 
ményt felmutatni s épen ez okból a júliusi ülésben, 
midőn az igazgató jelentést tesz a lefolyt vizsgák 
eredményeiről, mely igazgató szerint a szembeteg- 
ség daczára kielégítő volt, — az elöljáróság a kö- 
vetkező megjegyzéseket teszi : 

1. A szépirási mutatványokban sok a helyes- 
írási hiba ; a tanítók flgyelmeztettessenek erre és 
hivassanak fel a kellő ellenőrzésre. 

2. Tétessék kötelességévé mindenik tanítónak 
az általa tanított tárgyat annyira elsajátítani, hogy 
könyv nélkül is tudja vezetni a vizsgát. 

3. A tájbeszéd úgy a tanítók, mint tanulók 
által gondosan kerülendő, arra törekedvén, hogy 
a tájbeszéd helyett tanodánkban az irói nyelv hasz- 
náltassék. 

4. A tanulók illedelmes magaviseletére igen 
nagy gond fordítandó. 

A tanítás teljesen ki nem elégítő eredményére 
befolyással volt a tanulók nagy száma is, így a 
harmadik elemi osztályban ez iskolai év alatt 90 
tanuló volt. Igazgató ajánlja, hogy ezt az osztályt 
tegyék párhuzamossá, annyival inkább, mert a falusi 
iskolákból ebbe jőnek a tanulók hiányos készült- 
séggel. Az elöljáróság el is határozza, költségve- 
tést is csinálnak, de a jövő iskolai év elején még- 
sem tudják felállítani, mert hiányzik a szükséges 
pénzerő. 

Az 1866. év folyamán teszik azt a sajnos ta- 
pasztalatot, hogy az első elemi osztály népessége 
folyton apad. Igazgató ennek okát abban látja, hogy 
a városi szülők gyermekeiket a nor maiiskolába vi- 
szik az első és második elemi osztályokban, mert 
ott a tanítás ingyenes. Az elöljáróság, hogy a két 
alsó osztály elnéptelenedését megakadályozza, igaz- 
gató ajánlatára kimondja, hogy az első és második 
elemi osztályban a tanítás ingyenes lesz, a városi 
polgárok gyermekei részére, tekintettel a város nagy 
alapítványára. 

A politika ez időben mindinkább úrrá lesz a 
kedélyeken és befolyást gyakorol a fejlődő tanin- 
tézet belügyeire is. A zavaros események közepette 
valódi örömmel fogadja az elöljáróság 1867-ben azt 
a tudósítást, hogy az erdélyi ref. tanárok legköze- 
lebbi értekezletüket S.-Szentgyörgyön óhajtják meg- 
tartani. Közös megegyezés 'alapján az értekezlet 
idejéül 1869. tavaszát tűzik ki, mert „most még igen 
fel vannak zavarva a kedélyek a választások miatt ; 
akkor lesz tíz éves a tanoda s tíz év munkásságát 
tüntetheti fel, mi remélhetőleg jó hatással lesz a 
sok ellenséges irány között, mely előbbi időben az 
intézettel szemben fellépett." 

A tanári értekezlet idejére igyekszik az elöl- 
járóság az intézetet úgy rendezni, hogy lehetőleg 
jó benyomást tegyen. Úgy a Béldi-telken, mint a 
várostól adományozott telken voltak még bérlők, 
kiknek szerződéses idejük nem telt ki. Ezek egy- 
részétől már megszabadult az intézet, kisebb-nagyobb 
áldozatokkal ; most, a még hátralevőktől is igyeke- 
zik szabadulni. Egy Petrás nevezetűtől 180 frtért 
veszik meg az általa épített helyiségeket, benlakásra 
átalakítják s az 1867. őszén használatba is veszik. 
Gál Károlytól is meg akarják váltani a bolthelyisé- 
get, de ez, bár még csak két éve volt hátra, oly 
túlzott követeléssel áll elő, hogy jobbnak látják a 

két év leteltét bei várni. Utasítják azonban az igaz- 
gatót, hogy Gál Károly üzletét és bejárását a tanoda 
helyiségétől léczkerítéssel zárja el. 

1869. elején gondoskodnak az értekezletre meg- 
hívók kibocsátásáról, meghívják a tanodákat, a püs- 
pököt, Mikó Imre grófot, a főgondnokokat stb. 
Intézkednek a szállásról, ellátásról ; a díszebéd kérdé- 
sét a kommunitás részére tartják fenn. 

Végre elérkezik a várva várt május 9 -ke. Az 
értekezlet lefolyásáról június 14-én tesz jelentést 
Vájna Sándor igazgató, a következőkben. 

A tanodái elöljáróságnak idei április hó 10-ről 
az ev. ref. fő- és középtanodák tanárkaraihoz inté- 
zett meghívására május hó 9-én, mint összegyülési 
napon az öt testvértanodától 17 vendégtanár érke- 
zett és pedig névszerint : a kolozsvári főtanodától 
Szabó Sámuel r. tr., Szász Domokos s. tr. és koll. 
pap, Szabó Károly s. tr. és múzeumi könyvtárnok, 
Kolozsvári Sándor r. tr. ; a nagy-enyedi főtanodá- 
tól : Vájna Antal r. tr. és tanvezető, Gáspár János 
volt rendes tr. tanfelügyelő kir. tan. és Gazda 
József r. tr. ; a m.-vásárhelyi főtanodától : Bihari 
Sándor r. tr. igazgató, Dózsa Miklós r. tr., Kökösi 
Endre s. jogtanár ; a sz.-udvarhelyi főtanodától : 
Kis Perencz r. tr. tanvezető, Jenéi Viktor r. tr. 
igazgató, Tolvaly Zsigmond s. tr., Becsek Sándor 
s. tr. Silvester Domokos s. tr., Zajzon Perencz 
állandó szaktanító és ottani pap ; a zilahi középta- 
nodától Baczó Gábor r. tr. a szászvárosi középta- 
noda egyedüli r. tanára Szabó György igazgató, 
súlyos betegség által gátoltatván, sajnálattal tudata, 
hogy személyesen nem, hanem csak a figyelemről 
írt értekezésének beküldése által vehet részt a reá 
nézt sok élvezetest igért értekezleti tanácskozá- 
sokban. 

Az elésorolt tanári személyzetből három egyén 
ifj. Gödri Perencznél, három Vájna Sándor igazgató- 

nál, kettő Donáth József gondnoknál, kettő özv. 
Bartha Eleknénél, kettő Kosa Dávid tanítónál, kettő 
egy a végre bérelt vendéglői szobában, egy Antal 
Zsigmondnál, egy Kolozsvári Antal tanítónál, egy 
Györbiró Benjáminnál volt elszállásolva. 

A megérkezési nap délutánján a tanácskozási 
sorozatot megállapító előleges értekezés az igazgatói 
szálláson megtörténvén, május 10 én d. e. 10 órakor 
a tanoda szomszédságában fekvő városi középület 
dísztermében, nagyszámú városi és vidéki hallgató- 
ság jelenlétében az értekezleti rendes tanácskozás 
tanodái főgondnok, Székely Gergely és Vájna Sándor 
igazgató elfogadó és üdvözlő beszédei után meg- 
nyittatott. Az igazgató által a szabályok értelmében 
a 10 éves tanoda kül és beléletének részletes tör- 
ténelme felolvastatván, a délután 2 óráig tartott 
népes ülést a tanodái gondnokok részéről adott 
hasonlólag népes díszebéd váltotta fel. 

Ugyanazoh nap d. u. 5 órakor az értekező taná- 
rok és a hallgatóság nagy része a tanoda piaczon 
fekvő középületének egyik nagyobb tantermében 
újból összejővén, ez alkalommal a tanodái növen- 
dékek műéneklési, rajz és szépirási mutatványai 
vették igénybe a nemcsak megelégedést, de sőt 
örvendetes meglepetést nyilvánító részvevők figyel- 
mét, mely után a napnak még hátralevő része a 
tanodái helyiségek részletes megvizsgálására, továbbá 
a tanoda köz- és növendék-könyvtárainak, természet- 
rajzi és taneszközi s egyéb felszerelési gyűjtemé- 
nyeinek hivatalos megszemlélésére fordíttatott. 

A következő két nap u. m. május 11. és 12-ke 
komoly tanácskozásokkal foglaltatván el, három 
napi hivatalos együttlét és értekezleti működés után, 
május 13-án a testvértanodák küldöttei a tett tapasz- 
talatok feletti örömnyilvánítás és szívélyes búcsú- 
vétel után útra keltek. 

Az értekező tanári kar egész ittléte alatt 

társalgási könnyebb hozzáférhetőség tekintetéből, 
közös ebéd és vacsorával láttatott el. E közös 
ebédek és vacsorák fedezésére fordított kiadások 
általános kimutatása a következő : 1. A megérke- 
zés napján, május 9-én ebéd és vacsora költsége 
összesen 22 frt 7 kr. 2. Az értekezlet megnyitása 
napján, május 10-én, mely alkalommal a díszebéd 
személyzete 102 főből állott, az ebéd és vacsora 
költsége 127 frt 60 kr. 3. A 2-ik napon, mikor a 
közebéden 30 személy volt, ebéd és vacsora költ- 
sége 52 frt 70 kr. 4. 3-ik napon a tanárok a városi 
polgárság értelmesebbjei által diszebédre levén 
meghíva, a vacsora költsége ment 14 frt 30 krra. 
5. A tanárokat szállító fuvarosok élelmezése s egyéb 
aprólékos kiadás 30 frt 80 kr. Összesen 247 frt 47 
kr. Ez összegből 47 frt 47 kr fedeztetett a tanodái 
pénztárból, 200 frt pedig az egész értekezlet folyta 
alatt jelen voltkétfő- u. m. Székely Gergely és Gyár- 
fás Imre és két algondnok u. m. Dónáth József és 
Forró Perencz által, a két előbbi 60—60, a két 
utóbbi 40—40 frttal járulván az összeg kifizeté- 
séhez. 

Végül méltányossági szempontból helyén levő- 
nek tartja igazgató ezúttal azt is felemlíteni, hogy 
az értekezlet 3-ik napján rendezett díszebéd adásban 
a városi elöljáróságnak következő tisztelt tagjai 
vettek részt u. m. Daczó János városi főbiró, 
Gyárfás Lajos tanácsos, Galgoczy Gusztáv tanácsos, 
Nagy László tanácsos, Mihály János tanácsos, Kis 
Dániel rendőrfőnök, Molnár Sámuel tanácsos, Király 
József pénztárnok, Padgyas Bálint, Vásárhelyi Sá- 
muel, Császár Domokos, Künnle József, Kosztyán 
Győző. 

A közpénztár által fedezett 47 frt 47 krt a 
gondnokok visszapótolták Révay Lajos 15 frt, Gödri 
esperes 15 frt, Székely Gergely, Gyárfás Imre, 
Dónáth J. 5—5 frt és Forró Ferencz 2 frt 47 krt. 

A tanárokat egész itt létök alatt reggelivel Vájna 
Sándor igazgató látta el. 

A jól sikerült ünnepélyeknek, kétségkívül, meg- 
volt hasznuk. A jelenlevő tanárok közül soknak 
már akkor is szép és jó hire volt ; a velük folyta- 
tott eszmecsere, az ifjú intézet felett, ennek csak 
javára szolgálhatott ; viszont ezek elismerő nyilat- 
kozatai csak szilárdíthatták az intézet tekintélyét a 
közönség előtt. 

Az eredmény nem is marad el. Belső ügyekre 
vonatkozólag jellemző az E. P. T. 60. sz. leirata, 
melyben örömét fejezi ki, hogy a szervezeti javas- 
lat teljesen életbe van léptetve s még a harmadik 
elemi osztálytól kezdve tanítandó németnyelv is úgy 
van beosztva, hogy a többi tárgyakat legkevésbbé 
sem zavarja. 

Az ekkori föllendülésnek tulajdonítható, hogy 
Gál Károlytól még jelentékeny áldozattal, 1000 frt 
kártérítés mellett átveszik az általa birt helyiséget, 
hogy az intézet czéljaira fordíthassák. 

Még ugyancsak 1868-ban tárgyalják a belső 
rendtartásra vonatkozó szabályokat, s véglegesen 
megállapítják 1870. január 11-én tartott ülésben. 

Belső rendtartásra vonatkozó szabályok : 

A sepsi-szentgyörgyi ref. tanoda oly czélból 
lévén felállítva, hogy az itt oktatandó növendékek 
ép azon tanképzettségre s magaviseletben helyes- 
ségre tehessenek szert, mint a milyennek nyújtá- 
sára az erdélyrészi több református testvértanodák 
hason fokozataikban hivatva vannak : ennélfogva 
tanodánk jelen szerkezete s fejlettségi állása mel- 
lett múlhatatlanul szükséges, hogy a tanoda bei- 
életének legjelentékenyebb tényezői — a közne- 
velés vezetésével megbízott osztálytanítók — 
eljárásaikban a következő pontokra kiváló figyel- 
met fordítsanak. 

1. Miután e tanodánál felsőbb tudományokat 

hallgató ifjak, kiknek növendékeinket magántaní- 
tás végett, a tanodái rendszabályokban kijelölt 
arány szerint, kiosztani lehetne, nem léteznek, ez 
okból mindazon teendők, melyek más testvértano- 
dáknál az egyes tanosztályok köz és magán tanítói 
között szoktak megoszlani, itt összesen az illető 
osztálytanítók foglalkozási körébe esnek s ebből 
kifolyólag a növendékeknek mind magaviseletére, 
mind tanulásbeli működésére első sorban egyedül 
az osztálytanítók felelősek. 

2. A tanodái fenyíték • alkalmazását illetőleg 
megkívántatik, hogy mindazon szabálypontok, melyek 
a köz és magán tanítói utasításokban a tanodái fenyí- 
ték kezelésére nézt fel vannak sorolva, e tanoda 
minden tanítói által lelkiismeretesen szem előtt tar- 
tassanak, azon hozzátétellel, hogy itt testi büntetés 
sem egy sem más esetben addig egy növendéken 
is végre nem hajtható, míg a felől az igazgató tanár, 
mint a tanodái fegyelem szabályszeres főfelügyelője 
előlegesen nem értesíttetik. 

3. A tanítói személyes felügyeletnek a tanórákon 
kívül is, különösen az osztálytanítókkal ugyanazon 
szálláson lakó növendékek irányában, folytonosan 
fen kelletvén tartatnia, e körülményeknél fogva tano- 
dánk osztálytanítói szorgidő folyta alatt a tanoda 
székhelyéről előleges jelentés nélkül el nem távoz- 
hatnak ; ha pedig kikerülhetlen szükség következ- 
tében valamelyik osztálytanító távozni kénytelenít- 
tetnék, köteles a felől az igazgatót jó előre értesíteni, 
hogy ez a megkívántató helyettesítésről idejében 
gondoskodhassék. 

Hasonlólag szabályul tartandó, hogy a tanítóval 
szállásoló növendékek az estvéli órákon, különösen 
7 — 9 óráig magokra ne hagyassanak s hogyha az illető 
osztálytanító az érdeklett idő alatt szállásától távol 
lenni kényteleníttetnék, helyettesítés tekintetéből kö- 
teles a felől is előleges jelentést tenni vagy tétetni. 

4. A tanodái elöljáróság 1862. szept. 10-én hozott 
határozatánál fogva el lévén rendelve, hogy e tano- 
dánál is, a több testvér tanodáknál is szokásos 
magántanítási órák mintájára, hetenként négy ízben, 
mindenik tanosztálynak a köztanszobában 3 negyed- 
órai magánoktatás adassék, ez intézkedés jövőre 
nézt azon megjegyzéssel leend foganatba veendő, 
hogy az 1. és 2-ik középosztályoknál a hetenként 
adatni szokott 2 — 2 német óra, a 3. és 4. közép- 
osztályoknál pedig a hetenkénti 1 — 1 szépírási óra 
a kérdéses magántanítási órákba betudandók lesz- 
nek és így a három negyedórai magántanítás az 1. 
és 2. középosztályban két ízben, a 3 és 4. közép- 
osztályban pedig három ízben leend hetenként meg- 
tartandó. De e magántanítási órákon kivttl is köteles 
mindenik tanító a keze alá bizott növendékeket 
tanulmányaikban segíteni a magántanítói utasítás 
értelmében. 

5. A köztanszobáknak a tanulók fenyítése végett 
fogházi czélra alkalmazása semmi szín alatt sem 
engedhető meg s ha valamelyik növendékre nézt a 
szabadságtól megfosztás szüksége fordulna elő, az 
áristom csak is szabad délutánokon, dolgoztatással 
egybekötve és az osztálytanító szoros felügyelete 
alatt leend foganatba veendő. 

1870. év folyama alatt a meglevő épületeket 
is annyira javítgatják, hogy ez év szeptemberében 
már mindenik osztály minden tekintetben az új tel- 
ken lakhatik. Ugyanekkor visszaadják az egyház- 
nak a templom körüli épületeket. 

— A kommunitas hanyatlása ; S.-Szontgyörgy város-, az egyházkerület 

és igazgatótanácsának fellépése ; az épület bevégzése ; belső bajok. 

Gr. Miké Imre halála és végrendelete. Rendezkedés az új viszonyok 

között; a haladás kezdete; az 1880-iki egyházk. közgyűlés. — 

Az 1867. után kezdődött alkotmányos élet nagy 
hatással van hazánk történetének minden kis részére. 
Aligha csalódom azonban, ha állítom, hogy ez a 
hatás, egyelőre legalább, a helyi érdekekre inkább 
kedvezőtlen volt, mint kedvező. Mig a Bach-korszak 
és azután a provizórium az országos ügyekkel fog- 
lalkozástól mindenkit elzárva, a legkiválóbb tehet- 
ségeket is a szűkebb körű helyi érdekek támogatására, 
vezetésére utalta, az alkotmányos élet széttörve a 
bilincseket, minden valamire való tehetséget az or- 
szágos érdekek vitatása, vezetése terén vett igénybe * 
s így elvonta a helyi érdekű ügyek vezetésétől 
épen azokat, kikre e helyi érdekeknek, fejlődésük 
és helyes irányban vezetésük tekintetéből legtöbb 
szükségük lett volna. Nem rendkívüli, sőt igen ter- 
mészetes tünet ez ; s épen, mert természetes, csak- 
hamar be is következett jótékony hatása, minden a 
helyi érdekek terén is. 

E változás hatását érzi a fiatal székely tan- 
intézet is. Már a hatvanas évek végén, láttuk, minő 
módon folyt be a politikai küzdelem ez intézet sor- 
sára. Ez a támadás azonban még kedvező ered- 
ményre vezetett, mert a szétbomlani készülő eleme- 

ket ismét egyesítette egy lényeges erőfeszítésre. 
Hatása az volt, mint minden támadásnak. Ennél 
szomorúbb a hetvenes évek első felében mutat- 
kozó hatása, mert ekkor nem ellenséges támadás, 
hanem a részvétlenség kezdi fenyegetni a fiatal 
tanintézetet. 

Mikó Imre gróf miniszter lesz s bár tovább 
is jóakarattal van az ifjú székely tanintézethez s 
ennek tettben is ad kifejezést, az országos ügyek 
sokkal inkább elfoglalják minden idejét semhogy 
csak a régi közvetlenebb összeköttetést is fentart- 
hassa. Székely Gergely orsz. képviselőnek válasz- 
tátik s huzamosabb időkig van távol ; Dónáth József 
az igazságügy szolgálatába lép s nemsokára Kézdi- 
Vásárhelyre kell költöznie, hogy így egyéb teendői 
mellett még a távolság is akadályul szolgáljon a 
fiatal intézet iránt érzett rokonszenvének tettekben 
kifej ezhetésére. A halál sem kiméli a vezérférfia- 
kat ; id. Gödri Perencz esperest elragadja, ki mint 
az egyházközönség elnöke és az elöljáróság tagja 
mindig az elsők között volt buzgó lelkesedésével 
és áldozatkézségével. 

Idő kell, míg az így megürült helyekre utó- 
dok nőnek fel, vagy a körülmények változásával a 
régiek foglalhatják vissza a vezéri helyeket. Ezt a 
változást, bizony, megérzi a fiatal intézet. De ez 
csak tüzpróbáúl tekinthető, melyben annál inkább 
kitűnik életrevalósága és föltétlen szükségessége. 

A vállalat, melyhez az utóbbi években az egy- 
házközönség és a tanintézet elöljárósága egyesült 
erővel fogtak, merész volt és az E. P. T. nem 
alaptalanul figyelmeztetett a nehézségekre. 1870. 
június 27-én teszik le az új épület alapkövét; az 
új épület előreláthatólag 60 — 70 ezer forintba kerül 
s van 19000 frt nem is készpénz, hanem csak leg- 
nagyobb részben Ígéret. Bíztak a lelkesülésben, az 
áldozatkészségben; de bizalmuk habár nem telje- 

scn, de egyelőre mégis alaptalannak bizonyult. Há- 
romszék lakosai ez ideig is több, mint százezer 
forintot adományoztak a tanintézet czéljaira, alig 
több, mint tíz év alatt, rossz néven sem vehető, 
hogy ily rövid idő múlva ismét akkora áldozatra 
nem képesek. így történik, hogy már 1870. októ- 
berben az egyházközönségi közgyűlésen egész nyiltan 
kell foglalkozni a felmerült, nem csekély nehéz- 
ségekkel. 

Azon szomorú tényből kiindulva, — így szól a 
jegyzőkönyv — miszerint f. év folytában kétszer 
hivatott össze Egyhk. közgy. a tagok kevés száma 
miatt csaknem eredmény nélkül ; szakbiz. elnök két 
szer küldött felszólítást egyesekhez és testületekhez, 
s mégis az óhajtott eredmény nem mutatkozott, 
az építés fedezésére kibocsátott részvények nincse- 
nek mind elhelyezve, az elhelyezett részvényjegyek 
után az illető részletek nem fizettetnek pontosan; 
az építési anyagokra nézve nem tétettek a remény- 
nek megfelelő ajánlatok, — a tett Ígéretek nem 
teljesíttettek a kellő pontossággal, és így az építés 
folyama többször meg levén akadályozva, nem foly- 
hatott a' megállapított programm szerint: mindezen 
szomorú körülményekkel szemben, — melyekhez 
még a f. évi rossz időjárás is járult, — kéri az 
ép. biz., hogy a lehető legrövidebb időn egy teljes 
egyhk. közgy. hivassék össze, mely előtt eddigi 
eljárásáról számot adhasson, jövőre utasítást ve- 
hessen. 

Hogy a gyűlés miket határozott, nem kaptam 
megbízható adatokat még arra sem, hogy megtar- 
tották-e? Annyi tény, hogy az elöljáróság 1871. 
február hónap 20-4n tartott ülésében Dónáth József, 
mint az építtető bizottság elnöke, jelenti, hogy a 
pénz gyengén foly s nehogy az építkezés meg- 
akadjon, a n.-enyedi kollégiumtól 6000 frt kölcsönt 
akarnak kérni, mely három részletben 2000 irtonként 

lenne felveendő. Május 15-én ? az építtető bizottság 
ülésében pedig azt jelenti ugyancsak Dónáth József, 
hogy pénz és anyaghiány miatt az építést folytatni az 
építtető szakbizottság képtelen lévén, felelősséget 
e tekintetben továbbra is magukon tartani nem 
akarván, felhívják az építtető bizottságot intézkedni 
az iránt, hogy az építkezés tovább folyhasson. 

Az építtető bizottság elsőbben is a pénzkér- 
dést vévén tárgyalás alá, azon megállapodásra jött, 
hogy miután a szakbizottság minden erre vonatkozó 
működése eredmény nélkül maradt, Írassék által 
ezen gyűlésből a holnap Maksán tartandó komin, 
gyűléséhez s kéressék meg jelzett gyűlés intéz- 
kedni az esperességekhez, hogy szíveskedjenek az 
esperes urak minden lehető tisztességes utakon 
oda működni, hogy az egyesek, úgy mint testüle- 
tek által az építésre ajánlott összegek befizettes- 
senek a hatáskörükbe tartozó egyházakból s az 
eredményről tudósításukat, illetőleg a befizetett 
pénzeket a szakbizottsághoz küldjék be. 

A kövek behozatalára felkéretik Forró Ferencz, 
hogy Angyalos és Bresztevény által hordassa be ; 
a fövényt Ujjvárossy József Szotyor által ; a tég- 
láról intézkedjék a szakbizottság saját belátása 
szerint. 

Szakbizottság arra is engedélyt kér, hogy a 
rossz idő miatt megdrágult téglát magasabb áron 
is beszerezhesse. Az engedély megadatik. 

Kilyéni Nagy Károly téglavállalkozó kéri, hogy 
200,000 hátralékát engedjék el, s a még beszállí- 
tandó 150,000-nél 2 frt emelést kér. Kötelezettsége 
alól nem oldatik fel, de ezréért kap l frt ajándékot. 

Az egyházközönség juuius 15-ikén tartott ülé- 
sében foglalkozik az építés kérdésével. A kinevezett 
kéregető bizottságokat utasítja, hogy új részvénye- 
seket szerezzenek, a régiektől rábeszéléssel szedjék 
be az igért összegeket s e téren vegyék igénybe 

az egyházmegyei gondnokok segítségét. Az építtető 
bizottságot felhatalmazzák, hogy az anyagokat leg- 
jobb belátása szerint szerezze be. Dónáth József 
jelentésére, hogy a n.-enyedi kollégium hajlandó 
8000 forint kölcsönt adni, megbízzák az elöljáró- 
ságot, hogy kezdje meg a tárgyalásokat s aztán 
tegyen jelentést. 

A kommunitás sem a régi hatalmas testület már. 
Az ország politikai szervezkedését kellett követnie 
az egyházak szervezkedésének is Az erdélyi ev. 
ref. egyház jelenkori szervezetének alapjait épen 
ez időben rakják le. megszüntetik a régi egyházi 
főtanácsot és synodust s helyökbe fölállítják az 
állandó igazgató tanácsot és egyházkerületi köz- 
gyűlést. A mint a politikai fejlődés, sok tekintetben, 
a körülmények kényszerítő hatása alatt, a czentrali- 
satio útjára kellett lépnie, bizonyos mérvben, az 
egyházi alkotmány fejlődésének is.* A mint ez irány 
mindinkább bontakozik ki, oly mérvben kellett vesz- 
teniük tekintélyűket, befolyásukat az eddigi autono- 
mikus köröknek, s ezek között a Rikán-belőli 
kommunitásnak is. 

Ez irány hatása érzik Háromszéken is. Jellemzi 
ezt épen a fenebbi közgyűlésen Szini János esperes 
elnöki megnyitója, melyben fejtegeti, hogy sorakozni 
kell ; a kommunitás nem lehet oly zilált állapotban, 
mint eddig volt; ő elfoglalta a közbizalom nyilvá- 
nulása után az elnöki széket, de egymaga nem 
tehet semmit, vannak lágymelegek, hidegek, a közügy 
iránt érdektelenek, kiket fel kell buzdítani, ha éle- 
tet akarunk önteni a kommunitásba. 

A reformok ellen is ad kifejezést érzelmeinek 
a kommunitás, ugyanazon a gyűlésen ; Császár Bálint 
határozati javaslata alapján kimondják, hogy az E. 
P. T. által hozott szervező törvény érvényessége 

* L. Mikó Imre és Kemény Gábor grófok közgyűlési elnöki meg- 
nyitó beszédeit. 

6* 

ellen a kommunitás innepélyesen óvást emel s egy- 
szersmind ezt, mint sérelmet a generális synodus 
elébe terjeszti orvoslás végett. 

A kommunitás óvása azonban épen úgy, mint 
más hasonló törekvések, eredménytelenek marad- 
tak ; a kor haladási irányának áldozatául estek a 
seperatistikus törekvések. 

A mily mérvben csökken a kommuuitás hatás- 
köre, ép oly mérvben tud kevesebb eiedményt föl- 
mutatni a tanintézet ügyeiben is. Bz a feladat most 
már az egyházkerületre és az állandó igazgató 
tanácsra nehezedik, mint a kommunitástól átvett 
örökség; de pár évnek kell eltelnie, míg az egy- 
házkerület a szükséges figyelmet szeu telheti ez örök- 
ség rendezésének. 

Ez idő alatt a helyzet mind súlyosabbá lesz. 
Az építkezés teljes befejezésére három évet tűztek 
ki ; kettő már eltelt, midőn a kommunitás 1872. 
augusztusi ülésében a helyzet a maga rideg való- 
ságában domborodik ki. 

Az épit. biz. alelnöke előterjeszti, hogy az 
építési anyagok igen megdrágultak, a pénztár ki van 
ürülve, mert a részvényesek a részvényjegyeket 
nem akarják fizetni és az építésre tett Ígéretek 
nincsenek befizetve, továbbá az enyedi főiskolától 
igért kölcsönre nézve lépések nem tétettek, mert 
az enyedi iskola elöljárósága azt kívánja, hogy 
valamelyik gondnok a maga jószágára tábláztassa 
be a felveendő összeget. Felhozza, jelenleg czél- 
szerübb volna az épület földszinti részét, mely fel van 
építve, befedni, mivel emelet építésére nincs pénz. 

Antal Zsigmond előadja számadását, mely sze- 
rint a részvényekből, Ígéretekből, kamatokból a 
beveendő egész összeg 16798 frt 97 kr, ebből 

bevétel 8685 frt 53 kr 
kölcsönből „ 405 „ — „ 
összesen 9090 frt 53 kr 

maradt beveendő 8113 frt 43 kr. Összes kiadás az 
építésre 9091 frt 47 kr. 

Kérdésbejött, nem volna-e czélszerübb 6Va°/o-os 
töri. kölcsönt venni fel? 

Hosszas vita után határoztatik. Minden hely- 
ségbe, hol részvényesek vannak, biztos neveztetik 
ki, küldjön a kommunitás ezeknek a részvénye- 
seknek szóló felhívást. A biztosok a részvényesek- 
től írásos nyilatkozatot vegyenek. 

Az enyedi iskolától igért kölcsönre nézve fel- 
kéretik elnök és Székely Gergely főgondnok, hogy 
az egyhk. gyűlésen értekezzenek az enyedi iskola 
elöljáróságával a kölcsön módozatainak megkönnyí- 
tésére — addig pedig az épít. biz. tegyen felter- 
jesztést az E. F. T.-hoz, hogy engedje meg kölcsön 
felvételét. Végűi az épít. biz. készítsen egy költség- 
vetést, hogy a földszinti rész befedése vagy az 
emelet felépítése mibe kerül s ezt a jövő gyűlésre 
adja be. 

Dónáth József az épít. biz. alelnökségéről le- 
mond, mit sajnálattal vesznek tudomásul, de felkérik, 
hogy jövő gyűlésig maradjon meg. Ezt meg is teszi. 

Ismét eltelik egy félév, mely alatt az építés 
ügye majd semmit sem haladt elő. Dónáth József 
elkészítette ugyan a költségvetést, de saját véle- 
ménye szerint is ezen változtatni kell, mintáz 1873. 
április hó 16-án tartott ülésen jelenti ; a kommunitás 
raegbizza a változtatások megtételével. Székely Ger- 
gely főgondnok jelenti ugyanezen a gyűlésen, hogy 
a n.-enyedi kollégium csak avval a feltétellel ad 
kölcsönt, ha valamelyik gondnok saját birtokára 
telekkönyvezteti ; a bankokkal tárgyalni nem is le- 
hetett, mert az iskola fekvőiről szóló telekkönyv 
nem volt készen. A helyzet sötét képéhez még csak 
a pénztárnok jelentése kellett, mely szerint 1873-ig 
az összes bevétel volt 10045 frt 92 kr, kiadatott 
10138 frt 9 kr, tulkiadás 92 frt 17 kr. A bevett- 

nél több pénz nincs, s reményben is összesen csak 
6000 frt van. 

Dónáth József megújítja az alelnökségről lemon- 
dását, de nem fogadják el, hanem még egy alelnököt 
választanak tekintettel, hogy Dónáth József hivatala 
által is nagy mérvben el van foglalva. 

Sötét a kép, melyet a kommunitásról tekintve, 
mutat a fiatal székely tanintézet. De e szomorú 
helyzetet nemsokára halvány fény kezdi megvilágí- 
tani, mely mindegyre erősebbé lesz. 

Onnan jött a segítség, honnan az akkori körül- 
mények között nem is remélték, de a honnan okvet- 
lenül első sorban kellett jőni, mindenek közül. 

Ez időben már mindinkább kezd kialakulni 
S.-Szentgyörgy város polgárai között egy — nevez- 
zük — szövetség, melynek központja és vezére 
Császár Bálint, ekkor még a város orsz. képviselője, 
később polgármestere. Császár Bálint és társai, lát- 
tuk, már avatkoztak be a fiatal tanintézet ügyeibe, 
de beavatkozásuk erre nézve nem volt semmiképen 
kedvezőnek nevezhető. Azóta azonban a körülmé- 
nyek nagyot változtak. Császár Bálint orsz. képviselő 
lett, mint ilyen az ország elsőrangú tehetségeivel 
érintkezett, körükben forgott s már a természettől 
sem közönséges képességei e körben még inkább 
fejlődtek. Nem sok időre volt szüksége, hogy szé- 
lesbülve látköre, felismerje az előnyöket, melyek 
szülővárosára és Háromszékre egy középiskolából 
származhatnak. Szülővárosában ekkor már irányadó 
tekintélyét arra használja fel, hogy a tanintézet 
nyomasztó helyzetén minél előbb segítsenek. 

így már az április hónap 16-iki kommunitási 
ülésben ajánlatot tesz, hogy küldjenek ki egy 
bizottságot, mely 1. vegye számba a tanoda min- 
den vagyonát: 2. a tanoda mindennemű szükség- 
leteit ; 3. mennyi adomány nem folyt még be ? 
Ezekről készítsen jelentést és adjon véleményt a 

szükségletek fedezésére. Ajánlatát elfogadják s egy 
nyolczas bizottságot választanak, melynek tagjai : 
Császár Bálint, Molnár Sámuel, Nagy Sándor híd- 
végi ref. pap, Gödé Károly, Demeter Sámuel, 
Kovács Bálint, Veres György ügyvéd és Csiszér 
Gábor ref. pap. Egyszersmind felkérik a tanoda 
elöljáróságát segédkéz nyújtására. 

A nyolczas bizottság már április 28-án a kom- 
nmnitás népes gyűlésében, amelyén leginkább sepsi- 
szentgyörgyiek vettek részt, előterjeszti véleményét. 
E szerint : az elemi osztályok fokozatosan szüntet- 
tessenek meg, csak egy előkészítő osztály hagyat- 
ván fenn. Ez esetben a szükséglet lesz évenként 
10,000 frt, melyből tedezve van 7000 frt, hiány 
3000 frt, melyből 1000 frt fedezése remélhető 
bálokból stb., 2000 frtot pedig ki kell vetni az egy- 
házakra vagyon és népesség alapján. Az építkezés 
befejezésére kérjenek kölcsön az államtól 24000 
frtot. A bizottság véleményét elfogadják s annak 
végrehajtásával meg is bízzák ; elhatározzák, hogy 
az államtól kérendő kölcsön kieszközlésére három 
tagból álló küldöttség menjen : Vájna Sándor igaz- 
gató, Demeter Sámuel és Révay Lajos lelkészek. 

Ugyanez ülésen Dónáth József kijelenti, hogy 
távolléte miatt az építkezésre nem ügyelhet s he- 
lyette válaszszanak mást. Megbízzák Antal Zsigmondot. 
A bizottság fel is megy Pestre s ott főképen Császár 
Bálint pártfogolása által az irányadó köröknél, gr. 
Mikónál, br. Kemény Gábornál, előterjesztik kéré- 
süket, tisztelegnek Tref ort Ágoston miniszternél s 
előterjesztik kérésüket. Kérésük most már nem csak 
a 24000 frt kölcsönre vonatkozik; fennlétük alatt 
értesülnek, hogy tervben van a felekezeti taninté- 
zetek állami segélyezése, az alkalmat felhasználva, 
kérést adnak be eziránt is, 3000 frt évi segélyt 
kérve. A minister szívesen fogadja a küldöttsé- 
get; minden jót igér a kölcsönre vonatkozólag; az 

állandó évi segély kérésére pedig 14209. sz. a. azt 
válaszolja, hogy a mint a törvény meglesz s a 
tanoda a szükséges kellékeket kimutatja, a segélyt 
a törvényhozás előtt javaslatba hozza. 

A bizottság jelentését a kommunitás, június 25-én 
tartott ülésében nagy örömmel fogadja ; hálafelíratot 
intéznek Trefort Ágoston ministerhez, a támogatásért 
köszönő feliratot báró Kemény Gáborhoz és Császár 
Bálinthoz s egyszersmind sürgetik, hogy kérésük 
minél előbb teljesíttessék. 

Az építkezésre újabb intézkedéseket tesznek. 
A nyolczas bizottságba még beválasztják Székely 
Jánost, mérnök, Antal Zsigmondot, Vájna Sándort, 
Révay Lajost és Csákány Józsefet, s az építés to- 
vább folytatására a nyolczas bizottságot teljhata- 
lommal és felelősséggel ruházzák fel. E gyűlésen 
kevés kivétellel mind s.-szentgyörgyiek voltak jelen, 
köztük Császár Bálint. 

Az állami segélyezésbe vetett remény, rövid 
idő alatt hiúnak bizonyult. Az 1873 ik év nagy 
csapásokkal járt. A kért kölcsönt a minister nem 
adhatta meg ; a felekezeti tanintézetek állami segé- 
lyezése is csak tíz év múlva valósul meg. 

A fiatal intézet barátainak más utakról és 
módokról kell gondoskodniok. A gyászos 1873. év 
azonban erre nem volt alkalmas. Csak a vész és 
zavar szüntével lehetett újra az ügy gyei foglal- 
kozni. A kezdeményezést gróf Mikó Imre teszi. Az 
1874. évi április 12 — 20-án tartott egyházkerületi 
közgyűlés alkalmával szóbeli jelentést tétet Vájna 
Sándor igazgatóval a székely tanintézetről. A nyo- 
masztó helyzet képe újabb áldozatra ösztönzi a 
nemesszivű nagy embert és 500 frtot ad át Vájna 
Sándornak, hogy kezdete legyen újabb gyűjtésnek. 

Ugyanez alkalommal a kerületi közgyűlésen is 
foglalkoznak az iskola ügyével. Tanügyi reformok 
mellett kimondják, Réthy Lajos indítványára, hogy 

az igazgatótanács megbizatik ezen iskola ügyét, 
már mostantól kezdve úgy készíteni elő, hogy 
mihelyt az országos középiskolái törvény meglesz: 
azon vidék számára, a kormánynyal kezet fogva, 
lehető legyen egy teljes középtanoda felállíthatása. 
Azonnal nyújtandó segélyről azonban nincs említés. 

A helyzet bajait leginkább a tanodái elöljáró- 
ság érzi; neki kell most első sorban gondolkoznia 
a segédeszközökről. Meg is születik egy szerencsés 
eszme. Az 1874. május 4-iki előljárósági ülésen, 
midőn köszönettel veszik gr. Mikó Imre újabb ado- 
mányát, határozzák, hogy szólíttassék fel Színi János, 
a kommunitás elnöke, gyűlés összehívására, mely a 
szék fourage cassájából 24000 frt kölcsönt kérjen, 
mely kölcsönzésbe, hallomás szerint, a belügymiuis- 
ter még a múlt év deczemberében megadta bele- 
egyezését. Az elnök nem hívta össze a gyűlést; 
június 8-án ismét megsürgetik, de eredménytelenül. 
Időközben az igazgatótanács is leír, hogy a Réthy 
László indítványa elfogadtatván, az elöljáróság a 
kiviteli módozatokra tervet terjeszszen fel, az épít- 
kezés befejezésére pedig minden szükséges lépést 
tegyen meg. Ezek tárgyalása is a legközelebbi kom- 
munitás elé terjesztetnek. 

Végre október 10-én összeül a kommunitás s 
az elnök örömmel jelenti, hogy az eddigi tespedés 
után ma már bizton tekinthetnek az iskolaépület 
betetőzése elé. Az örömteljes elnöki kijelentésre 
nem annyira a fennebb elősoroltak szolgáltak okul, 
hanem sokkal inkább az építtető nyolczas bizottság 
tevékenysége, melyet a letelt idő alatt kifejtett. 
Sikerült kieszközölni Háromszék törvényhatóságától 
24100 frtos kölcsönt, melyért, minthogy az iskola 
maga kellő fedezetet nem nyújthatott, S.-Szentgyörgy 
város közönsége vállalt kezességet. Az ügy ekkor 
már annyira rendezve volt, hogy csak a felsőbb 
jóváhagyás hiányzott. A kommunitás aztán köszö- 

netet szavaz az építtető bizottságnak, a város kö- 
zönségének, a szék bizottmányának és Künnle 
József ügyvédnek s Antal Zsigmondnak, kik ka- 
matnélküli kölcsönt adtak, hogy az építkezés addig 
is, míg kölcsön folyósíttatik, folytatható legyen.* 
Zeyk Károly államtitkárhoz felírnak és kérik, hogy 
a jóváhagyást siettesse. 

Háromszék azonban csak 12100 irtot tudott 
kölcsönözni. Egyelőre ez is elég volt. A kollégium 
elöljárósága a várossal szemben kötelezte magát, 
hogy ha a kamatokat pontosan nem fizetné, a város 
a 24000 frtos alapítványából és annak kamataiból 
a kötelezettségnek eleget tehessen. Ezt az igazgató- 
tanács is jóváhagyja, de kérdést tesz, hogy miből 
fedezi az elöljáróság a 24000 frtos alapítvány eset- 
leg visszatartandó kamatait ? Az elöljáróság erre is 
az építtető bizottságtól kér véleményt. A kölcsön 
1875. elején folyósíttatott s a februári előljárósági 
ülésen az igazgató már jelenti, hogy az úrbéri köt- 
vények az iskola pénztárába elhelyeztettek. A május 
19-én tartott kommunitási gyűlés azt határozta, hogy 
az igazgatótanács fennebbi kérdésére válaszolják : 
az esetleg visszatartandó 600 frt kamat fedeztessék 
az egyházkerület által az államsegélyből építkezésre 
folyósított 400 frt évi segélyből, mely ha nem emel- 
tetnék fel 600 frtra, a hiányzó 200 frtot fedezi az 
alapító testület. 

Ugyanezen kommunitási ülésen kérést adnak 
be az igazgatótanácshoz, hogy az építkezéshez még 



* Ekkor történt, hogy a többek között az építtető bizottság pénz- 
tára ismét kiürült, pedig a munkásokat fizetni kellett. Elmegy Császár 
Bálint, az építtető biz. elnöke, a Bogdán testvérekhez, András és 
Itván, kik akkor is Háromszék legpénzesebb emberei voltad s azt 
mondja : „Vagy 2000 frt apró pénzre lenne szükségünk, hogy a mun- 
kásokat kifizessük ; nekünk csak ezreseink vannak ; tudnának-e váltani ?" 
A Bogdán-testvérek készséggel ajánlkoztak a váltásra. Cs. B. el is megy 
harisnyákkal ; az aprópénzt lerakják s mikor kiviszik, az ajtóból vissza- 
szól az ezreseket váró Bogdán testvérekhez : „Aztán hozom mindjárt 
az ezreseket ! . . ." Biz' addig két óv is eltelt, míg megvitte. 

szükséges 12000 frtot adja kölcsön az iskolának az 
egyházkerületi pénztárból és minél előbb, hogy az 
épület alsórésze jövedelmezővé tétethessék. 

Az igazgató tanács 579. sz. a. értesíti az elöl- 
járóságot, hogy a komm. idei 59. sz. kérésére, 
tekintetbe véve a gyors felszerelés előnyeit, haj- 
landó a tőkék jövedelmeztetése iránt fennálló uta- 
sítástól eltérőleg s más esetre következtetést nem 
vonhatólag az egyházker. pénztárából 10000 frt 
földtehermentesítési kötvényt kölcsön adni a követ- 
kező föltételek alatt : 

a) A 10000 frt földtehermentesítési kötvény a 
még le nem járt szelvényeivel természetben adatik 
át. valamint a visszafizetés is a szerint lesz telje- 
sítendő, a mennyiben időközben az átadott kötvé- 
nyek nem sorsoltattak ki. Az időközben kisorsolandó 
urb. kötvények helyett azok névértékének megfe- 
lelő p. p. összeg fizetendő vissza és 6%-kal kama- 
tozandó a visszafizetésig. 

b) 5% kamat, a kisorsoltak után 6 7o fizetendő. 

c) Úgy a 10000 frt töke, mint kamatai biztosí- 
tására S.-Szentgyörgy város által terühmentes bir- 
tokra szabályszerű zálogjogi biztosíték nyújtandó. 

d) 5 évig nem s ezután is csak évenként 1000 
írttal törleszthető. 

Az elöljáróság Sepsi-Szentgyörgy várost felkéri, 
hogy ezen kölcsönt a 12100 frtos kölcsön mintá- 
jára felvenni szíveskedjék. 

S.-Szentgyörgy városa ez alkalommal is kész- 
séggel nyújt segédkezet, s az újabb 10000 frt köl- 
csön is már 1876. elején az iskolának kiutalvá- 
nyoztatik. 

Minthogy a szükséges pénz rendelkezésre állott, 
most már az építés is gyorsan haladt, úgy hogy 
1876. elején már csak a homlokzat letisztítása volt 
hátra s a kommunitás szeptember 1-én már az új 
épület egyik nagy termében tarthatta ülését. Voltak 

még ugyan némi apróbb hiányok, melyek pótlására 
a pénztárnok felhatalmaztatott, hogy 3-4000 frt 
kölcsönt vehessen fel, de a nagy épület mégis 
készen volt, hirdetve a hazafiúi áldozatkészséget, 
buzgóságot, lelkesülést. 

Az alkotmányos korszak hatása érzik az iskola 
beléletében is. A belső ügyekkel foglalkozástól 
még inkább félrevonulnak az eddigi vezetők, mint 
a külügyektől. Érzékeny hézagot támaszt a halál 
is. Még 1870. október 12-én meghal Zathureczky 
István s vele megszakad a kapocs az iskola és 
Erdővidék között. Helye sokáig betöltetlen marad, 
ismételt sürgetések daczára is, mert az új szerve- 
zethez ragaszkodó igazgatótanács, minthogy az e 
szerint megállapított négy gondnoka az iskolának 
megvan, a felterjesztett Bartha János, Bartha Sán- 
dor és Zathureczky Gábor közül senkit sem fogad 
el. Csak ismételt felterjesztések után, melyekben 
kifejtik az iskola sajátságos helyzetét és Erdővi- 
dékkel föltétlenül szükséges szorosabb kapcsolatát, 
továbbá Székely Gergelynek az egyházkerületi köz- 
gyűlésen felszólalása után történhetik meg az ötö- 
dik gondnok választása; 1874-ben választják meg 
Zathureczky Gábort. Ez eset alkalmat adott a szer- 
vezeti törvény módosítására is. A módosítási javas- 
latot br. Kemény Gábor nyújtotta be, mely szerint 
a közgyűlés tagjairól szóló fejezet c) pontja követ- 
kezőleg szövegeztessék : „c) Az egyházmegyék, úgy 
a négy fő és három középtanoda gondnokai ; ezek 
közül azonban egy-egy helyről négynél többen nem 
lehetnek a közgyűlésnek tagjai." 

Még érzékenyebb veszteség volt id. Gödri Fe- 
rencz esperes halála. Gödri Perencz széleskörű mí- 
veltséggel birt, járt külföldön s a mit tanult, azt 
lelke egész buzgalmával igyekezett székely népe 
hasznára fordítani. Az egyházkerület által jegyző- 

könyvbe iktatott életrajzából álljon itt a követ- 
kező rész. 

„Azonban életének és hivatalos működésének 
fénypontja, s részére az utókor kegyeletét és hálá- 
ját örökre biztosító korszak volt az, midőn" úgy 
működött, mint a rikánbelőli egyházközönség (com- 
munitas) 1855 — 59-ig helyettes, attól fogva mind- 
végig rendes elnöke, s egyszersmind iskolai igaz- 
gatótestület tagja a s.-szentgyörgyi, most már isten 
kegyelméből virágzó közép tanodánál. Mint egy áldá- 
sos év őszi napjaiban érleli a legbecsesebb és állan- 
dóbb gyümölcsöket : úgy az ő folytonos közhasznú 
munkásságban folyt szép hosszú élete is utolsó őszi 
évszakában termetté a legbecsesebb és örök emlé- 
ket érdemlő nemes tetteket. Mert a s -szentgyörgyi 
középtanoda a kezdet nehézségeivel megküzdő szer- 
vezése és már virágzó jóllétnek indult élete soha 
el nem némítható hangon fogja hirdetni az évek és 
gondok súlya alatt ugyan megtört, de az iskola 
melletti lángbuzgalomban soha egy perczig sem 
lankadó derék férfiú érdemeit. 1870. június 27-én 
az új iskola alapköve ünnepélyes letételére össze- 
gyűlt fényes gyülekezet előtt bevégezte legutolsó 
nyilvános helyen papi szolgálatát, hattyúdalain mint- 
egy buzgó fohász emelkedvén fel Istenhez azon 
iskoláért, melyet ő oly forrón szeretett." 

Elvesztése fölött mély fájdalmát az iskola elöl- 
járósága is jegyzőkönyvileg fejezi ki. 

A helyet, mely Gödri Perencz halálával meg- 
üresült, két fiatal ember tölti be nemsokára, ha 
nem is akkora eredménynyel, de nem kevesebb 
buzgalommal és lelkesültséggel. Fülöp Géza, sepsi- 
szentgyörgyi, később szászvárosi és Révay Lajos, 
ilyefalvi, később s.-szentgyörgyi papok. 

Buzgó, az iskoláért lelkesülő férfiakra nagy 
szükség van, mert az a virágzás, melyről az emlék- 
beszéd irója szól, még igen korai volt s még sok 

dértől kellett megvédelmezni, hogy ért gyümölcsök 
fejlődhessenek a virágokból. 

A régi vezérek közül már csak Dónáth József 
és Székely Gergely vannak ; amaz elfoglalva tör- 
vényszéki elnöki teendőkkel, Székely Gergely poli- 
tikai ügyekkel ; Forró Ferencz és Daczó János 
gondnokoktól a jóakaratot elvitatni lehetetlen, de 
e téren vezérszerepet vinni egyikök sem volt al- 
kalmas. 

A kor szelleméből kifolyólag az egyházi főható- 
ság újabb meg újabb követeléseket emel a tanintéze- 
tekkel szemben, de anyagi segélyt egyiknek sem 
tud nyújtani. Az 1872-iki egyházhk. közgyűlésen 
foglalkoznak ugyan az egyes tanintézetek részéről 
tett javaslatokkal, melyek különösen a tanárok 
javadalmazását tárgyalják, de csak annyit határoz, 
„hogy készséggel beleegyezik, hogy a tanárok fizetése 
a tanodái elöljáróságok felterjesztése értelmében 
neveltessék, s biztos alap kimutatása után létreho- 
zassak." A s. -szentgyörgyi iskola a rendes tanárok 
javadalmát .1000 frt fizetés és 100 frt szálláspénz- 
ben óhajtotta megállapítani, de még mindig csak 
egy rendes tanára van, ki egyszersmind igazgató is. 

Az iskola anyagi helyzetének javíthatására egy 
halvány reménysugár jelenik ugyan meg 1874-ben, 
de csakhamar csalóka fénynek bizonyul. Az ez évi 
egyházkerületi közgyűlésen tárgyalják a volt határ- 
őri iskolák átbocsátása tárgyában a vallás és közokt. 
ministerium leiratát, mely így szól : 

Az erd. ref. egyház főtanácsának múlt évi jul. 
30-án 534. sz. a. hozzám intézett előterjesztését, 
melyben a k.-vásárhelyi, s.-szentgyörgyi és rákosdi 
iskoláknak a ref. egyház részére átadását illetőleg, 
az e részben függőben levő tárgyalások mielőbbi 
befejezését szorgalmazza, figyelemmel arra, hogy 
székely határörvidéki alapok és épületek iránti 
kérdéseket illetékesség szempontjából belügyminis- 

tér úrhoz tettem át — ki folyó év május 15-én 
7654. sz. a. következőkről értesített : 

Az Erdélyben fennállott határőrezredek terü- 
letén levő kincstári és községi iskolák tárgyában 
a volt cs. kir. közoktatásügyi ministeriumnak 1855. 
évi márczius 22-én 3193. sz. a. kelt rendelete fo- 
ganatosítása végett, ugyanazon évi június 2-án 7298. 
sz. a kibocsátott erd. helytartósági intéz vény ? mely- 
nek értelmében a határőri iskolák meghatározott 
irányelvek szerint az illető egyh/ községek veze- 
tése és felügyelete alá valának helyezendők, a 
kézdi-vásárhelyi és s.-szentgyörgyi iskolákra nem 
terjedt ki, a mennyiben ezen iskolák jövő rendel- 
tetése további tárgyalások eredményétől tétetett 
függővé. 

Minthogy pedig az e részben foganatba vett 
tárgyalások alapján, olynemü végérvényes határo- 
zat, melyre a ref. egyház igényeit alapithatná, — 
nem jött létre, sőt a székely határőrezredek javai- 
nak visszaadása tárgyában 1869. év február 16-án 
kelt legfelső elhatározásban, az említett iskolák 
alaptőkéjükkel együtt a K.- Vásárhelyit és S.-Szent- 
györgyön felállítandó ipariskolák javára fordíttatni 
rendeltetvén, ezen elhatározás által a kérdéses is- 
kolák, illetőleg alaptőkéikre támasztott igények 
végleg elejtettek. Ezen indokoknál fogva az erd. 
ref. egyházfőtanács azon kérelmét, melyben az ne- 
vezett két iskolának a ref. egyház részére leendő 
átadását szorgalmazza, belügyminister ur teljesíthe- 
tőnek nem találta. 

Ez ügygyei kapcsolatban előterjesztetik, hogy 
midőn 1848-ban a határőrség feloszlattatott, az egy- 
házfőtanács a magas kormány által kimondott s 
gyakorlatba vett azon elv alapján, hogy az ily is- 
kolaépületek azon hitfelekezeteknek adatnak át, 
melyek azon község túlnyomó részét képezik, fel- 
terjesztést intézett az akkori cs. kir. kultusniinis- 

teriumhoz a s.-szentgyörgyi, egerbegyi, rákosdi, 
hesdáti és k.-vásárhelyi katonai iskola helyiségének 
hitfelekezetünk mások felett népesebb egyházközsé- 
gei számára átbocsátásáért, — honnan azon választ 
nyerte, hogy a rákosdi, hesdáti és egerbegyi isko- 
lák átbocsáttatnak, de a s.-szentgyörgyi iskola, a 
rom. katholikusok részéről egy iskola-tanítói állo- 
más fizetési alapjának kiszakítása tárgyában támasz- 
tott jogigény eldöntéséig át nem adható ; továbbá 
előterjesztetik, hogy az egyházfötanács, bár több 
ízben megújította a magas ministeriumnál, a ka- 
tholikusok által támasztott jogigény kielégítésére 
nézve belenyugvását is kijelentve, a magas kormány 
Ígérete beváltását szorgalmazó kérelmét, mindezáltal 
az egerbegyi iskolai helyiségen kivül semminemű 
más javadalmat a feloszlatott határőri alapból nyerni 
szerencsés nem volt. 

Ezen előterjesztés után Réthy Lajos indítvá- 
nyozza, hogy kéressék fel a magas kormány az 
ezen vidékeken lakó ref. hitüeket is az aránylag 
őket megillető mennyiségben részesíteni. 
Nagy Péter püspök indítványozza: 
Miután a felolvasott ministeri leirat egyházke- 
rületünkre nyilván sérelmes ; mert míg a más hit- 
felekezetüeknek a feloszlatott határőrség katonai 
iskolái és fekvőségei, pénzalapjai a hivatolt rendelet 
értelmében tényleg átadattak, tőlünk as.-szentgyörgyi, 
k.-vásárhelyi és rákosdi ilynemű iskola-helyiségek 
megtagadtattak, holott épen S.-Szentgyörgyön egy 
a kor igényeinek színvonalán álló középtanoda 
nemcsak felekezeti, nemzetiségi, hanem e vidék 
általános míveltségi szempontjából oly mélyen ér- 
zett szükség, hogy a most fennálló középtanoda 
megalapítására e vidék lakossága, a legnehezebb 
időkben, teljes megadással és megszorítással áldo- 
zott; intézzen feliratot a közgyűlés a vallás- és 
közoktatásügyi m. kir. ministerhez, melyben a közép- 

tanoda keletkezését és anyagi jelen állását, úgy- 
szintéu a bekövetkezett országos csapások és ezek 
által előidézett pénzszükség folytán a tanodái épület 
félben maradását előadva, kérjen egyenértékű kár- 
pótlást azon határőri tanodái épületek és fekvősé- 
gekért, melyek egyházkerületünk világos sérelmére,, 
részint a felállított állami tanoda számára elfoglak 
tattak, részint pedig elárvereztettek ; annyival tá 
inkább, mivel, úgy hisszük, hogy az országos mk 
veltség érdekeit szivén hordozó kormányunknak 
egy közadakozásból létesített és ily égető szükséget 
pótló tanintézet pártolása, segélyezése, még abban 
az esetben is kötelességében állana, ha e segélye- 
zés iránt hitfelekezetünknek oly jogos igényei nem 
volnának, melyeket a nem remélt megtagadás ese- 
tében kötelezettségének ismerend törvény utján is 
érvényesíteni. 

Mindkét indítvány elfogadtatik é&azegyhá&kqrtjtK 
leti közgyűlés nevében szerkesztendő felterjesztések 
elkészítésével a vallás és közoktatásügyi ministe- 
riumhoz felküldésével az igazgatótanács megbizatik. a 

Hogy az igazgatótanács megbízatásának meny- 
nyiben tett eleget, arra adataim nincsenek. Tény 
az, hogy eredmény máig sincs. Pedig ha akkor az 
ügy az egyházkerületre kedvező megoldást nyert 
volna, mennyit segített volna az a több mint száz- 
ezer forint értékű vagyon Háromszék tanügyén s 
hol állana most a hárornszéki, százhúszezer lélekre 
egyetlen középiskola! 

Az iskola anyagi terhein némileg könynyített, 
hogy az 1870/1-ik tanév folyamán e városon meg- 
nyitották a községi elemi iskolát s így a gimnázium 
mellett eddig fenntartott négy elemi osztályból az 
első osztályt már az 1871/2-ik tanévre nem kellett 
beállítani. 1873/4-től kezdve beszüntetik a második 
elemi osztályt is. Ugyanez időtájt határozza el a 
kommunitás is, a nyolczas bizottság javaslatára az 

összes elemi osztályok beszüntetését, az előkészítő 
osztály kivételével. B könnyebbüléssel azonban 
új terhek állanak elő. Az 1873. július 5-iki ülésen 
az igazgató már előterjesztést tesz, hogy az eddigi, 
összesen 325 frt fizetésért nem remél kellő kép- 
zettségű tanítókat kapni, annyival kevésbbé, mert 
itt több a dolog, mint más tanodáknál ; kéri, hogy 
fizetésük legalább annyira emeltessék, mint a hely- 
beli községi népiskolai tanítóké. Az elöljáróság 
ennek helyességét átlátja, de tekintettel a nehéz 
anyagi helyzetre, igazgatót csak arra hatalmazza 
fel, hogy a meghívandó tanítóknak níérsékelt föl- 
emelést helyezzen kilátásba. Az augusztusi ülésen 
azonban ismét jelenti az igazgató, hogy 400 frtért 
sem kapott kellő számmal tanítókat. 

A növekedő terhekkel szemben a megszünte- 
tett két elemi osztálynál elért megtakarítás mellett 
új jövedelmi forrásról kellett gondoskodni. így, az 
igazgató ajánlatára a szállásdíj t 2 frtról 3 írtra 
emelik s az egész évi köztandíjt, mindenik osztály- 
ban 5 frtról 6 frtra. 

Az iskola anyagi viszonyairól és szükségletei- 
ről elég világos képet nyújt a kommunitás felter- 
jesztése és az egyházkerület tanügyi bizottságának 
erre adott véleménye. Ezek szerint : az iskola kimu- 
tatható gyümölcsöző tökéje 69,000 frt, de ebből 
53,500 frt az eredeti alapítványt tevőknél van s az 
5% és 6% mellett csak 2850 frtot jövedelmez ; e 
mellett tanári alaptőke és zene-ének- alap töke név 
alatt 3250 frt, mely szintén 5 és 6%-os kamat mel- 
lett, a csekély államkölcsön és úrbéri papírokkal 
együtt kerekszámban 200 frtot jövedelmez. A tanoda 
elöljárósága szabadon rendelkezik csak 12000 frttal, 
mely jelenleg 6%, 1874-től kezdve 10%-kal kama- 
tozva, hajt 1200 frtot. Mellékjövedelem : bodzafor- 
dulói korcsma jövedelme 600 frt, tandíjból 2000 
frt. Évi jövedelem tehát 6850 frt, melyből azonban, 

a tapasztalat szerint, évi kamathátralékra kell szá- 
mítani legkevesebb 700 frtot, úgy hogy ilyen, rész- 
ben már felhajthatlan pénze a tanodának 10,000 frt 
körül van. A biztos évi jövedelem tehát 6500 frtnál 
magasabbra nem tehető. 

A kommunitás által 10000 frtra tett évi szük- 
ségletet is redukálja a tanügyi bizottság. A kom- 
munitás a négy osztályú gimnáziumhoz 5 rendes és 
2 segédtanárt vesz fel ; a tanügyi bizottság elégsé- 
gesnek tart 2 rendes és 2 segédtanárt és az alsóbb 
osztályok számára megfelelő számmal, 300 frt fize- 
téssel javadalmazott változó tanítókat. Nem helyesli 
az elemi osztályok megszüntetését sem. Ez alapon 
a következő költségvetést javasolja. Igazgatótanár 
fizetése 1200 frt, szálláspénze 300 frt, egy rendes 
tanár fizetése 1000 frt, szálláspénze 300 frt, két 
segédtanár á 600 frt = 1200 frt, négy változó tanító 
á 300 frt = 1200 frt, fűtés, világítás 600 frt, pénz, 
tárnok fizetése 400 frt, iskolaszolga fizetése 200 frt, 
fölszerelések, könyvtár stb. 300 frt, összesen 6700 frt, 
melyből még leüthető a pénztárnak terhére 200 frt. 

A tanügyi biz. teljességgel nem helyesli a kom- 
munitás terve szerint fenmaradó 3000 frt hiány 
pótlására javasolt módozatot, mint semmiképen sem 
megbízható utat. 

Ez a terv, melyet a tanügyi bizottság dolgo- 
zott ki, az akkori körülmények között a lehető 
legjobb és legmegfelelőbb volt. Kivitele azonban 
évekig elhúzódik. E halasztás magyarázata ugyanaz, 
a mi az előbbi zavaroknak. Nincs ki vezesse az 
ügyeket tervszerűen, meggondolva. 1873. június 
16-iki előljárósági ülésben Székely Gergely főgond- 
nok sajnálkozással említi fel, hogy előljárósági ülé- 
sek darab idő óta ritkábban tartatnak, mint azt a 
tanoda sok és fontos teendője kívánná; még a mai 
ülésre sem jöttek el a vidéki gondnokok, holott 
mindeniket terjedelmes levélben hivta meg s erre 

is egyedül Dónáth József válaszolt. Ő inkább lemond 
s társait is erre bírja, hogy helyet adjanak mun- 
kásabb egyéneknek, mert egyedül nem akar felelős 
lenni. Antal Zsigmond is lemond a pénztárnokság- 
ról, de nem fogadják el, sőt inkább felhívják teendői 
továbbfolytatására és a pénztár réndbehozására. 

A pénztár és átalában a pénzügyek rendbeho- 
zására nagy szükség volt. Az alapítványi összegek 
után a kamathátralék rendkívül felszaporodott s 
másfél évtized alatt sok követelés behajthatatlanná 
is lett. Az új épület építésével újabb zavarok álla- 
nak elő. Az alapítók közül sokan vettek az építésre 
kibocsátott részvényekből, melyek után az építtető 
bizottságnak kamatot kellett volna fizetni, de a súlyos 
körülmények miatt a kamatfizetés elmaradt. A rész- 
vényesek úgy segítettek magukon, hogy nem fizet- 
ték az iskola részére tett alapítványaik után esedékes 
kamatokat. Az 1876. márcziusi előljárósági és április 
J 9-én tartott kommunitási gyűlésben már nyilvános 
tárgyalás alá kerül ez a kérdés. A kommunitás is 
csak annyit segíthet, hogy a kölcsönzőket felkérik, 
hogy kölcsöneiket vagy engedjék el, vagy várjanak 
a jövő évig, mikor a kamatok pontosan fognak 
fizettetni. Éhez járul, hogy az építésre a széktől 
és az egyházkerülettől fölvett kölcsönök kamatait 
is kellett fedezni s így az iskola pénztára annyira 
kimerül, hogy az 1876. október 9-én tartott előljá- 
rósági ülés pénztárnokot felhatalmazza, hogy a napi 
szükségletek fedezésére váltóra vegyen pénzt kölcsön. 

Más zavar is áll elő. 1876. júliusban Vájna 
Sándort a közoktatásügyi minister tanfelügyelővé 
nevezi ki s így az iskolától meg kell válnia. Az 
elöljáróság augustusi gyűlésében foglalkozik ez ügy- 
gyei. Vájna Sándor beszámol a jövő iskolai évre 
tett intézkedéseiről ; az elöljáróság tudomásul veszi 
s üdvözletét és elismerését Székely Gergely fögond- 
nok fejezi ki. Vájna Sándor tizenhét évnél tovább 

vezette az iskola ügyeit, mint igazgató, s ha a 
hosszú idő alatt merültek is fel félreértések közte 
és az elöljáróság tágjai között, ha nem is minden 
tette volt teljesen kifogástalan, nem lehet elvitatni 
tőle az érdemeket, melyekét hosszú, 17 évi szol- 
gálata alatt, a legválságosabb időkben szerzett. 
Különösen a; tariülók fegyelmezése, rend és tiszta- 
ság tekintetében, volt az a téíy melyed szinte bámu- 
latos sikert tudott felmutatni, úgy, hogy ez a szellem 
még eltávozása után is igen sokáig egyik előnyö- 
sen jellemző tulajdonsága, maradt az ifjú székely 
tanintézetnek. ! 

Vájna Sándqi\ eltávozásakor az idő már sokkai 
előrehaladott/ sBfnhögy helyét a jövő, pár nap 
múlva kezdődő tanévre rendes szákérővel lehetett 
voln^ betölteni r még. abban az esetben is, ha min- 
den más tekintetben teljes rend lett volna. Eáek 
tekintetbe vételével, az elöljáróság úgy intézkedik, 
hogy Daczó János gondnokot felkérik a levelek 
felbontására és a fögondnókhoz juttatására ; a bel- 
ügyek ideiglenes vezetésével megbízzák Fülöp Géza 
helybeli ref. lelkészt, a tanvezetői teendőkkel Simó 
Dénezs, az igazgatói teendőkkel Bodor Domokos 
segéd tanárokat és az előljárósági jegyzőkönyvek 
vezetésével Révay Lajos gondnok, ilyefalvi reí. 
lelkészt. 

Néhány nappal ezután, szeptember 1-én folyt 
le a kommunitás gyűlése, ez alkalommal először 
az új épület egyik termében. B gyűlésen mutatja 
be az építtető bizottság számadását, 36234 frt 27 
kr bevétellel és 36203 frt $2 kr kiadással, kész- 
pénzben, melyhez kell számítani még a természet- 
ben, kapott anyagokat és a végleges befejezéshez 
még szükséges 3—4000 frtot ; összesen 60—65000 
frtra tehető tehát az új épület építési költsége, az 
akkori olcsó napszám és árak mellett is. 

A kommunitás felébb említett ülésén jö köz- 
tudomásra a közelgő súlyos csapás, gr Mikó Imre 
halálos betegsége. A gyászt és szomorúságot, mely 
e tudósítás nyomán keletkezett, alig bírja ellen- 
súlyozni, sőt még inkább növeli a hir, gr. Mikó 
Imrének nagylelkű Erdély vezérférfiát leghívebben 
jellemző fejedelmi ajándékáról. 

B kettős hir hatása alatt születik meg a gon- 
dolat, s nyer kifejezést Gyárfás Imre által : hogy 
a fiatal székely tanintézetet „Székely Mikó-tanodá"- 
nak nevezzék el. Indítványát egyhangúlag emelik 
határozattá s Nagy Péter püspököt táviratilag kérik 
meg, hogy e határozatot a nagy haldokló tudomá- 
sára hozza s beleegyezését kikérje. A nagy ember 
halála esetére bizottságot küldenek ki, mely a 
kommunitás képviseltetése iránt intézkedjék. 

Néhány nap múlva megjön a szomorú hír, hogy 
gr. Mikó Imre nincs többé ! Temetésén az iskola 
elöljáróságát Székely Gergely főgondnok vezetése 
alatt öttagú küldöttség képviselte ; ravatalára babér- 
koszorút tettek : „Hídvégi gróf Mikó Imre emlékének 
— a s.-szentgyörgyi ev. ref. „Székely Mikó "-tanoda 
nevében u felirattal. 

A veszteség fölött érzett gyász kifejezésére 
azonban ez nem volt elég. Október és november 
hónap folyamán az iskola elöljárósága nagymérvű 
készületeket tesz, hogy méltó gyászünnepélyen nyer- 
jen kifejezést a veszteség fölött érzett fájdalom. 
Az igazgatótanácstól kieszközlik a rendkívüli gyász- 
ünnepély megtarthatását ; megnyerték Nagy Péter 
püspököt, hogy az ünnepélyen személyesen vegyen 
részt és ünnepi szónoklatot tartson ; meghívták az 
erdélyrészi összes ev. ref. egyházakat, tanintézete- 
ket, papokat, tanárokat és a kiválóbb világiakat. 

November hónap 26-án folyt le a gyászünnepély. 

Hídvégi gróf Mikó Imre emlékének megörökí- 
tésére rendkívüli elöljárósági ülés tartatott, melyen 



Digitized by 



Google 



103 

a gondnoki és tanári kar tagjain kivül jelen voltak 
az ünnepélyes küldöttség által meghívott Nagy Péter 
püspök ; a n.-enyedi főtanoda részéről ifj. Elekes 
Károly és Lőthe Lajos tanárok ; a kolozsvári főtanoda 
részéről Szabó Sámuel; a sz.- udvarhelyi részéről 
Bod Károly tanár ; a zilahi részéről Révay Pál lel- 
kész ; egyházmegyék : a kolozsvári Szász Domokos, 
kolozs-kalotai Szakács István esperes, szebeni 
Ágoston Mózes esp., n.-enyedi Tóth Mózes lelkész, 
sz.-udvarhelyi Solymosi István esperes, sz.-udvar- 
helyi egyház Tolvaly Zsigmond lelkész, vízaknai 
Silvester Domokos lelkész ; Rikán belől : Szini János, 
Csiszér Gábor, Szász József, Magyarosi József espe- 
resek egyházmegyéjők lelkészei, tanítói és egyház- 
tanácsi képviselőinek élén ; a helybeli városi tanács, 
élén Császár Bálint polgármesterrel, a helybeli és 
k.-vásárhelyi egyháztanács, élükön lelkészeikkel, 
több helybeli és vidéki testületek hivatalos kül- 
döttei. A távolság és zord idő miatt meg nem jelen- 
tek táviratilag fejezték ki részvétüket. 

Elnök Székely Gergely nagyszabású beszéddel 
nyitotta meg a gyűlést, méltatva a nagy alapító 
érdemeit, mely beszéd után a következő határoza- 
tot hozták : Tanodái elöljáróságunk, tekintve, hogy 
tanodánk feledhetetlen emlékű főgondnoka, hídvégi 
gróf Mikó Imre hazánk és nemzetünk közművelő- 
désének, anyagi és szellemi jóllétének előmozdítá- 
sára rendkívüli érdemeket szerzett és ez által minden 
igaz honfit örök hálára kötelezett; tekintve, hogy 
Hídvégi gróf Mikó Imre négy évtizeden át, mint az 
erdélyi ev. ref. egyházkerület államfőgondnoka, 
egyházkerületünk támasza, bölcs vezére volt; te- 
kintve, hogy hidvégi gróf Mikó Imre az összes szé- 
kely nemzetnek, kiváltkép Háromszéknek, mint 
szülőföldének anyagi és szellemi virágzásáról kiváló 
előszeretettel gondoskodott, nemes szíve szereteté- 
nek vezérfényéi és éltető melegét árasztván vidé- 

künkre és tanodánkra ; tekintve, hogy hídvégi gróf 
Mikó Imre, mint a s.-szentgyörgyi ev. ref. közép- 
tanoda főgöndnoka nemcsak az alapítók közt tün- 
teté ki magát elsőnek, de tanodánknak — a Rikán 
belőli székely nép örök emlékezetre méltó példás 
áldozatai után második nagy alapítója lett; mert 
ugyanis : 

a) 1859. deczember 28-án kelt adománylevele 
mellett 2000 (kétezer) pengő forint értékű úrbéri 
kötvényeket, — 

b) a tanodái új épület felépítésére saját költ- 
ségén készíttetett építési tervet és készpénzben 
1500 (egyezerötszáz) forintot adott: 

c) 1876. márczius 19-én kelt végrendeletében 
pedig földhitelintézeti záloglevelekben 60,000 (hat- 
vanezer) forintot adományozott és ezen nagyszerű 
áldozatai által székely népünk közművelődését az 
idők hosszú sorára biztosítani törekedett ; 

mindezeket tekintetbe véve : 

tanodái elöljáróságunk ma, midőn főtiszteletű 
püspökünk, Nagy Péter úr ő méltósága vezetése 
alatt az erdélyi ev. ref. egyházkerület egyházme- 
gyéinek, tanodáinak és a Rikánbelőli egyházközségek 
képviselőinek részvéte mellett gyászünnepélyt ren- 
dez nagy halottunk emlékére, — mielőtt az egek 
urához emelnők fohászainkat, — a nagy halott iránti 
kegyeletének, hálájának és tiszteletének kifejezé- 
sére Hídvégi gróf Mikó Imre nevét ezen emlék- 
lapok által is megörökíteni kívánja és e czélból a 
Rikánbelőli kommunitásnak, mint alapító testület- 
nek folyó évi szeptember 1-ső napján tartott gyű- 
lésében kelt azon határozatot, hogy a Rikán belőli 
„székely" nép, mint első alapító neve mellett 
mostantól kezdve a második nagy alapító neve is 
megörökíttessék s így a székely népről és Hídvégi 
gróf Mikó Imre nevéről „Székely-Mikó" -tanodának 
neveztessék — magáévá teszi és ezen elnevezés 

helybenhagyását és megerősítését az illető felsőbb 
hatóságnál kérelmezni fogja, egyúttal a Hídvégi 
gróf Mikó Imre által tanodánknak ajándékozott 
pecsétnyomó köriratát ily értelemben kiigazítandja. 

Ugyanezen ülésen olvassák fel S.-Szentgyörgy 
város alapító levelét, melynek értelmében Hídvégi 
gróf Mikó Imre emlékének megörökítésére 100 évig 
évenként 100 forintot ad a tanodának alapítványul. 
Ez alapítványi ajánlat azonban felsőbb jóváhagyást 
nem nyervén, nem váltatott be. 

Székely Gergely főgondnok Nagy Péter püs- 
pöknek legmélyebb háláját és köszönetét fejezi ki 
megjelenéséért, mire a püspök következőleg vála- 
szolt: Megtiszteltetésnek vette az elöljáróság benne 
helyezett bizalmát s kijelenti, hogy idejövetelé- 
vel és tartandó emlékbeszédével oly kötelessé- 
get teljesít, melyet az elhunyt nagy hazafi iránti 
tisztelete, hálája és a háromszéki székely nép iránt 
érzett vonzalma tesz előtte kedvessé ; áldást mond 
a vidékre, a tanodára, hogy miként a nap keleten 
kél fel, úgy áraszsza fényét és melegét ezen meg- 
erősödött és az idők hosszú sorára biztosított nevelő- 
intézet innen, a magyar föld keleti végpontjáról az 
egész hazára, nemzedékről nemzedékre ! 

Az egész közönség ezután az ev. ref. templomba 
vonult, hol Színi János tartott buzgó imát. Az imákra 
következő ének után Nagy Péter püspök mondotta 
el egyik legremekebb beszédét. 

A népes gyülekezet meghatottan oszlott szét, 
azzal a meggyőződéssel, hogy a hála és kegyelet 
adójából a nagy alapító iránt csak egy kis részt 
róhatott le ; egészen leróva sohasem lesz az, mert 
a hálának és kegyeletnek gr. Mikó Imre iránt élnie 
kell, míg Háromszéken egy székely lesz! 



A nagy alapító végrendelete következő: 

Végrendelet. 



Életem egyik főtörekvése oda irányult, hogy forrón 
szeretett szülőföldemen a közműveltség és vallásos érzület 
emelésére székely hazámfiái szellemi fejlődésére és így köz- 
vetve anyagi jólléte öregbítésére is hozhassak bármely cse- 
kély áldozatot. 

Midőn azért az események újabbi fordulata megszokott 
és kedvessé vált magányom nyugalmából, életem alkonyán 
ismét kisodort : itt elfoglalt állomásaim jövedelmét, u. m. 
három évig folytatott ministeri hivatalom után járt fizeté- 
semet és képviselői napidijjaimat félretéve, egy kis tőkét 
gyűjtöttem, mely jelenleg a magyar földhitelintézetnél van 
letéve öt darab tizezer forintos: 121., 554., 565., 761. és 
770. számú, tiz darab egyezer forintos : 13091., 13093., 13094., 
13095., 13096., 13097., 13098., 13099., 13100. és 13101. 
számú, összesen 60000 (hatvanezer) forint névértékű zálog- 
levelekben. 

E záloglevelekben levő tőkét, halálom esetére, hagyo- 
mányozom a s.- szentgyörgyi ev. ref. közép tanodának, annak 
elidegeníthetlen tulajdonául, mindaddig, míg e tanintézet mint 
ilyen fennáll, a következő feltételek mellett : 

1. A fenn elősorolt záloglevelek halálom után legott 
átmennek a s.-szentgyörgyi tanoda tulajdonába, ugy azonban, 
hogy a megjelölt egész. tőke. letéteménykép, az erdélyi ev. 
ref. egyházkerületi állandó igazgató tanács levéltárában lévő 
ellenzáros Wertheim-szekrényben elhelyezendő és mint ala- 
pítvány az egyházkerületi pénztárnak számadása alá adandó 
s csakis kamatai bocsáttatnak a sepsi-szentgyörgyi tanoda 
használatába, .az alább meghatározott módozat szerint : 

2. A 60000 frt névértékű záloglevelek kamatjaiból éven- 
ként csakis 1.500 (Egyezerötszáz) o. é. forint, vagyis 30000 
o. é. névértékű záloglevelek 5% kamatja fizettessék félévi 
egyenlő részletekben a nevezett sepsi-szentgyörgyi tanodá- 
nak. E 30000 o. é. névértékű záloglevelek Va%« valamint 
hagyományom másik felét tevő 30000 o. é. forint névértékű 
záloglevelek 5 1 2 % kamatjaiból pedig íélévenként magyar 

földhitelintézeti záloglevelek vásároltassanak és ezek a tőké- 
hez csatoltatván, kamatjaik az eredeti tőkéjével hasonló 
módon kezeltessenek mindaddig, mig a 30000 o. é. névér- 
tékű záloglevelek Va ü 'o kamatjai és a másik 30000 o. é. 
névértékű záloglevelek SVa " kamatjainak összetett kama- 
tozása következtében, egész alapítványom annyira növekszik, 
hogy az azt tevő záloglevelek értéke, tőzsdei közép árfo- 
lyam szerint 100000 frtra, vagy az akkor forgalomban levő 
pénznemben ennek megfelelő összegre etnelkedend. 

A mikor az egész tőke 5°/ kamatai a tanoda haszná- 
latába bocsáttatnak. 

3. A megmaradt 1 / i °U kamat bentartva oly tartalék- 
tőkévé alakittassék, a mely összetett kamatozás útján foly- 
vást növekedjék, míg 100000 frtra gyarapodik. Az ezen 
összegre felgyarapodott tartalék tőkének is 4°/ kamatja a 
sepsi-szentgyörgyi tanodának a megjelölt czélokra, félévenként 
kiadandó, a megmaradt ÍVs /© kamatokból új tartaléktőke 
alakítandó, mely ha hasonlói ag 100000 forintra gyarapodott, 
ennek is 4% kamatja a tanoda használatába bocsátandó, a 
megmaradt % újból tartaléktőkévé alakíttatván és így tovább. 

Meg kívánom azonban jegyezni, hogy a 6-ik pont alatti 
intézkedésem, az első tartaléktőke 100000 forintra emel- 
kedése után, csakis a tartaléktőkékre alkalmazandó : azaz 
a tanoda eredeti alapítványom egész 5%> kamatját élvezze, 
és a szenvedett kár a tartaléktőkékből pótoltassék. 

4. Az ekkép bentafrtott kamatoknak, valamint akisor- 
solás eshetősége következtében netalán beváltandó zálogle- 
velek árának újabb záloglevelekben leendő elhelyezésére 
ezennel felkérem és megbizom az erdélyi ev. ref. egyház- 
kerületi állandó igazgató tanácsot, vagy ennek szervezete 
változása esetében az igazgató tanács helyébe állítandó kor- 
mányzó testületet. Az évenkénti kamatokból netán fenmaradó 
azon részlet, a mely egyszáz forintos záloglevél árfolyamát 
fel nem éri, addig takarékpénztárilag lévén kamatoztatandó, 
míg a következő félévi kamatokhoz adva, azokkal együtt 
záloglevéllé változtattathatik. 

5. Bizalomteljesen felkérem az erdélyi egyházkerület 

állandó igazgató tanácsát hogy valamint a kezelése alatti 
más alapokról, ugy ez alapítványom tőkéjéről és kamatjai 
által évenkint történt szaporodásáról mind az egyházkerü- 
leti közgyűlést, mind a sepsi-szentgyörgyi tanoda elöljárósá- 
gát évenként részletesen értesíteni kegyeskedjék. 

6. Ha előre nem látható válság következtében a jelenben 
folyó pénz értéke jelentékeny csökkenést szenvedne : akkor 
alapítványomnak az értékcsökkenés után felerésze kamatoz- 
zon a többször nevezett tanoda szükségei fedezésére, másik 
fele pedig mindaddig összetett kamatozás utján gyarapíttas- 
sék, míg az értékcsökkenés által szenvedett kár ki leend pótolva. 

7. Ugy a halálom után legott a sepsi-szentgyörgyi ta- 
nodának alapítványom kamataiból fizetendő évenkénti 1500 
o. é. frt, mint az összetett kamatozás következtében 100000 
frt értékig felszaporodandó tőke és alakulandó tartaléktőkék 
megjelölt százalékú kamatai a sepsi-szentgyörgyi év. ref. 
tanodában tanári fizetésekre és a szükség szerint tanczélokra 
fordítandók. Hogy e kamatokból évenként mennyi fordíttas- 
sák tanári fizetésekre, mennyi tanczélokra ? annak elhatáro- 
zását az illető tanoda elöljárósága bölcsességére bizom, az 
egyházkerületi kormányzó testület főfelügyeleti joga fentar- 
tása mellett. De 

8. áz ellen határozottan tiltakozom, hogy ezen alapít- 
ványom kamatai, bármi czimen és ürügy alatt, a sepsi- 
szentgyörgyi ev. ref. tanodán kivül — míg az fennálland — 
bármily m^s intézetre fordíttassanak. 

9. Ha pedig előre nem látható bármily okok, változá- 
sok következtében, a sepsi-szentgyörgyi ev. ref. tanoda — 
melynek évszázadok hosszú során nemcsak fenmaradását, 
hanem gyarapodását, virágzását lelkemből óhajtom és remé- 
lem — megszűnnék: egész alapítványom egy Sepsiszent- 
györgyön felállítandó Székely árvaház alapjául fordíttassék 
és e székely árvaház főkormánya az erdélyi ev. ref. egy- 
házkerület az időszerinti kormányzó testülete kezében le- 
gyen; a melyet, ez eshetőségre a nevezett árvaház szerve- 
zésével, felállításával ezennel megbízok és lelkiismeretes 
gondozására felkérek. 

10. Azon nem remélt eshetőségre, ha a most oly szi- 
lárd alapokon álló magyar földhitelintézet akár megszűnnék, 
akár hitelében csökkenne : felhatalmazom erdélyi egyházke- 
rületünk az időszerinti kormányát, vagy kormányzó testüle- 
tét, hogy egyetértve a sepsi-szentgyörgyi tanoda elöljáró- 
ságával, az alapítványomat tevő magyar földhiteliutézeti 
zálogleveleket lehető legelőnyösebben értékesíttesse és a 
tőkét kellő biztosítás mellett elhelyezhesse. Azt az egyet 
határozottan kikötvén, hogy alapítványom tőkéjéből legkisebb 
részletet se kölcsönözhessen, bárminemű biztosíték mellett 
is, egyes magánzóknak. A záloglevelek elárusítása követ- 
keztében, netán bekövetkező értékcsökkenés kipótlására a 
6-ik pont alatti intézkedésem szolgál irányadóul. 

Ez alapítványt — melyet székely nemzetem iránti ha- 
tártalan szeretetem némi jeléül tettem — a jövő nemzedé- 
kek mindazon tisztelt tagjai hazafias és lelkiismeretes 
gondozásába ajánlom, kiknek egyházkerületünk szervezete 
szerint részökbe jutand közvetve, vagy közvetlenül befolyni 
annak kezelésére. Remélem és hiszem is, hogy valamint én 
magam, minden mellékes tekintetek nélkül, egyedül szülő- 
földem és egyházam iránti kegyeletes szeretetből hozom 
igénytelen áldozatomat a közjó szent oltárára, szintúgy nem 
fognak soha hiányozni e szent oltárnak felkent valódi papjai, 
a kik gondosan fognak őrködni, hogy ez oltár -tüze ki ne 
aludjék. írtam Kolozsvártt, márczius 19-én 1876. 

Gróf Mikó Imre s. k. 

Fennirt grf Mikó Imre ur ő nagyméltósága alólírtakat 
magához kéretvén, midőn mindnyájan jelen voltunk, előt- 
tünk nyilvánította, hogy ezen irat ő nagyméltóságának saját- 
kezüleg írt végrendeletét tartalmazza, mely nyilatkozatról ne- 
vünk aláírásával bizonyítunk, mint e végre felkért ós ugyan- 
azon időben jelenvolt tanuk. Kolozsvártt, jun. 6-án 1876. 

B. gr. lhoroczkay Miklós s. k. Nagy Péter s. k. 
Gr. Bánffy Béla s. k. Sxabő Károly s. k. 

Ha az első lapon felsorolt záloglevelekből, addig, míg 
az egész összeg rendeltetése helyére áttétetnék, egy vagy 
több kisorsoltatnók, a kisorsoltak a magyar földhitelintézetnél 
letéteményezett más zálogleveleimből kipótlandók. Kolozsvárit, 
1876. június 6-án. 

Gróf Miké Imre s. k* 

Az építkezés befejezése és gr. Mikó Imre feje- 
delmi alapítványa után, azt lehetett volna remélni, 
hogy a Székely Mikó-t&noda gyorsan és zavartala- 
nul fbg : fejlődni. Sokan is gondolkoztak így, nem 
vetve számot, hogy a multak zavarainak elenyész- 
tetésére még ilyen eszközök felett rendelkezés 
mellett is huzamosabb időre van szükség. Még a 
kommunitás 1876. szept. i-éh tartott ülésében Csá- 
szár Bálint azt indítványozza, hogy : 1. Mondja ki 
a gyűlés, hogy a tanoda főtanodai rangra emeltes- 
sék; 2. ennek létesítésére kérje meg a kormányt, 
hogy á négy osztályú gazdasági állami iskola szün- 
tettessék be s jövedelme a tanodához kapcsoltassék. 
Evvel szemben Horváth László azt indítványozza, 
hogy fokozatosan, államsegély nélkül, fejlesztessék 
főtanodává. A gyűlés mindkét indítványt bizottság- 
hoz teszi át. 

A vérmes reményeket nagyon lehűtötte volna, 
ha valaki a csupasz valót tárta volna fel. A hely- 
zet képe a maga ridegségében ez. Jelenleg nincs 
a tanodának egy rendes tanára sem, a meglevő 
ideiglenes tanerők javadalmazása is nagyon kevés. 
Van azonban nagymérvű kamathátraléka, nagymeny- 

* Ezen végrendeletet a Székely Mikő-kollegiura levéltárában levő, 
Schilling Rudolf kolozsvári kir. közjegyző által az eredeti után hitele- 
sített másolatbői sajátkeztileg írtam le. 

Sepsi-Szentgyörgyön, 1890. jan. 31-én. 

Dómján István s. k. 

nyiségű, biztosítatlan alapítványi követelése és egyik- 
ből sem tud bevenni, csak jelentéktelen összegeket, 
mert az akkori jogügyi tanácsosa, Kökösi Endre, 
mint a pénztárnok panaszolja több izben, ha hajt 
is fel követeléseket, azokat magánál tartja s nem 
szolgáltatja be az iskola pénztárába. Van 22000 
forint adóssága, melyért S.-Sztgyörgy város vállalt 
kezességet, ezenkívül 4000 frt körül váltó adós- 
sága, s az építésnél dolgozott mesterembereknek 
tartozik még mintegy 2500—3000 frttal. Adósságai 
tehát, kevés hián annyira mennek, miüt a Mikó- 
alapítvány folyósított felerésze, csakhogy inig ez 
5%-ot jövedelmez, az adósságok után 6°/ sőt 12% 
kamatot is kell fizetni. 

Jövedelmei csakis annyival szaporodtak való- 
ban, mennyi az épület földszinti részében levő üzlet- 
helyiségek bére, évenként 1600—1900 frt. Nehezí- 
tette a helyzetet még az is, hogy Vájna Sándor, az 
eltávozott igazgató, távozása alkalmával az ügy- 
iratok igen nagy részét nem adta át s ezek hiányá- 
ban tájékozódni is alig lehetett. 

Az elöljáróság e nehéz helyzetben, főleg hogy 
az anyagi gondokon könnyítsen, a kommunitáshoz 
fordul, A kommunitás össze is ül 1877, április 9-én, 
de segítség helyett még heves támadásban részesül 
az elöljáróság. Nagy Sándor interpellál : 1. Minő 
intézkedéseket tett a gondnoki kar a tanszékek 
betöltésére ? 2. A Mikó-alapból a jelen tanévre ese- 
dékessé váló 1500 frtot miképpen akarja felhasz- 
nálni? 3. Mit tesz a jövő évre járandó 1500 frttal? 
4. Akarja-e az intézetet a kor kívánalmainak megfe- 
lelő rendes tanárokkal ellátni ? 5. Mi okból akarja 
a gondnoki kar, hogy jövőre is a régi formák mel- 
lett maradjanak, mivel csak igazgatótanárt akar 
beállítani ? 

A gondnoki karból Dónáth József válaszol ez 
interpellatiókra : nincs mód jelenleg a régi formák- 



Digitized by 



Google 



112 



ból kibontakozni, mert a bevétel mintegy 8000 frt 
s a kiadás is ugyanannyi. 

A válasz nem vétetik tudomásul, hanem mint 
általános óhajtást, kívánja a gyűlés az igazgató 
tanácshoz felterjesztetni s megkérni, hogy a folyó 
évi egyházkerületi közgyűlésen két tanár válasz- 
tassák, egyik igazgatónak, másik tanvezetőnek, fize- 
tésük legyen 1000—1000 frt, 100—100 frt házbér 
és 50—50 frt ötödéves korpótlék 1200 frtig. Ezek 
mellé aztán csak 3 segédtanár kell 500 — 500 frt 
fizetéssel. 

Az új épület végleges befejezésére és a függő 
adósságok kifizetésére vegyen fel kölcsönt az elöl- 
járóság az egyházkerülettől. 

Mindezeket a teendőket az elöljáróság magától 
is tudta, tett is előlegesen már intézkedéseket, még 
pedig, minthogy a viszonyokat jobban ismerte, ezek- 
nek megfelelőbben. 

A jövedelem némi növelése czéljából még 1876. 
szeptemberében határozatot hoznak a tandíjkedvez- 
ményekre vonatkozólag. Minthogy a tandíjkedvez- 
ménynyel sokan visszaélnek, jövőre csak azok tart- 
hatnak igényt kedvezményre, kiknek szülői hat 
hold földnél kevesebbet bírnak ; az ennyinél többel 
birok csak kivételes esetekben, pld. sok gyermek, 
nyomasztó adósság stb. A szegénységi bizonyítványt 
azon vidék gondnoka is irja alá, hová való a kérel- 
mező. Érdekes színben tünteti fel a határozat Három- 
szék akkori anyagi viszonyait is. 

Utasítják a pénztárnokot, hogy a lóbeszerzési 
alapból tett ajánlatokat szedje össze s véleményes 
jelentésével jövő ülésre terjessze be. 

Vájna Sándort felszólítják a végleges leszámo- 
lásra s az ügyiratok kiadására. 

Az 1877. márczius 7-én tartott ülésből intéz- 
kednek a jövő évi tanerők beállításáról. 

A jövő 1877/8-ik iskolai évre választassék egy 

rendes tanár, ki az igazgatói teendőket is végezze ; 
javadalmazása lesz a gróf Mikó alapítványának kama- 
taiból 1200 frt s természetben szállás, vagy 100 frt 
szálláspénz. A kamatokból fenmaradó 200 frtból és 
a volt igazgatói fizetésből — a körülményekhez 
képest, — lehetőleg mindenik középosztályba tanári 
képesítéssel biró egyének, mint segédtanárok fog- 
nak alkalmaztatni. A jövő 1878/9-ik iskolai évre 
pedig még egy második rendes tanári tanszék állít- 
tassák fel. 

Ez intézkedéseket az igazgatótanács is helyben 
hagyja ; tndomásul veszi, hogy a választandó rendes 
tanár szakcsoportja a classica-philologia legyen ; de 
óhajtását fejezi ki, hogy már ez alkalommal a máso- 
dik rendes tanári szék is töltessék be.* Az elöljáró- 
ság azonban kénytelen egész határozottsággal kije- 
lenteni, hogy a második tanszék, az anyagi erő 
elégtelensége miatt ez évben semmiesetre sem tölt- 
hető be, hanem csak segédtanárral pótolható. 

Jellemzi az anyagi helyzetet, hogy a költség- 
előirányzatban az alapítványok elmaradó kamataira 
2551 frtot kellett előirányozni. 

Az alapítványok ügyének rendezése czéljából 
intézkednek, hogy Kökössy Endrétől az iratok 
és nála levő pénz vétessenek be s adassanak át 
Künnle József ügyvédnek ; az alapítókat körlevél- 
ben értesítik, hogy az ösztöndíjakra tett kegyala- 
pítványok kivételével, mindenkinek megengedtetik, 
hogy az 1876. év végével lejárt és esedékessé vált 
kamathátralékaikat tőkésíthessék, szabályszerű köt- 
vény kiállítása és 8%-os kamat mellett ; a kik erre 
nem hajlandók 1877. év végével bepereltetnek. 

Lépéseket tesznek, hogy a függő adósságok 
kifizetésére olcsóbb kölcsönt kapjanak s Lázár Mihály 
és Révay Lajos jelentik is, hogy a kerületi közgyű- 

* 329. és 397—877. sz. leíratok. 

lés alkalmával ígéretet kaptak 6 — 7000 frt kölcsönre. 
Ez azonban csak Ígéret maradt; a tanoda évi jöve- 
delméből kellett legnagyobb részt, apránként, — a 
nyomasztó viszonyok daczára is, — törleszteni e 
súlyos függő tartozásokat. 

A júniusi előljárósági ülésen hívják meg a jövő 
évre segédtanárokul, de szavazattal biró előljáró- 
sági tagokul Simó Dénezs, Bodor Domokos és dr. 
Szász István tanárokat, évi 700 frt fizetéssel és 
szállással, melyben azonban benne van az eddig a 
tanulóktól élvezett privát tandíj is. Ezt ezután a 
tanulók a közpénztárba kötelesek fizetni. 

Előkészületeket tesznek az új épület felszen- 
telési ünnepére ; de ezt a püspök figyelmeztetése 
következtében, tekintettel a nagy jógvihar által oko- 
zott károkra, ez évről elhalasztják. Ez épület fel- 
szentelése aztán végleg el is marad. 

Az új épületet egyforma vaságyakkal szerelik 
fel, melyeknek darabja 5 frt s ágydíjul a beszer- 
zési ár 20°/o-át veszik. 

Az egyházkerületi közgyűlés rendes tanárnak 
és igazgatónak Görög Istvánt választotta meg, ki 
állomását augusztus hónap végén el is foglalja s 
a szeptember 5-ón tartott előljárósági ülésen már 
jelentést is tesz eddigi működéséről. 

Ugyané gyűlésen Fülöp Gézát felmentik köte- 
lezettsége alól s buzgó, önzetlen működéséért meleg 
köszönetet szavaznak. 

Görög István igazgatósága idejében az előbbiek- 
nél összesen kedvezőbb korszak látszott kezdődni a 
tanoda életében. Görög István a képzett tanárok 
közé számítható s már idejövetele előtt huzamosabb 
időt töltött a kolozsvári ref. kollégiumban, mint 
segédtanár, mely kollégium az erdélyi ref. közép- 
iskolák között különösen azokban az években, az 
egyetem hatása alatt, első helyen áll a modern 
irányú fejlődés tekintetében. Görög István a Kolozs- 

vártt elsajátított elveket akarja S.-Szentgyörgyön 
is életbe léptetni. Feladatában nagy segítségére van 
a segédtanári kar, melynek tagjai, a megelőző 
időkhöz képest, szintén a legkiválóbbak. 

Fájdalom, hogy ez a kor csak látszott bekö- 
vetkezni, mert Görög Istvánt csakhamar a halál 
ragadja el, Simó Dénezs és dr. Szász István pedig 
átlépnek az ez időben felállított polgári iskolához, 
hol jobb fizetésre és biztosabb jövőre van kilátásuk 
az idő szerint. 

B rövid korszak kiemelkedőbb eseményei a 
következők. A Teleki könyvtár Mikó-kollegiumnak 
illető részének átvétele és a Béldi-féle ház föld- 
szinti részében elhelyezése ; a lakószobák berende- 
zése, a „Székely Nemzeti Múzeum" befogadása és 
az erd. ev. ref. tanárok 1879-iki értekezlete. 

A Teleki-könyvtár átvételére gr. Teleki Domo- 
kos még 1875. októberben felszólítja az elöljáró- 
ságot, de az átvétel elmarad, úgy hogy 1876. 
áprilisben a gróf arról értesíti az elöljáróságot, 
hogy ő a könyvtárt M.-Vásárhelyig elszállíttatja s 
azután gondoskodjék az elöljáróság. Az elöljáróság 
a marosvásárhelyi tanodát kéri fel, hogy intézked- 
jék a vasúti szállításról s végre is 1876. végén 
Gálfi Sándor adja vasútra s úgy érkezik meg Sepsi- 
szentgyörgyre, hol egy évi ideiglenes elhelyezés 
után hosszabb időre elhelyezik az említett helyi- 
ségben. 

Valamint a Mikó-tanoda, úgy a „Székely Nem- 
zeti Múzeum" is lételét, közvetve gr. Mikó Imrének 
köszöni. Az ő példája, az „Erdélyi Múzeum* ala- 
pításával hatott buzdítólag Cserey Jánosnéra, ki 
lelkesülve családja múltján is, megkezdte a régi 
kor emlékeinek gyűjtését. Maga elé tűzött felada- 
tában buzgó támogatóra talált Vasady Gyulában s 
rövid idő alatt a gyűjtemények annyira szaporodtak, 
hogy az imecsfalvi ősi házban nem fértek el. A 

lelkes honleány ekkor felajánlotta szeretett székely 
népének azzal a kikötéssel, hogy székhelye mindig 
Háromszéken legyen. E fölött is versenyezett a két 
város: K.-Vásárhely és S.-Szentgyörgy ; ez utóbbi 
győzött. Háromszék közönsége a Mikó-tanodát kérte 
fel, hogy helyiséget adjon a műkincseknek s az 
elöljáróság Székely Gergely főgondnok emelkedett 
szellemű ajánlata alapján kész szívvel adja át e 
czélra a Béldi-féle ház emeleti részét, nem kötve 
ki mást, minthogy a tárgyak a tanítás czéljaira föl- 
hadználhatók legyenek. Ez időtől fogva a Székely 
Nemzeti Múzeum egy hajlékban van a Mikó-tano- 
dával, 1890. óta még szorosabb viszonyban, mert 
ez idő óta az elöljáróság a múzeum kezelését is 
elvállalta. A múzeum jelenleg negyedik helyen áll 
az országban*, a vidéki múzeumok között. 

A fennebbiek mellett nagy gondot fordít az 
elöljáróság az anyagi ügyek rendezésére. így a 
számadások rendezése mellett 1877. deczemberi 
ülésből engedélyt kér az igazgatótanácstól, hogy 

a) az olyan alapítványok, melyek f elvehetet- 
lenek, töröltessenek. 

b) Kivéve a családi és más bizonyos feltéte- 
lekhez kötött alapítványokat, az összes pénzalapok 
együttesen, összevont közpénztári számadásban ke- 
zeltessenek ; jelesen és főként az építési alaptőkék 
és az építésre nehezedő terhek, az új épület 
jövedelmei is az összesített pénztári számadásba 
vonassanak össze, a fenntartási és építési alap 
kölcsönös követelései leszámoltatván, együtt kezel- 
tessenek, annyival inkább, mert midőn egyfelől a 
tanoda fentartási alapból az építési alapra tetemes 
kölcsönök vétettek fel, másfelől az új tanodái 
épület 2300— 2400 frt (boltok jövedelme 1800— 
1900 frt; ágyhely és lakásdíj 500 frt) biztos jö- 
vedelmet hoz a tanoda fentartási alapjához : a 
lényeg nem változik, de a kezelés egyszerűbb, 

a számadás világosabb és könnyebben ellenőriz- 
hető lesz. 

c) Hogy az oly alapítókkal, kik kölcsönt ad- 
tak : kölcsönös leszámolás történhessék. 

B kérésen kivül az elöljáróság az 1878. év 
folyamán megújítja régebbi kérését kölcsönért, hogy 
függő adósságait törleszthesse. Az igazgató tanács 
kilátásba is helyezi a kölcsönt, de megint meg- 
tagadja. 

A végleges kibontakozásra és rendbej övésre 
vezető út végre 1878. végén nyílik meg, midőn az 
igazgató tanács 1504 — 878. sz. leiratában engedélyt 
ad a vagyoni ügyek olyan módon rendezésére, mint 
azt az elöljáróság kérte volt. Bz alapon kezdődik 
meg aztán a lassú kibontakozás, mely azonban tíz. 
évnél is tovább tart. 

Az 1878. év elején értesíti az igazgató tanács 
az elöljáróságot, hogy a múlt évben tartott egyház- 
kerületi közgyűlésen a lemondott Gyárfás István 
helyére főgondnoknak Dónáth József választatott 
meg. Az elöljáróság örömmel veszi tudomásul, mert 
a kitüntetés méltóbbat nem érhetett volna. 

Lassú, de folytonos munkálkodás közt érkezik 
el 1879. augusztus 23-ika, mikor az erdélyrészi ref. 
tanárok értekezlete kezdődik. Az értekezlet lefolyá- 
sáról szeptember 16-án Görög István igazgató a 
következő jelentést teszi : 

Az értekezlet tagjai augusztus 23-án a délutáni 
vonattal Földvárra érkeztek, onnan tanodánk párt 
fogói által önként felajánlott kocsikkal a városba 
szállíttatván, elszállásoltattak. 

Aug. 24-én d. e. 8 órakor a tanoda nagyter- 
mében elöértekezlet tartatott a tanácskozási tárgy- 
sorozat megállapítására ; 10 órakor az értekezlet 
tagjai testületileg a helybeli ev. ref. templomba 
mentek isteni tiszteletre, melynek végeztével tisz- 
telgő látogatásokat tettek. Délután 3 órakor a 

tanoda helyiségeit, könyvtárát, gyűjteményeit, foly- 
tatólag a város területén levő egyéb intézeteket, 
nevezetességeket tekintették meg. 

Aug. 25-én délelőtt 9 órakor történt meg az 
értekezlet ünnepélyes megnyitása, elnök Székely 
Gergely főgondnok, emelkedett szellemű beszédé- 
vel s a tanácskozás folytattatott 26. és 27-én. 

Jelen voltak az értekezleten : a nagy-enyedi 
Bethlen-főtanoda részéről : dr. Kovács Ödön, Székely 
Perencz, Lőte Lajos, Nagy Lajos és Vincze Dániel ; 
a kolozsvári főtanoda részéről : Szabó Sámuel, 
Parádi Kálmán, Debreczeni József, Hegedűs István, 
Geréb Márton és dr. Török István ; a m. -vásárhelyi 
főtanoda részéről: Páll Károly, Lénárd József; a 
sz.-udvarhelyi főtanoda részéről : Szakács Mózes, 
Bod Károly, Gönczi Lajos, Félegyházi Antal, Benkő 
Gyula ; a zilahi tanoda részéről : Török István és 
Berényi János ; a szászvárosi részéről : Dósa Dénezs, 
Sándor János és Deák Gerő ; a s.-szentgyörgyi Szé- 
kely Mikó-tanoda részéről : Dónáth József főgond- 
nok, Réz Farkas, Révay Lajos gondnokok, Görög 
István igazgató, Simó Dénezs, Bodor Domokos és 
dr. Szász István. Jelen voltak még : Gáspár János 
alsó-fehérmegyei tanfelügyelő, mint tiszteletbeli tag; 
a sepsi egyházmegye számos lelkésze, élükön az 
officialistákkal, néhány lelkész a kezdi és orbai 
egyházmegyékből, végül a tanügy iránt érdeklődő 
igen szép városi és vidéki közönség. 

Az értekezlet fontosabb tárgyai voltak: tano- 
dánk utolsó 10 évi történetének felolvasása Görög 
István ig. tanár által ; új gimnaziális tanterv készí- 
tése, a testvórtanodák által az igazgatótanácshoz 
felterjesztett ilynemű munkálatokból a kolozsvári 
tanári kar által összeállított operatum és az ál- 
lami tanterv alapján ; végül a tanári özvegy-árvai 
pénztár megvizsgálása. 

Díszebédet rendeztek : a* tanoda gondnoki kara 

aug. 25-én, a városi tanács aug. 26-án, Székely 
Gergely főgondnok aug. 27-én, kinek vendégszerető 
házánál tartotta az értekezlet utolsó gyűlését, vala- 
mint a szokásos zárgyűlést is. B zárgyűlés, hol 
szokás szerint őszintén, leplezetlenül szokta feltárni 
mindenki az illető tanoda belélete, berendezése és 
gyűjteményei felől szerzett tapasztalatait : tanodán- 
kat illetőleg valódi fénypontja, örömünnepe volt az 
értekezletnek. Ama rend és tisztaság, — monda 
egyik kolozsvári kollegánk, — melyet a tanter- 
mekben, lakszobákban, folyosókon, udvaron, szóval 
az egész intézetben találtunk, meglepett mindnyá- 
junkat s meggyőzött a felől, hogy a fiatal intézet 
sorsa avatott kezekben van ; úgy a természettani, 
mint a természetrajzi gyűjtemények az igényeknek 
teljesen megfelelők, rendben tartvák s csupán ez 
utóbbi számára óhajtottunk volna más helyiséget 
azon okból, hogy egyfelől az illető szaktanárra a 
berendezés megkönnyítve, másfelöl a gyűjtemények 
fenmaradása kellően biztosítva legyen. 

Örömmel vette tudomásul továbbá az értekez- 
let az özv. Cserey Jánosné úrasszony által alapított 
Székely Nemzeti Múzeumnak tanodánkban lett elhe- 
lyezését, mely addig is, de főleg ha ez intézet 
kinövi magát, nagy segédeszköze leend az oktatásnak 
s jegyzőkönyvileg köszönetet szavazott a nemes- 
lelkű alapitónőnek. 

Felsorolja ezután azokat a városi polgárokat, 
kik az értekezlet tagjainak ellátásában segédkeztek, 
a közétkezések költségeit, melyek összesen 197 frt 
56 krra mentek, s melyből a gondnoki kar 170 
irtot, a tanári kar 13 frt 30 krt, az iskola pénztára 
14 frt 26 krt hordozott. 

A következő 1880. évben ismét, az előbbinél 
nevezetesebb gyűlés színhelye lesz S.-Szentgyörgy 
városa és a Székely Mikó-tanoda Az erd. ev. ref. 
egyházkerület itt tartja évi rendes közgyűlését. 

B közgyűlést megelőzőleg a már néhány év 
óta szünetelő kommunitás ismét életjelt ad magáról. 
Mozgalom indul meg, hogy az egyházkerület új 
szervezetébe valamiképen ez a testület beillesztessék. 
E mozgalom és a különböző tárgyalások eredménye 
azonban csak az lesz, hogy mind inkább bizonyossá 
válik, hogy ez a testület, mely a múltban annyi 
jó szolgálatot tett, a jelen viszonyok között már 
többé, úgy mint a múltban volt, fenn nem állhat. 
Érzik ezt mindinkább s a törekvés végre is csak 
arra szorítkozik, hogy e testület legújabb és leg- 
kiemelkedőbb alkotásának kormányzásában bizonyos 
jogokról biztosittassék. Ezeket meg is nyeri, mint 
látni fogjuk, de hasznát nem veszi.* 

A Székely Mikó-tanoda elöljárósága is a szer- 
zett tapasztalatok fölhasználásával igyekszik tőle 
telhetőleg közreműködni, hogy a gyűlés alkalmával 
a tanoda anyagi és szellemi ügyei minél nagyobb 
sikerrel rendeztessenek. 

Behatóan foglalkozik a Mikó-tanoda ügyeivel 
az igazgató tanács is. Véleményeket, javaslato- 
kat kér be a kommunitástól, elöljáróságtól, a 
vagyonkezelésre és főképpen, tekintve a kommu- 
nitásnak a tanoda igazgatásába befolyását s azon 
hátrányos helyzetet, hogy a gondnok urak távol 
lakása és elfoglaltatása miatt gyakran huzamos 
időn át nem lehet elölj árósági gyűléseket tartani ; 
adjon véleményt az előljárósági gyűlések tagjainak, 
különösen gondnokainak és azok hatáskörének meg- 
állapítása tekintetéből. 

A nagy arányokban megindult tevékenységre 
zsibbasztólag hat egy váratlan csapás : Görög István 
halála, 1880. április hónapban. 

E haláleset nemcsak egyetlen rendes tanárától 
és igazgatójától fosztotta meg az intézetet, hanem 

* L. Báró Kemény Gábor megnyitó beszédét az 18*0. évi közgy 
jkvben. 



Digitized by 



Google 



121 



benne azt az erőt is elragadta, ki az eddigiekből 
ítélve, igen alkalmas lett volna a további fej- 
lesztésre. 

Május hónap 23-án kezdte meg az egyházke- 
rületi közgyűlés tanácskozásait, S.-Szentgyörgyön. 
A negyedik napon, 26-án került tárgyalás alá a 
Székely Mikó-tanoda ügye. 

Felolvastatik az igazgatótanácsnak a Mikor 
tanoda elöljáróságának szervezetét, vagyoni ügyei- 
nek rendezését és vagyonkezelését tárgyaló elő- 
terjesztése, mely szerint a múlt évi november 
havában tartott egyházkerületi közgyűlés 32. jkvi 
sz. a. kelt határozata első pontjában a sepsiszent- 
györgyi tanodánk vagyona kezelésének szabályozá- 
sát függőben hagyva, utasíttatott az igazgató tanács- 
hogy ezen tanoda elöljáróságától beveendő nyilat, 
kozat alapján a szabályozás tekintetéből terjészszen 
javaslatot a folyó évi egyházkerületi közgyűlés elé; 
tekintettel azon befolyásra, melyet a Rikánbelöli 
kommunitás azon tanoda igazgatására gyakorol s 
melynek folytán azon tanodánk szervezete a többi 
tanodánk szervezetétől eltér. Ezen megbízatás foly- 
tán az igazgatótanács f. évi január 27-ről 114. 
sz. a. felhívta nevezett tanoda elöljáróságát, a többi 
tanodák vagyona kezelésére és ellenőrzésére nézve 
életbe léptetett szabályzatra vonatkozó nyilatkozatá- 
nak és az elöljáróság szervezését tárgyazó javas- 
latának megállapítására és annak felküldésére, 
egyidejűleg a tanoda ügyeinek megvizsgálására ki- 
mondott bizottságot megtalálta, vizsgálatának oly 
időben megejtésére, hogy a szerzendő részletes ada- 
tok alapján az igazgatótanács még a folyó évben 
tartandó egyházkerületi közgyűlésen nyújthassa be 
javaslatát. A tanoda elöljárósága azonban mind ez 
ideig nem küldhette fel véleményes jelentését s 
mivel alig remélhető, hogy a tanoda elöljárósága - - 
az idei egyházkerületi közgyűlés előtt — felterjesz- 

tését felküldje, s mivel az igazgató tanáv sajnos 
elhunyta azon tanoda szervezését még sürgetőbbé 
tette, s mivel a tanoda ügyei megvizsgálására kine- 
vezett bizoltság szakavatott és részletes jelentésé- 
ből s a Rikán belőli komrnunitás felterjesztéséből, 
a tanoda szervezésére szükséges adatok rendelke- 
zésére állanak : az igazgatótanács ajánlja a fő tisztele tíi 
egyházkerületi közgyűlésnek a tanoda szervezetének 
a folyó évi közgyűlésen leendő megállapítását. És 
pedig : 

1-ször. A tanoda vagyoni ügyei megvizsgálá- 
sára kinevezett bizottság jelentéséből az igazga- 
tótanács szükségesnek tartja annak felemlítését, 
hogy nevezett tanodánk alaptőkéinek csaknem két- 
harmadrésze biztosítatlan. Ezen méltó aggodalmat 
keltő tény megfejtését a bizottság abban találja, 
hogy á biztosítatlan tőkék majdnem kivétel nélkül 
a tanoda részére önkéntesen tett ajánlatoknak köszö- 
nik lételüket; de mert az ajánlattevők egy része 
— • a tanoda iránt érzett meleg érdeklődésből — 
anyagi erejét túlhaladó áldozatra kötelezte magát, 
más része anyagi körülményei sulyosodásával és 
elhalálozásukkal a buzgóságból elvállalt adományok 
befizetésében, nemcsak részben, hanem teljesen aka- 
dályozva vannak : a biztosítatlan alapítványoknak 
egy tekintélyes része felhaj ihatatlannak tekinthető. 
A tanoda megerősödését és óhajtott berendezését 
nagyban akadályozza az összes tőkék értékének 
egyötödrészét meghaladó adóssága, melynek törlesz- 
tése tűzendő ki első és főfeladatúl és ezen czél 
elérhetése végett nélkülözhetetlen szükségesnek látja 
a kiadásoknak lehető legkisebbre szorítását, a tanoda 
jövedelmeinek, különösen a tetemes kamathátralé- 
koknak erélyes felhajtása által lehető legnagyobb 
emelését. A tanoda törzstőkéjének rendezése tekin- 
tetéből szükségesnek látja az igazgató-tanács a biz- 
tosítatlan, de felhajtható tőkének és kamatainak 

a felhaj ihatatlanok tói külön sorozását, a felbajtha- 
tóknak vagy felhajtása vagy biztosítása elrendelé- 
sét, a felhajthatlanoknak pedig a szoros értelem- 
ben vett tőkekimutatástól elkülönítve, csakis nyil- 
vántartásban vezetését elrendelni. Mivel a bizottság 
jelentéséből meggyőződött az igazgató- tanács, hogy 
a tanoda per alatt álló s részben felhajtott követe- 
lései a megbízva volt jogi képviselővel nem szá- 
moltattak el és az eddig megbízott jogi képviselő 
a tanoda további jogi képviselésére nem hajlandó: 
ajánlja az igazgató-tanács más jogi képviselő meg- 
bízását, szükség esetében rendszeres évi fiaetés 
megállapítása mellett. 

2-or. A tanodái elöljáróság tagjai számának és 
betöltése módjának megállapítása tekintetéből, vala- 
mint a Rikán-belőli kommunitás azon felterjesztése 
megvilágosításáúl, melyben a kommunitás részéről 
két papi gondnok választása engedélyezéséért folya- 
modik az egyházkerületi közgyűléshez : az igazgató- 
tanács szükségesnek tartja rövid pillantást vetni a 
tanoda szervezetének múltjára. A volt egyházi főta- 
nács a tanoda szervezése alkalmával a tanoda 
részéről három főgondnok, a Rikán-belőli kommuni- 
tás részéről négy világi algondnok és két papi gond- 
nok választását engedélyezte, azon határozott kikö- 
téssel azonban, hogy jövőre mind a gondnokok 
kinevezésére, mind a tanárok választására nézve 
az általános gyakorlat mellett kivan maradni. Sepsi- 
szentgyörgy városa 1860-ban 24,000 frt alapítványt 
tévén le a tanoda alapjára oly feltétellel, hogy a 
város az elöljáróság gyűléseiben egy gondnok által 
képviseltessék, 1867-ik évben — az alapítványnyal 
egyidejűleg elfogadott feltétel értelmében — kívánta 
képviseltetését és a gondnoki kinevezésre megtette 
ajánlatát. A volt egyházfőtanács 1870. évi 121. sz. 
a. kelt határozatával a város által tett ajánlat foly- 
tán egy algondnok választását helyben is hagyta, 

fentartván jövőre a rendes szabályok megtartását. 
Az igazgatótanács tekintettel a tanoda történeti 
múltjára s tekintve a kinevezett bizottság által hang- 
súlyozott és az igazgatótanács előtt is tudvalevő 
azon körülményre, hogy a tanoda jelenlegi számos 
tagból álló gondnoki kara mellett is a tagok szét- 
szórt lakása okán a tanoda ügyei fontosságának 
és sürgősségének megfelelő időben nem tarthatók 
meg az előljárósági ülések; tekintve, hogy míg 
egyfelől az igazgató-tanács — a közkormányzat 
érdekeinek biztosítása szempontjából — az ellenőrző 
felügyeleten tágítani veszélyesnek tartja, másfelől 
tagadhatatlan levén, hogy minél több értelmiség 
vonatik be a jogok gyakorlatának körébe, annál 
biztosabb a protestantizmust érhető legnagyobb 
veszély — a közügyek iránti közönyösség elhárítása : 
kimondandónak véleményezi, hogy a sepsiszent- 
györgyi tanoda elöljárósága áll : a rendes tanárokon 
és erre szabályszerűen képesített segédtanárokon 
kivül az összes és pedig kivétel nélkül egyenlő 
gondnoki jogokat élvező gondnokokból ; a godnokok 
egyenkint az egyházkerületi közgyűlés által rendes 
hármas candidatió útján választandók és pedig can- 
didálva maga a tanoda két fő- és két algondnokot ; 
a Rikán-belöli kommunitás egy fő- és két algond- 
nokot ; Sepsi-Szentgyörgy városa — hitsorsosaink 
közül — egy algondnokot; önként értetvén, hogy 
a jelenleg működő gondnok afiai minden jogai fen- 
tartatnak. 

3-or. E helyen az igazgató-tanács kiterjeszke- 
dik a vizsgáló bizottság azon ajánlatára is, mely 
szerint még egy rendes tanár volna alkalmazandó 
azon tanodánál, és a tanoda elöljáróságának azon 
felterjesztésére, mely szerint a classica-litteraturai 
tanszéken kivül még a folyó évi egyházkerületi 
közgyűlésen a természet és mennyiségtani tan- 
szék betöltését, sót a természetrajz és földrajz 

tanításával összekötött tanszék rendszeresítését 
is kéri. 

Meg van győződve az igazgató-tanács, hogy a 
kormányzó testület munkavégző tagjai szaporítását 
s illetőleg a rectori és paedagogarchai teendők 
kívánatos megoszthatásának mielőbbi valósítását a 
tanoda jövője iránt minden melegen érdeklődő óhaj- 
tandónak tartja ; de az igazgató-tanács épen a tanoda 
érdekében előzetesen utasítandónak véli az egyház- 
kerületi közgyűlés által az igazgató-tanácsot arra, 
hogy a tanoda elöljáróságával egyetértöleg, azon- 
nal és erélylyel bonyolítsa le a tanoda összes pörös 
ügyeit, telekkönyvileg biztosíttassa a künn levő 
követeléseket, Sepsi-Szentgyörgy városától is kiesz- 
közölvén a 24000 frt alapítványról szóló kötelező 
alapítványlevelet ; juttassa végmegoldásra az építési 
részvénytőkék ügyét, a tanoda minden tartozását 
törleszsze, s az így kitisztázandó vagyonügy állá- 
sához képest, terjeszszen a fölállítandó második 
rendes tanári székre nézve — szintén a tanoda 
elöljáróságával egyetértve — a jövő évi egyház- 
kerületi közgyűlés elé véleményes javaslatot. Az 
így rendezendő vagyoni viszonyok biztos alapot 
nyújtanának azután annak megítélésére, ha egy 
vagy két év múlva lehet-e a harmadik tanári állo- 
más rendszeresítésére nézve az igazgató-tanács és 
tanoda elöljárósága által a szükséges lépéseket 
megtétetni ; kéri az igazgató-tanács az egyházkerü- 
leti közgyűlést ez ügynek a jövő évi egyházkerü- 
leti közgyűlésig való elintézését az igazgatótanácsra 
és a tanoda elöljáróságára bizni oly felhatalmazás- 
sal, hogy a candidatio esetleg a jövő évben tartandó 
egyházkerületi közgyűlés megnyitása előtt kiírható 
legyen. 

4-er. Az egyházkerületi közgyűlés szükséges- 
nek tartá már a múlt évi közgyűlés idején a tano- 
dái vagyonok kezelésére és ellenőrzésére nézve a 



Digitized by 



Google 



126 



legszigorúbb szabályok megállapítását, mely szabály- 
zatot a Székely Mikó-tanoda kivételével minden 
tanodára nézve életbe léptetett ; az igazgató-tanács 
a fennebb felfejtettek folytán kétszeresen szüksé- 
gesnek tartja a megerősítendett és kiegészített 
s.-szentgyörgyi tanoda elöljáróságának az iránt való 
utasítását, hogy ezen vagyonkezelési és ellenőrzési 
szabályokat teljes szigorral vegye alkalmazásba, s 
kéri annak kimondását, hogy az 1879. évi 35. sz. 
a. kelt határozat hatálya a s.-szentgyörgyi Székely 
Mikó-tanodára is kiterjesztetik. 

Kevés szünet után a tárgyalás tovább folytat- 
tatván Dónáth József főgondnok élőszóval előter- 
jesztett tüzetes indokolás után, beadja a következő 
határozati javaslatot : 

Mondja ki a közgyűlés, hogy igazgató-tanács 
javaslatát a következő észrevételekkel és módosí- 
tásokkal fogadja el: 

a) Megnyugvással értesült kerületi közgyűlésünk 
a tanodái elöljáróság által adott felvilágosítások 
alapján arról, hogy a tanoda anyagi ügyei ked- 
vezőbb állapotban vannak, mint az igazgatóta- 
nács javaslatának bevezetésében elő van tüntetve ; 
mint szintén arról is, hogy az ezelőtt két évvel 
lemondott jogi képviselő helyébe más képviselő 
választatott, ki a tanoda anyagi ügyei rendezésében 
és védelmében buzgósággal és kellő eredménynyel 
jár el. 

b) A javaslat 2-ik pontjában a tanodái elöljá- 
róságra vonatkozó intézkedés — tekintettel a helyi 
viszonyokra — azzal bővíttetik ki, hogy mind a 
jelenleg élő, mind a jövőben választandó fő- és 
algondnokok közül azok, a kik egy évig nem vesz- 
nek részt a tanoda ügyeinek kormányzásában és 
kimaradásukat kellőleg nem indokolják, — tekin- 
tessenek lemoudottaknak. 

c) A javaslat 3-ik pontjára vonatkozólag az 

adósságok törlesztése a S.-Szentgyörgy városa által 
átvállalt 22,000 frt tartozás kivételével rendeltetik el. 

d) Az igazgató-tanácsnak egy második tanszék 
betöltésére vonatkozó javaslata, — a vagyoni ügyek 
kellő rendezése és az igazgató-tanácshoz leendő 
indokolt felterjesztés esetében — egy harmadik tan- 
szék betöltésére is kiterjesztetik. 

Szász Béla igazgató-tanácsos kifejtvén, hogy 
az egyházkerületi vizsgálóbizottság hivatalos okmá- 
nyokra épített jelentése alapján szerkesztett igaz- 
gató-tanácsi előterjesztés a tanodái elöljáróság egyik 
tagjának szóbeli felvilágosításai által megmásított- 
nak uem tekinthető, Dóuáth József főgondnok aa 
határozati javaslatának a) pontja bekezdése helyett 
a következő módosítást ajánlja : 

„ Megnyugvással értesült egyházkerületi köz- 
gyűlésünk a tanoda elöljáróságának egyik tagja által 
adott felvilágosításokból, hogy az igazgató-tanács 
javaslatában foglalt eljárási módozatok erélyes keresz- 
tülvitele esetében a tanoda vagyoni ügyei rövid idő 
alatt teljesen rendezhetők és rendeztetni fognak, 
mint szintén stb." 

A tárgyalás befejezte után : 

Közgyűlésünk Dóuáth József főgondnok urnák, 
mint a tanodái elöljáróság egyik tagjának, fölvilá- 
gositása nyomán megnyugvással értesülvén arról, 
hogy az igazgató-tanács javaslatában ajánlott eljá- 
rási módozatok erélyes foganatosítása esetében a 
tanoda vagyoni ügyei rövid idő alatt teljesen ren- 
dezhetők, mint szintén arról is, hogy a lemondott 
jogi képviselő helyett Künnle József ur személyé- 
ben tényleg más jogi képviselő választatott, ki a 
tanoda anyagi ügyeinek rendezésében s védelmében 
buzgósággal s kellő eredménynyel jár el, határoza- 
tilag kimondja, hogy : 

a) A tanoda törzstőkéi közül a biztosítatlan, 
de felhajtható tőkék és azoknak kamathátralékai a 



Digitized by 



Google 



128 

felhajthatlan tőkéktől elkülönítendők ; a felhajtha- 
tóknak azonnal felhajtása, vagy biztosítása eszköz- 
lendő, a felhajthatlanok pedig nyilvántartandók. 

b) A tanoda elöljárósága áll a rendes tanáro- 
kon s szabályszerűen jogosított segédtanárokon kivül 
az összes gondnokokból ; a gondnokok közgyűlésünk 
által rendes hármas kijelölés útján választatnak és 
pedig kijelölési jog illeti a tanodát két fő- és két 
algondnoki ; a Rikánbelőli kommunitást egy fő- és 
algondnoki ; S.-Szentgyörgy városát — hitsorsosaink 
közül egy algondnoki állomásra, önként értetik, 
hogy a jelenleg, működő gondnokok minden jogai 
fentartatnak, azon kijelentéssel azonban, hogy mind 
a jelenleg élő, mind a jövőben választandó fő- és 
algondnokok közül azok, kik egy évig nem vesz- 
nek részt a tanoda ügyeinek kormányzásában, s 
kimaradásukat kellőleg nem igazolják, lemondottak- 
nak tekintetnek. 

c) Az igazgató-tanács utasíttatik, hogy a tanoda 
elöljáróságával egyetértőleg azonnal és egyetértöleg 
bonyolíttassa le á tanoda összes peres ügyeit, telek- 
könyvileg biztosíttassa a künn levő követeléseket, 
eszközölje ki S.-Szentgyörgy városától 24000 frt 
alapításáról szóló alapító oklevele kiadását, juttassa 
végmegoldásra az építési részvéuytőkék ügyét, a 
S.-Szentgyörgy városa által átvállalt 22000 frt tar- 
tozása kivételével törlesztesse a tanoda minden 
adósságát ; fölhatalmaztatván az igazgató-tanács, 
hogy azon esetben, ha a tanoda ügyei eképen ren- 
deztetnek, jövő évi közgyűlésünket megelőzőleg a 
második, vagy esetleg a harmadik tanszékre is a 
pályázatot kiírhassa. Végül : 

d) A tanodák vagyona kezelésére s ellenőrzé- 
sére múlt évi közgyűlésünk 35-ik j. k. sz. a. meg- 
állapított szabályzat a s. -szentgyörgyi tanodára is 
kiterjesztetik. 

A fentebbi ponttal kapcsolatosan a püspök indít- 

ványára tanügyi előadó megbizatik, hogy a jelen- 
levő szakférfiakat összehíva, velők egyértelemben 
tegyen javaslatot a szervezendő tanszékek minő- 
sége és betöltési sorrendje tárgyában. 

A Görög István halálával megüresedett állás, 
Székely Gergely indítványára ez alkalommal nem 
töltetik be, tekintettel, hogy a kijelölések a kije- 
lölők többségétől az idő rövidsége miatt nem érkez- 
tek be. 

A javaslattételre kiküldött bizottság véleménye 
alapján határozatilag kimondják, hogy a már létező 
classica-litteraturai tanszék mellé másodsorban a ter- 
mészettani és harmadsorban a magyarnyelv s tör- 
ténettudományi tanszék lesz felállítandó. 

A Mikó-kollegium ügye ily alapos és beható 
nyilvános vita tárgyát még soha sem képezte. Az 
egyházkerületé és az igazgatótanácsé az érdem, 
hogy részrehajlás nélkül feltárva a bajokat és 
mulasztásokat, megmutatta határozottan az irányt, 
mely felé haladva lehet csak a jobb jövőt remélni. 
Nem voltak e bajok és az orvoslás módja sem isme- 
retlenek egyes előljárósági tagok előtt, de hiány- 
zott valami, mi nélkül törekvéseiket siker alig 
koronázta volna : hiányzott az a tekintély, az a 
súly, melyet most az egyházkerület egyhangúlag 
hozott határozata adott törekvéseiknek. 

Eddig az ötvenes és hatvanas években ott 
volt a kommunitás és Mikó Imre gróf. Mikó gróf 
meghalt; a kommunitás elgyöngült s a sokféle 
érdekellentét között, mely ez időkben nemcsak 
Háromszéken, de mindenütt az országban rohamos 
fejlődésben volt, a Mikó-kollegium ügye is hanyat- 
lásnak indul, ha ez a segély nem érkezik számára. 

Ez az 1880-iki egyházkerületi közgyűlési hatá- 
rozat a kiindulási alapja a következő évtized alatt 
kifejtett munkásságnak. 

E határozattal lesz a Mikó-kollegium sorsa 

letéve az elöljáróság és egyházkerület s igazgató- 
tanács kezébe. 

Hogy mikép oldják meg feladatukat s minő új 
tényezők fognak még a kollégium sorsára befolyást 
gyakorolni : ez fogja a következő fejezet anyagát 
képezni. 



TTL korszak. 

— 1881 —1892. — 

— Belső rendezkedés, belzavarok. Kisérietek az államsegély meg- 
nyeréséért; S.-Szentgyörgy város és polgármestere. Az államsegély 

megnyerése. — 

A központosító irány a nyolczvanas években 
minden téren nagyobb és nagyobb erővel kezd érvé- 
nyesülni ; különösen nagy változásokat okoz a 
közoktatás terén s itt is épen a középoktatás körében. 
Míg eddigelé a jelenlegi középiskolák külön-külön 
saját hatóságaik alatt, egymástól függetlenül fej- 
lődtek és igazgatták önmagukat, legfelebb egyházi 
főhatóságaiknak voltak némi tekintetben alávetve : 
már a hetvenes években felekezeti főhatóságok 
vonják magukhoz nagy részét az eddigi autonóm 
jogoknak, a nyolczvanas években pedig, az 1883. 
XXX. t. ez. értelmében az államkormány is befo- 
lyást biztosít magának a közoktatásügy minden ága- 
zatában. Az államkormány befolyása azonban össze 
volt kötve az államsegélylyel s minthogy a nyolcz- 
vanas években, eleinte a Bosznia- és Herczegovina 
okkupalásának költségei, később a 83 — 86. évek 
túlköltekezései* az autonóm középiskolák segélye- 
zését akadályozták, az államkormány befolyása egye- 
lőre csak theoriában volt meg. A köztudatban azon- 

* L. Matlekovics S. „Magyarország államháztartásának története." 

bau mind erősebb és erősebb gyökeret vert az a 
nézet, hogy a tanintézeteket is ki kell vonni a 
particularismus hatása alól, a minek hatását érzi a 
fiatal székely tanintézet is. 

A Mikó-kollegium sorsára oly nagy befolyással 
volt kommunitás, ha névleg nem is, de tényleg 
megszűnik. Az 1880-ik egyházkerületi közgyűlés 
törvénybe iktatta ugyan a kommunitás létezését, 
de egyszersmind fel is hivta, hogy mielőtt műkö- 
dését megkezdené, szervezetét állapítsa meg, mert 
a régi felbomlott s a jelenlegi viszonyok között 
egy ilyen testületnek más czélokra kell szervezkedni, 
mint volt a Bethlen Gábor-féle privilégiummal szer- 
vezve. 

A kommunitás tesz is kísérletet ez újból szer- 
vezkedésre ; bizottságokat küld ki a tervezet elké- 
szítésére, de eredményt nem tud elérni. 

így történik aztán, hogy bár a kommunitás 
megkísérti befolyást gyakorolni a Mikó-kollegium 
sorsára, ez a törekvése azonban sikertelen marad. 
Első ízben Antal Zsigmond halálával megüresült 
pénz tárnoki állás betöltésnek jogát akarja magához 
ragadui. Ez ellen azonban Császár Bálint, az egyik 
legnagyobb alapító, S.-Szentgyörgy város képvise- 
letében tiltakozik s tiltakozását az igazgatótanács- 
hoz kéri felküldetni. E tiltakozás nagy akadályt 
képezett, mert a kommunitás jogát elismeri ugyan, 
de azt kérdi : kik alkotják ezt a kommunitást ? 
Erre a kérdésre nem lehet felelni, mert a szerve- 
zet még nincs meg. így a kollégium elöljárósága 
néhány hónapi várakozás után végre is 1881. szep- 
temberi ülésében pénztárnokot választ. E választást 
az igazgatótanács is később helyben hagyja. 

A kommunitás másik kisérlete volt, hogy az 
1880. egyházker. közgyűlésen biztosított jogát — a 
kollégiumhoz két, egy fő- és egy algondnokot jelöl- 
hetni — érvényesítse. 1885. szeptember 14-én tar- 

tott üléséből a kommunitás a két gondnoki állásra 
meg is teszi a jelölést, de az ugyanazon hónap 20. 
23-án tartott egyházker. közgyűlés 102. alatti hatá- 
rozatával, Császár Bálint tiltakozásának a hatása 
alatt, a gondnokválasztást elnapolja, raig a kommu- 
nitás szervezve, s különösen tagjai meghatározva 
lesznek. 

E mozgalom tekinthető a kommunitás utolsó 
erőfeszítésének. Volt ugyan még gyűlése 1886-ban, 
mikor is elfogadták a szervezeti javaslatot, melyet 
egy bizottság készített, de ennek megerősítése a 
riiai napig nem történt meg. 

A kommunitás nagy szolgálatot tett Háromszék 
tanügyének ; a múltban szerzett érdemeinek méltó 
betetőzésé volt a Székely Mikó-kollegium alapítása 
s lehetetlen, hogy még azok is, kik hanyatlását 
siettették, kegyelettel ne gondoltak volna reá. Mert 
a hanyatlás nem volt egészen természetes, de ennek 
t a folyamatuak vizsgálása messze vezetne tulajdon- 
képeni tárgyunktól : a magas politika körébe. 
JVÍajd lesz alkalmam egy-egy állításomat igazoló 
jelenségre reá mutatnom. 

így kerül az ev. ref. Székely Mikó-kollegium 
a nyolczvanas évek elején majdnem kizárólag 
a kollégiumi elöljáróság és az egyházkerület s 
ennek állandó képviselője, az igazgatótanács kor- 
mányzása és vezetése alá. 

Az 1880. évi egyházker. közgyűlés határozata 
értelmében az 1 880/8 1-ik iskolai évben még min- 
den marad az eddigi átmeneti állapotban. Mint- 
hogy rendes tanár nincs, az igazgatói teendőkkel is 
Bodor Domokos segédtanár bizatik meg ideiglene- 
sen. 1881. év tavaszán tartott egyházker. köz- 
gyűlésen választanak két rendes tanárt: Bodor 
Domokost a számtani és természettani és Benke 
István kún-szent-miklósi tanárt a cl. phil. tanszékre. 
A két rendes tanár az 1881/2. isk. év elején fog- 

lalja el állomását, mely alkalommal Bodor Domo- 
kos az igazgatói, Benke István a tanvezetői és elől- 
járósági jegyzői teendőkkel bízatnak meg. Ugyanez 
alkalommal Révay Lajos a felügyelő gondnoki és 
ellenőri állásáról lemond, mit az elöljáróság szer- 
zett érdemei és lelkiismeretes buzgósága elisme- 
rése mellett vesz tudomásul. A két rendes tanár 
mellett segédtanárokul alkalmaztatnak: Jánosi Gábor 
a latin és németnyelv tanítására, Bőhm József a 
magyarnyelv és történelem s Zayzon Béla a föld- 
rajz és természetrajz tanítására. A segédtanárok 
mindnyájan egyetemet végzett tanárjelöltek. Ezen kí- 
vül Jánosi Gábort raegbizzák a könyvtár rendezésével. 

Még ugyanez évben, 1881-ben, Császár Bálint 
indítványára elhatározza az elöljáróság, hogy meg- 
veszi Székely Gergely főgondnok házát, a kórház- 
soron. A szerződést meg is kötik s az igazgató- 
tanács is jóváhagyja. A vételár 5738 frt 31 kr volt, 
mihez veendő még 1283 frtra rugó javítási költség, 
E ház két lakrésze közül egyik Benke István r. 
tanárnak engedtetett át, a másik bérbe adatott. 

A szakszerűen képzett tanerők hatása is lát- 
szik már az első évben. így még 1881-ben kérés- 
sel fordulnak az elöljárósághoz, hogy tornahelyisé- 
get építtessen s a nagykönyvtár gyarapítására ren- 
des évi átalányt utalványozzon. Az elöljáróság a 
kérés első felét, a szűkös anyagi viszonyok miatt 
nem teljesítheti, a másodikat azonban, a mennyire 
a helyzet engedi, a költségvetések készítésekor 
tekintetbe fogja venni. 

Ilyen és ezekhez hasonló apróbb ügyek elin- 
tézése veszi igénybe az elöljáróságot az 1882. és 
1883. évek folyama alatt is. Ezek közül nevezete- 
sebbek a következők: 

Jánosi Gábor 1882. folyamán befejezi a könyv- 
tár rendezését, de a leszámolás közte és az elöljá- 
róság között csak hosszabb tárgyalás után sikerült. 

Végre is Szabó Károly egyetemi tanárt kérték tel 
véleményezésre, ki úgy vélekedett, hogy a kálvi- 
nista intézetek számíthatnak ugyan a kálvinista 
tanárok áldozatkészségére, de az is méltányos, hogy 
körülményeikhez képest illően díjazzák ezek fára- 
dozásait, így aztán Jánosi Gábornak a könyvtár 
rendezéséért, mely fölött Szabó Károly elismerését 
fejezte ki, összesen 600 frtot adtak. 

1882. folyamán sikerül végre Kökösi Endre 
ügyvéddel is a végleges leszámolás. Változás tör- 
ténik a gondnoki karban is. Daczó Gergely Pestre 
költözik fel s 1882-ben már az elöljáróság sajnálat- 
tal jelenti az igazgató-tanácsnak, hogy nevezett 
gondnok három év óta nem vesz részt a gyűléseken ; 
kéri, hogy helye megürültnek tekintessék s a hár- 
mas ajánlat megtételére S.-Szentgyörgy város szó- 
líttassék fel. Ez a kérdés azonban csak három év 
múlva lesz rendezve. 

Nagy szüksége lett volna pedig a kollégium- 
nak épen ez években, hogy minél teljesebb és erő- 
sebb gondnoki kara legyen. A jelenlegi öt gondnok 
közül csak egy lakott S.-Szentgyörgyön, Révay Lajos, 
s ő is papi teendőivel nagy mérvben elfoglalva, 
már ez időben betegeskedni is kezdett. A vidéken 
lakó gondnokok szintén elfoglalva magán ügyeik- 
kel, másfelől a haladó évek súlyát is érezve, nem 
lehettek már a régi erőben. Iunen van, hogy ritka 
az az előljárósági ülés, melyen két-három gondnok- 
nál több jelen legyen. 

Az előljárósági ülések permanens tagjaiul tulaj- 
donképen csak a két rendes tanárt lehet tekinteni. 
Reájuk nehezedik a kollégium szellemi és anyagi 
ügyeinek majdnem egész terhe. Különösen nehéz 
volt az anyagi ügyek rendezése, mely feladattal 
Bodor Domokos küzdött meg, nagy erőfeszítéssel, 
mint a jegyzőkönyvi elismerés kifejezi, éjet-napot 
összetéve. Bodor Domokos volt az, ki tisztázta az 

alapítókkal és részvényesekkel rendkivül összeza- 
varodott kérdéseket ; ő rendezte véglegesen az 
építkezési számadásokat is. 

Nem volt ily szerencsés a tanügy vezetése. 
Már az 1881 — 2-ik tanévről felterjesztett zártudósí- 
tás tárgyalása alkalmával az igazgatótanács rossza- 
lását fejezi ki a tanári kar önkényes és indokolatlan 
eljárása fölött, melylyel eltért a törvényes tanterv- 
től résziut a tanítási idő beosztására, részint a tan- 
anyag minőségére nézve. Az elöljáróság megteszi 
ugyan igazoló észrevételeit s talán az fegész kér- 
dés nagyobb hullámverés nélkül lekerül a napi- 
rendről, ha megmagyarázhatatlan okból hírlapi 
polémia tárgyává nem lesz. így aztán annyira elmér- 
gesedett, hogy csaknem fegyelmi ügy lett belőle. 

Épen így gyakran fordulnak elő zavarok a 
tanári kar kebelében is. Éhez járul, hogy a kollé- 
gium anyagi ereje elégtelensége miatt a segédta- 
nároknak kellő díjazást sem tud adni, minek az 
előbbi okkal kapcsolatosan eredménye lesz a segéd- 
tanárok rendkívüli gyors váltakozása, mi a tanítás 
sikerére mindenesetre kedvezőtlen hatással van. 

Míg a kollégium elöljárósága így. küzködik e. 
kisebb jelentőségű és mégis meglehetős rossz hatás- 
sal járó bajokkal, létrejő az annyira várva várt 
1883. XXX. t.-cz. 

A törvény meghozása után az igazgatótanács 
azonnal felszólítja a többiekkel együtt a Székely 
Mikó-kollegium elöljáróságát is, hogy a törvény kívá- 
nalmai szerinti berendezkedés tekintetéből tegyen 
részletes felterjesztést az iskola vagyoni állapo- 
táról, a költségvetés mellékelésén kivül tüntesse 
ki, hogy képes-e saját erején berendezkedni? s 
ha nem : mily mérvű segélyre van szüksége s 
honnan reméli azt megnyerhetni? Az elöljáróság 
eleget is tesz a felhívásnak, de a mutatkozó 
3400—3500 frt hiány fedezésére, a Mikó-alap kinő- 

veséig, terve nincs s az igazgatótanács támogatá- 
sát kéri. 

Az igazgató-tanács azonban sokkal inkább el 
van foglalva a magasabb tanügyi politika kérdéseivel, 
minthogy a részletekre még kellő figyelmet fordít- 
hatna. Az országos középoktatási törvény létrejö- 
vetele föltétlenül szükségessé tette a magyarországi 
autonóm ev. ref. egyházakra, hogy tanintézeteik 
szervezetét, rendtartását gyökeresen átalakítva, azok 
és az orsz. törvény között minél szorosabb egységet, 
összefüggést teremtsenek meg. A konvent 1883-ban 
foglalkozik e kérdéssel s a rendezésnél alapelv a 
lehető egyöntetűség. Az erdélyi ev. ref. egyházke- 
rület 1884. és 1885. évi közgyűlésein rendezi e 
kérdést, a konventi határozatok és saját különleges 
helyzetének sok százados gyakorlatának szerencsés 
figyelemben tartása mellett. Jellemző ez időkre Parádi 
Kálmánnak égy rövid, de velős megjegyzése az 
1885. évi tanügyi előadói jelentésében: „Szintúgy 
jól esik lelkemnek a főtiszt, közgyűlés figyelmét, 
mely annyi éven át a törvényalkotás és tervezés 
magas politikája felé volt fordítva, most végre azon 
munka felé fordítani, mely nem a fórumon, hanem 
az iskola falai közt foly." 

Míg a felsőbb hatóságok a magasabb politiká- 
val voltak elfoglalva, a Mikó-kollegium elöljárósága 
is igyekezik valamit tenni. Ez a tevékenység meg- 
lehetős szűk körben mozog s még ezt is megbé- 
nítja az a szerencsétlen szellem, mely a tanügyi 
vezetés terén 1881. óta mindinkább előtérbe lép. 
Elhatározza ugyan az elöljáróság, hogy a rendes 
tanárok beállithatásáig is segédtanerőkül tanárjelöl- 
teket alkalmaz, de a javadalmazás csekélysége évi 
600 frt fizetés, a teendők túlságos halmaza 19 — 21 
heti óraszám mellett még 4—5 privát óra tartása, 
a folytonos belső zavar miatt a segédtanárok gyors 
váltakozása állandó marad. 

Egészen ellenkező irány lesz mind átalánosabbá 
és hatalmasabbá nemcsak S.-Szentgyörgy város, 
hanem egész Háromszékmegye társadalmában. Trefort 
minister nagyszerű alkotásai a nyolczvanas évek 
első felében Háromszéken is visszhangot keltenek. 
Mind általánosabbá lesz a kívánság egy teljes közép- 
iskola után, legyen az gimnázium, vagy reáliskola. 
1885-ben a megye közigazgatási bizottságához javas- 
latot is nyújtanak be, hogy S.-Szentgyörgyön állam- 
költségen egy teljes középiskola állíttassék fel- 
Mindenesetre lesújtó nyilatkozat ez Háromszék közön, 
sége részéről a Székely Mikó-kollegiumra. E nyilat- 
kozatot még rossz néven sem lehetett venni. Három- 
szék közönsége százezreket áldozott, hogy középis- 
kolája legyen, s mint az eredmény mutatja, kész 
volt újabb áldozatokra, de már majdnem harmincz 
éves áldozatai után több eredményt várt és várha- 
tott is, mint a mennyit kapott. 

A közvélemény ez a fellépése végre meg- 
rázza a kollégium elöljáróságát is, 

1885. június 9-én tartott előljárósági ülés fog- 
lalkozik e kérdéssel a következőkben. Elöljárósá- 
gunk mélyen érzi, hogy algimnáziumunk a jelen 
minőségében Háromszékmegye igényeinek meg nem 
felel s ez okból annak továbbfejlesztését már a 
múlt időkben is czélozta; most pedig tekintettel a 
közvéleménynek hangos követelményeire, tekintet- 
tel Háromszékmegye közigazgatási bizottságához 
benyújtott és el is fogadott ama javaslatra, hogy 
Sepsi-Szentgyörgyön államköltségen egy középis- 
kola állíttassék, minthogy megvalósulása esetén 
kollégiumunk aligha lenne versenyképes és más- 
felől felekezeti érdekeink lennének veszélyeztetve, 
tekintettel arra, hogy a gróf Mikó-alap, mely a 
többi alapítványokkal kizárólag kollégiumunknak 
van hagyományozva, — rövid idő alatt 100,000 
frtra növekedik, mely esetben kollégiumunknak 

ez alap után mintegy 4000 írttal lesz több jöve- 
delme, elöljáróságunk kötelességének ismeri : meg- 
tenni a szükséges lépéseket arra nézve, hogy kol- 
légiumunk fokozatosan 8 osztályú gimnáziummá 
fejlesztéssel*. Ez okból az igazgatótanács megké- 
retik, hogy a f. évi konventi gyűlésen tegye meg 
a szükséges lépéseket, hogy kollégiumunk ne csak 
az algimnázium tör vény szerinti berendezéséhez szük- 
séges segélyt nyerje meg, hanem oly államsegély- 
ben részesíthessék, hogy fokozatosan 8 osztályú 
gimnáziummá legyen fejleszthető. 

Két nap múlva az elöljáróság ismét rendkívüli 
ülést tart, melyen Révay Lajos gondnokot és Benke 
István igazgató tanárt megbízzák, hogy utazzauak 
Budapestre s a konvent ülésezései alkalmával köves- 
senek el mindent a kollégium érdekében : kérjék 
pártfogását Szász Károly püspöknek, Thuróczy Adolf- 
nak, szóval tegyenek még minden szükséges lépést. 

B gyűlésen jelen volt Császár Bálint polgár- 
mester is, S.-Szentgyörgy város képviseletében. Nem 
tévedek, ha úgy az előbbi, mint ezen gyűlés hatá- 
rozatait az ő, Császár Bálint és veje Révay Lajos 
hatásának, működésének tulajdonítom. A Székely 
Mikó-kollegium történetében ez időtől kezdve lép 
ismét mindinkább előtérbe Császár Bálint, S.-Szent- 
Gtyörgy város polgármestere. 

A Székely Mikó-kollégium sorsára nagy befo- 
lyással van szintén ez időtől kezdve az egyházke- 
rület beléletében történt nagy jelentőségű változás. 
1884-ben meghalt Nagy Péter püspök, kinek utódja, 
Szász Domokos szavai szerint sikerült megvalósí- 
tani és megérnie azt, a miért előtte kétszáz évvel 
nagy előde Qelei Katona lelkesedett. Nagy Péter 
utódául az egyházkerület 1885-iki közgyűlésén, nagy 
többséggel, Szász Domokost választja meg. Benne 
teljesültek mindazon remények, — most már több 
mint tíz évi működése után elmondhatjuk, - melye- 

ket személyéhez fűztek s melyeket báró Bánffy 
Dezső elnöklő főgondnok röviden és velősen e két 
szóban foglalt össze : erély és buzgóság. Szász 
Domokosban erős és buzgó pártfogót talált a mind 
súlyosabb körülmények közé kerülő Mikó-tanoda. 
A kollégium barátai, köztük első sorban Császár 
Bálint minden alkalommal meleg érdeklődésre és 
pártolásra találtak Szász Domokosnál. De nemcsak 
a sors hatalmas keze működik közre a kollégium 
történetében. Császár Bálintnak, S.-Szentgyörgy város 
és nagy részben Háromszékmegye politikai maga- 
tartásának irányítása által, sikerül a specziálisabb 
háromszéki érdekekre oly férfiak figyelmét is fel- 
hívni, mint Tisza Kálmán miniszterelnök, majd a 
publiczisztikai téren mind jelentékenyebb állást elfog- 
laló Beksics Gusztáv Évek telnek el, míg ezen kiváló 
politikai tapintattal tett lépések megtermik gyümöl- 
cseiket, de mint az eredmény mutatja, megtermel 
ték. Bz eredmények között a főgimnázium csak egy 
helyet foglal el ugyan, de mindeuesetre jelentékeny 
helyet. 

A városi és megyei tényezők beavatkozására 
a kollégium sorsára ez időben igen nagy szükség 
is volt. A kollégium belügyei is oly zavarosak vol- 
tak, hogy ez a helyzet gyors megoldás nélkül 
veszedelmessé lehetett volna. Szerencséje volt a 
kollégiumnak, hogy a városnak is megvolt a gond- 
nok jelölési joga. Ez alapon az eltávozott Daczó 
Gergely helyére sikerült 1885-ben egy oly férfiút 
juttatni az elöljáróság tagjai közé, ki egyesülve 
Révay Lajossal, eredményesen működhetett közre 
nemcsak a belzavarok megszüntetésére, hanem a 
kollégium külügyei megfelelő támogatására is. Ez 
iij gondnok dr. Bodor Tivadar volt. Révay Lajosnak 
és dr. Bodor Tivadarnak, támogatva Császár Bálint 
polgármester által, sikerült aztán, az igazgató-tanács 
beavatkozásával elejét veuni a további zűrzavarnak. 

B zavaros helyzet ismertetése íveket töltene be ; 
csak egy-két esetet említek fel. Napirenden volt az 
igazgató Benke István és a segédtanárok között a 
sokszor szenvedélyes levélváltás, a mi néha a 
komikumot közelítette meg s végre is a segédta- 
nárok Gsősz János, Bod Péter, Benkő József, kik 
közül az első ugyancsak a Mikó-kollegiumnál később 
rendes tanár, a második állami tanár lett, kénytele- 
nek voltak az igazgató ellen pauaszszal fordulni a 
felsőbb hatóságokhoz. E panasznak és az igazgató- 
nak az éppen ez időben nagy mérvben fellépő 
trachoma ügyében a politikai hatóságokkal szem- 
ben tanúsított magatartása kényszerítette az igaz- 
gató-tanácsot igazgató ellen fegyelmi vizsgálat elren- 
delésére. Alig végződött be e kellemetlen ügy, 
ismételten fegyelmi vizsgálat indíttatott az igazgató 
ellen, melynek eredményé lett, hogy az igazgatói 
hivatal viselésétől egyszersmindenkorra eltiltatott. 

így következett be, hogy 1886-tól kezdve három 
éven át majdnem megszakítás nélkül, ismét egy 
tanárra nehezedett a kollégium szellemi és anyagi 
ügyeinek a vezetése. Bodor Domokos r. tanár majd- 
nem emberfölötti erővel meg is felelt e nehéz fel- 
adatnak. 

Még súlyosabbá tette a helyzetet, hogy az 
igazgató nemcsak e hivatalától, de tanári működé- 
sétől mindkét ízben hosszasabban fel volt függesztve 
s az így üresen maradt órák a segédtanerők között 
osztattak be, úgy, hogy némelyiknek hetenként 25 
órája is volt. 

B zavaros helyzet a kollégium barátait azon- 
ban csak nagyobb erőfeszítésekre buzdítja. Tevé- 
kenységüknek már 1886. májusban mutatkozik némi 
eredménye. Ekkor látogatja meg Klamarik János 
miniszteri tanácsos a kollégiumot s biztatja az 
érdeklődőket az államsegély kérdésében. 1887. 
nyarán már megjön a minisztériumtól az értesítés, 

hogy az 1887/8. isk. évre 3500 frt ideiglenes segély 
utalványoztatok. 

A kollégium elöljárósága ez alkalommal bizotk 
ságot küld ki, az állammal kötendő szerződés meg- 
fogalmazására, az algimnázium szükségleteit tartva 
szem előtt ; ugyanekkor azonban megbízza Révay 
Lajos gondnokot és Bodor Domokos r. tanárt egy 
felirat kidolgozásával, melyben a főgimnázium szük- 
séges volta legyen kifejtve. 

A főgimnázium kérdésével foglalkozó emlékirat 
el is készül, szerzője Révay Lajos. 

Ez emlékirat szóles alapon, magasabb szem- 
pontból fogva fel, tárgyalja a főgimnázium kérdé- 
sét. Mint első határozott nyilatkozat, érdemes szó- 
szerinti közlésre.* 

Az emlékirat hangja némely helyeken talán 
éles is, de a türelmetlenség, melynek ez eredménye 
— indokoltnak tekinthető épen az ott felhozott érvek 
alapján. A közvélemény izgatottságát fokozta egy 
más mozzanat is. Az egyházkerület igazgatótanácsa 
látva és ismerve a nehézségeket, melyek az államse- 
gély megnyerése előtt tornyosultak, — ez időben lép 
vissza a pénzügyministerségröl Szapáry Gyula gr. 
jelentékeny számú milliókból álló deficzitet hagyva 
örökségül utódának — Háromszék elégületlenségét 
egy más szerrel szeretné csillapítani : az ev. ref. 
tanítóképzőnek N.-Enyedröi S.-Szentgyörgyre áthe- 
lyezését teszi kilátásba. Ez a remedium azonban 
csak olaj volt a tűzre : a kollégium elöljárósága 
és á közvélemény oly hangosan tiltakoznak ez ellen, 
hogy ez eszmét végleg le kellett venni a napi- 
rendről. 

Az elégületlenség, izgatottság a Mikó-kollegium 
bizonytalan helyzete miatt napról-napra növekedik, 
különösen a sürgetésekre kapott válaszok hatása 

* L. Függelék. 

alatt, melyeknek refrainje mindig egy. volt: „nincs 
pénz." Az okok között melyeket a segély meg nem 
adása mellett fel lehetett hozni, volt az is, hogy 
nincs kellő épület a főgimnázium részére. Ennek 
megsemmisítésére Császár Bálint ajánlatot tétet a 
várossal, hogy a jelenleg internatusnak használt 
nagy két emeletes épület engedtessék át a főgim- 
názium czéljaira s az internatusnak szükséges hely- 
ről majd gondoskodik a város. 

A helyzeten ez sem segített, a válasz mindig 
ugyanaz volt : nincs pénz. 

Az izgatottság, az elkeseredés végre is egy 
hangos kiáltásba tör ki. 1888. februárban egy 
röpirat jelenik meg: „Nincs Pénz!" Évtizedek s 
talán századok összegyűlt keserűségeinek a kikiál- 
tása ez. A mit az 1887-iki emlékírat csak inkább 
sejtet, ez nyíltau, okadatolva kiáltja ki. Értelmi szer- 
zője, most már megnevezhetem, mert alig hárman- 
négyen tudtuk, szintén Császár Bálint volt. 

A vihar, mely a „Nincs Pénz !" hatása alatt 
fölkelt, itt nem vázolható. Nemcsak az erdélyi lapok, 
hanem a fővárosiak is heteken át foglalkoztak az 
abban felvetett kérdésekkel. Az erdélyi lapokban, 
különösen, egész czikksorozatok jelentek meg a 
székelyek tanügyi érdekeiről : a merésznél meré- 
szebb tervek egymást űzték. 

Ennek az elkeseredés sugallta merész lépésnek 
azonban mégis lett eredménye. Még ugyancsak 
1888. év tavaszán intézkedik a ministerium rendes 
évi államsegélyre vonatkozó szerződés megkötésé- 
ről. A szerződés szövegének megállapításánál mint 
ministeri biztos Elischer József, kir. tanácsos, tan- 
kerületi főigazgató, mint az egyházkerület megbí- 
zottja, Parádi Kálmán tanár, egyházker. tanügyi 
előadó voltak jelen. 

Alig jő létre azonban ez a kedvező fordulat a 
sok küzködés után, a véletlen ismét közbe lép. 

Trefort Ágoston meghal. Vaj' mit hoz a jövő? Ez 
áll elő nagy kérdőjelként a kollégium barátainak 
lelki szemei elé. De, az eddigi küzdelmekben már 
mintegy megedződve, nem csüggednek el. A kollé- 
giumi elöljáróság szeptember 16-án tartott ülésében 
már jelenti Révay Lajos gondnok, hogy Trefort 
minister halála által az államsegély ügyét többen 
veszélyeztetve látták s a teendők megbeszélése 
végett szűkebb körű értekezletet tartottak ; az érte- 
kezlet nevében kéri az elöljáróságot, hogy mindent 
tegyen meg, a mi csak módjában van, nehogy az 
államsegély ügye zátonyra kerüljön. Jelzi, hogy 
közbelépésre a törvényhatóság is fel fog kéretni 
s beavatkozása biztosan remélhető. Az elöljáróság 
meg is bizza a szeptember 29-én tartandó egyházker. 
közgyűlésen résztvevő tagokat, hogy csatlakozva a 
kollégium barátaival, az ott jelenlevő nagy befo- 
lyású férfiak támogatását kérjék. 

A közgyűlés alkalmával a kollégium barátai 
meg is tesznek mindent. Tisztelegnek és pártfogást 
kérnek Szász Domokos püspöknél, Kemény Gábor 
bárónál és Bánffy Dezső bárónál, kik a kérelmező- 
ket minden jóval biztatva fogadják. 

Az ügyesen tett lépések eredménye nem sokáig 
várat magára. Néhány hét múlva már az elöljáró- 
ság november lén tartott ülésében felolvassák 
Szász Domokos püspök levelét, a város egy meg 
nem nevezett polgárához intézve, ki azonban alig 
lehet más mint Császár Bálint, melyben tudatja, 
hogy a kollégium főgimnáziummá fejlesztése ügyé- 
ben konferált gróf Csáky Albin újonnan kinevezett 
vallás- és közoktatásügyi miniszterrel, ki az ügy 
támogatására késznek nyilatkozott s a teendőkben 
is megállapodtak. E téren nagy és fontos feladat 
jut Hegedűs Sándor orsz. képviselőnek, ki a maga 
részéről készséggel ígérkezett mindent megtenni. 
Az elöljáróság mély hálával véve tudomásul ez 

intézkedéseket, a maga részéről is kéréssel fordul 
Hegedűs Sándor orsz. képviselőhöz, szíves közben- 
járásért. A püspök fennebbi levelében az is jelezve 
van, hogy Csáky Albin miniszter gondoskodni fog 
a szerződés végleges megkötése előtt is, hogy az 
1889/90-ik tanévben a gimnázium ötödik osztálya 
is megnyitható legyen. 

A püspök tudósítására keletkező örömet még 
fokozzák a most már egymásután rohamosan követ- 
kező, kedvezőbb hirek és események. 

Az államsegély megnyerésének biztos reményé- 
hez csatlakozik egy más szerencsés mozzanat is. A 
Mikó-alapot képező földtehermentesítési kötvények 
5%-os papirjáradékra konvertálása • által sikerült 
elérnie Szász Domokos püspöknek, hogy ez alap 
már 1888. végével 103000 frtra növekedett s így 
1891-től kezdve már 5000 frt kamat volt folyó- 
sítható. 

1889. április hónap végén e város tanácsa érte- 
síti az elöljáróságot, hogy a teljes gimnáziummá fej- 
lesztés úgy a vallás- és a közoktatásügyi, mint a. 
pénzügyministeriumban elhatároztatott s hogy ez 
eredmény elérésében legtöbb érdeme van Hegedűs 
Sándor és Beksics Gusztáv orsz. képviselőknek. 
Az elöljáróság örömmel veszi tudomásul s a köz- 
benjáró képviselőkhöz köszönő iratot intéz. 

Alig végződött az oly nevezetes iskolai év, 
már a július 7-iki ülésen az elöljáróság az igazgató- 
tanács 1593 — 889. sz. leiratával foglalkozik, mely- 
ben a konvent elnökségének és a közoktatásügyi 
ministeriumnak leiratai alapján értesít, hogy a minis- 
ter hajlandó a kollégiumot, mint fokozatosan kiegé- 
szítendő 8 osztályú főgimnáziumot állandó állami 
segélyben részesíteni, minek alapján az V-ik osztály 
1889/90-ben megnyitható. 

Ehhez képest felhívja az elöljáróságot egy rend- 
szeres vagyonkimutatás készítésére ; továbbá egy 

költségvetés készítésére az 1889/90. iskolai évre 
6800 frt, az 1890/91-ik isk. évre 8000 frt és végül 
egy részletes normál-költségvetés készítésére 12000 
frt évi államsegély számítása mellett. 

Felhívja, hogy tegyen előterjesztést az V-ik 
osztály felállításával szükséges helyiség átalakítá- 
sokról és legalább két rendes választás által betöl- 
tendő tanszék felállításáról 

B leirattal kapcsolatosan igazgató, Bodor Domo- 
kos jelenti, hogy a leirat vétele után, június 30-án 
Császár Bálint polgármesterrel azonnal Kolozsvárra 
utaztak s ott Parádi Kálmán tanügyi előadóval 
közösen megállapították és elkészítették a kívánt 
fölterjesztéseket. 

Az elöljáróság örömmel veszi tudomásul mind- 
ezeket s készséggel tesz eleget a felhívásnak ; 
tekintettel azonban arra, hogy az államsegély ügye 
a jövő iskolai év kezdete előtt véglegesen ren- 
dezhető nem lesz, csak egy rendes tanszéket, a 
történelem és latin-tanszéket kivan betöltetni s e 
mellett, a már meglevő helyettes tanszékek mellé 
még egyet a cl. philologia számára felállítani. A 
kivánt 2-ik rendes tanszékre pedig Váró Perencz 
n.-enyedi tanárt óhajtaná a választás kizárásával 
megnyerni s az e czólból szükséges lépések meg- 
tételére az igazgatótanácsot kéri. 

Az ülésen jelen volt Császár Bálint is, kinek 
az elöljáróság meleg köszönetét fejezte ki áldozat- 
kész fáradozásaiért. 

Az igazgató-tanács a fennebbi intézkedéseket- 
helybenhagyja, a pályázati hirdetések közzé tétet- 
nek s ez alapon a cl. philologiai h. tanszékre Vár- 
konyi Endre, a történelem- és latin nyelv és irodalom 
rendes tanári tanszékére Dómján István meg is 
választatnak. 

Az őröm az elért eredmények fölött azonban 
nem maradhatott zavartalan ez alkalommal sem. A 

kollégium jogügyi tanácsosa, Künnle József, kir. 
tanácsos, volt orsz. képviselő június 2-án meghalt. 
A kollégium eddigi jogügyi tanácsosai között ő volt, 
ki a kollégium érdekeit leginkább szivén viselte és 
sok érdemet szerzett több zavaros ügy tisztázásával. 

Az elöljáróság emlékét jegyzőkönyvileg örökí- 
tette meg. 

Két hónappal később, augusztus 16-án, Révay 
Lajos gondnokot ragadta el a könyörtelen halál. A 
kollégiumnak buzgó híve hunyt el benne, ki utolsó 
lehelletéig kinzó fájdalmai között sem szűnik meg 
lelkesedni és működni az iskola érdekei előmozdí- 
tásában. Nemcsak mint gondnok szerzett magának 
örök érdemeket, hanem mint több éven át lelki- 
ismeretes tanítója az evangéliumnak. Fenkölt, igazi 
apostoli tanításaira tanítványai mindig emlékezni 
fognak. Érdemeit az elöljáróság szintén jegyzőköny- 
vileg örökítette meg. 

B két férfiú halálával & kollégium is sokat 
veszített, de veszített Császár Bálint is. De a vesz- 
teség nem látszik meg; mintha az elköltözőitek 
lelki erejét mind ő örökölte volna, tevékenysége, 
buzgósága még növekedik. Az egyházkerület őszi 
közgyűlésén interpellálja a püspököt és igazgató- 
tanácsot, hogy mi az oka annak, hogy az államse- 
gély ügyében kötött szerződést a minister még nem 
irta alá ? Az interpellatiora maga a püspök válaszol, 
kijelentve, hogy a legrövidebb idő alatt teljesen 
rendben lesz a segély ügye, addig is csak némi 
formalitások vannak hátra. 

így tisztázva lévén az államsegély ügye, most 
még tovább megy Császár Bálint. Felébb említem, 
hogy a meglevő épületek a főgimnázium czéljaira 
egyáltalában nem voltak elégségesek. Föltétlenül 
gondolkozni kellett az épületek bővítéséről. E czélra 
is lehetett volna ugyan az állam segélyét kérni, de 
akkor beáll az a helyzet, hogy az állam többel 

járulna a szükséglethez, mint a felekezet, az autonó- 
mia elvész s evvel együtt több ezer forintra menő 
alapítvány s még a Mikó-alap megtarthatása is kér- 
désessé lesz. 

Ebben a nehéz helyzetben tűnik ki Szász Domo- 
kos igazi főpásztori lénye. 1889. év deczember 30-ról 
keltezve felhívást intéz Sepsi-Szentgyörgy város kép- 
viselőtestületéhez kérve, hogy nyújtson e nehéz hely- 
zetben segítő kezet. A felhivó kérés a következő. 

Tekintetes Képviselő testület ! 

Első tekintetre talán különösnek tetsző, hogy egy nagy 
jelentőségű kulturális kérdésben, mely elsősorban ugyan a 
nemes Székely nemzetnek, de közvetve szeretett hazánknak 
keleti részének magas rendű érdekeit érinti — épen én, az 
erdélyi ev. ref. anyaszentegyháznak isten kegyelméből, s 
híveim bizodalmából megválasztott püspöke, indíttatva érzem 
magamat buzdító és kérő szavakat intézni Sepsi-Szentgyörgy 
városa általam nagyrabecsült közönségéhez, illetőleg annak 
érdemes képviselő testületéhez, melynek díszes sorai val- 
láskülönbség nélkül egyesítik magukban azon városban a 
közügyek szolgálatára hivatott legérdemesebb polgárokat. 

Kettős czimen vélek azonban kedves jogot formálhatni 
arra, hogy ezt megcselekedjem. 

Egyik jogczimem az, a mi mindnyájunkat — bármely 
hitet vallunk egybeköt és összetart ; a minek nevében és 
a melynek diadaláért nem lankadva küzdeni drága örömünk 
és boldogító dicsekedésünk : a mi édes magyar nemzetünk, 
a mi zengzetes magyar nyelvünk szeretete. Nagy erejű s 
hatalmú jog, mely nem csak esdve kér, de a czél érdeké- 
ben követel is. A soha le nem győzhető s minden más érdek- 
nek felette álló nemzeti összetartás joga s fölemelő érzete ez. 

Másik jogczimem, mely az én gyönge hangomnak is 
erőt ád, az a kitüntető és szivem legutolsó dobbanásáig 
kedves emlékű megtiszteltetés, melyben pár évvel ezelőtt a 
Székely városok között a legelsőnek közönsége, soha meg 

nem hálálható bizodalmával ajándékozott meg, midőn disz- 
polgárainak tündöklő sorába engem is fölemelni kegyes vala. 

B pillanatban is, testben bár távol, de lélekben jelen 
vagyok a t. Képviselő testület tagjai közt, s e kettős jpg- 
czimen emelem föl szavamat, intézve azokat nem csak anya- 
szentegyházam ottani híveihez, de azon nemes város egész 
közönségéhez, melynek minden tagjával egynek érzem maga- 
mat abban a közös vallásban, melynek neve hazaszeretet. 

Az a nagy jelentőségű ügy, melynek érdekében szava- 
mat felemelem, a Székely Mikó-kollegium ügye, érdeke. 

Klió érczbetükkel örökíti meg emlékezetét azon áldo- 
zatkészségnek, mely nagy bőkezűséggel lerakta annak alap- 
jait, jelezve czimében is a legnagyobb alapító áldott nevét. 
A nemes város is kezdettől fogva mindig meleg szeretettel, 
dajkáló és istápoló indulattal ölelte kebelére azon intézetet, 
melyre nézve immár a jóknak vállvetett buzgalma és atyai 
kormányunknak a magas rendű érdekeket fölismerő böl- 
csessége lehetővé tette azt, hogy a közel jövőben, küldeté- 
sének magaslatára emelkedjék föl. Az erdélyi ev. ref. anya- 
szentegyház folyton fokozódó büszkeséggel vallja magáénak 
azon iskolát és a mennyiben ezerféle szükségektől tépett 
ereje engedi, kész azt Isten segedelmével mindig támogatni 
az anyagiakban, szellemiekben egyaránt. De e fokozódó büsz- 
keségét édes örömmel osztja meg Sepsi-Szentgyörgy nemes 
városával is, mely a magyar nemzeti művelődés ama véd- 
várát saját kebelébe emelte fel s mely ott hivatása teljesí- 
tésében a leghálásabb talajra bizton számíthat. 

Eljött az idő, midőn azon intézet teljességre jutása 
érdekében új áldozatokra van szükség. És ha a magyar 
állam és az anyaszentegyház segítő jobbjukat nyújtani haj- 
landók, avagy feltehető-e, hogy az áldozók sorából kima- 
radni akarna az a város, melynek édes gyermeke azon 
intézet, melyben mintegy fénylő tükörben múltjának leg- 
kedvesebb emlékeit s jövendő nagyságának képét szem- 
lélheti ? ! . . . 

Erős a hitem, hogy nem . . . 

A Mikó-kollegium telkén van egy épület, mely ezideig 

a Székely Nemzeti Múzeum nagybecsű gyűjteményeinek 
szolgál helyiségül, de a közeljövőben a teljes középiskolává 
kiemelkedő kollégium tanügyi czéljaira múlhatatlanul szük- 
ségessé válik, hogy ha nem akarjuk — a minthogy nem 
engedhetjük, — hogy az államtól netalán nyerhető építke- 
zési összeg czimén azon intézet eddigi autonomikus jog- 
állását, s azzal együtt a Mikó-alapítványt is elveszítse. Azon 
épület a szükséges átalakításokkal a kollégium küldetései- 
nek czéljaira alkalmassá tehető, s épen ez az, a minek 
érdekében a jelzett kettős jogczimen szavamat fölemelem 
s arra kérem a nemes város közönségét, hogy szükséges 
alakítás költségeit vállalja magára és nyújtsa újólag segítő 
jobbját teljes elérésére annak a nagy és magasrendű haza- 
fias és kulturális czélnak, melynek szerelme mindnyájunk 
szivét átható és éltető. 

Bizonyos vagyok abban, hogy szavam nem lesz a 
pusztában elhangzó. Egy székely szava sohasem lehet az, 
ha véreihez, testvéreihez szól. Adjo% a t. Képviselőtestület 
e testvéri szóra visszhangot atyafiságos indulattal s a haza- 
fiság meleg érzésével ! 

Ezek után a t. képviselő testület minden egyes tagjára, 
s a nemes város egész közönségére a közelgő ujesztendő- 
ben Istennek legjobb áldásaiért buzgón esdekelve, vagyok 
és maradok a t. képviselő testületnek. 

Kolozsvárit, 1889. decz. 30. 

atyafi szolgája 

Szász Domokos, 
erdélyi ev. ref. püspök. 

A püspök kérő levelét a képviselőtestület 1890. 
január 9-én tartott ülésében olvassák fel. A város 
tanácsának azonban messzebb menő tervei voltak s 
fölhasználva a püspök levele által keltett hatást, a 
következő javaslatot terjeszti a képviselőtestület elé. 

A képviselőtestület mindenek előtt örömmel ragadja 
meg az alkalmat, hogy főtiszteletű és mélt. Szász Domokos 
püspök urnák, eme nemes város díszpolgárának hozzá inté- 
zett meleg hangú üdvözletére a testvéri és hazafias szeretet 
legőszintébb érzései között kifejezze rokonszenvét és bizal- 
mát azon kiváló főpásztor iránt, ki a magyar nemzeti mive- 
lődés nagyfontosságú missziója keretébeu első helyen része- 
síti gondoskodó figyelmében Háromszékmegye középiskoláját, 
a sepsi-szentgyörgyi Mikó-kollegiumot. Városunk közönsége 
valamint a múlt időben, ugy jelenleg és jövőben is hazafias 
kötelességeinek egyik legszebb feladatát abban kívánja meg- 
oldásra juttatni, ha a székely lakosság nagy áldozatainak 
árán létesült és nagy alapítója nevét hordozó középiskoláját 
a Mikó-kollégiumot tőle telhetőleg istápolja nemzeti czélú 
elhivattatásának megvalósításában . 

S mert az előbb olvasott főpásztori levél ama kegye- 
letes aggodalmának ad hangsúlyozott kifejezést, hogy az 
államtól netalán nye#iető építkezési összeg czimén azon 
intézet eddigi autonomikus jogállását s avval együtt a Mikó- 
alapítványt is elveszítheti, képviselő testületünk nem tartóz- 
kodik kijelenteni, hogy egy felekezet nemzeti kulturmissziója 
közben létrejött intézmény autonomikus jogállását vagy jel- 
legét letöröltetni épen nem óhajtja. Ennélfogva képviselő- 
testületünk a maga részéről hazafias készséggel igéri meg 
a tőle kért támogatást s a tervbe vett építkezések körül 
teendő szolgálataira nézve a következőkben foglalja össze 
ajánlatait : 

1. A Mikó-kollegium udvarán levő s jelenleg a Székely 
Nemzeti Múzeum helyiségéül szolgáló épületnek a közép- 
iskola czéljai szerint való átalakítását magára vállalhatja 
S.-Szentgyörgy város közönsége, de aggodalmai vannak, hogy 
vájjon egy teljes berendezésű s a középiskolai oktatás és 
nevelés ezéljainak megfelelő gimnazialis építkezés keretébe 
egy ideiglenesen átalakított, ugyszólva toldott-foldott épület 
beillik-e s nem fog-e pár esztendő alatt ismét beállani a 
szükség az igy átalakított épületrész újból való átalakításá- 
nak vagy épen eltávolításának. 

Ezért képviselőtestületünk a kollégium telkén lévő 
összes régi épületek lerombolását óhajtja inkább olyformán, 
hogy ezek helyébe építtessék ki a kollégium új épületének 
egész déli szárnya. Erre nézve óhajtaná a képviselőtestület, 
ha a főtiszteletű Püspök ur a nagymélt. vallás és közokt. 
ügyi m. kir. ministerium által egy szakértő leküldósét esz- 
közölné ki, a kinek a helyrajzi felvétele után teendője lenne 
a középiskolai oktatás és nevelés kívánalmaihoz minden 
részletében alkalmazott épülettervet elkészíteni, hogy egy 
modern középiskolai berendezés aprólékos és ideiglenes épít- 
kezések helyett egyszersmindenkorra létesülhessen. Az így 
elkészült terv szerint az építkezést képviselő testületünk 
házilag — mert anyag beszerzésében és munkások előállítá- 
sában sokkal jutányosabb — kezeltetni és költségeit hordozni 
képviselő testületünk elvállalja. 

2. A mindenesetre tetemes költségek hordozásához 
nyisson utat a főtiszt, püspök ur ő méltósága Háromszék- 
vármegye közönségének is. E czélból felhivandók lennének 
főtiszt. Püspök ur által Háromszékmegye nagytiszt, espere- 
sei, hogy híveiket hazafias és minél nagyobb arányú adako- 
zásra felszólítsák. 

3. Főtiszteletű Püspök ur ő méltósága a kormánytól 
vagy az egyházkerületnek ilyen czélokra rendelkezésére áll- 
ható alapok valamelyikéből eszközölne ki építési segélyt. 

4. Az adakozásokból és felsőbb helyről beveendő ösz- 
szeget képviselő testületünk kiegészíti s az építési munká- 
latokat ezen összegen felül a maga erejéből befejezésre 
juttatja. 

5. Egyúttal kéri képviselő testületünk főtiszt. Püspök 
ur ő méltóságát, hogy a Mikó-kollegiumot illető s az egyház 
és állam között megkötött szerződésének egy hiteles példá- 
nyát kegyeskedjék az építési munkálatok megkezdése előtt 
a közönség rendelkezésére bocsátani. 

Ezen határozatnak indokolt kisérő jelentéssel való meg- 
küldésével főtiszt. Szász Domokos püspök ur ő méltóságá- 
hoz, a város polgármestere bizatik meg. 

B javaslatot a képviselőtestület telj tártai mulag 
és egyhangúlag elfogadta és határozattá emelte. 

Szép és főiemelő jelenet volt az, midőn e kis 
székely város ez egyelőre még meg nem határoz- 
ható nagyságú áldozatot ily egyhangúlag hozza meg 
a haza és székely vérei érdekében. A falak, melyek 
e határozat alapján emelkedtek, örök emlékoszlo- 
pai lesznek a város polgárságának és polgármes- 
terének, Császár Bálintnak. 

A városon és vidéken egyaránt uralkodó lel- 
kesedésnek a Mikó-kollegium iránt szép bizonyítéka 
egy estély, melyet a kollégium tanári kara rende- 
zett a létesítendő tápintézet javára. Felülfizetések- 
ből és adományokból négyszáz forint tiszta jöve- 
delem volt ez egy alkalommal. 

Buzgón vesz részt a teendőkben az igazgató- 
tanács ezután is. S.-Szentgyörgy város ajánlata után 
azonnal kérést ad be a ministeriumhoz, hogy küld- 
jön le építész mérnököt, ki a helyszínrajzot felvéve, 
az új szárnyépület tevrajzát és költségvetését elké- 
szítse. Néhány hónappal később, április elején, 
leküldi az igazgató-tanács az állammal kötendő 
szerződés öt példányát, hogy az elöljáróság egé- 
szítse ki a következő ponttal : A kollégium elöl- 
járósága kötelezi magát, hogy S.-Szentgyörgy város 
segélyével a paedagogiai kellékeknek megfelelő 
épületet emel, melynek terve a közoktatásügyi 
minister által jóvá hagyatott. Az elöljáróság e fel- 
hívásnak eleget tesz. 

Érdekes mozzanat, mely Császár Bálintot és 
az ő messze jövőbe is belátó tehetségét jellemzi 
az, hogy a város adományát fölhasználni akarta, 
hogy a főgimnázium élére oly férfiakat állítson, 
kik eddigi működésükkel már biztosítékot nyújta- 
nak a Mikó-kollegium biztos és eredményes veze- 
tésére. Miután Váró Ferencz n.-enyedi igazgatóta- 
nárral nem tudtak megegyezni ; most Parádi Kálmán 

kolozsvári tanárt és egyházkerületi tanügyi előadót 
akarja ez állásra megnyerni. Törekvése most sem 
sikerül, de annyit még is elér, hogy a város kíván- 
ságára az egyházkerületi közgyűlés is beleegyezik, 
hogy a püspök mindig a Mikó -kollégium fögond- 
noka is legyen. Czélja volt evvel, hogy az egyház 
első embere és a Mikó-kollegium között szorosabb 
kapcsolatot létesítsen. 

Április 24-én jő le Alpár Ignácz műépítész és 
Parádi Kálmán, hogy az építendő déli szárny beosz- 
tását, terjedelmét stb. megállapítsák. Augusztus 
hónap közepén már leküldi Alpár a terv vázlatát, 
melyet az elöljáróság kifogástalannak talál. Június 
21-én a város képviselőtestülete 50000 frtot szavaz 
meg az építkezésre s a kölcsön felvételével a taná- 
csot bizza meg. Szeptember 27-én a „Magyar jel- 
zálog hitelbank" -kai megkötik a szerződést, 53000 
frt kölcsönre 5-45% kamat és tőketörlesztés mellett 
50 évi, félévenként 1444 frt 25 kros részletekben 
leendő visszafizetés feltétele mellett. 

Sepsi-Szentgyörgy város képviselőtestületével 
azonban a történt, mi oly gyakori, ha valamire 
lelkesedésünkben vállalkozunk: sokkal nagyobbra 
vállalkozott, mint ereje engedte volna. Az új épület 
költségei 82425 frtra mentek, a költségvetés sze- 
rint a megszavazott 50000 forinton felül 32425 
frttal, jóllehet már az 50000 frt is nagy terhet rótt 
a városra. Igaz, a város ajánlatában tért engedett 
az önkéntes adományozóknak s a felszólítások ki 
is küldettek, de az eredmény alig néhány száz 
forint volt. 

Nem volt más út és mód, mint a kormánytól 
kérni beruházási segélyképen a még hiányzó 32000 
forintot. 

Ez alkalommal a kollégium elöljárósága teszi 
meg az első lépést, 1891. márczius havi ülésében, 
Császár Bálintnak Kolozsvárról kelt távirati értesí- 

tése alapján elhatározva, hogy e hiány fedezésére 
az államsegélyt fogja kérni. A kérés indokolásában 
első helyen áll az, hogy S.-Szentgyörgy város az 
elemi iskolák fentartása és a legutóbb hozott 50000 
frtos áldozata által annyira meg van terhelve, hogy 
újabb terhet elvállalni képtelen. Háromszékmegye 
közönsége a már hozott több százezer frtnyi ado- 
mány által, a súlyos gazdasági viszonyok nyomása 
alatt szintén ki van merülve s képtelen e nagy 
összeget rövid idő alatt összeadni. Az elöljáróság 
kérését, mely a rendes egyházi hatóság útján ter- 
jesztetett a közoktatásügyi ministerhez, pártolta 
S.-Szentgyörgy város és Háromszékmegye közön- 
sége is. A benyújtott kéréseket pártolták a kollé- 
gium és Háromszék jóakarói, jó indulattal fogadta 
maga a minister, gr. Csáky Albin, s rövid idő alatt 
oly kedvező értesítések érkeztek le, hogy a kép- 
viselőtestület május 29-én tartott üléséből utasította 
a hetes építtető bizottságot az árlejtés kihirdeté- 
sére*. A hetes bizottság négy tagját a képviselő 
testület, három tagját a kollégium elöljárósága 
küldte ki, előbbi megállapodások alapján. 

A versenytárgyalás június hónap 25-én tarta- 
tott meg s mint legelőnyösebb, az Oriold és Endstras- 
ser kolozsvári czég ajánlata fogadtatott el, 78695 
frt 91 kr vállalati összegben. 

A vállalkozó czég még július hónap 20-án 
hozzákezdett a munkálatokhoz, oly erővel, hogy az 
épület november hónap közepe körül már fedél 
alá volt helyezve. 

A 32000 frtos beruházási segély azonban még 
mindig csak reményben volt meg. A helyzetet és 
a tett lépéseket hi ven jellemzi Császár Bálint jelen- 
tése a deczember hó 15-ón tartott képviselőtestületi 
üléshez. 

Tekintetes városi képviselő testület! 

Sepsi-Szentgyörgy város közönségének a székely nem- 
zeti művelődés emelése érdekében hozott nagy áldozata után, 
mint méltóztatik tudni, a „Székely Mikó-kollegium* uj szárny- 
épületének külső falazata felemelkedett s az épület a ked- 
vező időjárás segítségével födél alá került. 

A képviselő testület által kiküldött építtető bizottság 
november hó 28-án tartott ülésében 5. jegyzőkönyvi pont 
alatt hozott és A) alatt hiteles kivonatban ide csatolt hatá- 
rozata értelmében az építés befejezésére nézve sürgős intéz- 
kedés válik szükségessé. 

Ennélfogva jelentésemet a következőkben teszem meg. 

Mint méltóztatnak látni és tudni a „Mikó-kollegium" uj 
szárnyépülete a nagyméltóságú m. kir. vallás- és közokta- 
tásügyi ministerium által készíttetett terv szerint építtetett 
Oriold és társai vállalkozó czég által. A B) alatt csatolt 
kimutatás szerint az építkezés keresztül vitelét a vállalkozó 
czég 82.497 frt 74 kr megállapított építési költség 4° o ának 
leengedésével 78.695 frt 91 kr vállalati főösszegért fogadta 
el s ezen építési költség részleges fedezésére szolgált Sepsi- 
Szentgyörgy város közönségének 50.000 frtnyi nemeslelkü 
adománya. Ezen összegből a kiküldött építtető bizottság a 
már teljesített építkezésekre, a vállalkozó czégnek négy izben 
kiállított kereseti kimutatása alapján összesen 45.500 forintot 
fizetett ki : 300 frtot fentartván aprólékos kezelési stb. költ- 
ségekre, az 50.000 frt kölcsönösszegből a további építkezé- 
sekre a város közönségétől csupán 4200 frt áll még rendel- 
kezésre. 

Ezen 4200 frton felül az imént említett vállalati főösz- 
szegnek, a 78.695 frt 91 krnak kiegészítéséihez, vagy is az 
építkezés teljes befejezése czéljából, még 28.695 frt 91 kr 
szükséges. S ha hozzá vesszük még a többlet munkákra, 
valamint az egészségügyi tekintetből szükséges új árnyék- 
szék építésére megkívántató 4000 frtnyi költséget, az összes 
fedezendő hiány 32.695 frt 91 krra rug. 

Tisztelt képviselő testület ! 

A város közönsége az általa megszavazott 50.000 frtnyi 
építési segélyhez is csak kölcsön utján juthatott s bár a 
nemzeti művelődés eme védbástyáját a maga erejéből hat- 
hatósan támogatni jövőre is készséggel Ígérkezett, Sepsi- 
szentgyörgy város közönsége, mindazáltal, nincs abban a 
helyzetben* hogy a hiányzó 32,695 frt 91 kr építési ösz- 
széggel magát tovább megterhelhesse. 

Megtettem tehát a kellő lépéseket, hogy ezen összeg 
az egyházi főhatóság utján a nagyméltóságú vallás- és köz- 
oktatásügyi m. kir. minisztériumtól egyszersmindenkorra 
kiutalványozandó építési segélyképen kérelmeztessék. Mint- 
hogy azonban a sürgős ügy elintézése késett, nagyságos 
Beksics Gusztáv Sepsi-Szentgyörgy város képviselője volt 
szives felkérésemre a Székely érdekek iránt folyvást tapasz- 
talt hazafias készségével közvetíteni kérésünket gróf Csáky 
Albin vallás- és közoktatásügyi ra. kir. minister úr ő 
exczellencziájánál. 

örömmel jelenthetem tisztelt képviseleti közgyűlés, 
hogy a közoktatásügyi m. kir. minister őnagy méltósága 
a kórt segélyt kilátásba helyezni kegyeskedett, csupán az 
erre vonatkozó adatok fölterjesztését rendelvén el. Ő exczel- 
lencziája városunk képviselőjéhez intézett sajátkezű nagy- 
becsű levelében állami érdekűnek és nemzeti fontosságúnak 
ismeri el a Mikó-kollegium kiegészítését és a magyar köz- 
oktatásügy legfelsőbb őrének messze belátó államférfiúi 
gondoskodásáról tesz tanúságot azon jóakaratú magas figye- 
lem, melyben a székely középiskolai oktatásügynek kérdés- 
ben levő befejezését részesíteni kegyeskedett. A székelység 
örökre élő hálája fogja kísérni a nagy magyar államférfiú 
hazafias rokonszenvét, melylyel a legnemzetibb jelentőségű 
ügyet, a háromszéki középiskola létesítését ebben a leg- 
utolsó stádiumában megajándékozta. 

Bemutatom tisztelt képviselet városunk szeretett kép- 
viselőjének kisérő soraival együtt gróf Csáky Albin vallás 

és közoktatásügyi m. kir. minister úr Ő exczellencziájának 
hozzá intézett nagybecsű levelét a következőkben. 

„Nagyságos Polgármester Úr! 

Mellékelve van szerencséra megküldeni Csáky Albin 
gróf vallás- és közoktatási minister úrnak hozzám inté- 
zett levelét a sepsi-szentgyörgyi Mikó-kollegium ügyében. 

Nagy örömömre szolgál, hogy az általam képviselt 
város és a magyar nemzeti érdek javára Ő exczellencziá- 
jánakjóindulatát a konkrét ügyben is megnyernem sikerült. 

Meg vagyok győződve, hogy ő nagyraéltóságának jóin- 
dulata, mely soraiban oly szép kifejezést nyert, s mely 
annak elismerésében is nyilvánult, hogy a Mikó-kollegium- 
nak minden tekintetben megfelelő kulturintézetté való ala- 
kítása magyar állami érdek, a szükséges építési segély 
tényleges megadására fog vezetni. Erre nézve csak a 
hivatalos felterjesztés szükséges. 

Midőn Ő exczellencziájának hozzám intézett levelét 
nagyságos polgármester úrhoz juttatom, egyúttal felhatal- 
mazom Ő nagyméltóságának nevében is — hogy azt ille- 
tékes helyen, s névszerint a sepsi-szentgyörgyi képviselő 
testületben felolvashassa." 

Kiváló tisztelettel vagyok 

Budapest, nov. 24. 1891. 

kész szolgája 

Bek&ic* Guattáv. 

Ő exczellencziája levele így hangzik : 

„Budapest, 1891. XI. 24. 

Nagyságos képviselő úr ! 

Sajnosán értettem meg nagybecsű közléséből, hogy 
a sepsi-szentgyörgyi főgimnázium építése pénzerő hiányá- 
ban megakadt. 

Ily körülmények között nem marad egyéb hátra, 
minthogy hivatalos újabb felterjesztés vétele után az 
állami segély biztosítását újból fontolóra vegyem. 

A mennyiben a kérdéses középiskola minden tekin- 
tetben megfelelő létesítésére állami szempontból nekem 
is nagy súlyt kell fektetnem, a lehető legjobb indulattal 
fogom ez ügyet tárgyalni és bizton merem remélni, hogy 
a tárgyalás kedvező eredményre is fog vezetni. 

Fogadja Nagyságod legőszintébb tiszteletem nyil- 
vánítását. 

Csáky Albin, s. k. 

Íme tisztelt képviselet, a közoktatásügyi m. kir. minis- 
ter ő exczellencziája legjobb indulatú támogatásáról biztosít 
bennünket. Az adatok mellékelve vannak jelentésemhez, 
melyekből kitűnik, hogy az építési segély elodázhatatlan szük- 
séggé vált, ha csak mindnyájunk örömére és büszkeségére 
oly szépen megindult építkezést beláthatlan időkig abba 
hagyni nem akarjuk. Ezen adatokhoz csupán még egy C) 
alatti kimutatást csatolok, melyből meggyőződést fog merí- 
teni a vallás és közoktatásügyi minister ő nagyméltósága 
az iránt, hogy míg más, kevésbé exponált és jóval kevesebb 
nemzeti missióval biró középiskolák tanulóinak száma évről- 
évre fogy, a Mikó-kollegium növendékeinek létszáma esz- 
tendőről-esztendőre gyarapodik. Ezek a statisztikai adatok 
a Mikó-kollegium nagy nemzeti jövőjének a perspektívái ; azt 
mutatják ezek, hogy a székely elem faji és intellektuális 
erejének fentartására első és legfontosabb tényező azon 
középiskola, melynek végleges befejezése iránt mi most a 
legilletékesebb helyen esedezünk. 

Előterjesztésem befejezéséül kérem a t. képviseletet, 
mondja ki határozatilag, hogy a^ fentebb mondottak értel- 
mében a hiányzó 32 ezer 695 frt 91 kr építési segélynek a 
magas kormány 41tal leendő kegyes engedélyezését nagy- 
méltóságú Csáky Albin vallás ós közoktatásügyi minister 
urnái az ide csatolt adatok melléklésével kérelmezi; 

mondja ki a képviselet, hogy ezen kérvény fölterjesz- 

tésére méltóságos Potsa Józsefet Háromszékvármegye főispán- 
ját kéri fel,^ kinek a székely közmivelődés érdekében tanú- 
sított atyai gondoskodásai teljes biztosítást nyújtanak afelől 
nekünk, hogy a kért segélyre nézve ő exczellencziája leghite- 
lesebb és mindenek felett legjobb indulatú felvilágosításban 
fog részesülni. 

Sepsi-Szentgyörgyön, 1891. deczember 12-én. 

Csástár Bálint, 

polgármester. 

Zajos éljenzés után : 

A képviselőtestület egyhangúlag meghatározza, hogy 
nagyméltóságú gróf Csáky Albin m. kir. vallás- és közok- 
tatási minister úr ő exczelleneziájához Méltóságos Potsa 
József főispán ur által a 32695 frt 91 kr államsegély meg- 
nyerése iránti alázatos kérését felterjeszti. 

A kérésnek meg lett az eredménye, de a pénz 
kiutalyányozása csak 1893-tól kezdődőleg volt remél- 
hető. Épen azért 1892. márczius 29-én Császár Bálint 
polgármester a következő javaslatot terjeszti a kép- 
viselő testület elé. 

Tisztelt képviselő testület ! 

Sepsi-Szentgyörgy város közönsége 1890. év június hó 
21-dik napján tartott képviselő testületi gyűlése jegyzőköny- 
vének 1. pontja szerint elhatározta, hogy a szentgyörgyi ev. 
ref. „Székely Mikó" -kollégium építési költségeit a mennyi- 
ben a közadakozásból befolyó összegből nem telnék, hor- 
dozni fogja s a czélra már akkor 50.000 forintot meg- 
szavazott. 

Ennek alapján az építési tervek 82,495 frt 74 kr költ- 
ségvetési összegre elkészültek s azokat a város közönsége 
1891. évi április hó 22. napján tartott képviselő testületi 
közgyűlésről felvett jegyzőköny 1. és 2. pontja szerintelfo- 
gadta s a kivitel módozatait megállapítván, annak fogana- 
tosítására végrehajtó bizottságot küldött ki. 



Digitized by 



Google 



160 



A közadakozás a várt eredményt nem hozván meg, 
miután a még hiányzó 32.695 írt 91 krnak a város által 
hordozása, ennek erejét túlságosan kimerítené, s más irányú 
fejlődésében gátolná, a képviselőtestület előterjesztésünkre 
1891. deczember 15-én tartott közgyűlésén feliratot hatá- 
rozott intézni a nagyméltóságú vallás- és közoktatási minisz- 
ter úrhoz, hogy ezen hiányzó összeget a kollégium építé- 
sére, mint állami segélyt megadni méltóztassék. 

A nagyméltóságú vallás és közoktatási minister úr 
57830/1891. számú magas leiratában biztosítani kegyeske- 
dett, hogy méltányolva a sepsi-szentgyörgyi gymnasiumnak 
a nemzeti közművelődés szempontjából való kiváló fontos- 
ságát ezen gymnasium új épületeinek költségeire tárczája 
jövő évi költségvetésébe az állam pénzügyi helyzete által 
engedett mérvű összeget felvenni szándékozik. 

Tehát, hogy a szükséges segély nem fog megtagadtatni, 
az kétségtelen, de annak folyósítása legkorábban csak 1893. 
év elejére várható. 

Addig pedig a kollégium építése nem szünetelhetvén, 
az 50.000 forinton felül az építéshez még szükséges pénz- 
nek előlegezéséről, mivel arra a városi pénztár kellő pénz- 
készlettel nem rendelkezik, múlhatatlanul gondoskodni kell 
ideiglenesen kölcsön utján azon időre, míg az az állam- 
segélyből megtéríthető lesz. 

A kölcsön beszerzésére az erdélyi ev. ref. egyházke- 
rület pénztárából után puhatolózásunk szerint eszközölhető 
lenne méltányos feltételek mellett. 

A felveendő kölcsön a megígért államsegélyből tör- 
leszthető lévén, annak csak legtovább 2 évi kamatai terhel- 
nék a város közönségét s ezek is csak az esetben, ha az 
építési segélyből megtakarítás útján nem lenne fedezhető. 

Azt pedig a város költségvetése minden ujabb megter- 
heltetóse nélkül a polgároknak megbírja. 

Ebből kifolyólag bátrak vagyunk indítványozni, méltóz- 
tassék a tekintetes városi képviselő testület elhatározni : 
„Sepsi-Szentgyörgy város közönsége elhatározza, hogy a 
sepsi-szentgyörgyi ev. ref. Székely Mikó-kollegium új épü- 

létének építési költségeiből még hiányzó 32.695 frt 91 kr 
összeget addig is mig a nagyméltóságú vallás- és közoktatás- 
ügyi miniszter ur által 57850, 1891. számu nagyon tisztelt le- 
irata szerint elhatározott államsegély íolyósíttatnék az épités 
folytathatása czéljából előlegezi ; s e czélból 32.695 frt 91 
krnyi Összeget az erdélyi ev. ref. egyházkerület pénztárából 
az egyházkerület szabályaiban körűiirt feltételek szerint 
lehetőleg 5 ft/ » kamatra kölcsön felveszen s a kötelezvény 
kiállítása és pénz felvételére polgármester id. Császár Bálint, 
dr. Szász Izsák tisztiűgyészt és ifj. Gödri Ferencz főjegyzőt 
meghatalmazza." 

A városi tanács fenti javaslata egyhangúlag elfogadta- 
tott és határozattá emeltetett. 

Benedek János az előbbi határozat alapján indítvá- 
nyozza, hogy a vallás és közoktatásügyi minister úrhoz 
felirat küldessék, melyben kifejtve legyen, hogy a város a 
ministernek 1892. évi január 2-áról kelt 57.830/1891. számu 
(lásd 73/1892. tanácsi szám alatt) magas Ígérete alapján 
vette* fel a kölcsönt s nagy anyagi romlásunkkal járna, ha 
a 32.000 frtra bizton nem számithatnánk, kérjük tehát még 
1893. évre szóló költségvetésben az egész 32000 frt állam- 
segélyt javunkra felvenni kegyeskedjék. 

Egyhangúlag eltogadtatik és a vallás közoktatásügyi 
ministerhez felirat készítésével és felterjesztésével Császár 
Bálint polgármester bizatik meg. 

Az 1892. május hó 14-én tartott Sepsiszent- 
györgy város képviselő testületi közgyűlés jegyző- 
könyve ismét örvendetes adatot foglal magában, a 
mint következik. 

1. Olvastatik a nagyméltóságú vallás és közoktatás- 
ügyi m. kir. minister ur gróf Csáky Albinnak folyó hó 
4-ről 16519. szám alatt kelt magas leirata a város közön- 
ségéhez a mint szószerint következik : 

16519. szám. 

Sepsi-Szentgyörgy város közönségének. 

Tekintettel azon fontos közmivelődési és állami érde- 
kekre, melyeket az erdélyi ev. ref. egyházkerület főhatósága 
alatt álló sepsi-szentgyörgyi főgimnázium szolgál, s figye- 
lemmel arra, hogy a fentartó testület anyagi eszközeinek 
korlátoltsága miatt a szóban levő főgimnázium új épületé- 
nek befejezését önerején nem eszközölheti, f. évi márczius 
30-án 1082. sz. a. kelt felterjesztésére, arról értesítem a 
közönséget, hogy a nevezett főgimnáziumnak a kért 32000 
frt beruházási államsegélyt a törvényhozás hozzájárulásának 
fentartása mellett az 1892-ik évtől kezdve három, esetleg 
négy évi részletekben hajlandó vagyok megadni. 

Budapest, 1892. augusztus 4-én. 

Gr. Csáky Albin s. k. 

A városi tanács határozati javaslata következő: 

„Mondja ki a képviselő testület határozatilag, hogy a 
nagyméltóságú vallás és közoktatásügyi minister urnák f. 
1892. évi május hó 4-éről 16519. szám alatt kelt magas és 
örvendetes elhatározása hiteles másolatban azonnal terjesz- 
tessék fel az erdélyi ev. ref. egyházkerület állandó igaz- 
gató-tanácsához és kéressék ismételten az állandó igazgató- 
tanács, hogy f. évi 1077. szám alatti kérésünket elintézni 
és 32 ezer frt kölcsönről a kötelezvény tervezetét hozzánk 
mielőbb megküldeni sziveskedjék. 

A szükséges lépések megtételére Császár Bálint pol- 
gármester felhatalmaztatik. 

Miután pedig a Mikó-kollegium épitése épen most egy 
napot sem szünetelhet, mig az állandó igazgató-tanácstól 
a kölcsön felvétetnék, az addig felmerülő szükséges építési 
költségekre a helyi takarékpénztárból ideiglenes kölcsönt 
felvenni a város tanácsa felhatalmaztatik. 



Digitized by 



Google 



168 



A városi tanács határozati javaslata egyhangúlag elfo- 
gadtatott és határozattá emeltetett azon hozzáadással, hogy 
a fentiek végrehajtásával is ugyanazon bizottság bizatik 
meg, mely már 1892. évi márczis 29-én tartott közgyűlés 
1. jegyzőkönyvi pontja alatt kiküldetett. 

Dr. Bodor Tivadar képviselő testületi tag indítvá- 
nyozza, hogy a Mikó-kollegium építtető bizottságnak f. évi 
márczius hó 18-án tartott ülés 7. jkvi pontja értelmében a 
kollégium uj épületébe eredetileg tervezett szükségszéknek 
elejtése folytán a régi épület végébe tervezett 4792 frt 21 
krba kerülő szükségszék építését a jelen közgyűlés fogadja 
el és a szükséges fedezetet szavazza meg. 

A hivatkozott építtető bizottsági jegyzőkönyv felolvas- 
tatván és az ügy megvitattatván : Egyhangúlag elfogadta- 
tott és az új szükségszék építésének eszközlésével a kollégium 
építtető bizottság bízatott meg. 

A fölterjesztésre az igazgató-tanács gyorsan 
válaszolt, mely választ a képviselő testület május 
hónap 24-én tartott ülésében tárgyalt, a mint kö- 
vetkezik. 

Sepsi- Szentgyörgy város tekintetes közönségének. 

Sepsi-Szentgyörgy. 

Hivatkozással idei 1077. sz. a. kelt előterjesztésére ; 
ig.-tanácsunk kebli kölcsönügyi osztályunknak idei 426. sz. 
a. kelt s a tek. város közönségével is közölt ama átiratát, 
hogy a sepsi-szentgyörgyi kollégium részére a közoktatási 
m. kir. minister ur idei 16519. számú leirata szerint igért 
32000 frt beruházási államsegélyből leendő megtérítés fel- 
tétele s a Sepsi-Szentgyörgy város közönsége által elvállalt 
kamatfizetési kötelezettség alapján, az építkezés befejezésé- 
hez igényelt 32000 frt előleget rövid lejáratú kölcsön czimen 
oVaVo kamat mellett megadta s ebből 13000 frtot kiutalt — 
tudomásul vévén, felkéretik a város közönsége, hogy kol- 
légiumunk elöljáróságával egyetértőleg ezen körülményt a 

közoktatásügyi m. kir. minister úr ő Nagyméltóságához beje- 
lentve kérjék fel arra, hogy a 32000 frt államsegélyt annak 
idején az egyházkerületünk által adott 32000 frt előleg tör- 
lesztésére közvetlenül igazgató-tauácsunk illetve egyházke- 
rületi pénztárunknak utalja ki. Egyúttal felkéretik a tek. 
város közönsége arra is, hogy a f. év márczius hó 29-én 
1. szám alatt kelt közgyűlési határozatával elvállalt kamat- 
fizetési kötelezettsége folytán egy újabban hozandó határo- 
zattal most már a kötelezettséget vállalja akként, „hogy 
32000 frt előleg után 5 ] /2% kamatot a város közönsége 
mindaddig míg az, a kilátásba helyezett államsegélyből tör- 
lesztve leend - köteles fizetni s fél évi előleges részletek- 
ben egyházkerületünk pénztárába beszolgáltatni/ 

Az e tekintetben hozott és felettes hatósága által is 
jóváhagyandó közgyűlési határozatát pedig -a megszavazott 
előleg kölcsön hátralevő részeinek folyósíthatása czéljából — 
ig.-tanácsunkhoz mielőbb beküldeni szíveskedjék. Fogadja 
a tek. város közönsége ez alkalommal is tanúsított áldozat- 
készségéért elismerésünk nyilvánítását és atyafiságos üdvöz- 
letünket. Az erdélyi Egyházkerület ig. tanácsának Kolozs- 
vártt, 1892. május 16-án tartott üléséből. Szász Domokos 
s. k. ref. püspök, mint elnök, Márkus Áron s. k. titkár. 

Egyhangúlag határoztatott, hogy a 32000 frt előleg 
után az 5 ] /2% (öt és fél százalék) kamatot a város közön- 
sége mindaddig, mig a 32000 frt az állami segélyből 
törlesztve leend, pontosan fizetni fogja fél évi előleges rész- 
letekben a kölcsönadó erdélyi ev. ref. egyházkerület pénz- 
tárába. 

A kölcsönfelvételt bejelenteni és a 32000 frt állam- 
segélynek az ev. ref. egyházkerület által adott 32000 frt 
előleg törlesztésére közvetlenül az erdélyi egyházkerületi 
pénztárba kiutalását kérni a város polgármestere bizatik meg. 

A belügyministerium a város ezen áldozatkészsé- 
gét azonban nem hagyta jóvá ; megkívánta, hogy a 
törvényes kellékeknek eleget tegyenek, nevezetesen 
a kölcsön ügyét a 30 nap elteltével névszerinti 

szavazás alá bocsássák. A névszerinti szavazás jun. 
16-án tartott képviselőtestületi gyűlésben történik 
meg; az összes jelenvoltak „igen u -nel szavaztak. 

S. -Szentgyörgy város polgárainak ez újabb 
áldozatkészsége nem szorul dicsérő szavakra. 

A vallás- és közoktatásügyi m. kir. minister 
az igért beruházási segélyt fel is vette az állam 
költségvetésébe és három részletben utalványozta. 

Ez alatt a vállalkozó czég a megkezdett nagy 
erővel folytatta a munkálatot, úgy, hogy 1892. 
szeptember hónap elején, az új iskolai év kezde- 
tével az új épület használatba volt vehető. 

Míg e nagyobb szabású tevékenységek folytak, 
a kollégium elöljárósága is nagy buzgalommal igye- 
kezik megfelelni nagy feladatának : algimnáziumból 
az igényeknek megfelelő főgimnáziummá szervez- 
kedni. 1890. év folyamán megteszi a lépéseket, hogy 
az 1890 — 1-iki iskolai évre, midőn a VI. gimn. osz- 
tály is megnyittatott, a kellő számú rendes tanárok 
rendelkezésre álljanak. Négy rendes tanári tanszékre 
hirdet pályázatot, ezek közül kettőt a közoktatás- 
ügyi minister a szerződésben biztosított jogánál 
fogva még szeptember l-re betölt ; a kinevezett 
rendes tanárok Csősz János, a magyar- és német 
nyelv és irodalmi tanszékre és dr. Székely Bendegúz 
a természetrajz- és földrajzi tanszékre ; két tanszé- 
ket választás utján az erd. ev. ref. egyházkerület 
őszi közgyűlése alkalmával tölt be ; a megválasz- 
tott rendes tanárok Várkonyi Endre a cl. philologiai 
tanszékre és dr. Parnos Dezső a magyar- és latin 
nyelv és irodalmi tanszékre. Az 1891-ik év folya- 
mán megint két rendes tanári tanszék töltetik be, 
kinevezés útján ; a kinevezett rendes tanárok : Pap 
Lajos, a mennyiségtan és természettani tanszékre 
s Végh Endre a mértani rajz és szépírás tan- 
székére. 

így most már az 1891 — 2-ik iskolai év kezde- 

tével kilencz rendes és egy helyettes tanára volt 
a kollégiumnak. 

1890-ben még egy másik nevezetes mozgalom 
is indul meg. A kollégium volt pénztárosa, Antal 
Zsigmond, feleségével, Jancsó Zsuzsannával közös 
végrendeletet tett, melynek értelmében közösen szer- 
zett vagyonukat a Mikó-kollegiumnak hagyják, hogy 
ebből a szegény tanulók részére tápintézet létesít- 
tessék, föntartják azonban maguknak a jogot, hogy 
egyik vagy másik fél bekövetkező halála esetén a 
túlélő élete végéig birja a haszonélvezeti jogot. A 
végrendelet végrehajtóiul Császár Bálintot és Révay 
Lajost nevezik ki. A vagyon értéke mintegy 18—20000 
forint. 

A halál Antal Zsigmondot ragadta el elébb 
s a vagyon tulajdonjoga a kollégiumra átszállott 
ugyan, de özvegye máig is élvezi a haszonélve- 
zeti jogot. A mint láttuk, a halál az egyik végren- 
deleti végrehajtót, Révay Lajost is elragadta. A 
még életben levő végrendeleti végrehajtó, Császár 
Bálint, ki Antal Zsigmonddal együtt gyönyörköd- 
hetett lelkileg a szép látványban, melyet a sok 
szegény gyermek nyújt, midőn a jószivű kegy ado- 
mányból fentarthatja magát, a főgimnáziummá fej- 
lesztés alkalmával elérkezettnek látja az időt, hogy 
a tápintézetet is életbe léptessék, jóllehet az alap- 
vagy on még nem áll rendelkezésre. 1890. elején, 
mint végrendeleti végrehajtó, felhívja az elöljáró- 
ság figyelmét, hogy jó lenne tervezetet kidolgozni 
a tápintézet életbeléptetésére. A felhívás élénk tet- 
szésre talál az elöljáróság körében is s ennek. tag- 
jai meg is teszik a lépéseket, egyelőre csak az 
alap gyűjtésére szorítkozva. Az eszme érdekében, 
megismertetése tekintetében sokat tesz hirlapi utón 
e sorok irója, közölve a létesítendő tápintézet szer- 
vezetét is. 

A kollégium interuátusában az étkezés azok- 

ban az időkben az úgynevezett „expo" volt. A tanulók 
csoportokba állva egy vagy más, a városon lakó 
gazdasszonynyal egyeztek meg, hogy számukra 
főzzön: mindenik csoportban volt egy-két szegény 
fiu, a ki nem főzetett s viszonszolgálatúl ez hozta 
fel az ételt. Az expo ára minősége szerint változó 
volt; az ár 36 frttól 80 frt évi összeg közt válta- 
kozott. A drágább jobb volt, de az olcsóbb bizony 
sokszor állott estére főtt kukoriczából. Látszott is 
ennek hatása a tanulókon, mert fizikai tekintetben 
a jelenlegi helyzettel össze sem hasonlítható az 
akkori. Ezenkívül a lakószobákban folytatott étke- 
zés paedagogiai s főkép közegészségügyi tekintet- 
ben is oly hátrányokkal járt, melyeken okvetlenül 
segíteni kellett. 

A tápintézet szervezésénél a feladat tehát az 
volt, hogy, tekintettel a háromszéki gyönge anyagi 
viszonyokra, ne legyenek magasabbak az átlagos 
árak, mint az eddigi expo-rendszerrel, de az étke- 
zés sokkal táplálóbb legyen. 

B nem épen könnyű feladatot, mint az ered- 
mény mutatja, várakozáson felüli sikerrel oldotta 
meg az elöljáróság. Az egész évi díj 78 frtban állapít- 
tatott meg, de e mellett nagy számmal vannak tel- 
jes, fél és egynegyed díjkedvezmények, úgy hogy 
teljes díjmentességre számítva valamennyi kedvez- 
ményt, évenként negyven tanuló kap teljesen ingyen 
teljes ellátást : reggelit, ebédet ozsonnát és vacso- 
rát. Ezenkívül az intézet ad mindennemű étkezési 
eszközt, abroszt, asztalkendőt, kést, poharat, villát, 
kanalat, tálakat stb. 

Az alapítványok gyűjtése is meglehetős sike- 
res volt, mennyiben már 1893-ban 7000 frtnál 
nagyobb volt az alapok összege, noha nem lehetett 
mindenik alapnak teljes jövedelmét felhasználni, 
mert az alapítók nagy részben a gr. Mikó Imre 
végrendeleti intézkedését vették például. A táp- 

intézet helyiségeiül az új épület souterraine termeit 
jelölték ki, melyek állanak egy 200 Q méter ebédlő, 
két konyha, karaara, két pincze és a gazdasszony 
részére egy szobából. A tápintézet berendezésével 
és vezetésével e sorok irója bízatott meg. 

1891-ben töllötték be az egyházkerületileg szer- 
vezett tisztségeket is ; igazgatónak megválasztották 
dr. Székely Bendegúzt, gazdasági felügyelőnek Bodor 
Domokost, előljárósági jegyzőnek Dómján Istvánt. 

Ezeken kivül még egy nagy feladat neheze- 
dett az elöljáróság vállaira. Sepsi-Szentgyörgy város 
az állam segélyével felépítette ugyan a nagysza- 
bású új épületet, de ezt be is kellett rendezni, 
még pedig sürgősen, a mellett az internátus beren- 
dezését is gyarapítani kellett, a szobákat újra padolni ; 
téli tornatermet kellett építtetni. Az elöljáróság meg- 
készítette a költségvetést s az eredmény volt, hogy 
e beruházásokra és a szertárak kellő berendezésére 
24000 frt szükséges. Császár Bálint. mondta ugyan, 
hogy várni kell egy-két évig s akkor az állam ezt 
a segélyt is megadja, de az elöljáróság úgy véle- 
kedett, hogy a várakozás esetleg hátrányos követ- 
kezményekkel járna s elhatározta, hogy e szükség- 
letek fedezésére törlesztő kölcsönt vesz fel. 

Följegyzésre méltó e kölcsön ügynél a tanárok 
magatartása, kik rendes előljárósági tagok voltak. 

Azokban az években e kis székely városban 
még kevesebb tisztességes lakás volt, mint jelen- 
leg, úgy hogy előre látható volt; hogy a lakosság 
6, 7 családos és több igénynyel biró állandó lakó- 
val szaporQdva, beállanak a lakás mizériák. Császár 
Bálint ezt előre látta s már 1890-ben ajánlotta az 
elöljáróságnak tanári lakások építését, fedezetül 
szolgálván erre a tanári lakáspénzek. A tárgyalások 
meg is kezdődtek, de eredményre jutni nem lehe- 
tett hol egy, hol más ok miatt, míg felmerült a 24000 
frtos beruházási kölcsön ügye. Most a tanároknak 

választaniok kellelt a kettő közül : tanári lakások 
legyenek-e, vagy felszerelés? És a tanárok, jól- 
lehet a lakások építése a lakáspénzeken kivül a 
kollégiumot évenkint 500 írttal terhelték volna, a 
törlesztési, tehát szintén beruházási összeggel, ezt 
feláldozva, beleegyeztek a beruházási kölcsön fel- 
vételébe. De a tanárok nemcsak ezt az áldozatot 
hozták. Az államsegély elfogadása alkalmával csak 
egy ötödéves korpótlék biztosíttatott ugyan, de kilá- 
tásba helyeztetett a második is. Ha a kollégium fel- 
veszi a beruházási kölcsönt, ennek kamatai és tör- 
lesztése az összes felesleges jövedelmet igénybe 
fogja venni, úgy, hogy a második korpótlék folyó- 
sítása beláthatlan időkre el lesz halasztva. A taná- 
rok, a kollégium érdekében erről is lemondtak. 
Nem is lett aztán egész a legutóbbi időig sem tanári 
lakás, sem második ötödéves korpótlék. 

Sikerült azonban a berendezés, még pedig úgy, 
hogy kényesebb igényeket is kielégít. 

Még egy mozzanatról meg kell emlékeznünk. 
A „Székely Nemzeti Múzeum " Sepsi-Szentgyörgyre 
költöztetése óta a Mikó-kollegium birtokában levő, 
a fennebb említett Béldi-ház emeletén volt elhe- 
lyezve ; ezt a házat le kellett most bontani s így a 
múzeum ujabb elhelyezéséről gondoskodni. Ugyanez 
időben az eddigi múzeumőr, Nagy Géza is a m. n. 
múzeumhoz gyakornoknak kineveztetvén, állásáról 
lemondott. Tárgyalások kezdődnek a múzeum fel- 
ügyelő bizottsága és a kollégium elöljárósága között 
a felett, hogy minő feltételek alatt venné át az 
elöljáróság a múzeum kezeltetését és elhelyezését. 
A tárgyalások eredményre is vezetnek ; a kollé- 
gium a múzeumnak ad helyiséget és a rendes 
tanárok közül a szaktanárokat megbízza a keze- 
léssel ; a felügyelő bizottság pedig ezért évenként 
600 frtot fizet, melyből 300 frt a helyiségek bér- 
egyenértékébe számíttatik, 300 frt pedig a személyi 

kiadások fedezésére fordíttatik. A múzeum átköl- 
töztetése és újra rendezése 1890. és 1891. folya- 
mán hajtatik végre. 

Ily lázas tevékenység között érkezik el végre 
1892. szeptember 5-ike, midőn az új iskolai év 
megnyitásával a nyolczadik gimn. osztály is meg- 
nyittatik. 

Az öröm azonban ezúttal sem maradhat zavar- 
talan. Az a férfiú, ki a kollégiumért annyit tett, 
annyit küzdött és f áradott, Császár Bálint, gyógyít- 
hatatlan betegségbe esett. A túlságos erőfeszítés 
megtámadta a legnemesebb szervét, agyát. Tevé- 
kenysége nemcsak a kollégium fejlesztésére irá- 
nyult; e nagy munka mellett tevékeny részt vett a 
városi ügyekben, az erd. ev. ref. egyházkerületet 
ez időkben nagy mérvben elfoglaló pénzügyi mive- 
letek által keltett pártküzdelmekben és a magasabb 
pártpolitikában is. Környezete bámulta azt az erőt, 
mely ez, élte delén már jóval túllévő férfiúban nyil- 
vánult. De a visszahatás nála is bekövetkezett. 
1892. nyarán már lehetett észrevenni némi jelen- 
ségeit a fenyegető veszélyes bajnak, de a legrosz- 
szabbra még senkisem gondolt. Szeptember elején- 
azonban, épen midőn az az intézet, melyért annyit 
tett, örömünnepét ülte, egy fővárosi gyógyintézetbe 
kellett vinni. Itt csakhamar felismerték gyógyítha- 
tatlan betegségét s néhány heti ott időzés után 
haza kellett hozni; november elején a n.-szebeni 
orsz. gyógyintézetbe vitték s itt érte utói a halál 
deczember hónap 16-án. Temetése 18-án Sepsi- 
szentgyörgyön folyt le óriási részvét mellett. 

Mint mindenkinek, ki a közéletben szerepet s 
még pedig vezérszerepet visz, neki is sok ellensége, 
de sok tisztelője is volt. Elbeszélni azt, a mit ö 
tett szülővárosa és szülőfölde s a székely nép érde- 
kében, nem ide tartozik. Hogy milyen ember volt, 
azt leghívebben Szász Domokos püspök mondotta 

el, koporsója felett tartott remek gyászbeszédében. 
Álljon itt a következő részlet. 

„Ha a székely nemzet érdeke úgy kívánta, 
legjobb barátjának ellenségévé lett s az engesztel- 
hetetlenség hevével küzdött avval szemben. Ha a 
székely nemzet valamely ügyének javára szolgált : 
legnagyobb ellenségének, ki őt azelőtt vérig zak- 
latta, békejobbot nyújtott s megbocsátott neki. Szi- 
vének szeretetét épen úgy, mint gyűlöletét a maga 
elé tűzött fönséges czélnak kész volt mindig alá- 
rendelni, íme ! egyéniségének legjellemzőbb vonása, 
karakterének — mondhatn-ám — megismertető jegye 
s egyszersmind összes törekvéseinek mélyebb értelme, 
elért sikereinek titka is ebben rejlik 

„Avagy elhomályosulhat-e emléke azon férfiú- 
nak, kinek neve önkéntelenül is mindig ajkunkra 
jön, valahányszor tekintetünk a Székely Mikó-kol- 
legium felé fordul. Mélyen átértette és átérezte ő 
igazságát annak, hogy a székely nemzet felvirulá- 
sának első rangú tényezője egy oly főiskola, mely 
keblére öleli az egymás nyomába lépő fiatal nem- 
zedékeket, hogy azokat a tudás lelki kenyerével s 
az édes anyai szeretet édes tejével táplálja, növelje 
s a szó legnemesebb értelmében hazafiakká s embe- 
rekké képezze. 



"„Bizony, mondom nektek, ha az utókor elfe- 
ledkeznék arról, a mit ő szive szeretetének e válasz- 
tottjáért tett, meg fognak szólamlani annak néma 
kövei.* 



A sorsnak sajátságos szeszélye nyilvánul e kol- 
légium történetében. Midőn hosszas küzdelem után 
eljutnak végre, hogy a régi épület alapkövét lete- 
gyék, ez alkalommal végzi utolsó szolgálatát Gödri 

Ferencz esperes ; midőn 1876-ban az adósságok 
alatt majdnem összeroskad az intézet, akkor lesz 
köztudomású gr. Mikó Imre végrendelete s végül, 
midőn eléri, a több mint harmincz év múlva fejlő- 
désének azt a fokát, mely az első alapítók lelki 
szemei előtt lebegett, meghal az a férfiú, ki válsá- 
gos helyzeteiben mindig segített s ki végre be is 
tetőzte. 

Mindenik nevezetesebb fordulat sorsában egy- 
egy kiváló pártolója halálát kívánta, mintegy ál- 
dozatul ! . . • 



IV. A főgimnázium. 

— Szervezkedés ; felavatás ; a hála. — 

A mint nagyobbszerű események kezdetét és 
végét, épen úgy a kisebb eseményeknél is a kez- 
det és vég biztos idejét nem lehet megállapítani, 
így a Székely Mikó-kollegium történetében is nehéz 
felvenni egy évet, mint biztos választó falat az 
algimnázium és főgimnázium között. Az algimnázium 
már 1889. őszén, az V-ik középosztály megnyitásá- 
val megszűnt, de azért még több évnek kellett 
letelni, míg főgimnáziummá lett. A teljes főgimná- 
zium csak 1893-ban kezdődik, midőn a vallás- és 
közoktatásügyi m. kir. minister engedélye alap- 
ján megtartatik az első érettségi vizsgálat. De ha 
az intézet berendezését, ügyeinek vezetését figyel- 
mesebben nézzük, nemcsak a közvetlenül követ- 
kező, hanem az ezutáni években is felismerjük még 
sok irányban az algimnázium idejének hatását, any- 
nyira, hogy még 1895-ben is vannak oly jelenségek, 
melyeknek egy főgimnáziumnál előfordulniuk nem 
lenne szükséges. Sokkal közelebbi események azon- 

ban ezek, mint hogy ismertetésükben a kellő tárgyi- 
lagosságot megtarthatnám, mert én is a legtöbb ese- 
ményben résztvettem. Inkább csak a történet folytató- 
jának figyelmét kívántam ez átmeneti időkre felhívni. 

Fel kellett tűnnie a csak felületesen olvasó- 
nak is, hogy a lefolyt harmincz év alatt ez inté- 
zet történetében rendkívül kis szerepet játszik egy 
oly tényező, mely más tanintézeteinknél pedig a 
vezérszerepet szokta vinni. E tényező, a tanári kar. 
Ennek oka az, hogy tanári kar tulajdonképen nincs 
egész a kilenczvenes évek elejéig; 1881-ig csak 
egy rendes tanár van s a szervezet értelmében a mel- 
lette levő segéderők csak tanácskozási joggal bír- 
nak, mely joguk még kisebb jelentőségű lesz itt, 
ha meggondoljuk, hogy az az egy rendes tanár 
egyszersmind igazgató s igy főnökük is. így tehát 
mind azokban az ügyekben, melyek a tanári kar 
hatáskörébe tartoznak, csak egy ember véleménye, 
akarata a döntő, pedig ez ügyek az akkori szer- 
vezet mellett még sokkal fontosabbak voltak, mint 
jelenleg. Kitűnik ez, ha más tanintézeteink e kor- 
ban lefolyt történeteit vizsgáljuk. 1881-től kezdve 
két rendes tanár van ugyan, de egyikök túl van 
terhelve a rendetlen vagyoni számadások tisztázá- 
sával, a másik rendes tanár rövid idő alatt össze- 
ütközésbe bonyolódik a felsőbb hatóságokkal és 
így ez a korszak sem alkalmas arra, hogy a tanári 
kar érvényesülhessen. 

A rendes tanárok mellett ugyan ott vannak a 
segéd tanárok, de ezek helyzete sem alkalmas 
arra, hogy más intézeteinknél meglevő tanári kar- 
hoz csak hasonló testületet is alkothassanak. Nincs 
meg befolyásuk és főkép idejük. A kollégium elöl- 
járósága belátja ugyan, hogy a kollégiumnak csak 
hasznára van, ha oly képzett tanerők, mint volt 
Simó Dénezs és társai, tényleges befolyással bír- 
nak a kollégium ügyei vezetésében és befogadja 

őket az elöljáróság tagjai közé is, de a rörvid idő, 
melyet a kollégiumnál töltenek, a nagy feladat 
megoldására teljességgel nem elég. 

így történik aztán, hogy a kollégium ügyeinek 
vezetése teljesen a gondnoki kar kezébe kerül az az 
a városi és megyei társadalom gyakorol legtöbb 
befolyást az intézet ügyeire, mennyiben a gondno- 
kok sem tudnak ennek hatása alól szabadulni ; 
hisz maguk is első sorban e társadalmaknak a 
tagjai. E társadalmi hatásnak voltak ugyan káros 
következményei is, de különösen anyagi tekintet- 
ben, oly üdvös volt, hogy ehhez hasonlót csak 
ritkán lehet találni. 

A tanári kar megalkotásának és szép hivatása 
teljesítésének nehéz feladata azoknak a tanároknak 
vállára nehezedik, kik 1889 után részint választás, 
részint ministeri kinevezés által lesznek a Mikó-kol- 
legium rendes tanárai. 

Mielőtt az új tanári kar működésének eredmé- 
nyeit sorolnám fel, meg kell említenem egy fel- 
tűnő fordulatot. Míg eddig az elöljáróság tagjai 
között a gondnokokkal szemben a tanárok szám 
tekintetében is elenyésző kisebbségben voltak, most 
a tanárok vannak nagyobb számmal. A törvény 
értelmében öt gondnok van ugyan, de részint meg- 
gyöngült egészség, részint nagyobb távolság miatt 
a kollégium ügyei vezetésében csak ketten vesz- 
nek részt : üónáth József főgondnok, ki a nyolcz- 
vanos évek második felében nyugdíjba vonulván, 
most, midőn ifjúkori reményét a megalósuláshoz 
oly közel látja, évei számához képest fiatal embert 
is felülmúló buzgósággal, erélylyel és hosszú élete 
alatt szerzett bölcs tapasztalataival vesz részt az 
ügyek vezetésében; a másik dr. Bodor Tivadar, 
1891 óta főgondnok;. ki sokoldalú elfoglaltatása 
mellett mindig talált időt, hogy tehetségeit a kol- 
légium javára érvényesítse. 

Dónáth József és dr. Bodor Tivadar gondno- 
kok tanácsai figyelembe vételével kezdi meg az új 
tanári kar a főgimnázium szervezését, tiszteletben 
tartván úgy az állami, mint egyházi rendeleteket 
és utasításokat, de leginkább azoknak a szükség- 
leteknek kielégítését, melyek Háromszék igen sok 
tekintetben különleges helyzetéből állottak elő. 

A főgimnázium feladatai között egyik legfon- 
tosabb volt, hogy közreműködjék a székely kiván- 
dorlás megakadályozásában, vagy legalább csök- 
kentésében, hogy az arra való székely fiuknak 
alkalmat adjon a Romániába vándorlás helyett az 
anyaországban szerezhetni megélhetési módot mint 
kisebb hivatalnak, mely álláshoz az érettségi bizo- 
nyítvány nélkül nem juthatna el. Hogy ezt a czélt 
elérhesse, úgy kellett berendezkednie, hogy a tanu- 
lás minél kevesebb költséget okozzon a szülőknek. 
Háromszék lakosainak anyagi helyzete követelte 
ezt; mert Háromszéken nagyon kevés család van, 
mely egy gyermek taníthatását elbírná, ha az éven- 
ként 200—300 forintba kerül. Ritka az a birtokos, 
kinek 100 hold birtoka van s ritka az az iparos, 
kinek évi tiszta jövedelme az 1000 frton felül megy. 
A berendezkedésnél első sorban szem előtt kellett 
tehát tartani, hogy a tanulók minél kevesebb költ- 
séggel terheltessenek. De vigyázni kellett arra is, 
hogy a tanulók meg nem terhelése daczára is a 
berendezkedés a modern követelményeknek megfe- 
leljen. E két nehéz kérdés megoldása sikerült is, 
még pedig a tanári kar önzetlensége sőt több : 
áldozatkészsége által, mint azt fennebb a 24000 
frtos kölcsön felvételének előadása alkalmával kifej- 
tettem. 

Evvel azonban nem elégszik meg a tanári kar. 

A testi érdekek kielégítése mellett gondot for- 
dít a szellemi szükségletek fokozottabb kielégíté- 
sére is. A tanári kar már évek óta tapasztalta, 

hogy a kellő szellemi eredmény felmutatásában 
legnagyobb akadály a hiányos készültség, melylyel 
a tanulók a különböző népiskolákból a gimnázium 
I. osztályába jönek. E hiányos képzettség hatása 
érzett sok tanulón még a felsőbb osztályokban is. 

Hogy a népiskolákban a tanítás és nevelés 
jobb legyen, arra a tanári karnak vajmi kevés 
befolyása volt és van ; arra kellett tehát törekednie, 
hogy a népiskola mulasztásait a maga körében 
pótolja, a rendelkezésére álló eszközökkel. 

E nehéz feladat megoldására igénybe vette a 
tanári kar a VII. és VIII. gimnáziális osztályú tanu- 
lókat; de nem oly módon, mint az a felekezeti 
iskolákban a régi privát praeceptor idejében a leg- 
újabb időig szokásban volt. Az a magántanító csak 
rontott volna; mert annak feladata volt a tanuló- 
val' a leczkét bemagoltatni, - hogy ezt a műkife- 
jezést használjam, — a mi a tanuló eszét, gondol- 
kozását nem hogy fejlesztette volna, sőt rontotta. 
A jelenkori középiskolákban pedig annyi a tanulni 
való, hogy azt a régi betanulási rendszer mellett 
elsajátítani lehetetlen. A tanári kar czélja az volt, 
hogy szoktassa hozzá a tanulókat a gondolkozás- 
hoz, hogy ne csak betanuljon valamit, hanem azt 
értse is meg. Épen ez okból már 1888/9-től kezdve 
a lehető szigorúsággal jár el az osztályozásnál s 
rövid idő alatt sikerül is elég értelmes, gondolkozó 
tanulókat nevelnie. Az így előkészített felsőbb osz- 
tályos tanulókra bizza aztán az I. és* II. osztályos 
tanulók vezetését már 1894/5. iskolai évtől kezdve 
s részben még az előző 1893/4-iki tanévben is. Az 
ilyen felsőbb osztályos tanulók többé nem privát 
tanítók, hanem felügyelők. Egynek felügyelete alatt 
legfelebb 6 — 7 alsóbb osztályos tanuló lehet csak. 
Nem az a feladatuk, hogy a kis gyerekeket a lecz- 
kére betanítsák, hanem, hogy felügyeljenek : elvégzi-e 
az a maga dolgát és úgy végzi-e a mint kell. Segí- 

teniök csakis ott és akkor kell, ha a kis tanuló 
teljességgel nem tud a maga erején sikert felmu- 
tatni. B rendszernek czélja volt, hogy a járatlan, 
gondolkozásra, önálló munkálkodásra nem szokta- 
tott kezdő tanulót bevezesse, reá vezesse, miként 
kell önmagának felhasználnia saját erejét és képes- 
ségeit. Nem bízta azonban a tanári kar teljesen a 
két felső osztály tanulóira a vezetést; ezek felé még 
két-három eleinte theol. akadémiát, később tudo- 
mányos egyetemet végzett tanerőket alkalmazott, 
s hogy a váltakozás mellett, mert az így alkalma- 
zott tanerők állandók nem lehettek, az egységes 
elv mégis meg legyen tartva, az igazgató mellé 
felállította az úgynevezett internátusi elnököt, kinek 
feladata az internátusban felügyelni, hogy ott min- 
den a megállapított szabályok és elvek szerint tör- 
ténjék, s kimondotta, hogy ezen tisztség mindig 
rendes tanár által töltessék be, azok közül, kik a 
kollégiumhoz lehető legközelebb laknak. 

Ez intézkedések helyes voltát igazolja, hogy 
az egyházkerületi közgyűlés 1895-ben a belső rend- 
tartásra ugyanezeket az elveket ajánlja ; még erő- 
sebb bizonyíték : az elért eredmény ; mert míg az 
első években, különösen az alsóbb osztályokban, a 
bukás százaléka néha 30%-on is felülment, már 
az 1893/4-ik tanévtől kezdve mind alacsonyabb ; az 
eredménynyel mindinkább meg van elégedve a 
ministeri megbízott, évi látogatásai alkalmával, s 
a lefolyt érettségi vizsgálatok alkalmával is a kor- 
mányképviselők több izben adtak kifejezést teljes 
megelégedésüknek. 

Gondot fordított a tanári kar arra is, hogy a 
tanulók már a középiskolában szokják meg, hogy 
semmi más tényező nincs befolyással helyzetükre, 
csakis az érdem. 

E czélját nemcsak az által akarta elérni, hogy 
rendes szolgákat állítva be, a szegény, de jó tanu- 

12 

lásuk miatt teljesen díjmentes tanulókat minden 
testi munka alól, — mint a nem is oly régen szo- 
kásban volt szoba-, folyosóseprés, vizhordás stb. 
— teljesen felmentette, hanem a tápintézetben 
bizonyos dolgokat, mint az ételek behozása, tálak 
kivitele, egyaránt kötelezővé tett mindenkire, kivéve 
a csoportfőnököket. A tápintézetben ugyanis nyol- 
czas csoportok száraára tálalnak ; egy közülök a 
csoportfőnök s bár az asztalteritést a rendes szolga- 
személyzet végzi, de a konyháról a kitálalt ételek 
behordása, a tálak kivitele a csoport tagjainak a 
kötelessége, naponként felváltva, kivétel nélkül. 

Gondot fordít a tanári kar az ifjúsági könyv- 
tárra is ; minthogy a kellő összeg a szükséglet 
gyarapítására még nem állott készen, törlesztésre 
tesz nagyobb megrendeléseket. Ugyancsak a tanu- 
lók önállóbb munkálkodáshoz szoktatása czéljából 
szervezi és felállítja az ifjúsági önképzőkört. Miud- 
két ifjúsági egyesület vezetését egy rendes tanárra 
bizza. 

B szervezkedések, az 1893/4-ik tanév elején, 
már legnagyobb részt végre vannak hajtva, vagy 
kevés idő múlva végrehajtatnak, úgy hogy midőn 
az 1893. évi szeptember hónap 9. és 10. napján 
megtörténik a főgimnázium ünnepélyes megnyitása 
és az új épület ünnepélyes felavatása, a nagy szám- 
mal jelenlevő érdeklődők maguk előtt láthatják az 
új főgimnáziumot teljes működésében. 

Az ünnepélyre nemcsak a kollégium elöljáró- 
sága, hanem az egész Háromszék nagy előkészü- 
letet tesz. Szeptember hónap 9-én d. u. 4 órakor 
érkezett meg a háromszéki vasút vonata, mely a 
kitűnő vendégeket hozta. E vonattal jöttek báró 
Bánffy Dezső, akkor a képviselőház elnöke, mint 
egyházkerületi főgondnok, Szász Domokos püspök, 
Beksics Gusztáv orsz. képviselő, dr. Kolozsvári 
Sándor, Szász Gerő, dr. Sárkány Lajos mint az 

igazgató-tanács kiküldöttjei és még sokan a közeli 
és távolabbi vidékekről. A kitűnő vendégeket id. 
Dónáth József kollégiumi főgondnok üdvözölte, kinek 
üdvözletére Szász Domokos püspök válaszolt, kije- 
lentve, hogy mindnyájan örömmel jöttek ez alka- 
lommal is Háromszékre. A vendégeket hosszú kocsi- 
sorban kisérték be a vasúti állomásról ; az útvonalon 
a kollégium és a többi tanintézetek növendékei 
képeztek szép és lelkes keretet. 

Báró Bánffy Dezső Potsa József főispán ven- 
dége volt; ide vonult este hét órakor a fáklyás 
menet. A zenekar indulójának és a kollégiumi 
ifjúsági énekkar dalának elhangzása után Benke 
Isván tanár üdvözölte a szeretett és tisztelt ven- 
dégeket. Az üdvözlő beszédre báró Bánffy Dezső 
válaszolt, kiemelve, hogy még boldogult Császár 
Bálintnak Ígérte volt meg eljövetelét, s bár a halál 
megakadályozta, hogy vele személyesen találkoz- 
hassék, de éppen ezért szükségesnek tartja felhívni 
Háromszék közönségének figyelmét a boldogult 
emlékére, mert ő volt, ki e főgimnázium létesíté- 
sére legtöbbet tett. Az énekkar adott elő még egy 
dalt s azután az ujjongó nagy közönség eloszlott, 
hogy részben ismét találkozzék az ismerkedési 
estélyen. 

Másnap, szeptember 10-én, a kollégium elöljá- 
rósága és tanári kara tisztelgett Szász Domokos 
püspöknél és báró Bánffy Dezsőnél. Kevéssel ezután 
a magas vendégek Potsa József főispánnal megje- 
lentek a kollégiumban, hol szintén az elöljáróság 
tagjai fogadták és kisérték fel a díszterembe. A 
diszterem már ekkor telve volt a legelőkelőbb 
közönséggel Háromszékről, a szomszédos vidékek- 
ről s távolabbi testvérintézetek küldötteivel. 

A felavatási ünnepély az ifjúsági énekkar éne- 
kével kezdődött. Dónáth József, az ősz főgondnok 
állt fel ezután és az örömtől meghatva vázolta a 

kollégium szinte 30 éves történetének kimagaslóbb 
mozzanatait, a nagy alapítók és Háromszék lako- 
sainak áldozatkészségét s beszédét újabb pártolásra 
híva fel nagyokat és kicsinyeket, fejezi be. 

Szász Domokos püspök lépett fel ezután a 
szószékre s mondott egy szop imát, milyen csak 
ritkán hangzik. 

Majd dr. Székely Bendegúz igazgató olvasta 
fel a kollégium történetét. 

Ugyanez alkalommal olvasták fel az üdvözlő sür- 
gönyöket és leveleket. Megemlékeztek : gróf Csáky 
Albin, minister, dr. Klamarik János, Elischer József 
dr. tanker. főigazgató, Szász Károly, Kiss Áron, 
Pap Gábor püspökök, gróf Pejacsevicsné sz. gr. 
Mikó Anna, Berzeviczy Albert, báró Vay Miklós, 
Hegedűs Sándor, a meghivott tanintézetek igazgató- 
ságai és S. -Szentgyörgy város egykori képviselője, 
Tisza Kálmán. 

Az ünnepély után mintegy 300 terítékű közebéd 
volt s este jótékony czélú bál a tápintézet javára.* 

Az ünnepélyen jelen volt szakemberek részle- 
tesen megtekintették az egész kollégiumot s kivé- 
tel nélkül elismerésüket fejezték ki az aránylag 
rövid idő alatt létesített felszerelés és berendezke- 
dés felett. 

Az öröm, mely egész Háromszéket eltöltötte, 
hogy teljes középiskolája van, bizonyítéka annak, 
hogy a kormány nagyon is kellő helyen nyújtotta 
a segélyt. De még inkább bizonyítja a tanulók szá- 
mának rohamos növekedése. Míg régebben a négy 
gimn. és egy előkészítő osztályban 150—160 tanuló 
volt s a főgimnázium tervezgetése alkalmával sem 
számítottak többre 200—240 tanulónál, már az V. 
gimn. osztály megnyitása évében, az 1 889/90. tanév- 
ben az öt gimn. osztálynak 194 tanulója iratkozott 

* Részletes leírása, a beszedők és üdvözlő sürgönyök a kollégium 
1893/4-iki értesítőjében. 

be, kik közül 178 tett vizsgálatot. A következő 
években még rohamosabb a szaporodás. 1891 /2-ben 
271 tanuló iratkozik be és 252 tesz vizsgálatot; 
18934-ben 263 tanuló vétetik fel s vizsgálatot tesz 
248; a következő évben 283 iratkozik be s vizs- 
gát tesz 259 tanuló. Különösen népesek az alsó 
osztályok úgy, hogy az I. osztályt kétszer kellett 
párhuzamossá tenni. Bnnqk hatása a későbbi évek- 
ben látszik aztán meg; az 1895/6. évben 285, 
1896 7-ben 295, 1897 8. 312 tanulója van a kol- 
légiumnak. 

A tanulók nagy száma, a nagymérvű adminisz- 
tráczió, — mely szélesebbkörü a többi testvérinté- 
zeteknél á tápintézet vezetésével és a Székely 
Nemzeti Múzeum kezelésével, — nagy terhet ró a 
tanárok vállaira. Egy ideig küzködnek, erőt sze- 
rezve a lelkesedésből, de végre is meggyőződnek, 
hogy ennyi erővel oly csekély javadalmazás mel- 
lett képtelenek hosszabb ideig megfelelni magukra 
vállalt feladataiknak. Végre is, nem lehetvén más- 
kép segíteni a helyzeten, ismét a kormányhoz for- 
dul az elöljáróság, kérve a 12000 frt évi államsegély 
4000 frttal emelését, melyből részint a jelenlegi 
tanárok javadalmazását növelné, részint újabb tan- 
széket állítana fel. 1894-ben. ugyanis, mikor e 
lépés történik, a tanároknak még az ötödéves pótlé- 
kaikból is csak az első volt biztosítva. Törzsfize- 
tés javításáról még álmodni sem mertek. Az emlí- 
tett év nyarán a tisztségeket újra töltötte be az 
elöljáróság. A gazdasági ügyek vezetésével e sorok 
irója bízatott meg s mint ilyen, a nyár folyamán 
előkészítette az államsegély fölemeléséért benyúj- 
tandó kérést, kitüntetve a körülményeket, melyek 
ezt szükségessé teszik. Még az ősz folyamán fel- 
terjesztette az elöljáróság a felsőbb egyházi ható- 
ságokhoz, kérve, hogy pártolólag terjeszszék fel a 
magas ministeriumhoz. A kérést úgy az egyházkerü- 

let, mint a konvent pártolólag terjesztette a minister 
elébe, de eredmény csak 1896-ban lett némileg, 
midőn az 1897. évre még 1000 frt utaltatott ki és 
intézkedett a magas ministerium, hogy a felemelt 
államsegélyre a szerződési tervezet elkészíttessék. 

Hogy mily alapos volt a tanári kar félelme a 
nagy terhekkel járó következményektől, bebizonyí- 
totta az eredmény. A túlságos megerőltetés követ- 
keztében már 1894. október végén egyik tanárt 
Várkonyi Endrét, a halál kiragadta kartársai közül. 
A tanári kar és elöljáróság megfelelő tisztelettéte- 
lekkel helyezték örök nyugvó helyére és diszes 
emlékkel jelölték a helyet, hol a korán, 35 éves 
korában kiszenvedett képzett fiatal ember pihen. 

Másfél év múlva dr. Székely Bendegúz igaz- 
gatón kezdtek a legveszedelmesebb, az agybetegség 
tünetei jelentkezni. Rögtön szabadságoltatott, de 
gyógyulása nagyon is kétséges. 

Mindezen nehéz viszonyok között is az elöl- 
járóság és tanári kar nem feledkezik meg egy 
kötelezettségéről : hogy a kollégium létesítése és 
fejlesztése körül érdemeket szerzett férfiak iránt 
kegyeletét szemmel láthatólag is kifejezze. Még 
1895. őszén elhatározza, hogy a négy kiváló párt- 
fogó életnagyságú képét lefesteti és a díszterem- 
ben helyezi el, buzdításul és figyelmeztetésül a jelen 
és jövő kornak. B négy férfiú gróf Mikó Imre, gróf 
Csáky Albin, Szász Domokos püspök, Császár Bálint 
S. -Szentgyörgy város polgármestere. 

A négy arczkép el is készíttetett s ünnepélyes 
leleplezése 1896. tavaszán történt meg, az erdélyi 
ev. ref. tanároknak S.-Szentgyörgyön, ezúttal har- 
madízben tartott értekezlete alkalmával. 

B négy alak ott a díszterem falán mintegy 
megmagyarázza a s.-szentgyörgyi államilag segélye- 
zett ev. ref. Székely Mikó-kollegium történetét. Az 
egyház látható képviselője, a püspök ; a buzgó, 

fajának minden erényét önmagában megtestesítő 
székely főúr, a míveltségért és előhaladásért, min- 
den áldozatra kész polgárság s végül a mindezeket 
magába foglaló és egyetemes czéljaira bölcsen fel- 
használó államhatalom képviselője. 

A hála és kegyelet adójának legalább részben 
lerovásával kezdte meg a Székely Mikó-kollegium 
az új ezredik évet. Sok küzdelmet kellett megvív- 
nia, míg addig eljutott. Meglesznek-e gyümölcsei 
e küzdelmeknek, ez áldozatoknak ? A jövő titka. 
Ha az a szellem, mely ügyét diadalra juttatta továbbra 
is élni fog, bizonyára meg lesz a kellő eredmény. 

Felség-foly a niodás. 

Cs. kir. Ap. Felség! 
Legkegyelmesebb Urunk ! 

A cs. kir. magas pénzügyministerium 1862-ik évi 
november 13-ról 19589. sz. a. kelt s ugyan ez évi deczem- 
ber 5-ről 4654. sz. a. kibocsátott fels. udvari rendelet mel- 
lett nyilvánossá is tett jegyzékében ki levén mondva, hogy 
azon volt székely határőrvonali katonatiszti szállások s 
más katonai épületek, melyek katonai közigazgatási vagy 
pénzügyi czélokra fel nem használhatók, iskolai vagy 
egyházi czélra, teljes vagyontalanságukat bizonyító köz- 
ségek által, felsőbb helyről kinyerendő engedély folytán 
ingyen megszerezhetők : 60 ezer protestáns lelket képvi- 
selő Rikán belőli ev. ref. egyházközönségi gyűlésünk a 
magas pénzügyministerium ezen nyilatkozmányában a 
fejedelmi legmagasb akarat alattvalói boldogitását czélzó 
legkegyelmesebb intézkedésére ismer, a fiúi bizalom leg- 
hódolóbb ragaszkodásával folyamodik cs. ap. kir. Felséged 
atyai szeretetéhez, méltóztat S.-Szentgyörgy mezővárosban 
létező volt székely határőrvonali huszárezred auditori 
obristlieutinanti obersteri számvevő irodai és orvosi szál- 
lásainak végében fekvő s /. alatt mellékelt rajzon zöld 
színnel jelelt kertet ugyanezen mezőváros keblében fenn- 



Digitized by 



Google 



185 



álló ev. ref. tanintézetünk számára tanuló helyiségül leg- 
kegyelmesebben adományozni ; alattvalói mély hódolattal 
felterjesztett kérésünk támogatására következő érveket 
bátorkodván legalázatosabban Cs. A. Kir. Felséged leg- 
kegyelmesebb szine elébe juttatni. 

1. Ezen kérelmezett helyiség a volt határvonali 
nemes székely huszárezred felállításakor Háromszék uni- 
versitásától ingyen bocsáttatott volt át érintett nemes 
huszárezred tisztikarának szállásolási czélra, mint az azon 
időbeli stabalis lakásokról szóló s provinciális commissa- 
riusi archívumban fentartott aktákból is elég világosan 
kitűnik. 

2. S.-Szentgyörgy városában később auditori obrist- 
lieutenanti obersteri számvevő irodai — Rechnungskanzlei 
— és orvosi szállások építtetvén, a kérelmezett helyiség 
lakási czélra többé nem használtatott, hanem az új épít- 
ményekhez csatoltatva, az illető ezredbeli katonaság gyü- 
mölcsészetbeni oktatására használtatott, míg a székely 
határőrség feloszlatása bekövetkezett. Az 1850. év után 
az érintett aerarialis épületek az erdélyi cs. k. maglovakat 
gondozó katonai törzsosztály — Stabs von dem k. k. 
Siebenbürgischen Beschaldepartments — befogadására 
rendeltetvén, minthogy ezen katonai osztálynak kertbéli 
illetősége nincs — a kérdéses helyiség évenként fizetendő 
bizonyos dij mellett közárverés utján egyes vállalkozóknak 
haszonbérbe szokott adatni. De mivel ezen árverési dijak- 
ból kincstárilag beveendő s évenként mintegy 32 o. é. 
forintra tehető jövedelem még arra sem elégséges, hogy 
abból a kérelmezett helyiség körül fentartandó néhány 
pár öl deszkakerítés költsége teljesen fedeztessék: ezen 
veteményes kert birtoklása a cs. k. kincstár jövedel- 
mének inkább hátrányára, mint előnyére szolgál. 

3. A tanoda vagyontalan. 

4. A nagyszámú növendéknek tanuló helye nincs. 
Clausula. 

A sepsi-szentgyörgyi „Miké-tanoda". 

Ajánlva a magyarországi reformátusok konventjének s a székely 
közrati volödés barátainak. 



Nagyméltóságú Minister ur! 
Kegyelmes Urunk ! 

A nagyméltóságú minister urnák f. évi 18,186. szám 
alatt kelt és a magyarországi ref. egyetemes konvent elnök- 
sége utján tudomásunkra hozott kegyes intézkedése szerint 

— addig is, mig az 1883-ik évi XXX-ik törvényczikk 47-ik 
§-a alapján a szerződés megköttetnék — méltóztatott gim- 
náziumunknak, az 1887— 88-ik iskolai évre 3500 frt rend- 
kívüli fentartási . segélyt engedélyezni. Nagyméltóságodnak e 
kegyes intézkedéseért, a legmélyebb hálánknak adunk ez 
utón is kifejezést. 

De egyúttal, midőn iskolánk és a székely nép zömének 
egyik életbevágó kérdése ugy szólván a válság pontján áll ; 
midőn hosszú időre terjedő szerződést kell kötnünk egy még ifjú 
életű, de örök időkre alapított tanintézet nevében, a magyar 
állam alkotmányos kormányával s annak fenkölt lelkű képvise- 
lőjével : engedje meg Nagyméltóságod, hogy az ügy fontossá- 
gához illő — jogot, törvényt és szabadságot egyaránt tisztelő 

— magyar református őszinteséggel, nyíltsággal és bizalom- 
mal adjunk kifejezést ugy iskolánk és ez iskolát alapító 
közönség, mint a magyar állameszme, a magyar nemzeti 
kultúra érdekében alázatos nézeteinknek és óhajtásainknak . 

A sepsi-szentgyörgyi ev. ref. Székely-Mikó-Kollegium 
eszméje ezelőtt három évtizeddel, az abszolút kormány alatt 
született meg. „Crescit sub pondere pálma* ; az eszme a 
nyomasztó időviszonyok daczára, hihetetlennek látszó gyor- 
sasággal öltött konkrét alakot. A lelkes székely nép jól fel- 
fogott érdeke, az önfentartási ösztön nemes sugallata lángra 
gyulasztotta az áldozatkészség szent tüzét. 

Midőn hajdanában a véres kardot széthordozták az 
országban, midőn a vészt jelző tűzoszlopok meggyuladtak a 
Székelyföld bérczein, talpra állott minden igaz székely, ki 
felbirta kezét, fegyvert ragadott a drága hon, a vérrel szer- 
zett szent föld védelmére. A becstelenség bélyegét sütötték 
a gyávára, a ki nem teljesítette kötelességét, nevét kitöröl- 
ték a szabad székelyek lajstromából. 

A szabadságharcz lezajlása után, midőn elnémultak 
Gábor Áron ágyúi, midőn a szabad székelyek kezéből kitör- 
ték a kardot, midőn erőteljes ifjaink és férfiaink nagyrésze 
örök álmát pihente a véres csatamezőkön, más része hon- 
talanul bujdosott az erőszak üldözése elől : más fegyvert 
kellett kovácsolni a hon védelmére, a közművelődés zászla- 
ját tűztük ki a magyar nemzeti szabadság keleti védbás- 
tyájára, mert hiszen az igaz székely nemcsak a véres csa- 
ták gyilkoló fegyverével, az ész mindenható tüzével is tud 
harczolni. 

Nemes versenyre szállva sereglett a széhely nép apraja 
és nagyja a közművelődés zászlója alá. Ezereknek neve van 
följegyezve iskolánk „Arany könyvébe*, kik egy krajczártól, 
egy darab téglától kezdve, hídvégi gróf Mikó Imre 60 ezer 
frtos alapítványáig, tehetségűkhez képest járultak a nagy 
eszméhez, hogy az absolut hatalom nyomása alatt, egy 
újabb védbástyát emeljünk a magyar állameszme és magyar 
közművelődés védelmére. És rövid időn 250 ezer forint érté- 
ket meghaladó vagyon gyúlt össze egy középiskola megala- 
pítására. 

Mint mindennek, agy az áldozatkészségnek is határa 
van. Mielőtt megvalósíthattuk volna a nagy eszmét, hogy 
egy a kor színvonalán álló virágzó teljes gimnáziumot ala- 
pítsunk saját erőnkön : a nyomasztó anyagi viszonyok miatt 
kimerült áldozatkészségünk. 

Régen vártuk a sokáig vajúdó középiskolai törvény 
megszületését, melyet a halhatatlan emlékű b. Eötvös József 
személyes látogatása alkalmával kilátásba helyezett, biztat- 
ván minket, hogy ne lankadjunk, majd a törvény alapján ő 
és az állam támogatásunkra fognak sietni. E jó remény és 

a legilletékesebb helyről jövő biztatások fejében, a legna- 
gyobb erőfeszítéssel, ugy, a mint -lehetett, tartottuk fenn 
iskolánkat négy gimnáziális és egy előkészitő osztálylyal. 

A törvény meghozatala és végrehajtása a nagy Eötvös 
méltó szellemi örökösére, Nagy méltóságodra várt. Az örök- 
séggel együtt vegye át Nagyméltóságod ama biztatásokat 
és ígéreteket is, melyeket a nagy Eötvös hozzámenesztett 
küldöttségeinknek és nekünk személyesen is nyújtott, feledhe- 
tetlen látogatása alkalmával. 

Az 1883-ik évi XXX. t. ez. s annak különösen 47-ik 
§-a alapján, tartózkodás nélkül, a jól végzett kötelesség tuda- 
tával, a törvényre fektetett jogérzettel és bizalommal nyújt- 
juk ki kezeinket Nagyméltóságod felé az állami segélyezé- 
sért és pedig nemcsak egy négy osztályú algimnázium, 
hanem egy fokozatosan fejlesztendő, teljes 8 osztályú gim- 
názium fentartásához kérjük az államsegélyt. 

E czélból a nagyméltóságú minister ur kegyes ren- 
delkezésére tiszteletteljesen ide csatoljuk : 

A) költségvetésünket, egy fokozatosan fejlesztendő, 8 
osztályú gimnázium fentartásához ; 

B) az iskolai épületek kibővítéséhez szükséges terve- 
zeteket és költségvetéseket ; 

C) az állammal kötendő szerződés föltételeit. 
Utólagosan fel fogjuk terjeszteni Sepsiszentgyörgy 

város közönségének ajánlatát iskolai helyiségek ideiglenes 
átengedése tárgyában. 

A mi a költségelőirányzatokat és az állammal kötendő 
szerződés föltételeit illeti, azokat a helyi viszonyok szem 
előtt tartásával állítottuk össze, de azoknak egyes pontoza- 
taihoz nem ragaszkodunk föltétlenül és nagy méltóságod bölcs 
belátása szerint s illetékes felsőbb hatóságaink hozzájáru- 
lásával, a törvény és méltányosság alapján hajlandók vagyunk 
a kívánt módosításokat elfogadni. 

Mi az alkotmányos magyar kormánynyal, a felelős 
magyar minisztériummal szemben teljes bizalommal visel- 
tetünk ; mert erős meggyőződésünk szerint, a magyar refor- 
mátus egyháznak és a magyar alkotmányos kormánynak, a 

magyar nemzeti erkölcsvallásos közművelődés terén ugyan- 
egy, közös czéljok van, egymás iránt nem szabad félté- 
kenységet, bizalmatlanságot tanúsítani. 

A főépület kibővítésére vonatkozó tervezet felülvizs- 
gálását és végleges megállapítását szintén Nagyméltóságod 
bölcs belátására és szakközegeire bízzuk és a szükséges 
módosításokhoz előlegesen és teljes készséggel hozzájáru- 
lunk, s a Nagyméltóságod által jóvágyandó terv szerint, a 
szükséges építkezéseket 40,000 frtnyi, egyszer s minden- 
korra kiutalandó segélylyel elő fogjuk állítani ; mert a 40,000 
forinton felüli építési szükségletet részint anyagokban, részint 
munkaerőben és készpénzben az áldozatkészségnek újabb 
igénybe vételével és erőfeszítésével, saját körünkben elő 
fogjuk teremteni. Csak egyszer valahára biztosítékot nyer- 
jünk, hogy az állam támogatni fogja, minden igaz három- 
széki székely legfőbb óhajtását: ismét megnyílnak az áldo- 
zatkészség forrásai 

És most engedje meg Nagyméltóságod, hogy kérésünk 
támogatására indokainkat fejtsük fel részletesen a követ- 
kezőkbe n : 

1. Mi alázatos kérésünket az 1883-ik évi XXX- ik tör- 
vényczikkre s annak különösen 47-ik §-ára fektetjük. 

Alig hiszszük, hogy legyen a magyar birodalomban 
olyan középiskola, melynek fennállását ugy általános „orszá- 
gos műveltségi", mint „fontos helyi érdekek" kiválóbban igé- 
nyelnék, mint a mi iskolánk fennállását. 

Nagyméltóságod, ki annyira jártas hazánk, nemzetünk 
kulturtörténelmében, ki a múlt tanúságaira építi jövőre kiható 
nagyszerű alkotásait, jól tudja, hogy Erdély bérczei közt, 
századok hosszú során át, a székely népfaj képezte legna- 
gyobb mértékben a magyar állameszme, a magyar népfaj, 
a magyar nemzeti közművelődés fentartó, éltető elemét. 
Nemcsak a székely havasok tövében — saját fészkében — 
őrizte meg tisztán faji jellegét és képezte az európai művelt- 
ség keleti védbástyáját, századok hosszú során át kifogyha- 
tatlan rajokat bocsátott ki népünk az egész magyar biro- 
dalomba, különösen erdélyrészi szűkebb hazánkba, a kipusztult, 

elzüllött magyar faj üresen maradott helyére, ugy annyira, 
hogy ha a székelyek nem lettek volna, Erdélyben magyar 
nemzetiségről, magyar kultúráról szólni is alig lehetne. 
Hiszen az erdélyi megyékben és városokban szétszórt, még 
életrevaló és vezérszerepre hivatott magyar elemnek is túl- 
nyomó része székely eredetű. 

Ezen fentartó elem kisugárzását első sorban iskoláink- 
nak, az „alma matereknek köszönhetjük. Azon ifjaink, kik 
nem viseltek fegyvert, kiknek a keskeny barázdákon és 
primitív iparmühelyekben nem jutott munkatér, megnépesí- 
tették Erdély különböző iskoláit, különösen a magyar ref. 
iskolákat, honnan a különböző kulturpályákra kilépve, lehe- 
tőleg minden talpalatnyi tért elfoglaltak és helyükön be- 
csülettel álltak meg. És e tekintetben különösen a három- 
széki székelyek mentek elől jó példával. És mégis egy ily 
— több mint 100 ezer lelket számláló — tiszta magyar 
Vidéknek nem volt egyetlen középiskolája, mert a százado- 
kig tartó önvédelmi harczban, a százados katonai uralom 
alatt nem volt sem ideje, sem ereje, hogy valódi hivatásá- 
nak és hajlamának megfelelő tanintézeteket állithasson. A 
nemzeti fejedelmek és magyar főuraink azon vidékekre állí- 
tottak iskolákat, a hol birtokaik valának : a régi vegyes 
nemzetiségű megyékben; és a székely fiuknak több napi 
járó földre kellett a tudományok forrásához vándorolni. 

Midőn a határőri fegyvert levették a székely nép vál- 
lairól, példátlan lelkesedéssel látott egy középiskola felállí- 
tásához. Alig hisszük, hogy kultúrtörténetünkben fényesebb 
lapot mutatna fel a krónikairó. mint a minő a Székely-Mikó- 
kollegiumnak megalapítása. 

Czélunkat csak félig értük el. A haladó kor igényei 
sok anyagi és szellemi erőt követelnek egy, a kor színvo- 
nalán álló középiskolától, ezt előteremteni már nincs elég 
erőnk. Ezért kell segélyért nyújtani ki kezünket, nemcsak a 
magunk, hanem az országos közművelődés érdekében, hogy 
tért nyissunk a humán nemzeti műveltségre kiváló hajlam- 
mal és képességgel biró ifjaink számára. 

2. Midőn iskolánkat, ezelőtt másfél évtizeddel megala- 

pítottuk, mindenik alapító azon törhetlen reménynyel és föl- 
tétellel hozta meg áldozatát, hogy intézetünk egy teljes 
gimnáziummá fog fejlesztetni. Ez a czél, ez a remény lel- 
kesítette a halhatatlan emlékű hídvégi gróf Mikó Imrét, 
a legnagyobb. székelyt, midőn nagyszerű alapítványát tette. 
A közművelődés nagy apostolának szive utolsó dobbanása, 
örök álomra záródó szemeinek utolsó pillantása felénk, 
iskolánk felé volt irányozva, égbe szálló lelke egy virágzó 
8 osztályú teljes gimnáziumot látott a jövőben. És az ő 
60,000 frtos, jelenleg 85,000 frtra felszaporodott alapítvá- 
nyát, valamint a legszegényebb alapító fillérét a hitbizo- 
mány megsértése nélkül más czélokra fordítani nem lehet, 
ha csak nem akarjuk a Mikó-alapítyány-levelének záradéka 
értelmében egy elárvult nemzet árvaházának szentelni. A 
középiskolai törvény 47-ik §-ának zárjel közt levő szavaira 
támaszkodva, kérjük a nagyméltóságú minister urat: sies- 
sen segitségüukre. mert ha idejekorán nem nyerünk segélyt, 
nem lehet akkora árvaházat építeni, mely menhelyet adjon 
az elárvult háromszéki székely népnek ! 

3. A négy osztályú gimnáziumnál, eltekintve az ala- 
pítók intencziójától és minden háromszéki székely legfőbb 
óhajtásától, azért sem állapodhatunk meg, mert az egy 
félszeg intézmény lenne, tán rosszabb a semminél. Csak azt 
jegyezzük meg, hogy e félszeg intézmény által egy keserű 
csalódásra ébresztenék a székely népet, mely kétségbeesé- 
sében megvonná bizalmát, további erkölcsi és anyagi támo- 
gatását intézetünktől, látva, hogy hasztalan remélt, haszta- 
lan áldozott, ereje fogytán nem nyer támogatást. Egy négy 
osztályú gimnázium mint félszeg intézmény aránylag fél- 
annyival több alapvagyont és fentartási költséget igényel, 
mint egy teljes 8 osztályú gymnázium. 

4. A székely nép — legyen bár ezen felfogása téves 
előítélet, — kiváló előszeretettel nevelteti gyermekeit a 
humán pályákra. Ezért volt az, hogy ez irányban, a régebbi 
időkben egyetlen vidék, egyetlen egy népfaj, nemzetiség és 
vallásfelekezet sem versenyezhetett számarányához képest 
velünk, a székely s különösen a háromszéki protestáns székely 

néppel ; ezért népesítik meg jelenben is a székely fiuk az 
ország különböző részeiben fennálló középiskolákat; ezért 
mutat fel iskolánk, mint félszeg intézmény, is oly népességi 
fokozatot — osztályonként középszámítás szerint 30—40 
növendéket — melynél többet alig lehet várni az előmene- 
tel veszélyeztetése nélkül. E népességi fokozat még növe- 
kednék, ha a szülők ama biztos hitben hozhatnák ide gyer- 
mekeiket, hogy a teljes gimnáziumi tanfolyamot végezhetik 
gyermekeik és a már magában életpályát biztosító érettségi 
bizonyítványt szerezhetnek. 

A szász testvéreknek kulturczéljaik megvalósítására 
millió meg millió értékű vagyon áll rendelkezésére. Kirá- 
lyaink, nemzeti fejedelmeink pazarul osztogatták számokra 
a dotácziókat. Egyebeket mellőzve csupán dézmakárpótlásuk 
oly óriási összeget képvisel, miről a tanítóját, papját, isko- 
láit és más kulturális intézményeit fenntartó és még a szász 
pap dézma kárpótlását is adózó, szabad székely nép még 
álmodozni sem merészel. És a székely fegyverek őrt állot- 
tak, nehogy ők kulturtörekvéseikben akadályozva legyenek ; 
vérünkkel, testünkkel védelmeztük kultúrintézményeik anyagi 
és szellemi fennállását. S miután a kéziipar teréről le van- 
nak szorítva, szász testvéreink is a humán irányban nevel- 
tetik gyermekeiket, e törekvésükben hathatós támogatást 
nyújtanak, saját bő anyagi forrásaik mellett a „Deutsche 
Schulverein", a „Gusztáv Adolf" s más külföldi egyletek. Oda 
engedjük-e a tért, melyet eddig Erdélyben mi domináltunk ? 

A román testvéreknek törekvéseit és erre szolgáló 
anyagi eszközeit, jól ismerik Nagyméltóságod Árgus szemei. 
Hogy egyebeket mellőzzünk, csupán Naszód vidékén egy 
középiskola felállítására, a magyar kormány kegyes intéz- 
kedése folytán oly anyagi erővel rendelkeznek, és e vagyon- 
ból, nemsokára egy olyan felekezeti, román gimnáziumot 
fognak állítani, miről mi, államsegély nélkül még csak 
álmodozni sem merészlünk. 

Ezeknek engedjük-e át a tért? A naszódi középisko- 
lában fognak-e a magyar állameszmének hiyebb polgárokat 
nevelni, vagy a sepsi-szentgyörgyi Mikó-kollegiumban ? 



Digitized by 



Google 



193 



5. Egy pár végzetes tévedés emelkedett túlsúlyra 
irányadó körökben, reánk székelyekre nézve. Végzetes téve- 
dés az, hogy mi székelyek ha csakugyan életrevalók és a 
magyar állameszmét megvalósítani képes népfaj és államal- 
kotó, tényező elem vagyunk, hóditsuk meg az erdélyi szász 
és román földön levő városokat, ragadjuk kezünkbe a nem- 
zeti kultúra különböző ágait, a humán és reál műveltségét 
s anyagi és erkölcsi túlsúlyunkkal paralizáljuk a deutsche 
Einheit és Daco-Romania eszméit. Éppen ez elvből kiin- 
dulva aztán azok az államférfiak, kik — mint ők mondják 
— magasabb állami szempontokból mérlegelik a helyzetet ; 
állítanak iskolákat s más kulturintézeteket az erdélyi magyar 
faj számára, tömérdek áldozatokkal olyan vidékeken, hol 
alig teng-leng néhány magyar, kiket balsorsa oda vezetett, 
a vandalizmus megkímélt, a nemzeti chauvinizmus el nem 
üldözött. 8 ide utalnak minket visszahódítani az elveszett 
tért, s hogy ott legyünk a magyar nemzeti kultúrának 
vezérei, urai. 

Ez téves nemzeti politika. Hiszen hódítanánk mi, csak 
engedne szabad kezet a humán érzet, a testvéri szeretet. 
Mi humán, loyalis nép vagyunk, mi megvédtük saját tűz- 
helyünket, de sohasam hódítottunk. Mi csak az önvédelem- 
ben vagyunk erősek, ha ugyan az áldástalan küzdelemből 
maradt fenn még erőnk. 

Hogy konkrét példát hozzunk fel : Brassóban, a hozzánk 
legközelebb eső, a világvárosok felé fejlődő városba utalnak 
minket a magasabb látpontból néző államférfiak. A magasabb 
látpontból intézkedő állampolitika ezt a várost emelte az 
erdélyi ipar és kereskedelem egyik góczpontjává, midőn 
a Székelyföld teljes kikerülésével a vasúti összeköttetések 
góczpontjává tette. Ebbe is bele nyugodtunk, döczögünk 
kavicsos utainkon. De ha kivették kezünkből, ha elvonták 
vidékünktől az anyagi prosperálás legfőbb tényezőjét : ne 
várja tőlünk a magyar nemzeti kormány, hogy üres marok- 
kal, anyagi erő nélkül csupán szellemi ős-erő szupremácziá- 
jával hóditsuk meg azt a várost, mely századok hosszú során 
át a mi és csángó testvéreink fedezete alatt fejlesztette tel- 

jességgel nem magyar, hanem elzárkózott szász és román 
kultúráját. 

Brassó városa magyar ajkú népességét egy néhány 
magyar állami hivatalnok, egy néhány élhető iparos kivéte- 
lével, ezerekre menő, de a véginséggel küzdő elesett kis 
iparosok, napszámosok és cselédek képezik, a kik ott az 
anyagi és erkölcsi romlás és prostituczió minden nemének 
ki vannak téve. Ezekkel nem hódítunk. Ide állítanak szá- 
munkra iskolákat, de az itt felállított intézetek az állam 
minden pártfogása és jóindulata mellett is hozzáférhetetle- 
nek, és erkölcsi nevelés szempontjából megbízhatatlanok. 

Itt Sepsi-Szentgyörgyön, a mi hihetetlennek látszó olcsó, 
patriarchális intézményeink szerint, egy növendék évi nevel- 
tetése, valamint a többi erdélyi protestáns gimnáziumaink- 
ban átlagosan 60—100 frtba kerül. És ezen kevés kiadás 
mellett a fizető növendékek háta mögött és azok költségén 
még egy harmad-negyedrész merőben ingyen tanul. Itt a 
kulcsa, hogy annyi székely fiu nyer magasabb kiképeztetést 
protestáns iskoláinkban ; mig Brassóban és más távolabb 
eső nagyobb városban kétszeres, sőt tízszeres költségbe 
kerülne a gyermekeik neveltetése. Honnan fedezze a sze- 
gény székely azt az erejét lelülmuló költséget ? 

Mi Brassót nem * fogjuk meghódítani. Az a néhány 
talpalatnyi tér, melyet ujabb időkben nyertünk, nem jogosít 
fel azon légvárak építésére, melyett Brassó közvetett jobbá- 
gyai a székelyek elébe felmutatnak. A székely csak saját 
fészkében lehet erős, a ki szereti, a ki hasznát akarja venni, 
itt siessen támogatására. A Székelyföldön kell erős védvá- 
rakat építeni a magyar kultúra érdekében. Erős meggyőző- 
désünk, a magyar kultúrtörténetem igazolja, hogy egy magyar 
nemzeti szellemű középiskola felállítására, a magyar biro- 
dalom területén alkalmasabb talaj nincs, mint Háromszék 
és Sepsi-Szentgyörgy városa. Ha a magyar állam akar is, 
és tud is áldozni állandó, századokra kiható kulturözélokra ; 
itt biztos talajra teheti le befektetéseit ; itt nemcsak egy 
iskolát, az iskola által egy erős és biztos kulturközpontot, 
egy védvárat fog építeni, a mire a mai ingadozó politikai 

viszonyok közt vajmi nagy szükségünk van. Mindent nem 
mondhatunk el ; kérjük Nagyméltóságodat, siessen segítsé- 
günkre, mig nem késő ! 

Igaz, hogy minden kívülről jövő segély nélkül is, a 
messze távolban ott lebeg előttünk a czél elérése, melyet 
az alapítók, a nagy Mikó Imre vezérlete alatt magok elébe 
tűztek. De míg a Mikó-alapítvány kamatos kamatjaival és 
a szegény székely nép további áldozat fillérei annyira fel- 
szaporodnának, addig évtizedek telhetnek el. Már pedig a 
székely népnek, melynek egyetlen menedéke a kultúra terén 
való haladás, nincs elveszteni való ideje. Ha nem sietnek 
jóakaróink segélyünkre, majd késő leend. Egy a nyomasztó 
anyagi viszonyok alatt elzüllött, elkoldusodott népen majd 
nem segít a középiskola. „Bis dat, qui cito dat. a 

Azt is hangoztatják a székely nép barátai közül sokan, 
hogy a székely nép kiválólag az iparra van hívatva, tehát 
ipar- és reáliskola kell a székelynek. Kétségtelen igazság 
és jóindulat sugallja e jó tanácsot. De hiszen a székely 
fiúkból, kik nem élhetnek meg kevés művelhető íöldük 
keskeny barázdáin, jut elég az ipar terére is, mely a mos- 
tani viszonyok közt a tőkehiány és a külföldi gyártmányok 
idetóduló áramlata miatt teljesen teng és élet-halál harczot 
vív. Székely fiaink népesítik meg az itteni lakatos tanmű- 
helylyel egybekötött polgári fiúiskolát. És azon kevés szé- 
kely szülők, a kiknek módjuk van, elviszik fiaikat a nem 
messze fekvő brassói és székely-udvarhelyi állami reális- 
kolákba. De vajmi kevesen vannak, a kik ezen iskolákban 
a 200—400 frtra menő évi kiadást képesek fedezni. Százan 
meg százan vannak ezeken kivűl, a kik a tűzhely közelé- 
ben, a még romlatlan ősi nemzeti patriarchális erkölcsök 
védszárnya alatt, egy a kor színvonalán álló erős gimná- 
ziumban óhajtanák, anyagi erejöket felül nem múló költ- 
séggel taníttatni gyermekeiket. 

Sőt őszintén kijelentjük, hogy ránk nézve egyenértékű 
lenne egy teljes 8 osztályú reálgimnázium, egy 8 osztályú 
teljes gimnáziummal. De úgy a gróf Mikó Imre alapítvá- 
nya, valamint kollégiumunknak a 250 ezer frtot meghaladó 

ingó és ingatlan vagyona határozottan helyhez és czélhoz 
kötött hitbizományi képez úgy, hogy azt minden más czélok 
kizárásával egy fokozatosan fejlesztendő 8 osztályú gimná- 
ziumra szabad fordítani. 

Az államsegély elnyeréséért annyival több önérzettel 
nyújtjuk ki kezünket, mert a mi iskolánk nem kizárólagos 
és elfogult felekezeti érdekeknek szolgáló intézet, hanem 
első sorban a magyar nemzeti erkölcsvallásos műveltség 
temploma s még inkább az leend, ha az országos törvény 
alapján, a magyar felelős ministerium is járulni fog az 
intézet fejlesztéséhez és kormányzásához. Iskolánk alapítá- 
sához más felekezeti székelyföldi testvéreink is járultak ; 
épen ezért a különböző felekezetű növendékeket, kezdettől 
fogva iskolánk minden javadalmaiban saját felekeze- 
tünkhöz tartozó növendékekkel egyenlő mértékben része- 
sítettük. Főczélunk volt a magyar hazának értelmes, 
erkölcsös fiakat nevelni s ez okból ide megnyugvással hoz- 
ták gyermekeiket a szülők — felekezeti és nemzetiségi 
külömbség nélkül. 

Tudjuk, hogy a magyar állam pénztárára súlyos ter- 
hek nehezednek és meg van ingatva a bevételek és kiadá- 
sok közti egyensúly; tudjuk, hogy a jelenlegi kormány a 
takarékosság elvét és ez által az egyensúly helyreállítását 
tűzte ki. De hiszen a mit mi kérünk, csak egy csepp az 
államháztartás millióinak tengeréből : egyszersmindenkorra 
40 ezer forintot és 6200 frttól kezdve négy év után 11 
ezer forint állandó évi segélyt kérünk, hogy megmentsük 
egy negyedmillió vagyonunkat és hogy megmentsük az 
elzülléstől azt a megbecsülhetetlen szellemi tőkét, azt az 
államalkotásra képes őserőt, a székely fiúkba oltott szellemi 
erőt, úgy saját magunk, mint az állam érdekében. 

Ezzel mi nem ingyen kegyelmet, a törvény alapján 
jogos osztályrészünket kérjük. 

Jól tudja Nagyméltóságod, hogy a székely nép soha 
sem maradt hátra, hol a hazáért áldozni kellett. E téren is 
a végső erőfeszítésig ment az áldozatkészségben. És mi 
mégis sok tekintetben mintha mostoha gyermekek lettünk 

volna e haza kebelén, a dédelgetett testvérek közt — igen 
gyakran mellőztettünk, a létért folytatott nehéz küzdelem 
napjaiban ; itt az ország szélén elszigetelve magunkra hagyat- 
tunk anyagi és szellemi téren vívott nehéz, gyakran két- 
ségbeejtő küzdelmeinkben. Ha más vidékek anyagi és szellemi 
érdekeinek támogatására, felvirágoztatására az állam száz- 
ezrekkel és milliókkal tud segélyt nyújtani, itt a magyar 
állameszme végvárában élő testvérektől az élet-halál harcz 
válságos napjaiban ne vonja meg az államháztartás aszta- 
láról lehulló morzsákat ! 

Mi erős bizalommal tesszük le Nagy méltóságod kezeibe 
a székely nép legféltettebb kincsének, egyik szemefényének 
sorsát. 

Kérjük kegyelmes urunk, hallgassa meg és teljesítse 
kérésünket, a székely nép és az erdélyrészi magyarság 
nemzedékről-nemzedékre áldva fogja emlegetni Nagyméltó- 
ságod halhatatlan nevét. 

Hódoló tiszteletünk nyilvánítása mellett öröklünk a 
Nagyméltóságú vallás- és közoktatásügyi minister urnák 

a sepsi-szentgyörgyi ev. ref. Székely Mikó-kollegium 
elöljáróságának 18S7. szeptember 2-án tartott gyűléséből* 



alázatos szolgái : 



Bodor Domokos, 

jegyző. . 



* Fogalmazta Róvay Lajos. 

A sepsiszentgyörgyi ev. re/. Székely Mikú-kollegium normál 
költségvetése a 8 gimnáziális osztályra. 



o fi 

© N 



Szükséglet 



Egyenként j] összesen 

frt jkr|| frt jkr 



11 



12 



13 



17 ! 

18 ,; 



A) Tanárok- fizetése. 

9 rendes tanár fizetése a 1200 frt . . . 

1 helyettes tanár fizetése 

1 tornatanitó fizetése 

Vallástanitó fizetése 

Énoktanitó fizetése 

Igazgató ós gazdasági felügyelő tisztelet- 
díja á 150 frt 

B) Segédszemélyzetre. 



Pénztárnok fizetése 

Iskolai orvos fizetése . . 

2 iskolaszolga fizetése a 200 frt .... 
Bennlakó tanulók felügyelőinok .... 

C) Lakpénzekre. 
Igazgató és 8 rend. tan. szálláspénze a 200 frt 

D) Könyvtárra és tanszerekre. 
Taneszközökre, könyvekre és folyóiratokra 

E) Ösztöndijakra. 
ösztöndijak s jutalmakra 

F) Házi szükségletekre. 

Épületek karban tartására, adóra .... 

Termek fűtésére s tisztítására 

Irodai szükségletekre s nyomtatványokra . 

G) Épületek 8 fölszerelvényekre. 

Gimnáziumi épület, gimnasztikai helyiség 
s gyűjtemény ok használati értéke . . 
Tápintézeti helyiség bérértéke 

Összesen . 

>>5 

O N 



Fedezet 



Egyenként 



frt Ikr 



frt kr 



Alapítványok, tőkék ós értékpapírok ka- 

jnataiból 

Ösztöndíj «k tőkéinek kamataiból . . . . 

Helyiségek s fölszerelvények tőkeértéké- 
nek bóregyenértóke 

Tápintézeti helyiség tőkeértékének bór- 
egyenértéke 

Vegyes jövedelmekből 

a) Házbér • . 

b) Üzlethelyiségek bére 

c) Korcsmajog bére 

Tandijakból • . 

Összeg 

A szükséglet összesen 
A fedezet összesen . 
A fedezetlen hiány . . 



1. Tanári lak és kollégiumi telkek átlaga 

2. A kollégium tulajdonát képező üzlethe- 
lyiségek és tanári lakások tökeértéke 

3. Osztályhelyisógok tökeértéke .... 

4. Könyvtár és múzeumi helyiség tőkeértéke 

5. Tanulók lakásának tőkeértéko .... 

6. Irodák s szertári helyiségok tökeértéke 

7. Könyvtár ós szerelvények tőkeértéke . 

Összes tőkeérték . . 



3116 
532 

3000 

1700 

600 

2020 

464 



1800 | — 



13232 

26232 
13232 
13000 



25000 

17270 
6048 
4032 

34944 
806 

15000 

3000 

1700 



3084 

1800 

Í5232" 



103100 — 



Az ev. ref. Székely Mikó-kollegium elöljáróságának Sepsiszent- 
györgyön, 1887. szeptember 2-án tartott gyűléséből. 

Bodor Domokos, 



Szerződési feltételek: 

A sepsi-szentgyörgyi ev. ref. Székely Mikó-kollegium 
a nagyméltóságú vallás- és közoktatásügyi minister úrtól 
fenntartása és 8 osztályú gimnáziummá fokozatos kiegészí- 
tése czéljából az 1883. évi 30 t. ez. 47. §-ára hivatkozva 
államsegélyt kér a következő feltételek mellett : 

1. Egyszer és mindenkorra kivan a kollégium 40 ezer 

frt államsegélyt, mely összegből a 8 giran. osztálya szá- 
mára szükséges helyiségek lesznek építendők bemutatandó 
terv szerint. 

2. Ezen segély évi kamatértékét a hozzájárulási arány 
megállapításánál 2000 frtban kívánja az intézet felszámítani. 

3. Ezenkívül évi állandó segélyül a teljes 8 osztályú 
gimnázium életbeléptetésétől fogva kíván 11 ezer frtot ; 
melyből az 188 8 /o. tanévre az 5-ik gimn. osztály életbelép- 
tetése feltétele mellett folyósíttatni kíván 6200 frtot az 
I88V90. tanévre a 6-ik gimn. osztály megnyitásával 7400 
forintot, az 18 90 /*. tanévre a 7-ik osztály megnyitásával 
9000 frtot és az 189 1 / % . tanévtől kezdve, midőn a 8-ik gimn. 
osztály megnyitásával a teljes gimnázium életbe lép, az 
egész 11 ezer forintot. 

4. A 11 ezer frt évi segélyt következőleg szándékozik 
felhasználni : 

a) Hat rendes tanár és pedig 2 klasszika-litera- 
tura, 1. — 1 mennyiség-természettan, természet- 
rajz-földrajz, magyar-németnyelv és irodalom, 
mértani-szabadkézi rajz és irástanárok fizeté- 
sére a 1200 frt és 200 frt szálláspénzzel . . 8400 frt 

b) Egy helyettes tanár fizetésére 800 „ 

c) 1 tornatanító fizetésére 400 „ 

d) Két szolga fizetésére 400 „ 

e) Irodai szükségletekre s nyomtatványokra , . 250 „ 

f) Tanszerekre, könyvekre, folyóiratokra . . . 750 „ 

5. Ezen állami segélyezéssel szemben a kollégium a 
fenntartási szükségletekhez következő minimalis értékkel 
járul évenkint, u. m. a tulajdonát képező szorosabb értelem- 
ben iskolai czélokra használt ingatlanok, épületek és felsze- 
relvények bér és használati értékében 4700 frttal, tőkéi 
kamatai, bérjövedelmei és tandij bevételeiből 8532 frttal. 
összesen 13,232 frttal. 

6. A 8532 frt készpénz évi jövedelmet következőleg hasz- 
nálná fel : 

a) Három rendes tanár és pedig a magyarnyelv 
és irodalom, történelem-földrajz, classica-lite- 

ratura tanárainak fizetésére és lakpénzére . . 4200 frt 

b) Igazgató és gazdasági felügyelő tiszteletdíja . 300 „ 

c) Vallástanításra 500 „ 

d) Énektanításra 300 „ 

e) Bennlakó tanulók felügyeletére 600 „ 

f) Pénztárnoknak 500 „ 

g) Iskolai orvosnak 200 „ 

h) Termek fűtésére és tisztítására . . . . . 400 „ 

i) Épületek karban tartására, adóra .... 1000 „ 

k) Ösztöndíjakra 532 , 

7. Kollégium szükségleteiből felénél többet hordozván, 
az összes igazgatási és rendelkezési jogot magának tartja fenn. 

8. A kollégiumnak ez idő szerint meglevő vagy ezután 
nyerendő, nyerhető minden alapítványa, tőkepénze, épületei, 
mindennemű ingó és ingatlan birtoka továbbra is tulajdona 
marad, mely azonban jövedelmei által ezután is kizáró- 
lag saját czéljaira lesz fordítandó. Az építésre nyerendő 40 
ezer forint állami segélyből építendő épületek is a kollégium 
tulajdonába mennek át s azokért az állam semmi kárpótlást, 
megtérítést nem követelhet mindaddig, míg középiskolai 
czélokra használtatnak. 

9. A nagyméltóságú vallás- és közoktatásügyi minis- 
terium rendelkezése és közvetlen felügyelete alatt álló 
középiskolák tanterve elfogadtatik. 

10. A kollégium saját külön jövedelmeiből díjazott 
tanárokra nézve a kollégium hatóságai részére a tanári 
pályára képesített egyének közül a választási jog fentarta- 
tik ; ellenben az államsegélyből fizetett tanárok kinevezése 
az ev. ref . egyház felekezethez tartozó egyénekből a kollé- 
giumi hatóságok hármas kijelölési jogának biztosítása mel- 
lett a nagyméltóságú vallás- és közoktatásügyi minister 
urat fogja megilletni. Minthogy pedig a mennyíség-termé- 
szettani tanszék Bodor Domokos személye által rendszere- 
sen betöltve van, erre nézve a kinevezési jog csak a meg- 
üresedés után lesz gyakorolható. 

11. A rendes tanárok fizetését 1200 forintban és 200 
frt szálláspénzben kívánja megállapítani. 

12. Ezen szerződési föltételek mellett a szerződés 
egyelőre 60 évre lenne megkötendő, azonban a kollégium- 
nak fentartandó a jog, hogy azon esetre, ha a kollégium 
oly segélyforrásokhoz jutna, hogy önerején szükségleteit 
fedezhetné, előbb is bármikor egy évi felmondás után a 
nagyméltóságú minister úr által már kinevezett tanárok 
megszerzett jogai tiszteletben tartása mellett, a szerződést 
megszüntethesse. 

Az ev. ref. Székely Mikó-kollegium elöljáróságának 
Sepsi-Szentgyörgyön, 1887. szeptember 2-án tartott gyű- 
léséből. 

Bodor Domokos, 



Az államsegély ügyében kötött szerződés. 

Szerződés, mely a közoktatásügyi m. kir. minister ur 
és a magyarországi ref. egyház egyetemes konventje, mint 
a sepsi-szentgyörgyi ev. ref. középiskolát (Székely-Mikó- 
kollegium) s annak elöljáróságát képviselő főhatóság között 
a nevezett középiskolának államsegélyezése iránt az 1883. 
évi XXX. t.-cz. 47. §-a értelmében köttetik az alább irt 
feltételek mellett : 

1- Az erdélyi ev. ref. egyház kebelébe tartozó s az 
egyházkerületi igazgató-tanács felügyelete alatt álló sepsi- 
szentgyörgyi ev. ref. középiskola elöljárósága az 1883. évi 
XXX. t.-cz. 47. §-sa alapján s illetékes egyházi főhatósága 
utján maga kérelmezte a m. kir. vallás- és közoktatásügyi 
ministeriumtól azt, hogy a teljes 8 osztályú gimnázium 
fentartása czéljára államsegélyben részesíttessék és a segélyt 
az egyházi főhatóság beleegyezése és helybenhagyása mel- 
lett törvényes jogfentartással és kötelezettségekkel önként 
elfogadja. 

2. E végre a •/. alatt mellékelt költségvetésben kimu- 
tatván egyfelől a gimnázium alaptökéjének és alapitvá- 
nyainak biztosított jövedelmeit, az ingatlanok haszonélveze- 

téból várható bérösszeget, a tandíjból biztos számítással 
felvehető bevételt, az ösztöndíj- és praemium-alapok jövedel- 
mét, az intézeti helyiségül szolgáló épületek béregyenértékét, 
valamint a meglevő felszerelés használati egyenértékét, 
mely összesen 16856 forintnyi évi jövedelmet képviselnek, 
melylyel a gimnázium a fentartási szükségletekhez járulhat, 
a mutatkozó hiány fedezésére az eddig is élvezett segély- 
összeg beszámításával 12000 — Tizenkétezer — forint rendes 
államsegélyt kér és vészen igénybe, illetőleg fogad el, melynek 
az állam költségvetésébe fölvételét s abban állandó minimalis 
tételű megtartását mindaddig, míg azt az iskola s annak 
felekezeti főhatósága kívánja és igénybe veszi, a vallás- és 
közoktatásügyi minister ur ezennel megajánlja, megígéri és 
ha a törvényhozás e szerződésileg kikötött összeget meg- 
szavazza, előleges félévi részletekben folyóvá teendőleg a 
sepsi-szentgyör yi kir. adóhivatalnál az iskolai elöljáróságnak 
állandóan utalványozza, még pedig az 1889—90. tanévre, 
mikor az V-ik osztály megnyílik, 6800 — Hatezer nyolczszáz 

— forintot ; a következő tanévre, mikor a gimnázium Vl-ik 
osztálya is megnyílik, 8000 — Nyolczezer — forintot; az 
erre következő tanévre, mikor a gimnázium Vilik osztálya 
megnyílik, 9600 — Kilenczezer hatszáz — forintot és végül 
az 1892/3-ik tanévre, mikor a gimnázium VlII-ik osztálya 
megnyílik, az egész 12000 — Tizenkétezer — forint évi 
rendes fentartási költséget. 

3. Az iskala elöljárósága, illetőleg felekezeti főhatósága 
kötelezi magát, hogy mindaddig, mig az államsegély fenebbi 
évi ősszegét az állampénztárból kiveendi, s mig ezen szer- 
ződés érvényben áll, a főgimnáziumban s egyenesen annak 
czéljaira az igazgatóval együtt 10 (Tiz) rendes tanárt tart. 
kik közül 9-nek egyenkint 1200 (Egyezer kétszáz) forint évi 
fizetést, 200 (Kétszáz) forint lakáspénzt, az igazgatónak 200 

— Kétszáz — forintnyi igazgatói pótlékot biztosít ; a tizedik 
rendes tanárt (rajz- és szépirástanár) évi 1000 (Egyezer) 
forint fizetéssel, 200 (Kétszáz) forint lakáspénzzel javadal- 
mazza. Továbbá kötelezi magát, hogy tart egy helyettes 
tanárt évi 800 (Nyolczszáz) forint fizetéssel ; egy vallástanárt 

600 (Hatszáz) forint évi fizetéssel ; egy tornatanítót 400 
(Négyszáz) forint évi fizetéssel ; egy ének és zenetanítót 400 
(Négyszáz) forint évi fizetéssel. Nemkülönben fedezi az iskolai 
orvos, iskolai pénztárnok, gazdasági felügyelő, internatusi 
felügyelők és iskolai szolgák fizetéséit ; fedezi a taneszközök, 
könyvek és folyóiratok költségeit, az irodai szükségletek és 
nyomtatványok, valamint a tantermek és internátus fűtése, 
tisztántartása és világítása, valamint az összes épületek 
jókarban tartása költségeit ezen szerződéshez csatolt normál 
költségvetés tételei szerint. Az iskola egyházi hatósága 
fentartja azon jogát, hogy rendes tanárainak évi fizetését 
ötévenként egy, eshetőleg két ^alkalommal, míg a fizetések 
1300, illetve 1400 forintot el nem érnek, 100—100 forintos 
szolgálati korpótlékkal javíthassa. 

4. A rendszeresített tanári létszámból, még pedig a 10 
rendes tanár közül ötöt az eddigi mód szerint autonóm 
jogánál fogva törvényes kellékekkel és képesítéssel bíró 
egyének közül az egyházkerületi főhatóság választ, a kiknek 
szakcsoportjai : 

a) kettőnek ó-classiea philologia; 

b) egynek mennyiség-természettan ; 

e) egynek magyar-latinnyelv és irodalom ; 

d) egynek történelem és latinnyelv. 

Ellenben öt rendes tanárt nyilvános pályázat utján az 
iskolai elöljáróság, illetve az egyházi főhatóság ajánlatára, 
de kijelöléshez nem kötve, szintén törvényesen képesített s 
mindenesetre az ev. ref. vallású egyénekből, a vallás- és 
közoktatási minister ur nevez ki, és pedig végleges alkal- 
mazással. Mindazonáltal fentartja magának a m. kir. vallás- 
os közoktatásügyi minister ur, hogy az általa kinevezett oly 
tanárokat, kiknek tanítói és nevelői működése az ország 
azon pontján üdvösnek nem mutatkoznék, visszahívhassa és 
valamely állami tanintézetben alkalmazhassa. Ezen öt rendes 
tanár szakcsoportjai: 

a) egynek magyar- és németnyelvtan ; 

b) egynek német s latinnyelv és irodalom; 

c) természetrajz és földrajz ; 

d) természettan és mennyiségtan; 

e) egynek mértani s szabadkézi rajz és szépírás. 
Ezeken kivül a főgimnázium összes melléktanérőínek, 

hivatalnokainak és iskolai szolgáinak választása az egyházi 
hatóság jogában marad. 

A jelen rendes tanárok, a mennyiben a törvény 29. 
§-ában előírt feltételeknek megfelelnek, hivatalaikban és 
állomásaikban megmaradnak. 

5. Minthogy az iskolának saját vagyonából és bevéte- 
leiből származó jövedelem az állami hozzájárulás összegét 
túlhaladja, az 1883. évi XXX. t.-cz. 47. §-ának d) pontja 
értelmében a főgimnázium eddigi felekezeti jellege és önkor- 
mányzati jogköre épségben fentartatik s a tanintézet fölött 
való összes igazgatási jog az idézett törvényszakasz a) b) c) 
pontjainak s ezek alapján az alább következő pontozatok 
meghatározása mellett továbbra is az iskola elöljáróságát, 
illetőleg egyház főhatóságát illeti, s a vallás- és közokta- 
tásügyi ministerium csakis a főfelügyeleti jogot gyakoro- 
landja a segélyezett tanintézet irányában. 

6. Az iskolai elöljáróság, illetőleg egyházi főhatóság 
kötelezi magát az idézett törvényszakasz b) pontja értel- 
mében, hogy gimnáziumában a vallás- és közoktatásügyi 
minister által a rendelkezése és közvetlen vezetése alatt 
álló gimnáziumok részére kiadott vagy jövőben kiadandó 
tantervet alkalmazandja. Azonban fentartja magának, hogy 
ezentúl akár egyes rendes tantárgyak bővebb tanítása, akár 
rendkívüli tantárgyak fölvétele iránt illető felekezeti főha- 
tóságának rendelkezéseit, melyek az elfogadott állami tan- 
tervvel ellenkezésben nem állanak s melyeket a minister 
urnák előlegesen bejelenteni tartoaik, követhesse. 

7. A tandíj megállapítása, valamint a tandíjmentesség 
elbírálása az iskolai elöljáróság jogkörében marad, azzal a 
megjegyzéssel, hogy fél vagy egész tandíjmentességet csak 
jó magaviseletű, legalább is jó előmeneteli! tanulók élvez- 
hetnek. Az egyházi hatóság fentartja magának, hogy kivétel 
nélkül minden növendéktől tanár-özvegyárvai illetéket szed- 
hessen, mely személyenként 1 forintnál több nem lehet ; és 

hogy az így bevett összegeket évenként az erd. ev. ref. tanárok 
közös özvegyárvai alap tőkéjének gyarapítására fordíthassa. 

8. Az iskola elöljárósága, illetve egyházi főhatósága 
az 1883. évi XXX. t.-cz. 47. §-a a) pontja értelmében 
kijelenti, hogy az ez idő szerint meglevő minden alapítványa 
tőkepénzei, épületei, mindennemű ingó és ingatlan vagj r ona 
továbbra is az iskola tulajdonában marad, és hogy azoknak 
jövedelme ezentúl is az iskola czéljaira fognak fordíttatni, 
másfelől azt, hogy e szerződés idők folytán akár azért, 
mert az iskola és ennek főhatósága az államsegélyt továbbra 
igénybe nem veendi ; akár más okból megszűnnék : az 
iskolának időközben az államsegély igénybevétele mellett 
leendő minden ingó és ingatlan vagyonbeli gyarapodása és 
felszerelései az iskola osztatlan tulajdonában maradnak s 
azok iránt az államkormány semmi kártérítési igényt nem 
támaszthat ; a netalán létrejövendő új alapítványok szintén 
az iskola tulajdonában maradnak, hacsak ez iránt az alapítók 
másként nem rendelkeznek. 

9. Az iskola mindennemű kötvényeken, vagy alapít- 
ványi leveleken alapuló követelései betáblázás által jelzá- 
logilag biztosítvák és jövőben szerzendő ilynemű igényei 
hasonlóan biztosítandók lesznek. 

10. A főgimnázium évi számadásai az elöljáróság által 
megvizsgáltatván és az egyházkerületi hatóság által felül- 
vizsgáltatván és helybenhagyatván netáni észrevételeinek 
közlése mellett a vallás- és közoktatásügyi minister úrhoz 
tudomásvétel és netáni észrevételek megtétel •• végett felter- 
jesztendők. 

11. Az iskola elöljárósága egy tanári nyugdíjalap 
előállítására kötelezi magát, a melynek létesítéséhez és 
gyarapításához a főgimnázium minden rendes tanára törzs- 
fizetésének bizonyos százalékával hozzájárulni tartozik. Mind 
az egyházi hatóság által választott, mind a minister ur 
által kinevezett tanárok a főgimnázium nyugdíjintézetébe 
belépni tartozik. E nyugdíjalap javára tőkésíttetnek időnként 
az eshetőleg pénztárban maradt tanárfizetési korpótlék-ösz- 
szegek. A nyugdíjazás módját az iskolai elöljáróság az 

egyházi főhatóság jóváhagyása mellett külön szabályzatban 
állapítja meg. 

12. Jelen szerződés öt példányban és pedig egyik a 
vallás és közoktatásügyi ministerium, a másik a magyar- 
országi ev. ref. egyház egyetemes konventje, a harmadik az 
erdélyi ev. ref. egyházkerület, a negyedik a sepsiszent- 
györgyi ev. ref. főgimnázium elöljárósága és az ötödik a 
sepsi-szentgyörgyi főgimnázium részére állíttatik ki. 

A sepsi-szentgyörgyi Székely-Mikó-kollegium, illetve 
ref. gimnázium elöljárósága ezen szerződést elfogadja s 
magára nézve kötelező erejűnek elismeri azzal a kijelentéssel, 
hogy a benne nevezett főgimnázium részére Sepsiszent- 
györgy város segélyével, annak 1890. január 9-én 5. jkvi 
sz. a. kelt végzése alapján egy paedagogiai kellékeknek 
megfelelő oly új épületet emel, melynek terve a közoktatási 
m. kir. minister ő nagyméltósága által előlegesen jóvá- 
hagyatott. 

Adatok a tananyagról, tanerőkről, tanulókról 



1 


II Tanulók 






1 


létszám* 




Tanév 


1 Osztály 

1 i 


SS 


3 ! 

1*1 


Tanítók és tanárok neve 


1859/60 


1. el. o ;, 58 


52 


Orbán Antal. 


» 


2 . . 


73 


70 


Orbán Antal. 


n 


3. . . 


70 


60 


Vájna Sándor, Péter Károly, Forró Zsig- 
mond, Gál József, Orbán Antal. 


» 


4. „ . 


67 


53 


Vájna Sándor, Péter Károly, Forró Zsig- 
i mond. 


» 


I. gimn. 


30 


27 


Vájna Sándor, Péter Károly, Forró Zsig- 
' mond, Gál József. 


1861/2 


1. el. o. 


60 


50 


Zsigmond Antal. 


„ 


2. . „ 


90 


88 


í Orbán Antal. 


» 


3. . . 


65 


62 


Gál József. 


„ 


4. . . 


64 


59 


! Gyárfás Sámuel. 


» 


I. gimn. 


57 


57 


Vájna Sándor, Demes Péter. 


ff 


Ii. . 


26 


26 


Vájna -Sándor,, Forró Zsigmond. 


* 


UI. - 


28 


28 


Szakács Mózes. 


1863/4 


1. el. o. | 27 


27 


Orbán Antal. . „ „. „• 


* 


2. , , ' 76 


76 


Szakáts Károly. 


•Mi 

o ■» 


* 


3. „ , | 69 


69 


Magyari Károly. 


» 


,4. . , 66 


66 


Gyárfás Sámuel. 


» 


1 I. gimn. i 55 


54 


Vas Tamás. 


» 


11. - 37 


37 


Zajzon Farkas. 


Igá 


» 


,111. . 28 


28 


Kiss Albert. 


s*«- 


» 


IV. . 14 


14 


Vájna Sándor, Demes József. m ~$ 


1864/5 


1. el o 17 


15 


Orbán Antal. 


» 


2. , „60 


60 


Gyárfás Károly. 


» 


3. . . 91 


82 


Szakács Károly. 


- 


4 . . 68 


68 


Gyárfás Samu, 


» 


I. gimn. 63 


63 


Baczó Antal. 


» 


! II. « 42 


37 


Vass Tamás. 


» 


111. , 30 


29 


Kiss Albert. 


» 


IV. . 


19 


17 


Vájna Sándor, Demes József. 





Ez időtől kezdve nagyobb hullámzás a tanulók létszá- 
mában nem vehető észre ; épen ezért mellőzhetőnek véltem 
a részletes közlést. Nagyobb változás csak az elemi osz- 
tályok megszüntetése után áll be. Az ezen kori adatok a 
következők : 



Digitized by 



Google 



209 




1877/8 



! Tanulók I 1 
| létszáma | 

Osztály '^jjis "i 

, g o te i, 



Tanárok és tanítók neve 



j?*j. 



Élők. o. 
1- g. o. 

II. „ a 

III. „ » 

IV. „ „ 



40 
78 
61 
39 
30 



II 



1880/81 II Élők. o. i| 18 
„ Ü l. g. o. I 55 

„ I, H. « » :■ 26 



I Hl. - 
i IV. „ 



1881/2 



1882/3 



1884/5 



1885/6 



28 
29 



Élők. o 


I 1 31 


31 


1. g. o. 


•,| 37 


35 


11. ■ „ 


ü 31 


29 


Hl. ■ a 


1 22 


22 


IV. „ „ 


i 21 


19 


Élők. o 


l! 41 


38 


1. g. o. 


1 37 


36 


11. a ■ 


31 


30 


HL a a 


26 


26 


iv. „ „ 


14 


13 


Élők. o. 


„ 27 


22 


1. g. 0. 


' 50 


45 


11. „ » 


37 


34 


Hl » » 


22 


21 


IV. . „ 


19 


18 


Élők. o. 


! 40 


38 


1. g. o 


1 47 


45 


11. n a 


30 


30 


Hl- . • 


27 


27 


IV. „ a 


20 


20 



l! Kelemen Győző minden tantárgy Bo- 
jj dor Domokos alaktan. Szász István terra.- 
]|rajz. Nagy Imre vallás. András Ferencz 
i nóraet. Görög István latin. Simó Dénes 

szám. Bodor Domokos magyar ny. Nagy 
\ Imre latin ny. és vallás. Simó Dénes szám. 
'. Bodor D. raagyarny. Szász I. term. r. ós 

földrajz. Simó 1). szám Bodor D magyar 
i' ny. Szász I. term. r. Nagy I. latin Görögi. 
i 1 latin. Fülöp Géza vallás. Simó D. szám és 
I természettan. Bodor l). magyarny. ós tört. 
,. Szász I. torm. r András F. nómetny. Kele- 
1 men Győző müéneket ós Antalfl Elek raj- 
i' zot, szépírást ós tornát. 
I Kévay Lajos IV. g. o. egyháztört. Bo- 
, dor D. IV. g. o. természeti, l— IV. számt. 
| Jánosi Gábor 1. IV. g. o. latinny. III. IV. 
!' nómetny. Bőhm József III. g o. latin. I —IV. 

magyarny. Zayzon Béla 11. g. o. latinny. 
! élők. o. természettan, természetrajz I— III. 
1 g. o. természotr. Benedek Lajos I— II. g. o. 
'I földrajz, IV. g. o. tört. I— 111. vallás. II— IV. 
|| ének. Aibert Károly torna. Antalfl Elek 
i| rajz, irás. 

I Benke István 1. 111. IV. latin, Bodor Do- 
mokos, Nagy Péter, Zayzon Károly, Antalfl 
Elek. 



Révay Lajos, Benke István, Bodor 
Domokos, Jánosi Gábor, Zayzon Béla, 
Nagy Péter, Albert Károly, Antalfy Elek, 
Zayzon Farkas. 

Benke I., Bodor D., Révay Lajos, Csősz 
'' János, Bod Péter, Benkő József, Káli 
József, Antalfl Elek, Zajzon Farkas, Csi- 
nádi Lajos tornatan. 

A múlt évi tanárok közül eltáv. Bod 
P. ós Benkő J., helyettük jött Zajzon 
Lajos, Kovács Antal. 

Tanulók 








létszáma 




Tanév 


Osztály 






Tanárok és tanítók neve 


1886/7 


BlAk. o. 

I. g. 0. 

11.. - 

III. . „ 

IV. . . 


24 
59 
31 
25 
23 


22 

54 
28 
24 
22 


A múlt évi tanerőből eltáv. Zajzon 


* 


Lajos, Kovács Antal; uj tanerők: Hor- 


» 


váth István, Dómján István, Hatházi 


» 


Ferencz, Teleki Zsigmond. 


1889/90 


Élők. o. 


40 


34 


Rendes tanárok : Benke István, Bo- 


» 


i 1. g- o. 1 


64 


52 


dor Domokos, Dómján István ; heiyettes 


» 


,11-. . ! 


39 


38 


tanárok: Csősz János, Horváth István, 


M 


;m. . . 


35 


34 


Várkonyi End^e, Vógh Endre ; magán-* 
tanitők: Ágoston Géza, Antal Lajos, 


H 


;1V.. . 


86 


35 


n 


v.. , 


20 


19 


Bajkó György, Böjthe Géza, Zajzon Far- 
kas, Csinády Lajos, ez utóbbi kottő énok 
és torna szaktan. 


1891/2 


l. A) o. 


40 


40 


Rendes tanárok a múlt évieken kí- 


» 


1. B) o. 


37 


31 


vül : Csősz János, dr. Farnos Dezső, Pap 


* 


U. g- . 


49 


46 


Lajos, dr. Székely Bendegúz, Várkonyi 


V 


U1-. . 


39 


36 


Endre ; helyettes tanárok : Szász Béla, 


n 


IV., „ 


40 


36 


Asztalos Károly ; benlakási felügyelők : 


n 


V.. „ 


24 


22 


Kis Lajos, Kozma Imre, Kolumbán 
Ferencz, papjelöltek; Benedek Árpád 


n 


vi.. . 


23 


23 


» 


VII „ . 


19 


18 


énektan. 


1892/3 


1. g- o. 


58 


48 




» 


11. . . 


62 


47 




» 


Hl- , . 


42 


39 




» 


IV.. „ 


37 


35 


Változás csak a benlakási felügye- 


» 


v.. „ 


27 


26 


lők között. 


» 


VU , 


21 


21 




» 


Vll. . . 


24 


22 




ti 


Vili. , , 


17 


16 




1893/4 


1. g- o. 


60 


58 




» 


u-» , 


39 


36 




» 


ML, , 


46 


46 




n 


IV. , , 


36 


36 


üj tanerő: Péter Mózes helyettes 


ff 


v.. , 


28 


22 


tanár. 


» 


VL, . 


20 


20 




» 


vu. „ „ 


15 


12 




n 


VUl.. , 


19 


18 




1894/5 


1. A) o. 


45 


40 




n 


1. B) o. 


42 


36 




n 


11. g. „ 


42 


36 




n 


HL , „ 


31 


28 


Várkonyi Endre r. tanár meghalt 


n 


IV. . . 


42 


39 


1894. szept. B04n. Péter Mózes r. tanár 


» 


V 


30 


29 


lett; uj : Karácson líéla segédtanár. 


n 


vi. „ . 


17 


17 




w 


Vll.. „ 


22 


22 




» 


V11L, . 


12 


12 

Tanterv 

a s.- szentgyörgyi ref. tanoda elemi és középosztályaiban 1865/6. isk. évre. 

A) Elemi tanoda. 
1-ső v. kezdő osztály. 

1. Vallástan. Kézikönyv Nagy Péter Szenttörténetek és 
Gáspár Csemegék heti 2 órán. 

2. Magyarnyelv. Kk. Indali abc és Gáspár olvasókönyv 
1-ső foly. 1-ső kötet, heti 14 órán. 

3. Számtan. Kézikönyv Kisdedek számvetése, heti 4 órán. 

4. Ének. Hetenként 2 órán. 

II. osztály. 

1. Vallástan. Kk. Nagy Péter Szenttörténete, heti 2 órán. 

2. Magyarnyelv. Kk. Gáspár olvasókönyv, 1-ső foly. 
1-ső kötet 2-ik fele, heti 10 órán. 

3. Számtan. Kk. Számító Sokrates, heti 3 órán. 

4. Terményrajz. Kk. Pánczél állattana, heti 3 órán. 

5. Földrajz. 1-ső félévben honisme, 2-ik félévben 
Erdély természeti leirása, heti 3 órán. 

6. Ének. Hetenkint 2 órán. 

III. osztály. 

1. Vallástan. Kk. Nagy P. Újszövetségi szent történe- 
tek, heti 2 órán. 

2. Magyarnyelv. Kk. Gáspár 1-ső foly., 2-ik kötet és 
a sárospataki kisebb nyelvtan, heti 9 órán. 

3. Számtan. Kk. Számító Sokrates, heti 4 órán. 

4. Terményrajz. Kk. Jánosi terményrajza, heti 2 órán. 

5. Földrajz. Matusik Ausztria birodalom honisméje 
Magyar- és Erdélyországgal együtt, heti '3 órán. 

6. Történelem. Kk. 1-ső félévben Lamé hajdankor 
történelme, 2-ik félévben Rapsányi, heti 3 órán. 

14* 

7. Alaktan. Kk. Szőnyi alaktana heti 1 órán. 

8. Rajzolás elemei heti 1 órán. 

9. Ének. Hetenkint 2 órán. 

IV. osztály. 

1. Vallástan. Kk. Nagy P. kisebb konfirmálási káté. 
heti 2 órán. 

2. Magyarnyelv. Kk. Gáspár olvasókönyv 1-ső folyam 
2-ik kötet 2-ik fele, és a sárospataki kisebb nyelvtan, heti 
8 órán. 

3. Számtan. Számító Sokrates, heti 3 órán. 

4. Terményrajz. Kk. Jánosi Fer. természetrajza, heti 
2 órán. 

5. Természettan. Kk. Orbán József természettana, heti 
2 órán. 

6. Földrajz Brassaí Samu földrajza, heti 3 órán. 

7. Történelem. Kk. Rajcsányi heti 3 órán. 

8. Alaktan. Kk. Szönyi alaktana szerint, heti 1 órán. 

9. Rajz. Heti 2 órán. 
10. Ének. Heti 2 órán. 

B) Középtanoda. 

1. osztály. 

1. Vallástan. Kk. Rövid útmutatás a ker. vallás elő- 
adására, heti 2 órán. 

2. Magyarnyelv. Kk. Olvasókönyv 2-ik foly. 1-ső kötet 
és a sárospataki nagyobb vezérkönyv, heti 3 órán. 

3. Latin. Kk. Varga latinnyelvtana, heti 8 órán. 

4. Földrajz. Kk. Brassai Sámuel földrajza, heti 3 órán. 

5. Mennyiségtan. Kk. Dr. Mocnik számtana I. rész. 
heti 3 órán. 

6. Terményrajz. Kk. Hanák terményrajza, heti 3 órán. 

7. Rajz. Heti 2 órán. 

8. Szépírás. Heti 2 órán. 

9. Ének. Heti 2 órán. 

II. osztály. 



1. Vallástan. Ker. erkölcstan. Kk. Koppé Láczai káté, 
heti 2 órán. 

2. Magyarnyelv. Kk. Gáspár 2. foly. 1-ső kötet 2-ik 
fele és sárospataki vezérkönyv, heti 3 órán. 

3. Latin. Kk. Varga latinnyclvtana, heti 7 őrán. 

4. Földrajz. Kk. Batizfalvi földrajz elemei, heti 4 órán. 

5. Mennyiségtan. Kk. Mocnik számtana, I. r., heti 3 órán. 

6. Terményrajz. Kk. Hanák állattana ésPokorny növény- 
tana hetenkint 3 órán. 

7. Rajz. Hetenkint 2 órán. 

8. Szépírás. Hetenkint 2 órán. 

9. Ének. Hetenkint 2 órán. 

III. osztály. 

1. Vallástan. Kk. Nagyobb konfirmácziói káté heti 12 órán. 

2. Magyarnyelv. Kk. Indali olv könyv 3-ik gimnáziumok 
számára és sárosp. verzérk. heti 3 órán. 

3. Latin. Kk. Corn. Nepos és Varga mondattan otthoni 
dolgozatokra Döring útmutatása heti 6 órán. 

4. Németnyelv. Kk. Brassai okszerű vezére I. és II. 
rész, hetenkint 8 órán. 

5. Mennyiségtan. Kk. Dr. Mocnik számtan II. r., heti 3 ó. 

6. Terményrajz. Kk. Dr. Szabó ásványtana és Pokorny 
növénytana, heti 3 órán. 

7. Rajz. Heti 2 órán. 

8. Szépírás. Hetenkint 1 rendkiv. órán. 

9. Ének heti 2 órán. 

IV. osztály. 

1 . Vallástan. Kk. Dierner egyháztörténelme, heti 2 órán. 

2. Magyarnyelv. Kk. Szvorényi ékesszólástana, heti 
3 órán. 

3. Latin. Kk. C. Július Caesar, Phaedrus, Romai régi- 
ségtan, Varga mondattana, otthoni dolgozatokra pedig Döring 
útmutatása, heti 5 órán. 

4. Németnyelv. Kk. Ballagi olv. könyve, heti 6 órán. 

5. Történelem. Kk. Beik világtörténelme, heti 3 órán. 

6. Mennyiségtan. Kk. Szász Károly számtana, heti 3 órán. 

7. Természettan. Kk. Pisko természettana, heti 4 órán. 

8. Rajz. Heti 1 órán. 

9. Szépírás. Hetenkint 1 rendkiv. órán. 
10. Ének. Heti 1 órán. 

Megjegyzések : 

1. Mindezen tantárgyak a szervezeti javaslatban kitű- 
zött terjedelem szerint taníttatnak. 

2. A tanodái elöljáróságnak még az 1862/3. tanév 
elején történt intézkedése folytán a nagyobb testvér tano- 
dáknál szokásos délutáni privátak pótolhatása tekintetéből 
köteles lévén mindenik osztálytanító hétfőn, kedden, csütör- 
tökön és pénteken délután 4 és 5 óra között egy fertály 
órai szünet közbejöttével a köztanteremben minden tanít- 
ványra kiterjedő magántanítást tartani, a III. és IV-ik elemi 
s az I. és II. középosztályokra nézt engedélyezett németnyelvi 
órák ezen délutáni priváttanításokra vannak berendezve. 

3. A rajz és szépíráson kivül, mindenik osztályban az 
osztályrendszer szerinti tanítás van gyakorlatban. 

4. Az igazgató-tanár ez évben hetenkint 14 óráttanit 
még pedig : 

A 4-ik gimn. osztályban 5 órát latin és régiségtanból, 
1 órát éneklésből, az oszt. tanító nem lévén énekképes. 

A 2-ik gimn. osztályban 2 órát németnyelvből. 

Az 1-ső gimn. osztályban 2 órát németnyelvből. 

Ugyanott 2 órát éneklésből, az oszt. tanító itt sem 
lévén énekképes. 

Ezenkívül bármelyik osztálytanító betegsége, vagy távol- 
léte esetében helyettesíti az illetőt minden tantárgyakban s 
végre felügyeli a köz- és magántanítást mindenik osztályban. 

S.-Szentgyörgyön, szept. 2-án. 

Vájna Sándor, 

igazgató-tanár. 

This book should be returned to 
the Library on or before the last date 
stamped below. 

A fine is incurred by retaining it 
beyond the specified time. 

Please return promptly. 

